
Libertas  , quae  sera  tamen  respexit  inertem  , 

. s -v. 

Respexit  tamen  ? et  longo  post  tempore  venit 

DOMINICUS  COTUNNIUS 

F. 

C-S  uni  nonnullas  haberem  observationes , in 
hoc  Vestro  peractas  Incurabilium  V ale  tudina- 
rio  , ad  illam  iscliiadem  pertinentes  , quae  sae- 
vissima omnium  , et  frequentis  sim  a nervis  per - 

tinaciter  inhaerescit  ; constitui  nuper  moderato- 
res amplissimi  , c lum  parumper  me  subtraherem 
considerationi  malorum , quae  hoc  ipso  tot  per 
menses  vidimus  anno  , eas  omnes  in  ordinem 
digerere , ut  libro  complexas  aliquando  evulga- 
rem. Etenim  nonnihil  utiles  hominum  generi 
esse  posse  videbantur  , et  otii  caussas  quaere - 
hamus  in  litteris  avidissime . Quumque  horis  a- 
liquot  subsecivis  eas  tandem  ordinassem  , <%>72« 
stituissemque  in  praesens  invulgare , nolui  com- 
mittere ut  opus  proxima  faetura  natum  qui- 
dem apud  me  , sed  domi  Vestrae  , Vobis  in- 
sciis , nullis  que  patriis  insignibus  decoratum  in 
publicum  exiret  . iSVi/72  namque  non  mediocri- 
ter veritus  ne  homines  ingenio  leves  , alie- 
nis operibus  detrahendis  intenti , quorum  ubi- 
que gentium  copia  non  deest  , illud  ex  facili 
opinarentur  , 72072  curasse  me  ut  de  illo  E os 
cognosceretis  , quasi  parum  auctoritatis , et  or- 
namenti habere  posset  a E obis  . Quo  crimine 
nullum , puto  , de  me  posse  absurdius  cogitari , 
neque  hoc  tempore  gravius  aliud  mihi  posset 
affingi.  Qui  enim  inter  maximas  rationes,  qui- 
bus potissime  sum  permotus  , ut  hujus  opuscu- 
li editionem  quodammodo  Jestinarem  , illam 
habui  praecipuam  , atque  adhuc  prae  me  fe- 
ro , quod  ita  longe  per  optatam  Eos  publice 
alloquendi  honestam  occasionem  mihi  compa- 
rarem- , principi  fructu  laboris  mei  hac  profe - 


cto  calumnia  privarer  omnino . Etenim  quibus 
sentio  me  esse  devinctum  immortalibus  benefi- 
ciis , habendus  videar  ingratissimus  si , quam 
referre  jiullo  modo  possim , publice  saltem  gra- 
tiam non  enitar  habere . jProfe  reiwi- 

niscor  ex  quo  tempore  Medici  munus  in  hoc 
Vestro  Nosocomio  mihi  decrevistis  ; nimirum 
per  hos  integros  decem  annos  ; nullam  de  me 
Eos  bene  merendi  praeterivisse  occasionem . In 
primis  autem  memini ; et  tantae  voluntatis  in  me 
Vestrae  mecum  vivet  memoria  sempiterna  ; mi- 
hi Vos  tertium  vix  agenti  supra  vicesimum  an- 
num gravissimam  provinciam  ultro  demandas- 
se , ut  scilicet  in  hac  V estra  Regia  Academia 
selectissimos  Adolescentes  in  re  Chirurgica  eru- 
direm , cujus  potissimum  facultatis  studio  in 
hoc  Vestrum  Nosocomium  confluunt  numero- 
sissimi. Quod  munus  cum  nemini  ante  me  nisi 
doctrina  praecellenti  fuerit  a C obis  sapientis- 
sime creditum  , cumque  meo  tempore  compe- 
tentibus Claris  Ciris  sit  denegatum  , mihi  da- 
tum pene  ephebo  , satis  ostendit  quantum  Vos 
mediocritati  meae  , non  quidem  ingenii  , quod 
semper  sensi  perexiguum n sed  diligentiae  et  se- 
dulitatis , in  quibus  certe  conor  nemini  conce- 
dere , jajn  pridem  tribueritis . Cui  Cestro  per- 
benigno  de  me  judicio  an  pro  viribus  respon- 
dere semper  sim  connisus  , non  adeo  mea  fide 
Vobis  profitebor  ? ut  non  simul  eos  omnes  ex* 


citare  possim  testes  ejus  rei  peridoneos  , quot- 
quot mihi  sive  Nosocomii , sive  externi  adole- 
scentes praelegenti  affuere.  Constat  enim  inter 
omnes  , qui  per  hos  septem  fere  annos  partim 
publice  privatimque  docentem  me  audiverunt  , 
partim  in  illis  , quas  frequentes  habui , Chirur- 
gicis , Anatomicis  que  dissectionibus  demonstran- 
ti astitere  , quanto  seinper  opere  in  his  con- 
tenderim, ut  Adolescentium  studia  promoveren- 
tur. Et  quamquam  fuerint  non  obscura , neque 
in  tanta  vigilantia  Vestra  , Vobis  ignota  ista 
qualislibet  diligentiae  documenta , tamen  sae- 
pe optavi  publico  etiam  aliquo  monumento  tan- 
quam  ipsismet  Vestris  oculis  subjicere.  Noti  e- 
nim  facile  dixero  quanto  studio  adhucusque fla- 
graverim efficere  , ut  Vobis  apertissime  consta- 
ret , conari  me  quantis  viribus  possem  ( utinam 
tantis  3 quae  voluntatem  Vestram  , atque  mu- 
neris dignitatem  exaequarent  ) ne  exspectatio 
de  me  Vestra  Vos  omnino  fefellisse  videretur. 
Atqui  haec  fuit  ratio  praecipua  cur  inter  sum- 
mas temporis  angustias  , alias  que  longe  diffi- 
cillimas occupationes  in  edendum  hoc  opus  nunc 
potissimum  incubuerim  * quod  etsi  maximam 
partem  ad  Medicum  pertineat , non  pauca  ta- 
men habet  ad  Anatomen  , ipsamque  medendi 
artem  pertinentia  , quae  Chirurgum  vel  ornent 
vel  perficiant . Itaque  I os  , praestantissimi  viri, 
quibus  ob  maxima  in  me  merita  , sacrum  hoc  o- 

pus,  dicatumque  volo ; si  vacat  inter  maximas 
illas  curas , quibus  ad  publicam  utilitatem  distine- 
mini , oculos  ad  haec  parva  convertere  , tan- 
quam  grati  animi  signum  hoc  munusculum  spe- 
ctatote , frontem  ei  serenam  ostendite  , tutela 
Vestra  et  patrocinio  ornate  . Sic  ei  per  V os  , 
v eluti  dote  aucto  , pretium  accedet,  auctoritas 7 
et  ornamentum  ; stabitque  mei  erga  Vos  ani- 
mi , Vestrorum  que  erga  me  benefactorum  mo- 
numentum sempiternum  • Dum  que  tot  alia  Ve- 
stra egregia  opera  , publicum  scilicet  magnifi- 
centissimum Sepulchretum  longe  ab  Urbis  moe- 
niis , divino  quodam  instinctu  , nuper  a Vobis 
extractum  ; sollicite  per  Vos  multiplicata  , di - 
. ligent  er  que  instructa  et  instituta  , in  nupera 
morbi  strage  aegrotantium  Claustra  ; in  sum- 
ma illa  annonae  caritate  mire  servatum  hoc 
illustre  Nosocomium  , quantum  prudentia  , et > 
vigilantia  praecellatis  mirifice  praedicant  ; hoc 
meum  qualecumque  ingenii  opus  quam  sit  J r estra 
in  bonas  litteras  , medicasque  in  prinus  discipli- 
nas, egregia  voluntas  notum  omnibus  efficiet . 
Ita  Vos  D EVS , excellentissimi  viRi  , singulos 
in  publicam  utilitatem  servet  diutissime  incolu- 
mes , et  jubeat  universos  huic  Nosocomio,  quod 
mirabili  prudentia  moderamini , diutius  praesi- 
dere , ut  sub  quorum  tutela  coepit  mirifice  splen- 
descere , perfectum  culmen  dignitatis  acquirat . 

Neapoli  quarto  Calendas  Decembres  MDCCLXV 

CAPITUM  SUMMA. 


Ad  111.  Swietenum  praefatio. 


I.  lSchiadis  definitio, 
et  etymon. 

II.  Genera  ischiadis  duo: 
arthriticum  alterum  \ alte- 
ram nervosum. 

III.  Nervosa  ischias  vel 
antica  est , vel  postica. 

IV.  Nervosa  ischias  po- 
stica vel  continua  est , vel 
intermittens 

V.  Sedem  ejus  in  ischia- 
dico nervo  esse  , doloris 
positus  , et  directio  osten- 
dit . 

VI.  Evincunt  etiam  sym- 
ptomata . 

VII.  In  his  symptoma- 
tibus est  macies  ischiade 
affectae  sedis  , quae  dif- 
fert ah  ischiadica  Hippo- 
crati dicta  tabe. 

VIII.  Caussa  ischiadi- 
co nervo  dolorem  inferens 
acris  est  materia  in  ejus 
vaginis  residens  , quae  ve- 
nit ad  vaginas,  vi  1 a spi- 
nae cavo  , vel  a propriis 
arteriis. 

IX . Nam  spi n ae  ca v um 
circa  medullam  spinalem 
completur  humore . 


X.  Et  similis  etiam  est 
humor  circa  cerebrum  , et 
cerebellum. 

XI.  Quem  spinae,  et  ce- 
rebri humorem  non  satis 
perviderunt  Anatomici. 

XII.  At  modus  adhiben- 
dus quo  possit  pervideri  . 

XIII.  Nam  hic  spinae 
humor  est  secundum  natu- 
ram . 

XIV.  Cujus  origo  ab  ar- 
teriis est  exhalantibus:  et- 
si accedit  pars  humoris 
ventriculorum  cerebri. 

XV.  Nec  hujus  ventri- 
culorum humoris  miscel- 
lam redarguit , quod  spi- 
nae huuior  coagulari  non 
possit*,  nam  ne  ventriculo- 
rum quidem  humor  coa- 
gulatur. 

XVI.  Neque  fidendum 
experimentis,  quibus  ven- 
triculorum humor  coaguli 
videtur  particeps  5 sunt 
namque  fallacia. 

XVII.  Sic  etiam  urina 
inventa  est  aliquando  par- 
ticeps coaguli. 

XVIIC  Et  vapor  es  om- 
nes interni  coagulum  ha- 


Lere  visi  sunt  , qui  natu- 
raliter sunt  impotes  coagu- 
li : in  liis  liumor  pericar- 
dii . 

XIX.  Pectoris  etiam 
vapor  , abdominis,  et  te- 
stium. 

XX -Fiunt  tamen  vapo- 
res praeter  naturam  coa- 
cui abii  es. 

o 

XXL  Ratio, cui*  coaeu- 

O 

lari  non  possint  secundum 
naturam. 

XX  i I.  Et  cur  praeter 
naturam  coagulabilem  in- 

O 

dolem  acquirant  est  mani- 
festa. 

XXIII.  Non  est  ergo 
fulc  nidum  experimentis  , 
quae  aliquid  coagulatum 
in  vaporibus  ostendunt. 

XXI Y.  Spinae  vaporis 
aliqua  portio  nervos  spb 
nam  egressos  potest  ep ini- 
tari. 1 

XX Y.  Non  ejus  tamen 
originis  potuit  liumor  ense, 
quem  a nervis  Maliuuiiius 
expressit. 

XXVI.  Erat  ille  liumor 
ab  arteriis,,  quae  buniorem 
exhalant  in  nervorum  va- 
ginis. 

XXVII,  Qui  vaginarum 
liumor  aut  quia  multus  , 
aut  quia  acer  in  ischiadico 
nervo  est  , gignit,  ischia- 

Icrn. 


XX  VIII.  Nani  in  ischia- 
dicis nervis  vaginae  oh  am- 
plitudinem huic  affluxui 
sunt  opportunae. 

XXIX.  Tum  etiam  ob 
levem  , quam  habent  mu- 
s c u 1 or u m ap p r ess i on em . 

XXX.  Est  vero  ischia- 
dis nervosae  posticae  alte- 
ra facienda  distinctio  in 
suralem  et  tibialem. 

XXXI.  Similes  caussae 
in  nervo  cubitali  similem 
noxam  gignunt, 

XXXII.  Hi  ne  sympto- 
mata omnia  nervosae  i- 
schiadis  posticae. 

XXXI 1 1 . N a in  nervii  s 
ischiadicus  longam  iscliia- 
dein  j uniens  iit  hydropi- 
cus , isque  hydrops  saepe 
stimuli  effectus  est,  a quo 
crampi  oriuntur. 

XXX 1 V . Hy  d r o p e.  p e r- 
fecto  , saepe  fieri  solet  i~ 
scidas  quadaixteniis  inteiv 
mittens. 

XXXV.  Dissectio  cada- 
veris hominis  ischiadem 
passi. 

XXXVI.  Hydrops  i- 
schiadiei  nervi  secundum 
ipsum  dolent  is  nervi  tra- 
ctum extenditur. 

XX  \\  II . Tria  vero  po- 
sticae ischiadis  nervosae 
stadia  sunt. 

; XXXVIII.  In  primo. 


( '« ) 


stadio  sanguinis  missio  ne- 
cessaria est. 

XXXIX.  Et  ex  venis 
ipsius  partis  affectae  san- 
guinis utiliter  educitur. 

XL.  Utilis  quoque  alvi 
eductio  maxime  per  cly- 
steres. 

XLI.  Frictionum  etiam 
utilitas  magna  est,  auxilio- 
rumque aliorum  frictiones 
imitantium  : in  his  electri- 
ci ictus  , cujus  mirabiles  in 
viro  fulmine  icto  effectus 
apparuere. 

XLII.Opii  quoque  usus 
opportunus. 

XLIII.  Cujus  effectus 
per  experimenta  in  avibus 
instituta  explorata  sunt. 

XLIV. In  venerea  ischia- 
de compescenda  maxime 
opium  est  utile,  ut  et  usus 
hydrargyri . 

XLV.  In  altero  ischia- 
dis stadio  acerrimi  clyste- 
res damnosissimi. 

XLVL  Inutil  ia  enim 
caustica  , nisi  applicentur 
loco  apto,  et  in  sola  ischia- 
de nervosa. 

XLVII.  In  hoc  altero 
morhi  stadio  procuranda 
est  apertio  vaginarum  i- 
schiadici  nervi. 

XL VIII. Ea  fieri  potest 
in  sedibus  nervi  ischiadici 
subcutaneis,  et  fit  utiliter 


applicato  ‘vesica nte. 

XLIX.Eteni  m vesica  n- 
tia,  per  ulcus  quod  exci- 
tant , evacuant  humores  a 
subjectis  cuti  locis  extra- 
ctos . 

L.  Veterum  Graecorum,, 
et  Arabum  quaedam  for- 
tuita observata  utilitatem 
ustionis  super  sedes  nervi 
ischiadici  subcutaneas  in- 
dicant. Receritiorum  item 
Ara b u m n o v a u re n di  ratio 
eodem  pertinet. 

LI.  Recentium  maxime 
Italorum  eo  facientes  ob- 
servationes. 

LII. Primum  a nobis  in- 
stitutu m ejus  operis  experi- 
mentum felicissimum . 

LIII.  Plurima  alia  eo- 
dem exitu  instituta  sunt 
experimenta,  et  quaedam 
observata  ex  iisdem  eruta. 

LIV  Sed  nervosa  ischias 
suralis  vesicatoriis  juvari 
non  solet*,  cauterio  in  me- 
dio poplite  inusto  curatur. 

LV.  Quae  sedes  nervi 
subcutanea  diligenda  sit  , 
ad  quam  vesicans  applice- 
tur experimentis  declara- 
tum est. 

LAI.  Nec  videtur  ignis 
praeferendus  iisdem  sedi- 
bus applicitus. 

LVII.  Idque  non  modo 
in  locis  a nobis  indicatis. 

secl  nec  forte  cis  pedis  di- 
gitos , quod  recentes  Ara- 
bes faciunt. 

LVI1I.  In  cubitali  ner- 
vo pares  ischiadicis  dolo- 
res vesicante  curantur  : in 
ischiadico  nervo  praeter 
assignatos  vesicanti  locos  , 
saepe  loci  affines  utiliter 
vesicante  aperti  sunt. 

LIX.  Sed  in  electione 
loci  vesicante  aperiendi  , 
superior  , qui  ad  caput 
fibulae  est,  videtur  reliquis 
praeferendus. 

LX,  Haec  per  vesican- 


tia  ischiadem  curandi  ra- 
tio nonnunquam  podagri- 
cis doloribus  proficua  est. 

LXI.  In  tertio  ischiadis 
stadio,  semiparalisi  ischia- 
dica, quae  sint  peragenda. 

LXII.  Xec  dispar  ratio 
est  , qua  ischias  nervosa 
antica  sit  curanda. 

LXIIL  Quae  vero  pe- 
riodica et  febrilis  ischias 
est,  ingenium  habet  a con- 
tinua, et  lenta  diversum  . 

LXIV,  Curationemque 
admittit  peruviano  cortice, 
opio  admixto. 


Peroratio  Operis. 


/ 

AD  VIRUM  AMPLISSIMUM 

GERARDUM  L.  B.  van  SWIETEN 
CAESARIS  ARCHIATRUM 
P R A E F A T I O . 

Si  studium  fabricae  corporis  humani,  a 
quo  summa  utilitas  solet  ad  cognoscendos, 
curandosque  morbos  dimanare  , sedulo  ii 
omnes  colerent  , qui  rationali  medicinae 
nomina  dederunt  5 et  non  potius  praeju- 
diciis , vel  desidia  distracti  , levia  pleri- 
que  , aut  remota  ab  usu  , peritiaque  me- 
dendi , studia  sequerentur  } in  tanto  Ra- 
tionalium Medicorum  numero , non  tam 
frequenter  desiderari  videremus  , Gerarde 
Swieten  Vir  Amplissime,  rectam  illam  , 
quam  cetcroquin  jactitant  , medendi  ratio- 
nem . At  praesentium  temporum  ea  est 
conditio,  ut  studia  potius  speciosa,  variam- 
que doctrinam  vulgo  redolentia  , Medico- 
rum plurimi  sectentur  ; studium  vero  cor- 

poris  humani  vix  paucissimi  excolant : et, 
quod  turpius  est , omniscii  quidam , si  Diis 
placet , Medici , mo/lo  totam , quanta  est, 
spernunt  Anatomen  , modo  ejus  subtilita- 
tes vanitatis  accusant.  Quorum  ego  dicta 
etsi  non  tam  censeam  reprimenda  , quam 
potius  viriliter  despectanda  3 homini  tamen 
ingenuo  ne  multum  invalescant  anniten- 
dum existimo.  Verendum  est  enim  ne  li- 
bere in  vulgus  pernoxiae  voces  diu  vaga- 
tae , ex  alieno  silentio  auctoritatem  sibi 
* vindicent , ac  Adolescentium  animos  , sua- 
pte  natura  laborem  abhorrentes , in  primis 
inficiant,  nascentiaque  Reipublicae  prae- 
sidia damno  perdant  irreparabili  . Quam 
ob  rem  in  honore  , ac  laude  semper  ha- 
bui scripta  Virorum  praestantissimorum  , 
qui  Anatomes  studii  utilitatem  summam , 
paremque  necessitatem  ad  recte  medendum 
praestitere  . Quod  utinam  et  saepius  esset 
factum  , et  argumentis  adhuc  probaretur 
non  difficilibus,  neque  alte  petitis  , sed  , 
quantum  fieri  possit,  obviis  , et  a quoti- 
diana medendi  experientia  non  remotis  . 
Vim  enim  ad  persuadendum  sub  oculis 

posita  magnam  habent  exempla  , ut  quae 
moveant  animum  dum  docent.  Accidit  i- 
gitur  opportune  ut,  quam  dedit  Anato- 
me,  morbi  frequentis,  ac  obstinati,  ischia- 
dis nervosae  , curandi  methodum  habe- 
rem , aptam  ad  ostendendum  quam  in  ip- 
sis etiam  pertinacibus  morbis,  et  jam  fe- 
ic  insanabilibus  , ad  feliciter  medendum 
humani  corporis  scientia  juvet  . Qua  de 
re  , cum  inter  permolestas  Clinices  potis- 
simum occupationes  , animum  tantisper 
avocare  nuperrime  peroptarem  , ut  aliquid 
potui  temporis  anxius  suffurari,  Tecum  a- 
gere  volui,  Doctissime  Swietene,  brevi, 
ut  cernis  , commentariolo  , nec  multum 
tua  tempora  inutiliter  moraturo.  Vt  dum 
Adolescentes  exemplo  non  levi  ad  Ana- 
tomen  incito,  eoque  ex  studio  summas  ad 
medendum  illis  spondeo  utilitates,  Te  me- 
moratum habeant  Medicum  Sapientissimum 
in  quo  cernant  illustre  exemplar  summae 
artis  peritiae  , profectae  in  primis  ab  exi- 
mia notitia  corporis  humani» 

ISCHIADE  NERVOSA 

COMMENTARIVS. 


I.  t iilgo  Medicis  est  notum , dolorem  pertina- 
cem , qui  raro  utramque  coxam  , saepius  autem 
alterutram  , e regione  articuli  cum  femore  prehen- 
dit , sic  ut  claudum  suo  ex  latere  aegrotantem  ef- 
ficiat , ischiadem  nominari  . Quam  vocem  origine 
graecam  , atque  a principe  ipsa  morbi  sede  petitam 
(coxa  enim  Graecis  est  dicta  ) dubito  an  ante 

Plinii  majoris  tempora  Latium  adoptarit  (a).  Quam- 
quam enim  ischiacos  Cato  memoret  (b)  , Celsvs 
tamen,  latinorum  nominum,  quae  suis  temporibus 
essent  morbis  tributa  , censor  perdiligens  , cum  se- 
mel , et  iterum  ischiadem  memoraret , coxae  do- 
lorem maluit  appellare  (c). 

II.  Ischiadis  autem  species  variae  sunt  , ob 
\aiias  coxae  partes  , quas  dolor  insidit  : eaeque 
omnes  , etsi  minus , ac  par  esset , adhuc  a Medi- 


(a)Histor.  Nat.  lib.  XXVII. 

c.  i . 

(h)De  re  Rustica  c.CXXIII. 


(c)  De  re  Medica  lib.  II. 
cap.  VII.  lib.  IV.  cap. 

XXII. 


b 

cis  distinctae  videantur  , quia  propriis  tamen  cha- 
racteribus dignosci  possunt  , et  propriam  singulae 
curationem  expostulant  , sunt  sedulo  distinguendae  . 
Duae  igitur  summae  possunt  ischiadis  species  con- 
stitui ; altera  in  qua  dolor  fixus  in  coxa  ulterius 
non  excurrit  ; altera  vero  in  qua  subjectum  laesae 
coxae  pedem  5 continuo  tractu  propagatus  , attin- 
git . Priori  , quamquam  sedes  coxae  affecta  non 
una  semper  eademque  sit  , neque  semper  eadem 
caussa  doloris  5 quia  tamen  circa  coxae  articulum 
versatur  , arthriticae  ischiadis  nomen  recte  indi- 
tum puto  : alteri  , quod  semper  sedeat  in  nervis 
coxam  transcendentibus  , etsi  aliquibus  vera  , uti 
Prospero  Martiano  (d)  , aliis  ? ut  Riqlano  (e) 
notha  ischias  dicta  sit , a propria  tamen  sede , ner- 
vosae ischiadis  nomen  fortasse  convenerit  . 

III.  De  arthritica  vero  ischiade  nobis  in  prae- 
sens nulla  erit  quaestio  . Scimus  enim  praestantis- 
simos  Viros  nihil  eorum  , quae  ad  varias  ejus  caus- 
sas , variasque  sedes  pertineant , intactum  reliquis- 
se . Quos  inter  111.  Morgagnum  (y*)  , et  cl.  Vi- 
rum Antojvium  de  Haen  (g)  , prima  laude  dignos 
nominabo  . Dicam  tantum  de  nervosa  , cujus  ma- 


(d) In  Hippocratis  Librum 
de  Affectionibus  ? sect. 
II.  vers.  s5. p.  m.  166. 

(e)  Enchirid.  Anat.lib.V. 
c.  III. 


(f)  De  Sedibus  et  Caussis 
morb.per  A na  tomen  in- 
dagat. L -IV.  Epist-L  VII. 

(g)  Rationis  Medendi  Lib. 
IV.  cap.  IV. 

xime  res  latent  adhuc  in  obscuro  . Sunt  autem  ner- 
vosae ischiadis  species  duae  . Altera  enim  fixum  do- 
lorem habet  in  coxa  , praecipue  post  majorem  fe- 
moris trochanterem , qui  sursum  ad  os  sacrum , deor- 
sum j per  exterius  femoris  latus , ad  poplitem  usque 
vim  suam  extendit  : raro  hic  autem  in  poplite  do- 
lor desinit , sed  saepius  a poplite  , vel  per  capitis 
fibulae  cxterioia  declinans  , in  priorem  descendit 
cruris  partem  , et  secundum  exterius  latus  spinae 
tibiae  anterioris  percurrens  f ante  malleolum  exte- 
riorem , in  dorsum  pedis  tandem  desinit  ; vel  de- 
missus in  suram  per  malleolum  exteriorem  plantam 
pedis  attingit  . Altera  vero  species  fixum  dolorem 
in  inguine  ostendit , qui  per  interiorem  femoris , ac 
surae  partem,  versus  pedem  propagatur . Priorem, 
quod  posticas  insideat  coxae  partes  , totaque  fun- 
detur in  ischiadici  nervi  affectione  , ischiadem  ner- 
vosam posticam  appello  : alteram  , quod  coxae 
priora  possideat  , nervique  cruralis  passione  genere- 
tur , nervosam  ischiadem  anticam  nominabo  . De 
singulis  quid  habeam  observatione  compertum  , quid- 
que sentiam  , nunc  breviter  dicam  . 


. Ei  primum  de  postica  ischiade  nervosa 
haec  generarim  observavi  . Ea  quidem  aut  conti- 
nua occurrit  , aut  intermittens  : aliquando  enim 
dies  , noctesque  , ischiadicus  dolor  sine  mora  di- 
scruciat ; saepissime  vero  inducias  dat  , statisque 
tempoi  ibus  revertitur  , et  saevit  . Utrique  id  om- 
nino consians  est  ut  vespertinis  in  horis  dolor  ex- 

acerbetur  : ipsaque  ischias  intermittens  saevos  acces- 
sus suos  eo  quidem  tempore  sortiri  solet . His  au- 
tem in  accessibus  tanta  partis  affectae  fit  convulsio, 
ut  saepe  crampi  sensu  vexentur  aegroti , lectum  fu- 
giant , cujus  noceat  calor  , liberoque  in  aere  versen- 
tur . Fere  autem  in  initiis  continua  haec  ischias 
semper  est  , fitque  sensim  , quasi  fatiscat  , intermit- 
tens . Quae  intermittens  tamen  ischias  saepe  om- 
nium saevissima  esse  solet  : ut  ad  vires  colligendas 
inducias  sumere  videatur  . Cum  autem  a continua 
plurimos  viderim  in  iscliiadem  nervosam  intermitten- 
tem transivisse,  non  neminem  contra  vidi  in  con- 
tinuam iscliiadem  ab  intermittente  relapsum  : quod 
non  sine  aegri  usura  factum  fuit  , ab  intolerabili 
saepe  morbo  ad  mitiorem  transeuntis  . Ilaec  tamen 
omnia  utcumque  procedant  , si  diutine  obtineat  , 
transit  haec  ischias  in  partis  affectae  semiparalysim: 
cui  solet  individua  comes  accedere  et  macies  non 
levis  , et  insuperabilis  claudicatio  . Paralysim  per- 
fectam , in  tot  exemplis  , ab  hac  ischiade  natam 
vidi  nunquam  . 

V.  His  omnibus  characteribus  diligenter  ob- 
servatis , milii  recte  intelligere  visus  sum  , nervo- 
sam iscliiadem  posticam  in  ischiadici  nervi  affectio- 
ne consistere  . Quem  etsi  fors  non  tulerit  unquam 
certo  in  ischiaci  cadavere  investigare;  quod  hac  i- 
schiade  peremptus  nemo  nobis  occurrerit  ; nunquam 
tamen  dubiam  morbi  sedem  stabilivisse  putavi . Eam 
enim  et  curationes  talium  ischiadicorum  ad  hanc  fi- 

dem  feliciter  in  hunc  diem  absolutae  , et  morbi 
characterum  sedula  consideratio , mihi  aperte  firmam 
evicere  . Quae  si  me  fefellerunt  , felicissime  sim 
deceptus  : nec  multum  optem  , dum  tanta  curan- 
di felicitas  mihi  stet  , ab  innoxio  errore  liberari  . 
Ego  interim  censeo  qui  a sede  doloris  talium  ischia- 
dicorum , atque  ab  ejus  effectis  diligenter  expen- 
sis (vi  ) , ischiadici  nervi  passionem  non  agnoscat, 
fabricae  corporis  humani  in telli gentem  Medicum  fo- 
re neminem  . Nam  quod  sedem  doloris  attinet  , ea 
est  talis  , ut  si  velit  aeger  ejus  decursum  ab  osse 
sacro  ad  subjectum  pedem  digito  commonstrare  , 
nae  ille  , \ eluti  Anatomes  peritissnnus,  succurren- 
tis ischiadici  nervi  viam  egregie  persequatur.  Quod 
si  potius  Hippocrates  (A),  ab  hoc  tractu  doloris, 
cruralis  venae  affectionem  arguerit  , excusandus  ob 
tempora  in  notitia  nervorum  caligantia  . Et  si  Pro- 
sper Martianvs  (/)  , postquam  verum  professi  fue- 
rant doctissimi  viri  Ioainnes  Riolanvs  (k)  , atque 
Fernelivs  (/)  Hippocratis  sententiam  nihilominus 
est  secutus  , ignoratae  sanguinis  circulationi  tribuen- 
dum . Cum  enim  in  quodam  coement ario  , hae 
ischiade  laborante  , dum  a vehementia  doloris 
afficiebatur  , ( quod  per  paroxismos  continge- 
bat ) venas  omnes  , per  exteriorem  partem  coxae 

(h)  De  Affectionibus  (k)  Enchiricl. Anat.lib. V. 

Lib.  I.  cap.  3 

(i  ) Loco  superius  (d)  ci-  (1)  Pathol.  Lib.VI.  c.  18. 
tato  . 

laesae  , et  cruris  , disseminatas  , mirum  in  mo- 
dum videret  intumescere  , remissocjue  dolore  sta - 
/z//^  subsidere  , &£  ne  yestigium  quidem  earum 
appareret  ; hunc  venosum  tumorem  , morbificae 
materiae  descensum  in  crus  per  venas  manifesto 
probare  judicavit . Qui  si  venis  illis  denegatam  af- 
ferendi potestatem  cognovisset  ; et  vehementiam  do- 
loris affectae  partis  musculos  sic  convelli  ( iv  ),  ut 
extimas  laxiores  venas  , expresso  , diversoque  , san- 
guine inflent  ; profecto  intellexisset  , hoc  phaeno- 
menon nihil  potuisse  minus,  quam  sententiam  Hip- 
pocratis comprobare  . 

VI.  Neque  positio  tantum  , tractusque  dolo- 
ris , sedem  posticae  ischiadis  nervosae  in  ischiadico 
nervo  locandam  esse  demonslrant  , sed  et  varii  al- 
lectus , ab  hac  ischiade  pendentes  , idem  compro- 
bant luculentissime  • Nam  quae  pervicax  adjungitur 
claudicatio  , musculorum  femur  crusque  moventium 
labefacta  ofhcia  ostendit ; non  diu  autem  solent  mu- 
sculorum ollicia  labefieri  nervorum  potestatem  li- 
beram obtinentium  . Acccdiais  etiam  semipara lysis 
offensorum  nervorum  documentum  dat  insigne : nam 
macie  solet  comitari  , quae  torporem  membrorum 
ab  longa  segnitie  pendentem , ab  impotentia  distin- 
guit , qnam  laesi  nervi  progignunt . Itaque  si  ner- 
vi affectae  partis  in  hac  nervosa  ischiade  laesi  sunt, 
nescio  qui  possit  dubitari  . omnium  nervorum  co- 
xam transcendentium  , ischiadicum  nervum  , in  quo 
dolor  residet , caussam  etiam  doloris  , ej usque  eff 

lectuum  insidere.  In  eo  igitur  nervo  dolor  est  ; in 
eo  caussa  claudicationis  residet  ; ab  ejus  passione 
affectae  partis  semiparalysis  , et  tabes . 

VII.  Tabes  nunc  autem  memorata  nolim  ut 
confundatur  cum  ischiadica  tabe  , quam  in  libro 
de  glandulis  indicavit  Hippocrates  . Haec  enim  to- 
tius corporis  est  consumtio  , quae  fit  posteaquam 
humor  erodens  in  coxae  acetabulum  defluxit  , id- 
que  insigniter  ulceravit.  Ilectica  namque  febris,  eo 
ex  ulcere  nata  , corpus  universum  mortifere  consu- 
mit . Quae  vero  tabes  nervosam  posticam  sequitur 
iscliiadcm  , ea  solas  partes,  dolore  ischiadico  per- 
vasas comprehendit.  Cum  ea  neque  febris  est , ne- 
que corpus  reliquum  compatitur,  ut  diutissime  ferri 
intentata  vita  possit  . Ut  nunc  praecipue  hominem 
habeo,  teitium  , et  septuagesimum  annum  jam  emen- 
sum , qui  a longinqua  nervosa  ischiade  postica,  tri- 
ginta jam  pene  annos  , sinistrum  crus  insigniter  ma- 
cilentum fert  , caetera  sanus  . Tantaque  motus  fa- 
cultas eo  est  in  crure  relicta,  ut  baculo  innixus 
gradum  commode  sistat.  Quod  ego  puto  ei  potis- 
simum obtigisse,  quia  temperi  coeperit  fluentibus  hac- 
morrhoidibus  laborare  : quibus  tertio  quoque  mense, 
vel  in  hac  ipsa  aetate  , insignem  sanguinis  copiam 
egerit  . Ulcerosa  ergo  , universali?,  et  mortifera  est, 
atque  ab  arthritica  ischiade  pendet , ischiadica  ta- 
bes dicta  Hippocrati  : paralytica  vero  , et  unius 
partis  vexatae  , diuturna  eadem  , nec  vitae  minax, 
quae  nervosam  isehiadem  sequitur  tabes  . Hanc  Ia- 

in  en,  ut  ab  illa  Hippocrati  memorata,  tabe  distin- 
guatur , ischiadicam  potius  atrophiam  nominabo. 

VIII.  Si  nervosae  igitur  ischiadis  posticae  se- 
des in  ischiadico  nervo  est  ; restat  inquirendum  , 
qua  hic  nervus  caussa  laboret  , qua  in  nervi  parte 
caussa  illa  persistat , ac  unde  derivet.  Acris  autem 
videtur  , irritansque  materia  , quae  in  nervum  is- 
chiadicum deposita  ejus  stamina  pungat  , caussam 
dare  dolori  . Neque  dubium  ullum  est  eam  ipsam 
materiem  staminum  nervosorum  cavitatem  non  te- 
nere , humore  plenam  , qui  a cerebro  descendat , 
nunquam  in  nervis  , illaeso  cerebro  , acri  . Itaque 
nervorum  stamina  potius  intercedere,  vaginisque  cel- 
lulosis stamina  ipsa  ambientibus  contineri  videtur  . 
Unde  vero  isthaec  materia  sit  non  facilis  quaestio 
videatur . Quo  enim  ex  fonte  in  nervorum  vaginas 
humor  potest  derivari , acris  cum  eo  ischiadis  ma- 
teria venire  posse  videtur  , Fons  autem  ille  duplex 
haberi  solet  . Etenim  a spinae  cavo  , unde  iseliia- 
dici  nervi  prodeunt , nonnihil  humoris  in  eorum  va- 
ginas influere  posse  creditur  : et  a minimis  certe 
arteriis  , quae  vaginas  ipsas  nervorum  pervadunt  , 
non  pauca  videtur  vaporis  quantitas  accedere  . Prae- 
stiterit ergo  hujus  humoris  , qui  nervorum  ischia- 
dicorum vaginas  pervadat , fontem  utrurnque  , cu- 
ratius paullo  , quam  sit  antea  factum  , considerare; 
ut  certo  constet  inde  in  nervum  ischiadicum  an  acris 
materia  dolorem  efficiens  possit  descendere . 

IX.  Principio  igitur  sciendum  est , spinae  c:i- 

veam,  quae  a magno  occipitis  foramine  ad  extre- 
mum usque  pervenit  os  sacrum,  per  quam  descen- 
dit medulla  spinalis , prae  reliquis  animantibus  da- 
tam homini  amplissimam  . Nam  tanta  est  , ut  non 
commodum  modo  medullae  transitum  permittat  , 
quod  et  reliquis  animantibus  est  concessum  : sed 
quamvis  ea  medulla  homini  sit  plenior  , cerebrum- 
que imitetur,  quo  praestat  caeteris  animantibus  ho- 
mo , longe  etiam  spinae  capacitas  tantam  medullae 
magnitudinem  exsuperat . Itaque  spatium  circa  me- 
dullam , per  spinam  descendentem  , superest  insi- 
gne. Hoc  autem  superfluum  spatium  totum  liberum 
non  est  . Per  ipsum  enim  descendit  dura  mater  , 
quae  a magno  occipitis  foramine  , in  tubum  con- 
formata , vaginae  instar  , usque  ad  imum  os  sa- 
crum, spinalem  medullam  includit . Tubus  hic  autem 
durae  matris  neque  adeo  est  amplus  , ut  undique 
ambitum  attingat  circumpositi  spinae  cavi  ; neque 
tamen  adeo  est  angustus  , ut  inclusam  medullam 
proxime  complectatur.  Sed  et  a spinae  cavo  aliquan- 
tum distat  , maxime  retrorsum  , ad  sedem  apophy- 
siuin  spinosarum  ; et  ab  ambitu  etiam  inclusae  me- 
dullae insigni  spatio  sejungitur  . Quae  duo  interval- 
la , cum  integer  est  homo  , vacua  non  sunt  , sed 
quodque  sua  repletur  materia . Nam  quantum  dura 
mater  a spinae  cavi  parietibus  distat,  farcimine  sem- 
per  vidi  celluloso  repletum,  molli  hoc  quidem,  fluen- 
tique , et  pinguitudine  saepe  diti ; cujus  vice  , in 
tabidis  vapor  mucidus ; mucus  verus  in  hydropicis; 

sanguineus  vapor  in  foetibus  afluit , qui  laboriosum 
ob  partum  suffocati  perierint.  Quidquid  autem  spa- 
tii est  inter  vaginam  durae  matris  , et  medullam 
spinalem  , id  omne  plenum  etiam  semper  est:  non 
medulla  quidem  ipsa  in  viventibus  turgidiori  , non 
nube  vaporosa  ; quod  , in  re  adhuc  obscura  , su- 
spicantur summi  Viri  ; sed  aqua , ei  quidem  simi- 
li , quam  circa  cor  continet  pericardium , quae  ca- 
veas cerebri  ventriculorum  adimplet,  quae  auris  la- 
byrinthum , quae  reliqua  tandem  complet  corporis 
cava  , libero  aeri  nequaquam  adeunda. 

X.  Nec  tantum  haec  aqua  complens  ab  oc- 
cipite ad  usque  imum  os  sacrum  tubum  durae  ma- 
tris , quo  spinalis  medulla  vagi  natur,  undique  me- 
dullam ipsam  constanter  incingit  ; sed  et  in  ipsa 
redundat  calvariae  cavo  , ©mniaque  complet  inter- 
valla, quae  inter  cerebrum  , et  durae  matris  am- 
bitum inveniuntur.  Haec  autem  intervalla  sub  ce- 
rebri basim  semper  aliquot  occurrunt:  nec  rarum 
esse  solet  ut  inter  reliquum  ipsum  cerebri  ambitum y 
et  circumpositam  duram  matrem,  insigne  interval- 
lum inveniatur  . Quod  in  tabidis  , et  senibus  so- 
let in  primis  occurrere.  In  bis  enim  cerebrum  in- 
signiter coarctatur  , duriusque  fit : quodque  natu- 
ra vix  capere  calvaria  potuit , aetatis  incremento  , 
aut  tabis  vi  , duratur  , et  sensim  fit  calvaria  mi- 
nus. Quantum  autem  magnitudinis  cerebrum  in  bis 
peidit  , tantum  a contactu  subtrahitur  durae  ma- 
tris; et  quidquid  loci  decrescendo  reliquit  , aquo- 

sus  vapor  collectus  totum  adimplet.  Iu  tabidorum 
itaque , senumque  cadaveribus  , calvariae  fornice  di- 
ligenter exsecto,  sicubi  jam  illaesa  dura  mater  cir- 
ca cerebrum  incidatur , aquosus  rivus  statim  exsilii: 
quo  exhausto  , concidit  dura  in  cerebrum  laxa  to- 
ta , et  in  rugas  facessit.  Neque  hoc  tantum  de  ce- 
rebro, sed  de  ipsa  etiam  valet  medulla  spinali,  quae 
in  senibus  ac  tabidis  fit  exilior  , ac  majoribus  in- 
tervallis , aqua  repletis  a circumposito  distat  tubo  du- 
rae matris  . Adeoque  in  hominibus  haec  videtur  lex 
obtinere  , ut  circa  ambitum  medullae  spinalis  spa- 
tium aqua  completum  aetate -crescat , nam  quod  nul- 
lum est  pene  in  foetu  , cujus  medullam  , maxime 
in  coilo  , durae  tubus  integre  capit  ; aetatis  incre- 
mento , in  magnam  amplitudinem  evadit . 

NI.  Tantam  autem  aquae  in  spina,  aut  et  cir- 
ca cerebrum  collectionem  , ne  perviderent  adhuc 
Anatomici , praepostera  eorum  , atque  vulgaris  cor- 
pora dissecandi  ratio  effecit.  Cerebrum  enim  per- 
scrutaturi caput  a cervice  vulgo  praesecant  : quod 
cum  fit  , rescisso  tubo  durae  matris  per  spinam  colli 
descendente  , effluit  humor  omnis  circa  cerebrum 
collectus  , medullam  que  spinalem  , et  inconsiderate 
perditur  : apertaque  inde  calvaria  , inter  cerebrum, 
et  duram  matrem  , intervalla  omnia  , quae  pridem 
aqua  replebat  , vacua  deprehenduntur  ; imponunt- 
que  Anatomico  inanium  spatiorum  specie,  quae  forte 
dissipabilis  aura  vaporis  impleverit.  Vix  tum  enim 
intra  foveas  calvariae  basis,  intreque  praecipuos  va- 

ginales  sinus  durae  matris  (pi) , nervos  cerebri  ex- 
cipientes, minima  ejus  aquae  portio  superest , quae 
pristinae  colluviei  documentum  exhibeat.  Qua  ipsa 
dissecandi  perversa  ratione  fit  , ut , effusa  humore 
circa  medullam  et  cerebrum  collecto  , in  ejus  lo- 
cum aer  intret,  relictasque  ab  humore  sedes  occu- 
pet. Quae  solet  caussa  esse  , cur  cerebrum  iutuen- 
tibus  , sub  membrana  arachnoidea  bullularum  ae- 
rearum saepe  acervus  occurrat , summam  sulcorum 
cerebri  partem  occupans.  Qui  quidem  acervus  ma- 
jor , minorve  est  , pro  majori  , minorive  in  sub- 
jectis variis  , arachnoideae  , piaeque  membranae  , 
summis  in  sulcis  intercapedine.  Ad  quas  intercape- 
dines, a basi  calvariae,  ubi  arachnoidea  se  in  spi- 
nam demittens  a piae  matris  contactu  quam  amplis- 
sime secedit  , patentissima  via  est : per  quam  viam 
uti  sulcorum  cerebri  humor  , dissecto  collo , facile 
effunditur  , ita  et  se  aer  in  humoris  locum  slatim 
insinuat.  Itaque  nunquam  aereae  bullulae  sub  arach- 
noidea iis  in  capitibus  invenire  solemus,  quae  , adhuc 
integro  conjuncta  trunco  , diligenter  aperiuntur 
XII.  Vt  igitur  possit  tanta  circa  cerebrum  , 
medullamque  spinalem , humoris  collectio  manife- 
ste observari  , sequentia  sunt  tentamina  diligenter 
instituenda  . Cadaveris  integri  caput  erigatur  , dis- 

sectisque  tegumentis  , atque  ossibus  nudatis  , ho- 
rizontali sectione  osseus  calvariae  fornix  separetur. 
In  his  autem  initiis  maxime  cavendum  est , ne  dum 
scinditur  os  , aut  a durae  matris  nexu  sejungitur, 
perforetur  alicubi  dum  mater  . Quae  , si  integra 
servata  sit  , osse  nudata  , ubicumque  incidatur  , dum 
senis  , tabidive  fuerit  cadaver  , aquam  effundet  : 
sin  minus  , cerebro  videbitur  exacte  repleta . Dura 
autem  subinde  dissecta  , cerebrum  nudetur  : tum- 
que  sub  arachnoidea  quam  nullae  piam  , quan- 
tumvis minimae  , aeris  bullulae  occurrant  (ti)  ap- 
parebit . Lobis  deinde  cerebri  anterioribus  suspen- 
sa manu  elevatis  , utraque  ethmoidis  cribrosa  se- 
des scatere  aqua  observabitur  : cerebrique  reliqui 
elevatione  apparebit , sub  nervorum  opticorum  con- 
junctionem, adque  latera  protuberantiae  ovalis , quid- 
quid in  capitibus  a collo  sejunctis  vacui  solet  in- 
veniri , aqua  plenum  esse  . Quae  quidem  aqua  et 
sinum  quinti  paris  vaginalem  , et  meatum  acusti- 
cum totum  implet  . Circa  caudicem  vero  oblonga- 
tae medullae  omnis  intercapedo  aqua  completur  : 
et  si  , caudice  discisso  , cerebrum  , et  cerebellum 
extrahatur  , erigaturque  totus  cadaveris  truncus 
tubus  durae  matris,  quo  spinalis  medulla  contine- 
tur , aqua  medullam  omnem  circumcingente  plenus 
exacte  observabitur  . Quibus  jam  peractis  , si  ab 
aliquot  lumborum  vertebris  latera  praesecta  fuerint 
atque  inferior  pars  tubi  durae  matris  , caudam  e- 
quinam  complectentis  , jam  detecta  , incidatur  ? hu- 

mor  limpidus  effluet ; pro  cujus  effluxu  , qui  cir- 
ca summam  spinalem  medullam  humor  erat  sensim 
descendet  , donec  per  imam  apertionem  totus  eff  un- 
datur . Quod  si  , capite  integro  , lumborum  ver- 
tebrae aperiantur  , inclususque  tubus  durae  matris 
incidatur  , humor  affatim  emerget  : ac  postquam 
tanta  humoris  copia  emersit  , quanta  ad  locum  in- 
cisum sponte  descendit  , si  caput  cadaveri  attolla- 
tur , quatiaturque  , versus  locum  apertum  , quasi 
nova  scaturigine  reserata  vis  aquae  uberior  denuo 
redundabit  . Quibus  ego  tentaminibus  , in  viginti 
pene  adultorum  hominum  cadaveribus,  vario  tem- 
pore iteratis  , quatuor  , et  quinque  etiam  aliquan- 
do , aquae  potui  uncias  ex  spinae  cavo  libere  hau- 
rire . Quam  aquam  limpidissimam  frequenter  in  a- 
dultis  , quamquam  aliquando  leviter  ad  flavum  ver- 
gentem ; in  foetibus  vero  difficili  partu  suffocatis  , 
quantulacumque  fuit  , subrubram  semper  , atque 
opacam  offendi  . 

XIII.  Num  haec  autem  collectio  humoris  cir- 
ca cerebrum  , spinalemque  medullam  , in  homine 
soleat  post  mortem  inveniri  , qui  dum  vivit  vacua 
habeat  illa  spatia  , aut  vaporosa  nube  plena  , tur- 
gidiorive  medulla  , non  sine  quadam  veri  spe  vi- 
deri posset  dubitandum  . At  enim  ia  vita  vacuum 
suspicari  spatium  , quod  a morte  humore  plenum 
inveniatur  , neque  verisimile  est  , neque  viventium 
explorata  corpora  animantium  verum  demonstrant . 
Nec  si  nubes  vaporosa  , dum  homo  vivit  , spatia 

illa  teneret  , tanti  esse  videatur  , ut  densata  post 
mortem  eadem  illa  spatia  posset  aqua  complere  . 
Accedit  quod  collecti  circa  cerebrum  , et  spinalem 
medullam  , veri  humoris  praesentiam  , de  qua  in 
homine  vivo  dubitamus  , viventium  quorumdam  a- 
nimalium  dissectiones  affirmant  . Variis  enim  in 
piscibus  aut  vivis  , aut  statim  a morte  dissectis  , 
sed  potissimum  in  testudine  marina  , quam  libras 
quindecim  pondo  aequantem  nuper  vivam  dissecui- 
mus , cum  pro  calvariae  capacitate  cerebri  moles 
esset  perexigua  ; ut  a cerebri  sede  ad  totum  un- 
dique calvariae  ambitum  , multum  spatii  interce- 
deret ; hoc  omne  spatium  aqua  multa  compleba- 
tur , quae  circa  medullam  ipsam  , spinae  cavum 
ceteroquin  pene  complentem  , interserta  apparebat. 
Hoc  tamen  idem  neque  in  vivis  canibus  potui , ne- 
que in  animantibus  volatilibus  comperire  ; quia  in 
his  cerebrum  , medullaque  spinalis  , tantae  magni- 
tudinis cum  iu  vita  , tum  a morte  inveniuntur  , 
ut  cavorum  , quibus  continentur , capacitatem  adae- 
quent . Haec  autem  animantia  si  ad  collecti  vapo- 
ris praesentiam  confirmandam  fuerunt  non  idonea, 
magno  tamen  exstitere  documento  , cerebrum  , me- 
dullamque spinalem  , nihil  a morte  magnitudinis 
perdere  . Quamquam  qui  in  homine  turgidiorem 
in  vita  medullam  suspicantur,  et  toti  implendo  spa- 
tio circumposito  parem  , debeant  etiam  animadver- 
tere ne  origines  nervorum  a medulla  ipsa  enascen- 
dum, quae  per  spatium  illud  explicatae  in  cadave- 

re  decurrunt  , complicatas  vivo  in  homine  velint 
atque  compressas  . Quod  igitur  spatium  circa  spi- 
nalem medullam  invenitur  , secundum  naturam  et 
est  , ct  aqua  est  plenum  , et  in  cadavere  nil  pene 
habet  diversum  ab  eo  , quod  in  homine  obtinet 
vivente  . Estque  omnino  Naturae  sancita  lex  , ut 
Nuspiam  vacuum  in  animantium  sit  corpore  , 
in  quo  quidquid  libere  exterior  aer,  solidumve 
non  replet  3 impleat  humor . 

XIV.  Mirvm  autem  videatur  Viros  Illustres, 
qui  vaporem  cavearum  corporis  humani  magna  sunt 
diligentia  prosecuti  , hanc  spinae  insignem  adeo  , 
et  fere  principem  caveam  vaporis  divitem  praeteri- 
visse . Quem  spinae  vaporem  , uti  et  qui  reliquas 
omnes  humidat  corporis  caveas  , ab  extremis  mi- 
nimarum arteriarum  constanter  exsudare  , ac  per 
venas  minimas  inhalantes  denuo  resorberi  , itaque 
in  perenni  statu  renovationis  esse , extra  omne  du- 
bium positum  videtur  : nobis  praesertim  , qui  alias 
evicimus  experimento  (?z)  , vere  quaedam  venula- 
rum durae  matris  inhalantia  oscula  in  ejus  inter- 
na facie  aperiri  : qua  de  re  haesitaverat  olim  Il- 
lustris Boerhaavii  nepos  Abrahamvs  Kaavivs  (o). 
Nullus  attamen  dubito  ; quod  nuperrime  accredi- 

ilit  Vir  summus  Hallerus  (p)  ; his  spinae  aquis 
eas  etiam  subinde  commisceri  , quas  sive  a majo- 
ribus cerebri  ventriculis  , per  lacunar  , et  Sylvii 
aquaeductum,  sive  a propriis  exhalantibus  arteriis, 
cerebelli  ventri  culus  accipiat : cujus  positio  perpen- 
diculata  , et  \ia  ad  spinae  cavum  satis  patens  , de- 
fluxum humoris  in  spinam  manifeste  persuadent . 

XN  . IN  eque  ad  hanc  miscellam  aquae  ven- 
triculorum cerebri  , cum  ea  , quae  spatium  im- 
plet spinali  medullae  circumpositum  , evincendam, 
obstat  indoles  coagulabilis  , quam  ventriculorum 
aquis  vulgo  attribuunt  , quaeque  omnino  , per  no- 
stra experimenta  , in  spinae  aqua  nequicquam  est. 
Nam , si  recte  experimenta  instituantur  , ventricu- 
lorum cerebri  aquae  indoles  una  eademque  inve- 
nietur cum  ea  , quae  spinam  occupat.  Haec  autem 
spinae  aqua  igni  admota  non  concrescit  . Quoties 
enim  ex  cadaveribus  haustas  binas  , tres  , vel  am- 
plius ejus  aquae  uncias  igni  admovi  ; quod  septies 
me  fecisse  coram  in  adversariis  adnotatum  invenio; 
semper  ebullivit  ea  quidem  , spumamque  excita- 
vit , odorem  exhalantem  juris  carnium  calentis  odo- 
11  persimilem  ; sed  sensim  in  vaporem  resoluta  , 
absque  vel  minimo  coaguli  signo  , evanuit.  Quam 
sortem  haustae  aquae  , quamvis  , ut  solent  , pau- 
cae , a majoribus  cerebri  ventriculis , constanter 

ostetulerunt  . Quibus  in  aquis  jam  boc  idem  ex- 
perimentum , non  dissimili  eventu  , instituerat  Bel- 
linus  , qui  cavitatum  cerebri  lympham  concipe- 
re calorem  facile  vidit  , et  in  auras  evanesce- 
re totam  , et  vix  sui  vestigium  ullum  relinque- 
re in  vase , in  quo  ad  ignem  evaporat  (cj)  . 
Quod  suis  etiam  Brunnerus  confirmaverat  experi- 
mentis ; aquas  enim  ventriculorum  cerebri  , insti- 
tuta evaporatione , cuticula  obduci  vidit,  non  ta- 
men instar  albuminis  concrescere  , sicuti  alias 
lympha  solet  (r)  . Pariaque  istis  fuerant  experti 
Boerhaavius  inde  (a)  , ac  nuperrime  Vir  Illustris 
Antonius  de  Haen  (t)  . 

XVI.  Nec  mihi  videntur  , in  re  manifesta  , 
contraria  aliquot  vel  non  satis  repetita  , vel  non 
rite  intellecta  experimenta  , ventriculorum  cerebri 
vaporem  coaguli  capacem  exhibentia  , hactenus  re- 
latis clarissimorum  hominum  , nostrisque  experi- 
mentis , recte  praeferre  posse  summos  Viros  , ei 
princjpio  innixos  , quod  cum  aliqua  experimen- 
ta succum  aliquem  coagulabilem  faciunt  , alia 
vero  suadent  evaporari  , prioribus  plus  sit  fi- 
dei praestandum  ; quoniam  mora  et  putredo 
evaporabile/n  reddere  humorem  possunt  , nul- 

lus  vero  casus  coagulabilcm  reddat . Nam  , qui 
computruere  , olidi  , turbidique  humores  sunt , lim- 
pidi nunquam  , et  inodori  : limpidissimum  autem , 
inodorum  que  , semper  ventriculorum  cerebri  vapo- 
rem , cum  haec  institui  tentamina  , selegi  . Neque 
verum  profecto  est  coaguli  naturam  , quam  possi- 
deat , humorem  animalem  perdere  posse  , acqui- 
rere , cum  non  habeat  , nunquam  posse  . Nam  e 
contrario  in  animantium  corpore  , humor  potius  , 
qui  non  habeat  , coagulabilcm  potest  indolem  fa- 
cillime acquirere,  perdere  qui  habeat  , difficillime. 
Siquidem  nullus  humor  eam  indolem  perdit  , nisi 
putredine  summa  , cujus  casus  est  perdifficilis,  nec 
dum  limpidus  stet , ac  inodorus  humor  potest  ades- 
se : acquirit  vero  concrescibilem  naturam  facillimis 
caussis  , et  limpitudine  servata  . Ita  ut  si  alia  ex- 
perimenta , limpido  alicui  humori , a sanguine  jam 
secreto , concresci  bilem  naturam  apertissime  decer- 
nant , contra  alia  omnino  negent ; haec  , quae  ne- 
gant  , potius  nativam  humoris  indolem  ostendere 
ci  edendum  sit  . Nam  evasisse  coagulabitis  facile  prae- 
ter naturam  , limpitudine  servata , et  inodorus  per- 
manens humor  potuit ; perdidisse  coagulum  , iis 
dotibus  servatis,  certe  non  potuit.  Quae  res  con- 
stat experimentis  . Omnes  enim  aquosos  humores, 
qui  a sanguine  in  quavis  animantium  cavea  depo- 
nuntur , et  secundum  naturam  coagulabiles  non 
sunt  (xvm)  , saepissime  vidi  coagulabilcm  indolem 
<Mnc  ulla  insigni  perturbatione  acquisivissc  . Quam 

rem  si  exemplis  velim  singillatim  ostendere  prae- 
clare video  duo  'milii  fore  invitissime  facienda  : pri- 
mum ut  ad  hunc  locum  quaedam  transferam  ex- 
perimenta , quae  jam  alteri  labori  opportunius  de-" 
stinaverim  : alterum  ut  ab  hominum  doctissimorum 
placitis  , quae  maxime  sequi  velim  , atque  potius 
ornare  , cogente  natura,  videri  debeam  dissentire. 
Faciam  autem  utrumque  ne  veritatis  honori  quid- 
quam videar  detraxisse.  Itaque  ostendam  in  huma- 
no corpore  omnes  humores  , qui  secundum  natu- 
ram a sanguine  secreti  coagulari  non  possent,  coa- 
gu  labilem  indolem  facillimis  solere  caussis  , et  abs- 
que gravi  perturbatione  frequenter  adipisci  . Iuci- 
piam  autem  ab  urina,  quam  nemo  ignoret  coagu- 
labilem  non  esse;  et  ea  tamen  in  quibusdam,  quae 
protinus  adscribam  , experimentis  visa  est  nobis 
coagulata. 

XVII.  Miles  erat  stationarius  annorum  duo- 
detriginta, qui  per  multam  aestatem  udissimas,  mol- 
lesque  Baias  tutatus  erat.  Circa  finem  sextilis  quo- 
tidiana intermittente  febri  ibidem  est  correptus,  quae 
quinto  post  die  in  aquam  intercutem  mirifice  eru- 
pit. Ad  hoc  nostrum  Incurabilium  Nosocomium  in- 
ter initia  septembris  translatus  est,  nostraeque  com- 
mendatus curationi.  Aegrum  hoc  tempore  , praeter 
aquosum  enormem  universi  corporis  tumorem , quo- 
tidianis accessibus  adhuc  febris  premebat ; hydrops 
autem  sub  accessibus  crescere  in  dies  videbatur.  Al- 
vus erat  sicca  , sitis  nonnulla  , lingua  albido  muco 

oblita,  animi  dejectio  summa  , urinae  paucissimae. 
Itaque  febrim  , ut  quae  hydropem  fecerit,  augeret- 
que,  primum  esse  profligandam,  mox  relictum  hy- 
dropa  curandum  constituimus.  Primo  igitur  die  ex 
radicis  qiecacuanhae  drachma  emeticum  datum  est, 
excussui  uni,  educturumque,  id  quod  primis  in  viis, 
febris  fomes,  adesset:  hoc  autem  mucosa  aliqua  bile 
imbuta  egesta  sunt  , alvusque  bis  mota.  Sequenti- 
bus diebus  dos  es  aliquot  peruviani  corticis  ingestae, 
adjecto  lhabarbaro  : sic  , alvo  soluta,  febriles  acces- 
sus recessere.  Relictus  autem,  profligata  febre,  hy- 
diops.  Hic  \ero  primum  drachma  pilularum  scilli- 
ticarum singulis  diebus  vespere  exhibita,  sassafras  de- 
coctione superpota  , ad  urinas  proliciendas  , curari 
coepit.  Sed  multos  post  diQs  pulsus  constanter  fie- 
quentiores  facti  videbantur  , alvus  quidem  paullti- 
1 um  citatior  , sed  urinae  paucissimae  profluebant  , 
et  tumor  hydropicus  ultro  crescere  videbatur.  Tunc 
primum  feror  ad  credendum  , tantum  hydropem, 
quem  primo  febris  impetus  excitasset,  acribus  diu- 
reticis vitae  vires  augentibus,  atque  adeo  veluti  fe- 
bnm  i edmtegrantibus  , per  nos  potius  auctum  iri  . 
Quod  cogitatum  adeo  sum  postea  in  hujusmodi  ca- 
sibus verum  expertus  , atque  proficuum  , ut  non 
aliunde  profluxerint  secundae  quaedam  lmjus  hy- 
dropis curationes,  quas  forte  aliquando  opportunius 
explicabo  . In  hoc  itaque  casu  placuit  tartari  cre- 
morem , cujus  effectus  ia  provocanda  urina  , sine 
insigni  pulsuum  acceleratione , aliis  experimentis 

compertos  haberem  , potius  trahere  ad  usum  . Cae- 
pium est  mane  ad  unciam  dimidiam  quotidie  dari, 
multa  chamaedryos  decoctione  solutum  . Quo  re- 
medio sic  urinarum  aucta  copia  est  , ut  , non  fa-? 
cili  exemplo  , decem  , duodecimve  saturae  urinae 
libras  in  singulas  noctes  aeger  excerneret . Cum  au- 
tem , ut  aeger  ipse  fetebatur  , potus  esset  longe 
paucissimus  , erat  indubium  , enormem  illam  uri-„ 
narum  copiam  collectis  aquis  hydropa  facientibus 
potissime  detrahi.  Quod  etsi  corporis  etiam  tumor, 
manifesto  decrescens  , testabatur;  placuit  tamen  , ad 
ignem  admotis  urinis  , rem  certo  experimento  de- 
lirii re  . Qui  enim  ex  cadaveribus  trii  hydrope  con- 
fectorum , aquas  infercutes  plurimum  materiae  coa-. 
guli  capacis  continere  pernoveram  ; in  spem  veni 
fore  , ut  si  tales  aquas  per  urinae  vias  aeger  ex-, 
cerneret  , coaguli  materiam  , qua  scaterent , essent 
ad  ignem  ostensurae  . Quae  res  , ut  praeceperam^ 
experimento  comperta  . Nam  duabus  libris  ejus 
urinae  ad  ignem  admotis  , cum  pene  dimidium  eva- 
porasset  , reliquum  facessit  albam  in  massam,  te- 
nerrimo jam  coacto  ovi  albumini  persimilem  . Idque 
stetit  experimentum  donec  uber  ille  urinae  fluxus 
perstitit  ; quod  et  ipsi  auditores  , qui  frequentes 
priori  affuerant  experimento  , idem  saepe  retentan- 
do , sunt  experti  . Neque  tantum  in  auctis  hydro- 
picorum urinis  , sed  in  illis  etiam,  quas  exereve- 
rjnt  diabete  correpti  , hanc  urinae  naturam  coaguli 
materiam  ad  ignem  exhibentem  , quamquam  11011 


( 39  ) 

adeo  insignem,  pari  tentamine  non  semel  cornpe- 
rimus  . Primum  itaque  constat  , urinas  , quas  in 
sanis  nemo  coagulabiles  invenerit  , quandoque  posse 
coaguli  materiam  continere  . 

XVIII.  Neque  tantum  urina  , humor  ad  coa- 
gulum non  natus , visa  est  nobis  aliquando  coaguli 
materiam  habuisse , sed  vapores  omnes  , qui  in  ca- 
veis exhalant  corporis  humani , secundum  naturam 
coaguli  non  capaces  , saepe  etiam  morbi  vi  eam 
ipsam  materiem  ostenderunt  . Quod  ego  ©um  as- 
sero praeclare  video  eos  omnes  contra  nos  insur- 
recturos, qui  coagulabilem  indolem,  vaporis  interni 
secundum  naturam  esse  existimant  . Quos  tamen 
omnes  , pro  eo  quo  veritatem  prosequuntur  amore  , 
velim  oratos  , suum  ut  judicium  paullisper  susti- 
neant , donec  et  id  aperiam  , quod  plurimis  natu- 
ra nos  docuit  experimentis  , et  ipsi  per  se  cum  cura 
iterum  , iterumque  , in  naturam  inquirant  . Nam 
ut  docti  , ingenuique  sunt  , minime  vereor  ne  non 
brevi  mecum  profiteantur  , vapores  omnes  in  variis 
quibusque  corporis  caveis  exhalatos  , secundum  na- 
turam non  coagulari  . Quod  cum  jam  de  eo  , qui 
spinam  occupat  , cerebrique  ventriculos  , ostende- 
rim (xv)  * reliquum  est  ut  de  pericardii  , ac  'pe- 
ctoris , de  abdominis  , ac  vaginae  testium  humore 
confirmem  . Humor  autem  pericardii  , quoties  lim- 
pidus atque  exiguus  , idest  secundum  naturam,  in- 
venitur , igni  expositus  integre  evaporat , nec  ullam 
sui  partem  coagulatam  ostendit  . Quod  pluribus  ex- 

perimentis  milii  constanter  est  compertum  ; quae 
non  tantum  in  hominibus  saepe  institui  , sed  quin- 
quies etiam  in  vivis  canibus  . Quinimo  in  novi- 
mestri  etiam  foetu  ; a quo  puros  aquosos  secretos 
humores  non  expectes;  cum  sanguinei  vaporis  pene 
unciam  pericardium  contineret  , vapor  hic  exposi- 
tus igni  , si  paucam  excipias  crassamque  spumam, 
carnium  ebullientium  spumae  persimilem  , maxima 
pars  reliqua  prorsus  evanuit  : ut  s&tis  videretur  cras- 
samentum illud  ab  humore  rejectum  , ex  sanguine 
intermixto  originem  traxisse  . Ex  foetu  autem  al- 
tero semestri  , cujus  pericardium  vaporis  sature  fla- 
vi drachmam  continebat , expositus  vapor  ad  ignem, 
sensim  in  lentam,  muco  tamen,  non  coagulo  , si- 
milem , massam  facessit  . Ex  vivis  autem  canibus, 
in  hunc  finem  dissectis  , pericardii  vaporem  quoties 
detraxi  , atque  ad  ignem  exposui  , toties  prorsum 
in  auras , sine  ulla  vel  levi  crustae  specie  residua , 
visus  est  evanuisse  . Qualia  ego  in  viventibus  in- 
stituta experimenta  uti  plurimi  facio  , sic  ad  rem 
definiendam  maximopere  inculcem  : siquidem  in 
genuino  pericardii  humore  , ac  labis  non  suspecto, 
quae  utcumque  obstare  in  cadavere  morbido  po- 
tuisset , instituta  . Nec  me  Loweri  (u)  , aut  Lan- 
cisii  (,r)  , Ka aviique  (jr)  movent  documenta , quae 
videntur  asserere  coagulabilem  indolem  humori  , 

(u)  De  corde  c.  i.  p.m.  (j)  Perspirabo  dicta  mp-  . 

6 , y.  pocrati  n.y4l'  pag. 

(x)  De  motu  cordis  c-V.  3 1 G , 

quem  complectitur  pericardium  : nam  natura  quem 
doceat  is  vel  hominum  clarissimorum  documenta 
despectet  , quorum  auctoritas  , si  naturae  desit  te- 
stimonium , censeatur  ineptissima  . Quod  si  pro  no- 
stris experimentis  expertorum  auctoritas  non  suffi- 
ciat , requiraturque  potius  testimonium  expertorum, 
unus  mihi  sit  ante  omnes  Malpighius  , qui  pe- 
ricardii vaporem  , in  bove  praecipue  , levi  ignis 
calore  evaporare  , et  tenuissimam  tantum  cru- 
stam relinquere  etiam  vidit  : quique  uncias  qua- 
tuor  ejus  humoris  , in  sartagine  super  ignem 
expositas  , evaporasse  ante  dimidiam  horam  , 
absque  evidenti , et  alta  ebullitione  observavit  ; 
relicta  gracili  crusta  subrubra , quae  interdum 
carnis  elixae  odorem  referret  (f)  . Quae  nostris 
tam  similia  Malpighii  experimenta  , miror  potuis- 
se Kaavium  et  longe  mutatis,  perversisque  verbis 
recensere  , et  ad  roborandam  sententiam  asseren- 
tium coaguli  capacem  indolem  humori  pericardii  , 
sine  ulla  prorsus  haesitatione  traducere  . Quasi  ad 
decernendam  coagulationem  humori  satis  sit  si  , 
postquam  omnis  evaporavit  , tenuissimam  in  fun- 
do vasis  , gracilem  ve  crustam  relinquat  . Qualem 
crustam  lentescens  etiam  aqua  simplex  evaporata 
relinquit  , nedum  ea  quae  a sanguine  sit  secreta  , 
quam  purissimam  exspectare  hominis  esset  sangui- 
nis , et  aquae  naturam  obliti  . 

(z)  De  structura  glandularum  conglobat,  p.  m • 7» 
ed.  Lond, 

XIX.  Pectoris  item  vapor  , si  parca  etiam  co- 
pia , et  purus  est  ? aeque  ad  ignem  totus  evaporat > 
parem  ut  reliquis  aquosam  naturam  praeseferat  * 
Quod  etiam  imi  ventris  vapor  ostendit  : in  quo 
longe  frequentius  , ut  qui  saepius  , quam  pectoris 
vapor  j collectus  occurrat  9 instituere  potuimus  ex- 
perimenta . De  hoc  tamen  abdominis  vapore  sem- 
per  nobis  institit  suspicio  , num  coagulum  respue- 
ret ? quod  natus  aquosus  coaguli  impatiens  esset  , 
an  quod  halitu  potius  intestinalium  faecum  putre- 
dinoso  ; quo  , ob  gravem  odoris  notam  , et  non- 
nihil lacteae  turbulentiae  , videri  solet  imbutus  ; 
coaguli  capacem  indolem  in  cadavere  perdidisset  . 
Hanc  tamen  est  visus  dubitationem  exemisse  vapor 
ex  viventium  canum  abdomine  desumptus  ; qui  et 
limpidus  , et  recens  ? et  fere  inodorus  , ut  labem 
nullam  videretur  contraxisse  , igni  expositus  , sine 
ullo  discrimine  totus  evanuit  . Quae  sors  testium 
etiam  vaginae  vapori  contingit  ; in  quo  tamen  in- 
cauto facilis  potest  esse  occasio  errandi  . Nam  te- 
stium vagina  ? quae  guttulas  aliquot  continere  va- 
poris natura  consuescat  , quae  si  igni  admovean- 
tur prorsus  evanescant  , ubi  pauli  ulum  majori  va- 
poris copia  scateat  , fere  tantum  materiae  coaguli 
capacis  ad  ignem  ostendit  , quantum  consuetam  va- 
poiis  quantitas  excessit  . Quam  ob  rem  collectus 
humoi  in  vaginae  testium  hydrocele  magnam  par- 
tem ad  ignem  solet  coagulari  . 

XX.  Neque  tantum  coaguli  materia  vapori 

vaginae  testium  praeter  naturam  adaucto  solet  im- 
mixta inveniri  , sed  nullus  est  neque  spinae  , ne- 
que cerebri  , neque  pericardii  , aut  pectoris  , ab^ 
dominis  ve  vapor  , qui  , cum  copia  excedit  , simi-* 
lem  materiam  frequenter  non  exhibeat  . Quae  res 
adeo  est  in  promptu  , ut  saepe  in  uno  eodemque 
subjecto  , vapor  ab  altero  pectoris  latere  collectus 
ad  ignem  evanescat,  cum  ab  altero  desumptus  , in 
quo  copia  redundet  , coaguli  plenus  inveniatur  , 
Divitem  autem  coagulabili  parte  vaporem  non  co- 
pia  tantum  incongruens  loci  naturae  demonstrat  , 
sed  novus  etiam  color  ostendit  ; saturus  namque 
flavo  vapor  est  , longeque  a pura  distans  decolo- 
ratione aquosa  , cum  coaguli  materiam  habet  im- 
mixtam  . Immiscetur  ei  vero  semper  praeter  ordU 
nem  naturae:  ideoque  vapor,  coaguli  materia  di- 
ves , morbosus  semper  est , Sic  patientibus  hydro- 
cepbalon  solet  cerebri  , et  spinae  vapor  coagulo  im- 
bui ; in  pectoris  hydrope  collectae  aquae  coagulum 
excipiunt  ; nec  minus  illae  , quae  sive  pericardii  , 
sive  abdominis  , sive  vaginae  testium  hydropa  con- 
stituunt . Ut  sit  certe  inquirendum  , cur  corporis 
humani  caveas  secundum  naturam  exiguus,  et  me- 
re aquosus  vapor  humectet  , qui  coaguli  materiem 
habeat  , quoties  redundet  , flavescatque , immixtam. 
Quae  tamen  res  , nisi  originem,  vaporis  secundum 
naturam  exposuero  , apparere  non  poterunt  . 

XXI.  Vapor  autem  sanguinis  est  soboles  * 
Sanguis  vero  quem  cor  alterno  ictu  urget  per  ar~ 

terias  in  corpus  universum  , liquor  est  triplici  par- 
tium ordine  constans  ; altera  namque  pars  est  ru- 
bra , quae  innumeris  anulis  fit  minutulis  , quem- 
admodum coram  docuere  nos  cl.  De  Turre  (ci) 
expeiimenta  ; subflava  altera  , quae  concrescat 
ad  ignem  : tandem  et  mere  aquosa  . Quam  par- 
tium varietatem  sanguinis  officia  postularunt  ; de- 
stinatur sanguis  enim  ad  omnes  nutriendas  corpo- 
ns  pai  tes  , easdemque  fotas  flexilesque  servandas 
.Et  nutritioni  quidem  unice  facit  serum  . quod  coa- 
guli capax  est  ; hoc  enim  secundum  naturam  ver-, 
nici  persimile  solidis  partibus  animantium  facile  ad- 
haerescit . Haec  sanguinis  autem  vernix  insigniter 
fluxilis  est  servanda  ; neque  aliter  enim  is  glutino- 
sus humor  ad  singula  posset  corporis  puncta,  nu~ 
tntionis  indiga  , per  vascula  perangusta  , perveni- 
re. f luxi  lisque  servatur  parti  m calore , quem  anuli 
rubri  solidiores  immixti  rapido  motu  progignunt  , 
quique  humorem  vernici  similem  facile  colliquat  ; 
partim  aqua  intermixta  , quae  adhaesionem  solida- 
rum partium  interjecta  diminuit  , et  ut  impedit 
densitatem  anulorum  serique  sanguinis  , sic  solido- 
1 um  omnium  , ad  quae  ducitur  per  arterias  , fle- 
xilitatem  adjuvat  . Ita  altera  pars  alterius  adjuta 

ministerio  egregium  illud  animalium  liquidum  con- 
ficit , quod  ubi  ad  ultimos  innumerabiles  perve- 
nit arteriarum  ramos  mirabili  artificio  distribui- 
tur . Nam  minimae  arteriae  omnes  in  ramos  dis- 
sipantur exilissimos  , quorum  terminus  est  triplex  : 
alii  enim  continuo  tractu  in  sanguiferas  venas  trans- 
eunt; hi  capaciores:  alii  in  laminarum  cellularium 
interstitiis  ultima  extremitate  aperti  desinunt  ; bi 
magis  angusti  : alii  tandem  angustissimi  in  libera 
superficie  aut  cavearum  corporis  , aut  cutis,  extre- 
mitate aperta  terminantur  . Itaque  sanguis  , ubi 
hos  terminos  arteriarum  attingit  , per  ramos  la- 
tiores , qui  perferunt  ad  venas  , integer  , ac  veluti 
toto  corpore  , transit  ; dum  ad  ramos  minores  , 
qui  desinunt  in  spatiis  cellusosis  , serosa  pars  aquo- 
sae immixta  divertit  ; et  in  ramusculos  , in  super- 
ficie partium  desinentes  pars  aquosa  , tenuissima 
omnium  , et  iis  angustiis  par  , unice  penetrat  . In 
quo  partium  discessu  nihil  sanguis  omnino  perdit, 
nisi  parum  aquosi  ; nam  venae  sanguiferae  primo- 
rum ramorum  sanguinem  resumunt  ; lymphaticae 
inhalantes  secundariorum  ; humor  autem  ramorum 
tertii  ordinis  integre  evaporat . Et  hic  vapor  si  aeri 
exposita  superficies  partium  est  , fumi  specie  avo- 
lans dissipatur  , et  perditur  : talis  insensibilis  per- 
spiratio  est  cutis  universae  , narium  , faucium  , 
oris  , pulmonum  cavi  : si  vero  partium  superfi- 
cies cavea  est  inclusa,  coercitus  repagulis  in  aquam 
adunatur  , perque  inhalantia  vascula  , spongiosa- 

rumque  membranarum  , quibus  continetur  , imbi- 
bitione  resumitur  , et  in  sanguinem  remeat  ; talis 
origo  fatumque  est  aquae  cavi  spinae  , ventriculo- 
rum cerebri  , pectoris  , pericardii  , abdominis  , va- 
ginae testium . Ubique  est  igitur  pcrspirabile  idem 
sive  externum  sit  , sive  internum  ; cujus  a san- 
guine discessus  necessarius  est  , et  ad  plurima  uti- 
lis . Praecipue  vero  ubi  serum  coaguli  capax  par- 
tibus nutriendis  est  aptandum  ; quod  ultra  extre- 
ma quammimma  vasa  semper  fit  , nam  aliquem 
ibi  aquosae  partis  discessum  pati  optimum  est;  sic- 
cius fit  enim  , adhaesionique  paratius  ; et  aqua  di- 
vertens vel  intrinsecus  vaporat  et  lenit , mulcetque, 
et  a coalitu  defendit  partium  superficies  ; vel  ex- 
trinsecus emergit , mollitque  aeris  vias  , et  cutem . 

XXII . Et  secundum  naturam  haec  est  origo 
vaporis  , quem  emittit  ubique  corpus  humanum  : 
qui  si  parcus  ac  tenuis,  neque  coaguli  particeps  in- 
venitur, vasorum  per  quae  prodit  angustiae  tribuen- 
dum . Si  enim  ampliora  excernentia  essent  vasa  , 
ac  natura  solent , copiosius  aquam  , unaque  cras- 
sius serum  , et  coaguli  capax  facile  trajicerent : uti 
reapse  trajiciunt  cum  , auctis  vitae  viribus  , prae- 
ter modum  distenduntur  . Sic  incitato  cordis , ar- 
teriarumque motu  cutis  universa  sudorem  emittit  , 
cujus  multa  pars  coagulabile  serum  est  ; cujus  rei 
indicio  est  tenax  , duraque  macula  , similis  illi  , 
quam  appingit  aqua  ictyocollae  particeps,  in  indu- 
siis a sudore  relicta  . Sudat  simiHter  iisdem  ex  caus- 

sis  pulmo  , sudant  fauces  , nares  , os  : cujus  su- 
doris materia  est  , frigore  densata,  quam  reddunt 
catharrhosi  . Ex  eademque  caussa  sudant  partes  in- 
ternae , quae  tamen  , quod  a frigore  tutae  sunt  , 
liquidum  serum  servant  , permixtumque  vapori  . 
Ea  est  autem  animantibus  lex  , nunquam  ut  cor- 
dis vires  , nisi  in  statu  machinae  violento  , suda- 
re vasa  cogant.  Semper  igitur  sudorem  vas  emit- 
tit , idest  , praeter  naturae  ordinem  , crassiorem 
lympham  et  coagulabilem  ejicit  , cum  vi  majori 
consueto  distenditur ; quam  vim  infert  sanguis  ap- 
pellens , si  solito  copiosior  sit  , aut  impetuosior  . 
Itaque  vasa  plenitudine  sudant , sudant  cum  inflam- 
mantur . Sic  pulmonem  inflammatum  crusta  obdu- 
ctum saepe  vidimus  corio  pleuritico  persimili  ; in- 
flammatum pericardium  crusta  undique  cum  corde 
investitum  polyposa  invenimus;  et  vaginae  testium 
hydrocele  , cujus  aquae  coagulantur  , solet  testis 
inflammatione  praeiri  . Tantum  igitur  est  facile  va- 
pores collectos  intra  corporis  humani  caveas  coaguli 
materia  imbui  , quantum  facile  est  sudorem  emit- 
tere vasa  intrinsecus  vaporantia  : quod  aeque  tam 
est  facile , quam  cordis  motum  accelerari , et  san- 
guinis cum  eo  impetum  , vasorumque  extremorum 
dilatationem  . Idque  cum  semper  fiat  quando  aut 
febris  magna  est  , aut  vehementes  machinae  mo- 
tus praecessere  , ratio  est  in  promptu  cur  magna 
febri  , aut  suffocatione  , extinctorum  animantium 
saepe  imbuti  vapores  coagulo  inveniantur  . Et  cur 

in  bobus,  quos , anteaquam  occidant,  saepe  mul- 
to laniones , magnoque  cursu  fatigant  , pericardii 
vaporem  concretae  similem  gelatinae  deprehende- 
re potuerit  Lowerus  (b)  . Itaque  eorum , qui  ma- 
gnis febribus  exstinguuntur  secundum  naturam  va- 
pores non  sunt ; neque  post  magnos  cursus  anima- 
lium vapores  interni  inveniuntur  puri . Accidit  su- 
perioribus annis  ut  pueri  duodennis  semilixae , qui 
post  magnos  cursus  in  difficilem  respirationem  in- 
ciderat, cum  pulsu  arteriarum  et  parvo  et  creber- 
rimo , a quo  , frustra  omnibus  lentatis  , intra  un- 
decim dies  extinctus  est , cadaver  observarem  , in 
quo  cor  dicebatur  inventum  esse  sine  pericardio  . 
Erat  autem  ejus  moles  inter  pulmones  tanta  , ut 
bovillum  pene  videretur  superare  : et  vero  pericar- 
dii nulla  super  eo  distincta  species  observabatur  . 
Recisis  tamen  magnis  omnibus  proxime  cor  vasis, 
ponderata  moles  ejus  est,  atque  uncias  septem  su- 
pra viginti  exsuperavit  . Diligenti  postea  examine 
vidi , extimam  , finitimamque  tantae  molis  vestem 
esse  pericardium;  sub  quo  quidquid  futurum  fuis- 
set spatium  , quo  sejungeretur  a corde  , id  vero 
totum  carnosa  massa  complebatur  transversum  di- 
gitum pene  crassa  , tanquam  stratis  coagmentata  , 
hinc  pericardio  toti  intrinsecus , inde  toti  cordi  ex- 
trinsecus affixa  , substantiae  assimilis  illi,  quae  strata 


(b)  De  Corde  cap.  I.  p.  m.  7.  Ed.  Lugd.  Balav, 
174°. 

polyposa  aneurismatum  proxime  saccum  efficit . Qua 
diligenter  detracta , et  nudum  cor  mole  aetati  con- 
grua esse  ostendi , et  integrum  pericardium  . San- 
guinei nulli  grumi  simul  erant,  sed  per  totam  pe- 
licaidii  et  cordis  intercapedinem  massa  carnosa  una, 
et  unifoimis . Quam  exstitisse  ob  violenter  auctam 
vaporis  pericardii , et  lympham  coagulabilcm  effe- 
rentem secretionem , nemo  ibit  inficias . Nam  quo- 
modo in  ea  sede  , hoc  genus  lympha  effusa , mi- 
catu  cordis  auctiori  quassata  in  massam  potuerit  con- 
ciesceie  polyposam  , res  est  per  Hippocratis  et 
Ruvschii  espemuenta  , declarata  (c)  . Caeterum 

ut  nihil  sanguinis  , ita  liquidi  serosi  nihil  cum  ea  , 
quae  solidissima  erat  , et  sicca  massa,  fuit.  Experi- 
ri igitur  volentibus  niirn  , ut  antea  ( xvnr,  xix  ) 
ostensum  est  , vapores  interni  coaguli  sint  exper- 
tes , auctor  sim,  ut  vel  vivum  brutum  animal  ape- 
riant , vel  hominum  repentino  extinctorum,  quod 
ipsi  attcndeie  solemus  , cadavera  perlustrent  . Sic 
itaque  concludamus  , quidquid  in  sanguine  coaguli 
capax  est,  aptumque  partium  rmtritioni  , nunquam, 
m sano  statu  , per  vias  vaporem  emittentes  effun- 
ditur : servat  id  natura,  non  perdit : et  quoties  va- 
poi  coaguli  materia  scatet , impurus  est  , et  sudo- 
re interno  praeter  naturam  imbutus  : purus  autem, 
et  coaguli  capax  secundum  naturam  nullus  vapor 

est  . Estque  perutile  lympham  coagulabilem 
vapore  naturaliter  non  effundi;  effusa  enim  nutri- 
tioni  corporis  detrahitur  ? et , quod  magis  noxium 
est  , partium  internarum  superficiebus  accrescit,  quas 
et  crusta  obducit,  et  saepe  contra  naturae  ordinem 
colligat  . Nec  morbosa  illa  ligamenta  , quae  sive 
pulmonem  pleurae  , siye  pericardium  cordi  , post 
harum  partium  inflammationes,  revinxisse  frequen- 
ter observavimus  , aliam  originem  obtinuere.  Con- 
donent ergo  doctissimi  Viri  , qui  serum  coaguli 
capax  humoribus  accensent  , qui  a sanguine  , ut 
ajunt , secernuntur,  argumento  innixi  vaporum  in- 
ternorum, quos  secundum  naturam  coagulari  posse 
perperam  crediderunt , si  expunctum  velle  dixero 
a serie  humorum  stabili  naturae  lege  secretorum 
a sanguine  serum  potens  coagulari  . 

XXIII.  Hactenus  probatum  est  , vapores  om- 
nium cavearum  corporis  humani  , secundum  na- 
turam coagulari  non  posse  , coaguli  materia  tamen 
praeter  naturae  ordinem  posse  imbui . Cum  contra 
nulla  sint  exempla , quibus  possit  ostendi , humo- 
res alios  coaguli  capaces  puritate  superstile  , eam 
naturam  perdidisse  . Itaque  constat  , experimentis 
limpidum  aliquem  humorem  coaguli  expertem  de- 
monstrantibus magis  esse  fidendum  , in  ejus  qua- 
litate secundum  naturam  pernoscenda , quam  coa- 
guli materiem  in  eodem  exhibentibus  ( xvi  ) . Nam 
coaguli  adeptio  morbosa  est , et  facilis  , fitque  hu- 
moris limpitudine  prope  servata  \ amissio  perdidi- 

cilis  , ef  puritate  superstite  nunquam  observanda 
Quod  igitur  spinae  vaporis  coagulari  nihil  possit  , 
nullimode  obstat  , quo  minus  ventriculorum  cerebri 
vaporem  , impotem  etiam  coagulari,  habere  queat 
immixtum  (xv) . 

• Num  descriptus  (ix)  autem  spinae  va- 
por vaginas  nervorum  a spinali  medulla  enascentiuru 
penetret ; ut  quemadmodum  toti  medullae,  sic  ena- 
tis inde  nervis  , et  per  corpus  decurrentibus  , ba- 
lineo et  fotui  sit , restat  ut  diligenter  inquiramus 
Mihi  et  nervis  inservire  non  omnino  videtur  im- 
probandum . Singulos  enim  nervos  a spina  prode- 
untes , appendice  quadam  , infundibulo  simili , la- 
xaeque  instar  vaginae  , excipit  tubus  idem  durae 
rnatiis , quo  spinalis  medulla  continetur;  eaque  va- 
gina nervi  libera  comes  est , donec  jam  jam  exi- 
turus a spina,  ganglium  nervus  efficit.  Itaque,  quum 
cavea  vaginaium  omnium  spinae  nervos  excipienti- 
um continua  caveae  sit  tubi  durae  matris  medullam 
spinalem  complectentis  , eodemque  vapore  perpetim 
repleatur  , ad  ganglium  usque  suum  singulos  ner- 


vos spinae  vapore  foveri  manifestum  est.  Dubium 
itaque  restat  an  etiam  ultra  ganglium  . Vaginae 
emm  singulae  durae  matris,  hactenus  patulae  , cir- 
ca ganglium  vehementer  adstringuntur  : inde  vero 
m cellulosas  laminas  evanescunt,  quae  partim  un- 
dique nervum  complectuntur,  partim  singula  etiam 
nervosa  fila  obvestiunt . Via  igitur  ultra  ganglium 
transituro  vapori  videtur  impedita  : quam  tamen  aer- 

ne  , hy  drar  gyrum  ve  trajiceret  , voluimus  experiri. 
Trajecit  autem  utrumque  . Nam  impulsus  aer  per 
tubum  patulo  vaginae  ostio  citra  ganglium  applica- 
tum , ganglium  superavit  ; eoque  vaginae  omnes , 
nervum  ultra  ganglium  vestientes  , protinus  intu- 
muere . Eademque  via  injectum  pressumque  liy- 
drargymm  ganglii  angustias  transilivit,  inque  ipsas 
cellulosas  nervi  vaginas  penetravit . Quae  tentami- 
na in  iis  potissimum  nervorum  vaginis  instituimus, 
quae  nervos  in  ischiadicum  truncum  coalituros  extra 
spinam  perducunt  . Et  quamquam  aeris,  et  liydrar- 
gyri , transitus  ultra  ganglium  non  sine  aliqua  pres- 
sione potuerit  obtineri , levis  tamen  ea  pressio  fuit, 
aut  certe  non  tanta  , quae  obstaculum  argueret , 
quod  per  se  in  homine  vivente  spinae  vapor , ab- 
sente pressura  , superare  non  posset  . Si  vero  co- 
gitetur vaporis  spinae  puritas  , et  indoles  aquosa  , 
longe  penetrantior  aere,  ac  hydrargyro  ; unaque 
in  vivente  quam  sint  viae  trajiciendae  laxiores  , et 
humor  trajecturus  calore  penetrantior  ; ratio  suffi- 
ciet , cur  non  possit  omnino  eorum  sententia  im- 
probari , qui  spinae  vaporis  beneficio  , etiam  ul- 
tra spinale  ganglium  , nervos  existimant  gaudere  . 

XXV.  Quod  si  hujus  spinae  vaporis  coaguli 
capax  natura  constitisset  , et  non  potius  ad  ignem 
nullimode  concrescens  ( xv  ) , nunc  facile  assenti- 
rer  summis  Viris  , qui  Malpighioi  (, d ) opinan- 

tiir  , quum  inciso  te? tui  nervulo  liinc  inde  per 
caudam  bovis  excurrente  , ac  ungue  compres - 
so , humorem  glutinosum  terebinthinae  instar  ex- 
pressit , liuiic  spinae  vaporem  , vaginas  nervorum 
percurrentem  , elicuisse  . Nunc  autem  alio  ex  fon- 
te is  glutinosus  humor  repetendus  , cui  videtur  pa- 
rem in  nervo  jam  diu  secto  Heisterum  (e)  etiam 
observasse  ; qui  facturus  in  cane  experimentum , 
nervum  r nescio  quem  , vulneravit  ; quo  facto  , 
canis  postea  convulsionibus  misere  torquebatur . 
Post  tres  autem  circiter  menses  , in  eodem  ca- 
ne dissecto  , ubi  vulnus  illud  antea  inf  idum 
fuerat , velati  glandulosam  concretionem  repe- 
rit  insigne m , quam  a succo  nervoso  e nervi 
punctura  emanante  ortum  suum  habuisse  puta- 
vit. Ei  quamquam  certe  pigeat  quem  nervum  vul- 
nerant nulli  mode  Heisterum  meminisse  ; et  suspi- 
cio valere  possit  tendinis  pro  nervo  vulnerati  : ne 
peritum  tamen  hominem  negligentiae  insimulem  , 
et  ut  aliquid  secutis  convulsionibus  tribuam  , quae 
nervo  potius  , quam  vulnerato  tendine  nasci  solent, 
hoc  quoque  experimentum  ad  evincendam  in  ner- 
, vis  glutinosi  humoris  praesentiam  non  ineptum  ju- 
dicetur . Iiujus  autem  humoris  dum  in  nervis  du- 
; t itari  exsistentia  non  potest  ; quandoquidem  nobis 
e tam  Malpighii  experimentum  repetentibus  nia- 
i ni  feste  occurrit;  est  tamen  origo,  quae  a spina  es-, 

se  non  possit  , alicunde  repetenda  . Hanc  Malpi- 
ghius  7 et  Heisterus  a cerebro  deduxerunt;  adeo 
ut  verum  nervorum  succum  , per  fistularum  ner- 
vosarum cavum  naturaliter  decurrentem  , gluten  il- 
lud esse  judicaverint  : perperam  , ut  opinor , uter- 
que ; nec  rectus  suarummet  observationum  inter- 
pres y quod  mirere  , Malpighius  . Nam  qui  ex- 
pressis iisdem  nervis  in  primo  exortu  a spinali  me- 
dulla , cum  vaginam  durae  matris  nondum  essent 
(xxiv)  adepti , glutinosum  illum  humorem  occui- 
rere  non  vidit  , qui  , vaginis  acceptis  lacile  prodi- 
ret (j*)  } intelligere  debuisset  , non  tam  ob  molli - 
tiem ; quam  certe  non  tantam  illo  in  exortu  nervi 
habent  , ut  compressi  lacerentur  ; quam  potius 
ob  defectum  vaginarum  , glutineum  humorem  red- 
dere nequivisse  . Accedit  quod  discissa  vivi  canis 
spinalis  medulla  ; per  quam  verus  a cerebro  ner- 
vosus humor  descendit  7 ac  transit  in  nervos  ; mihi 
sit  visa  e sede  dissecta  humorem  emanaic  mcie 
aquosum  7 ac  facile  dissipabilem  7 non  lentum  7 et 
concrescentem  : quod  jam  proprio  experimento  vi- 
dit etiam  Boekhaavius  (g)  . Hancque  veri  nervo-, 
si  humoris  a cerebro  in  nervos  descendentis  indo- 
lem esse  aquosam  , et  coaguli  impotem  . praeter 
haec  experimenta  et  ratio  suadet  , et  illa  etiam  7 
puto  , manifeste  evincunt , quae  in  cane  instituit  7 

ante  hos  novem  annos , singularis  eventi  experimen- 
ta cl.  Molinellius  (h)\.  Qui  ex  cellulis  diu  li- 
gati octavi  nervorum  paris  , in  quas  verus  videba- 
tur cerebri  humor  descendisse  , non  quidem  glu- 
tinosum, sed  tenuissimum  elicuit  , albicajitemqiie 
liquorem  , et  citissime  evanidum  . Igitur  humor, 
quem  pressi  nervi  promunt  concretionis  capacem  , 
cum  neque  a spinae  cavo  , neque  a cerebro  esse 
possit  , quam  habeat  originem  restat  inquirendum. 

XXVI.  Haec  autem  origo  apparere  non  po- 
terit , nisi  veram  antea  ejus  humoris  sedem  defi- 
niamus . Et  quidem  concrescibilis  ille  humor  non 
in  fistulis  nervosis  , quarum  cavum  opinor  nemini 
visum,  sed  in  vaginis  cellulosis  nervorum  filamen- 
ta complectentibus  contineri  videtur  . Quam  ego, 
rem  didici  , postquam  aliquoties  nervos  illos  f aut 
suppares  , diligenter  expressi  , quos  Mamugiiius 
edixit . Ita  namque  vidi  evadentem  illum  humorem 
inter  nervum  vaginamque  patentissime  pertransire. 
Quem  ipsum  attamen  transitum  potius  per  fistulas 
nervosas  , quam  per  vaginas  esse  , fortassis  festi- 
nanter , Malpichius  affirmavit  ; nam  si  fistulas  il- 
las , quoad  effici  potuisset , vaginis  exutas  voluisset 
exprimere , nihil  protinus  glutinei  , ut  quidem  in 
nervis  nondum  spinam  egressis  (xxv)  observavit, 
potuisset  elicere  . Potest  itaque  tuto  jam  disquiri 

(b)  Bononiensis  Academiae  Commeul.  Tom,  IU . 
p.  m.  282. 

unclenam  hunc  humorem  accipiant  nervorum  va- 
ginae . Et  vero  cum  neque  a cerebro  habeant  (xxv), 
neque  a spinae  cavea  (xv)  , restat  ut  a propriis 
illis  arteriis  accipiant  , quae  vaginas  omnium  ner- 
vorum solent  percurrere  : quaeque  , ut  in  reliqua 
interstitia  cellulosae  membranae  ( xx  i ) , nervorum 
etiam  in  vaginas  humorem  concrescere  aptum  va- 
pori immixtum  eructant . Amplam  hanc  enim  va- 
poris viam  ostendit  aqua  tepens  , quae  injecta  in 
cruralem  arteriam  ? uti  reliquam  cruris  cellulosam, 
membranam , sic  nervorum  vaginas  patentissime  in- 
vadit . Quibus  in  vaginis  , donec  animal  vivum  9 
calidumque  est  , quidquid  illius  humoris  emanant 
arteriae  fluidissimum  esse  puto  ; lentius  a morte  , 
et  frigoris  accessu  glutinosius  fieri . Re  namque  ipsa 
nervi  in  vivis  animantibus  , actuve  calentibus  ? ex- 
pressi , aquosum  ex  vaginis  humorem  , non  gluti- 
nosum , dant  : ex  frigidis  demum  nervis  jam  glu- 
tineus elicitur  . En  igitur  demonstratum  duos  esse 
fontes  unde  in  vaginas  quorumcumque  nervorum 
derivet  humor  , alterum  calvariae  , aut  spinae  ca- 
vum , alterum  proprias  ipsarummet  vaginarum  ar- 
terias : et  illinc  pauculum  et  aquosum  mere  ; plu- 
rimum ex  arteriis  , et  aliqua  parte  concrescere  aptum 
humorem  nervorum  vaginis  impertiri . Nunc  quan- 
do in  hoc  humore  , qui  nervorum  etiam  ischiadi- 
corum vaginas  pervadit  5 caussa  illa  posticae  ischia- 
dis nervosae  dolorem  excitans  residet  (vin).quo- 

modo  hic  nervosarum  vaginarum  humor  dolorem 
ischiadico  nervo  inferre  possit  inquiramus  . 

XXVII.  Dolorem  autem  potest  inferre  , vel 
quia  copia  excedens  vaginas  , nervumque  conclusum, 
immane  imbuat  ; vel  quia  redditus  acer  nervum 
pungat  , ac  irritet . Utrumque  videntur  enim  edo- 
cere , atque  definire  , experimenta  . Siquidem  vidi; 
quod  est  etiam  ab  Hippocrate  (7)  , et  C/£Lio  Au- 
reliano (A)  deprehensum  ; suppresso  haemorrhoi- 
dum  , uterive , fluxu  sanguinis  consueto  , lacte  etiam 
lochiisve  repressis  , posticam  ischiadem  nervosam 
supervenisse  : quibus  ex  caussis  non  pravitas  hu- 
morum , sed  redundantia  videtur  fecisse  ischiadem. 
Validos  item  ictus  coxa  exceptos  , aut  nimias  in 
ponderibus  elevandis  coxarum  distractiones  , posti- 
cam vidi  pariter  ischiadem  nervosam  excitasse  . Quae 
caussae  stimuli  vi  in  coxae  nervos  copiam  majorem 
sanguinis  videntur  attraxisse  . Sed  etiam  observa- 
tum  quampiurimis  rheumatico  viru  , venereove  , 
vexatis  , uti  plurimas  alias  corporis  sedes  , ischia- 
dicos etiam  nervos  partinaciter  indoluisse  . Juverit 
ex  multis  viri  exemplum  eligere  non  unam  oh  caus- 
sam memorandum  . Sinistri  inguinis  venereo  bubo- 

ne  prehenditur  grandi  , et  multiplici : acervus  glan- 
dularum inguinalium  enormiter  intumuerat  . Chirur- 
gus conditioni  hominis  potius  quam  rei  inserviens , 
caustico  in  centro  aperit  , et  intra  paucos  dies  ci- 
catrice obducit  : nec  quatuor  insignes  glandulas  e- 
gregie  tumentes  sub  cicatrice  relinqui  vel  advertit, 
vel  curat . Aeger  curatione  insane  laetus  muniis  suis 
obeundis  accingitur  : sed  coxam  paullatira  sentit 
duplici  ischiaco  dolore  prehensam  , antico , et  po- 
stico , sed  postico  magis  . Itaque  lecto  affigi , crus 
curvatum  tenere  cogitur,  dies  noctesque  , prae  acer- 
bitate dolorum  , cruciari  . Poscit  opem  : frictioni-, 
bus  mercurialibus  addicitur  ; sed  , tanta  curatione 
peracta  * morbus  idem  , aut  potius  saevior  . Con- 
silium advocat  : ego  inguen  ante  omnia  exploro  , 
observaturus  sedem  in  qua  radix  dolorum  , quos 
hydrargyrosis  non  extinxerit  , saepius  lateret  ; scili- 
cet glandulae  adhuc  veneno  turgentes , cujus  atmo- 
sphaera  et  corpus  universum  soleat  affligere , et  se- 
des vicinas  vehementius  vexare  . Cicatrix  jam  pri- 
mo vitium  latens  docebat:  in  medio  profunda,  cir- 
cum turgida  , et  late  rugosa  . Eam  comprimo  , et 
suppositarum  sentio  glandularum  tumores  , magnos, 
duros  , dolentes  . Pronuntio  , nisi  glandulae  ape- 
riantur ignito  ferro  , et  suppuratione  destruantur  , 
quavis  ope  dolores  minime  finitum  iri  . Horret 
aeger  auxilium  ; ipse  insto  multa  memorans  exem- 
pla quibus  milii  compertum  evidenter  esset  , do- 
lores ea  caussa  natos  nisi  eo  auxilio  minime  eva- 

nescere . Blandior  Chirurgus  caustico  locum  ape- 
rit ; cicatrix  dura  , glandulae  solidatae  , renuunt 
eo  auxilio  destrui  . Interim  cruciatus  , insomnium, 
macies  aegrum  dejiciunt  . Tum  desperato  malo  ef- 
ficax et  solum  admittitur  auxilium . Glandulae  igne 
apertae  suppurantur  , suppurationis  progressu  dolo- 
res minuti  sunt  , et  omnino  evanuere  postquam 
glandularum  duritas  , volumenque  morbosum  , sunt 
destructa  . Duos  fere  menses  haec  curatio  poposcit, 
sed  sanitas  integra  secuta  est  . Habeo  etiam  exem- 
pla numerosa  , post  ulcera  diuturna  penitus  occlu- 
sa , nervosam  hanc  ischiadem  perpessorum  . Quae 
videntur  documento  , ex  infecto  jam  sanguine  , pra- 
vum vaporem  nervorum  ischiadicorum  vaginas  re- 
tulisse , In  aliis  saepe  vidi  ob  frigus  immodicum  , 
crure  , coxaque  receptum  , eamdem  ischiadem  esse 
natam  : in  quibus  nisi  dicas  sanum  antea  vaporem 
vaginarum  ischiadici  nervi  ab  exteriori  ilia  caussa 
fuisse  depravatum  , unde  repetas  ischiadem  caussam 
desideres  . Habeo  etiam  exempla  , et  recentius  unum, 
in  quo  , soluta  ischiade  nervosa  dextri  cruris,  hac 
caussa  nata  , paralysi  correptus  sinistri  lateris  est 
aeger  , cum  cruris  , tum  brachii  . Quam  a trans- 
migratione natam  ischiadici  humoris  pravae  natu- 
rae nemo  facile  negaverit  . 

XXVIII.  Cum  adeo  vero  ex  fici  1 i soleat  ac- 
cidere , ut  quae  maxime  caussae  vel  augendo  va- 
pori , vel  asperando  sunt  aptae  , tot  alios  praete- 
reant nervos  corporis  humani  , ischiadicos  autem  ? 


( 6o  ) 

dedita  velut  opera  , et  graviter  impetant  , et  per- 
tinaciter occupent;  non  immerito  quaeri  posset  num 
nervorum  ischiadicorum  vaginae  peculiarem  aliquam 
habeant  dispositionem  , cujus  maxime  caussa  in  eas 
noxas  frequentius  , et  gravius  incurrant  , quibus 
caeteri  fere  nervi  sunt  immunes  , ut  e sanguinis 
massa  redundantem  vaporem  , acresque  particulas 
suscipiant  , et  exterioribus  caussis  adeo  graviter  af- 
ficiantur . Et  mihi  quidem  plures  videntur  habere: 
quarum  est  certe  princeps  laxitas  , et  amplitudo  y 
quae  nervorum  ischiadicorum  exterioribus  vaginis 
tanta  contigit  , quanta  , quod  sciam  , nulli  alii  ner- 
vo corporis  humani  . Notum  namque  est  , ischia-» 
dicum  nervum  multiplici  origine  a spina  prognatum 
post  majorem  femoris  trochanterem  in  unum  trun- 
cum coalescere  , quo  non  major  nervus  toto  in  ho- 
minis corpore  invenitur  ; Hoc  autem  in  trunco  qua- 
tuor  , vel  quinque  radices  , separatim  a spina  ve- 
nienles  , uniuntur  , quae  non  fila  nervosa  modo  , 
sed  et  vaginas  suas  omnes  in  unum  conjungunt 
Et  liae  quidem,  vaginae  , quas  dixeris  nervo  origi- 
narias , nulla  supervacua  laxitate  laborant : quin  imo, 
nervo  , quem  includunt  , se m per  aptissime  adstrin- 
guntuin  Laxitas  autem  , quam  nimiam  asserui  5 novis 
quibusdam  aliis  inest  vaginis,  quae  facto  jam  ischia- 
dici nervi  trunco  tandem  superveniunt  * Eas  adji- 
cit cellulosa  membrana  , quae  occurrit  copiosissi- 
ma , et  magnis  laminis  dives  , ul)i  primum  nervus 

in  truncum  coalescit,  atque,  ut  vidi  ad  hunc  diem, 
solet  pinguitudine  carere  * Laminae  autem  hujus 
membranae  quamquam  potius  necessario  officio  , 
quod  nervi  trunco  per  sui  medium  transvadenti 
praestare  debent  , quam  destinata  fabrica  , atque 
decursu  , vaginas  nervo  dant ; adeo  tamen  affabre 
transcendenti  nervo  saepe  accommodantur  , ut  ad 
eum  vaginandum  , non  tam  loci  necessitate  con- 
ferre , quam  praelinito  fabricae  consilio  positae  ibi 
esse  videantur  . Siquidem  quandoque  vidi  ; quod 
et  coram  in  sinistro  ischiadico  nervo  in  viri  cada- 
vere contueor  ; has  extimas  vaginas  , quas  possis 
accessorias  appellare  , infundibuli  forma  recens 
conflatum  nervi  truncum  excipere  ; et  hinc  summo 
infixas  trochanteri  , illinc  marginato  velati  orificio 
descendentem  nervum  inhiare  , exceptumque  con- 
tinuo usque  in  crus  comitari  . Estque  praesens  va- 
gina adeo  elegans  , ut  scalpelli  manubrio  inter  ner- 
vum , vaginamque  versato  , veluti  ensis  laxa  vagi- 
na exceptus  , ischiadici  nervi  truncus  videatur. 

XXIX.  Adjuvat  hanc  nativam  extimarum  va- 
ginarum ischiadici  nervi  laxitatem  adsitorum  mu- 
sculorum non  satis  proxima  pressio  : qui  musculi 
protectum  praecipue  trochantere  majori , veluti  pon- 
te , nervi  truncum  vix  leviter  solent  attingere  . Qua 
constanti  laxitate  quantum  hae  vaginae  excipiendo 
vapori  , quem  arteriae  exhalant  (xxi)  , in  homine 
aptae  sint ; quantum  excepto  in  se  ipsis  retinen- 
do peritoneae  , neminem  arbitror  non  videre  . Ad 

haec  , arteriarum  istas  ischiadici  nervi  vaginas  per- 
currentium magnitudo  est  tanta , quantam  non  aliis 
ullis  vidi  forte  datam  reliquorum  nervorum  vagi- 
nis . Facit  haec  autem  magnitudo  vaporis  fontem 
uberiorem  . Quam  ob  rem,  nunquam  vapore  va- 
cuas vaginas  illas  invenio  : quem  imo  coactum  etiam 
aliquando  deprehendi  , peneque  gelatinosum  . Et 
ea  certe  coactio  mihi  visa  est  simul  ejus  vaporis 
indolem  probare  concretionis  capacem  , simul  et 
naturalem  ejus  copiam  in  liis  vaginis  esse  insignem. 
Quamquam  existimo  coactionem  in  vapore  post  mor- 
tem successisse  : caloris  enim  defectui  tribuenda  , 
qui  non  solet  in  vita  nervis  facile  deesse  . Nervo- 
rum namque  truncos  , ramosque  praecipuos  , natu- 
ra et  communi  partium  calore  , et  musculorum  in 
primis  , quibus  subjacent  , accubitu  solet  defende- 
re . Qua  ratione  vapor  in  nervorum  vaginis  neque 
redundare  potest , neque  frigore  figi  . Et  haec  in 
nervis  defendendis  naturae  providentia  elucet  adeo 
per  eorpus  humanum  , ut  fere  duo  tantum  insignes 
nervi  excipi  possint  , non  sine  maximo  consilio  eo 
munere  defecti : quorum  nervorum  alter  est  in  cu- 
bito , alter  in  crure  . In  cubito  enim  nervus  insi- 
gnis ; cubitalem  Anatomici  vocant ; inter  olecranon 
ulnae  , et  condylum  humeri  interiorem  , ex  aver- 
sa flexurae  cubiti  parte  , pene  subjectus  cuti  decur- 
rit : qua  in  sede,  musculosi  incubitus  ministerium, 
quo  tot  alii  gaudent  nervi  , cubitalis  desiderat.  In 
crure  vero  multa  ischiadici  nervi  pars  assimilem  cu- 

bitalis  nuditatem  experitur  . Natus  enim  a spina 
radice  multiplici  post  majorem  femoris  trochante- 
rem coalescit  in  truncum  ischiadicus  nervus  : in- 
terque  illum  trochanterem,  gluteumque  musculum 
majorem  , quadratum  femoris  , caputque  bicipitis  , 
via  satis  facili  , et  laxa  , descendit  ad  poplitem  , 
bicipiti  subjectus , ac  semitendinoso  . In  toto  hoc 
tractu  ambitur  nervus  undique  musculis  , non  ad- 
stringitur  ; totusque  vaginis  laxissimis  molliter  con- 
tinetur . Truncus  vero  , ut  poplitem  attigit , in  duas 
partes  praecipuas  secedit : quarum  altera  major  , di- 
rectionem trunci  prosequitur  , suramque  penitus  in- 
trat inter  principia  musculi  gastrochnemii ; cui  mu- 
sculo subjecta  , et  valenter  adstricta  , versus  calca- 
neum descendit  : minor  altera  vero  pars  cruri  ex- 
terius advoluta  antrorsum  deflectit  . Minor  autem 
haec  altera  pars  est  ob  nervosorum  staminum  quan- 
titatem minorem  , sed  vaginarum  laxitate  trunco 
suppar  . Nam  a trunco  profecta  per  exteriorem  in- 
ferioremque  genu  partem  oblique  descendit  , imam 
supergrediens  capitis  fibulae  sedem  . In  quo  toto 
descensu  a trunco  ad  fibulam  omni  musculo  nuda 
est  , et , nisi  quod  communi  aponevrosi  leviter  pro- 
tegitur , cuti  subjecta  progreditur  . Laxis  ideo  hac 
tota  in  sede , et  vapore  divitibus  gaudet  vaginis  . 
Superato  fibulae  capite  , inter  peroneum  longum  , 
fibulaeque  corpus  descendit  : indeque  sub  longo  va- 
dit digitorum  pedis  extensore^  tandem  inter  longum 
extensorem  pollicis  , et  tibialem  anteriorem  , Ha- 

denus  musculis  sepulta  , sed  mox  pristinae  restitu- 
ta libertati  . Nam  , ut  extensorem  pollicis  evadit  , 
saepe  ad  septem  usque  transversos  digitos  supra 
malleolum  exteriorem  , bifariam  dividitur  , et  per 
priorem  cruris  partem  extrinsecus  vergentem  , mu- 
sculis iterum  nudata  , cutique  subjecta  descendit  . 
Pergit  autem  sub  cute  descendere  ad  superiora  us- 
que , exterioraque  dorsi  pedis  , donec  tandem  in 
ramos  dissipata  in  pedis  carnibus  desinat. 

XNN.  Truncus  igitur  ischiadici  nervi,  anterior- 
que  propago  in  crus  demissa,  non,  ut  propago  altera 
suram  invadens  , musculis  inclusa,  strictaque  decur- 
runt, sed  maximam  partem  aut  nullum  habent  muscu- 
lorum accubitum  , aut  perquam  levem.  Hae  itaque 
nervi  partes  vaginis  laxioribus  ambiuntur  , vapore- 
que divitibus  , et  ideo  longe  aptis  , quae  , prae 
cacteris  reliquorum  nervorum  vaginis  , superfluos 
humores , quandoquidem  iis  machina  laboret  , sibi 
recipiant  . Solet  enim  in  laxiora  loca  , et  minus 
resistentia , corporum  undique  nitentium  facilior  esse 
receptus  . Quem  ego  receptum  in  his  vaginis  opi- 
nor , non  modo  superfluis  , sed  pravis  etiam  , a- 
cribusque  humoribus  posse  facilem  esse  . Acrium 
enim  humorum  vim  irritabiliora  vasa  maxime  sen- 
tiunt , quae  , si  intrinsecus  stimulo  perciuntur,  acre 
perciens  urgent  , actuosius  reddunt  , et  vel  sibi  in- 
figunt , et  retinent  , vel  expellunt  audacter  in  vici- 
na , quae  spectent  , spatia  cellulosa  . Vasorum  au- 
tem irritabilitas  tunicarum  , quibus  constant  , te- 

tteritudinem  exigit ; teneritudo  autem  tunicarum  sem- 
per  major  est  in  vasis  , quae  vicinarum  partium 
pressioni  minus  omnium  subjecta  sunt  : quod  fere 
proprium  est  vasorum  vaginas  percurrentium  trun- 
ci , pnorisque  propaginis  ischiadici  nervi  . Est  igi- 
tur dc  natura  corporis  humani  , ut  in  his  potius  , 
quam  in  caeteris  aliorum  nervorum  vaginis  , sive 
copia  redundent  , sive  acredine  peccent  ejus  humo- 
res , maximam  inveniant  opportunitatem  nocendi  . 
Quam  ego  puto  nulli  hominum  deesse,  quamquam 
aliqui  esse  possint  ei  noxae  opportuniores  : quem- 
admodum illi  sunt  , qui  nervorum  ischiadicorum 
vaginas  natura  laxiores  habeant  , nudioresve  con- 
sueto . Nam  sicuti  ad  ophtalmiam  , ad  anginam  , 
catarrhumve  prae  aliis  alii  procliviores  sunt  , ob  lo- 
corum , in  quibus  morbi  illi  insident  , peculiarem 
in  illis  corporibus  habitum  ; sic  homines  possunt 
esse  ad  patiendam  ischiadem  intrinsecus  excitatam 
dispositiores  . Ut  vero  ex  caussis  extrinsecus  coxae 
applicatis  fiat  postica  ischias  nervosa,  ingenita  ischia- 
co nervo,  et  omnibus  eadem  inest  dispositio  . Tam 
frequentem  namque  habet  musculorum  nuditatem 
(xxix),  ut  frigus,  alia  ve  fortuito  in  coxam  ex- 
trinsecus incurrentia  , facile  in  ejus  truncum  , cru- 
ralemque  praesertim  propaginem  , vim  possint  suam 
proxime  exercere  . Quam  pariter  vim  non  semel 
Vjdl  propaginem  nervi  alteram  in  suram  demissam 
identidem  retulisse  . Retulit  subinde  vero  , tanqriam 
doloris  radiis  a trunco  procedentibus  invasa  : et  si 

forte  cloluit  constantium  , quasi  doloris  caussis  in^ 
sessa  , id  raro  accidit  , et  illis  opinor  in  subjectis  i 
in  quibus  ea  propago  non  satis  fuit  musculis  ad- 
stricta  ; aut  quando  tanta  vis  acris  materiae  in  i- 
schiadicum  nervum  incubuit , ut  , musculis  invi- 
tis , in  illam  surae  propaginem  irruperit  (txxv i)  . 
Cum  tamen  casus  certi  sint  in  quibus  ischias  ner- 
vosa postica  ? libera  relicta  a doloris  passione  an- 
teriori ischiaci  nervi  tibiali  propagine , a summo 
trunco  recta  propemodum  in  suralem  nervi  partem 
continuetur  , erit  e rei  natura  , et  accomodata 
praescribendis  medendi  regulis  distinctio  nervosae 
ischiadis  posticae  in  suralem  quando  unice  per 
suram  , et  tibialem  quando  per  tibiales  anterio- 
res nervi  ramos  propagetur  . Nam  cum  spectat 
utroque  , distinctione  nominis  non  indiget  . 

XXXI.  Hactenus  mihi  videor  probabiles  caus- 
sas protulisse  , quae  ischiadicum  nervum  cogant  m- 
dolere  ( xxvi  ),  et  cur  ejus  nervi  truncus  , prior- 
que  propago  in  crus  demissa  , doloris  tractum 
saepe  sustineant  ^xxix)  , praeque  caeleris  machi- 
nae nervis  , cubitali  excepto  , doloris  caussis  ca- 
piendis sint  maxime  idonea  . Quo  in  cubitali  ner- 
vo non  est  cur  quispiam  curiose  quaerat  disposi- 
tionem eandem  fere  esse  , passionem  rariorem  . Etsi 
de  illa  enim  passionis  raritate  caussari  parvitas  pos- 
sit nudae  sedis  nervi  cubitalis  ; non  tamen  tanta  i 
uti  creditur  , ea  raritas  est  . Siquidem  vidi  fre- 
quenter cum  ischiadico  nervo  cubitalem  etiam  do- 

luisse  , idque  praecipue  quum  caussa  doloris  fuit 
interior  , sic  ut  potuerit  utrique  nervo  occurrere  * 
Quam  doloris  societatem  et  consensum  in  cubito  , 
atque  coxa  , sic  ut  uno  eodemque  tempore  ambae 
illae  partes  indolerent , tractanti  mihi  plurimos  rheu- 
matico , venereo  ve  viru  di  vexatos  videre  contigit 
saepissime  ; nec  dubito  quin  , si  animus  sedulo  ad- 
vertatur , dolorum  hoc  connubium  frequenter  oc- 
currat . Imo  quemadmodum  in  coxa  natum  antea 
dolorem  sensim  saepe  vidi  ad  pedem  descendisse, 
vel  in  pede  natum  petivisse  coxam  ; sic  frequen- 
ter in  cubito  residentem  dolorem  , et  ad  humerum 
ascendere  , et  ad  postremos  vidi  manus  digitos  pro- 
pagari . Tantaque  est  in  his  doloribus  similitas  , 
atque  consensio  , sive  partium  indolentium  eadem 
dispositio  , sive  nati  doloris  natura  spectetur  , ut 
censeam  recte  Celsum  (/?)  utriusque  doloris  judi- 
cia conjunxisse  , et  pene  etiam  exaequasse  . Ego 
vero  si  nomen  ischiadis  non  fuisset  a sede  doloris, 
sed  a forma  profectum  , minime  dubitassem  illum 
brachii  dolorem  nervosam  cubitalem  ischiadem 
appellare  . Convenit  enim  cum  postica  ischiade  ner- 
vosa , forma,  sede  (xxix) , symptomatibus  (iv)  , 
curatione  (lv)  . 

XXXII.  Cum  igitur  uber  , acerve  vapor  in 
extimis  vaginis  ischiadici  nervi  firmiter  immorans 

posticam  efficiat  ischiadem  nervosam  , quomodo 
symptomata  ischiadis  omnia  , effectusque  gignat  , 
videamus  . Et  primo  si  a nimia  copia  vaporis  orta 
est  ischias  , distrahentur  necessario  nervorum  va- 
ginae , et  inclusa  nervosa  filamenta  comprimentur : 
itaque  dolebit  minus  quam  torpebit  crus  . Contra 
si  peccat  vaporis  acredo  : tum  enim  dolor  erit  a- 
crior  , et  permanens  . Sed  , utralibet  ex  caussa 
duxerit  originem  . vespertinis  temporibus  ischiadi- 
ca passio  semper  erit  acerbior  . Incalescit  enim 
vespere  hominis  machina  , et  tum  quod  incitato 
sanguinis  motu  major  vaporis  copia  in  vaginas  ner- 
vorum derivatur  , tum  quod  , aucto  calore  , acris 
materia  vaginis  conclusa  impellitur  , et  excitatur  i 
ischiadicae  passionis  fiet  incrementum  * In  quo  in- 
cremento quantum  aegri  quandoque  crucientur,  vix 
puto  verbis  explicari  posse  . Equidem  vidi  qui  mi- 
sere noctes  ducerent  ad  diluculum  insomnes , ischia- 
dicis cruciatibus  acriter  di  vexati  : cumque  lecti  ca- 
lorem ferre  non  possent  , aut  vigiles  totas  noctes 
inambulando  transegisse  , aut  , lecto  relicto  , recu- 
basse  humi  . Et  vidi  qui  , ut  tantulum  diu  nega- 
ti capesserent  somni  , capiti  subjicerent  pulvinar  , 
uudum  autem  corpus  intecto  solo  insternerent  . 
Estque  forte  in  eadem  caloris  adaucti  pernicie  po- 
sita ratio  , cur  post  crapulam  effusiorem  , postque 
magnos  machinae  motus  augescat  ischiadicus  hic 
dolor,  et  consuetam  vespertinam  exacerbationem 
anticipet  . Itemque  cur  ischiadici  doloris  major  sit 

aestivo  tempore  vis  , major  cum  aeger  in  laneo  , 
quam  in  stramineo  , crinali  ve  lecto  recubuit  . Et 
ex  laneo  quidem  lecto  quot  post  noctem  dolore 
vigilatam  vidi  aegros  surrexisse  , per  integras  etiam 
horas  stare  pedibus  nequivere  ; impedita  cruris  ma- 
le affecti  extentione  ; paullatimque  erexerunt  se 
prout  aura  frigidior  cubile  pervaderet  , aut  crus 
invitum  agitaretur  . Quae  duo  quod  calore  exagi- 
tatum in  vaginis  nervosis  acrem  vaporem  forte  se- 
darent , ac  uberius  accurrentem  repellerent  , vi- 
dentur profuisse  . Semper  autem  probat  calor  si 
dolorem  aliquem  intendit  , acrem  , exsuperantem- 
ve  materiam  doloris  illius  potiorem  caussam  effice- 
re . Cujus  indicii  quanta  utilitas  sit  , is  , qui  cu- 
randis aegris  operam  locet , potest  intelligere  . Nam 
ni  dolorum  turba  , queis  maxima  constat  pars  mor- 
borum 5 saepe  surnus  in  ancipiti  . Alios  namque 
do! 01  es  vespere  acerbari  videmus  , mane  mitesce- 
it  alios  contra  matutinis  in  horis  fieri  graviores» 

I ti  01  um que  dispar  natura  manifesta  est  , caussa, 
clispar itatis  non  manifesta  , Hanc  tamen  elucidant 
caloris  effectus  . Nam  doloribus  vespere  increscen- 
tibus calor  obest  , mitescentibus  prodest  . Illis  ergo, 
doloribus  caloris  effectus  obsunt  , istis  prosunt  . 
Caloris  autem  in  humores  effectus  sunt  rarefacere, 
solvere  , commovereque  . Itaque  doloribus  caloris, 
accessione  mitescentibus  , solutio  , commotioque 

materiae  dolorem  inferentis  prodest  ; nocebat  haec 
« • 

Jgitur  crassa  indole  , et  gravi,  partemque  affectam 


opprimente  . Quamobrem  qui  matutinis  in  horis 
graviores  fiunt , mites  omnes  , torporique  similes 
dolores  sunt  ; calidisque  assumptis,  admotisque  , 
curabiles  : et  vidi  nuper  liberaliori  vini  potu  talem 
natum  in  aegro  , ob  diuturnum  dextri  lateris  in- 
cubitum , in  nate  , dolorem  evanuisse  . Doloribus 
contra  caloris  accessu  increscentibus  , dubium  esse 
non  potest  , caussam  dare  materiam  vel  copia  pec- 
cantem , quae  crescat  incitatis  vitae  viribus  ; vel 
acredine  noxiam  , quae  , caloris  veluti  facibus  ad- 
motis , agitetur  ultro  , fiatque  valentior  . Ita  ex- 
plicatur , cur  asthmatici  gravius  antelucanis  horis 
patiantur  , quorum  pectus  lenta  crassaque  materia 
farciatur  ; quod  saepe  visum  : rheumatici  contra  , 
atque  podagrici  , quorum  dolores  ab  acribus  humo- 
ribus existunt  , vespertinis  . 

XXXIII.  Dum  vero  ischiadem  patitur  ischia- 
dicus nervus  , sensim  in  novum  habitum  trans- 
mutatur ; quem  vel  ipsa  cum  ischiade  originitus 
induit  , vel  non  diu  post  natam  ischiadem  acqui- 
rit . Isque  habitus  est  hydrops  extimarum  nervi 
vaginarum  . Qui  si  a nimia  vaporis  copia  duxit 
ischias  originem,  in  ipsa  hac  copia  existit  : si  ve- 
ro humorum  acredini  dolor  ischiadicus  debetur 
non  diu  post  natam  sequetur  ischiadem  . Scilicet; 
acris  materiae  stimulo  in  nervum  irritatum  major 
in  dies  consueto  fiet  humorum  concursus  ; quem 
stimulus  semper  provocat  in  carnibus  animatis  , 
Et  hic  major  congursus  tum  per  ischiaci  nervi  fi- 

lamenta  , tum  per  sanguiferas  erit  vaginarum  ar*- 
terias  : eritque  uberior  cum  acrior  affuerit  irritatio: 
quod  semper  est  quando  dolor  saevit  , Doloris  ergo 
tempore  arteriae  simul  , nervique  irritantur , et  lii 
subjectos  musculos  convellunt  , faciuntque  saepe 
crampos  dolentissimos  (v)  ; illae  nimium  replent 
cruris  carnes  , et  quemadmodum  totam  exteriorem 
cruris  allecti  partem  paroxismi  tempore  sudore  per- 
fundunt ; quod  aliquando,  factum  vidimus  ; ita  in- 
trinsecus vaginas  potissimum  nervosas  caussam  sti- 
muli habentes  uberiori  vaporis  copia  ditant  (xxxiv),. 
Crampos  autem  illos  sequi  solet  venarum  sub  cute 
partis  dolentis  discurrentium  temporaria  inflatio  va- 
ricosa, quam  ut  olijtn  in  ischiadico  paroxismo  Maii- 
tian.us  (v)  , nos  in  vagis,  crampis  hystericarum, 
clare  vidimus  . Stabiles  autem  verasque  varices  ab 
ischiadicis  crampis  natas  adhuc  non  novi  , sed  no- 
vi post  crampum  non  ischiadicum  , attamen  acer-, 
rimum  , per  crus  et  coxam  laevam  varices  exor- 
tas , contortas  , callosas  , quae  stabiles  remansere,. 
Adeo  verum  est  sub  violentis  crampis  venarum 
loci  truncos  contorqueri  , sedesque  contortas  diffi- 
cilem sanguinis  regressum  faciendo  , longam  sta- 
gnationem  ejus  in  ramis  laxioribus  efficere,  eorum- 
que  dilationem  . Possunt  autem  et  violenti  et  lon^ 
gi  musculorum  motus  , aeque  ac  crampi  , muta- 
tionem varicosam  in  venas  inducere  . Nuper  que 
Matrona  crampis  illis  obnoxia  ; tractus  nervorum 
v;ulgus  appellat  ; quo  loco  identidem  patiebatur  > 

manus  dorso  , cubito  , brachio  , collo  , crure  , 
carnes  tumebant ; venaeque  loci  illius  inflatione  tur- 
gentes , liventesque  toto  crampi  tempore  erant  * 
Quam  inflationem  a nimio  sanguine  potissimum  de- 
rivo in  venis  illis  laxioribus  collecto  , utpote  sub 
cute  sitis;  in  quas  omnis  illa  sanguinis  copia  5 quae 
sedes  cruris  interiores  , convulsione  clausas  nequi- 
vit invadere  , crampi  tempore  corrivatur  . Cram- 
pus aiitem  est  brevis  , invita  , violentaque  muscu- 
li convulsio  : et  sedes  vere  convulsas  sanguis  non 
irgmeat  . 

XXXIV.  Immeat  vero  uberrimus  stimulatas 
cruris  arterias  , in  quas  occurrit  , vel  potius  ve- 
locissime transmeat , inundatque  loca  , ponderosio- 
raque  reddit,  in  quae  arteriae  illae  finiuntur  (xxi). 
In  his  vaginas  etiam  ischiadici  nervi  , quarum  in 
primis  arteriae  stimulis  propius  agitantur  : illasque 
replet  multo  vapore  ; qui  necessario  crassior  con-. 
sueto  , crurisque  ignavia  , torporeque  immotus  , 
laxis  illis  in  vaginis  ( xxx  ) facile  residet  . Itaque 
vaginae  ischiadici  nervi  hydropicae  fiunt  : isque 
hydrops  cum  semel  invasit  , si  dolor  ischiadicus 
perseverat  , crescit  in  dies  , et  confirmatur  . Ne- 
quit enim  a venis  tanta  resorberi  copia  vaporis  in 
vaginis  effusi  , quanta  doloris  tempore  quotidie  in- 
currit : partim  quod  oscula  venarum  , pleraque  cer- 
te , obruente  vapore  , opprimuntur  ; partim  quod 
Vapor  mora  ipsa  fit  in  dies  impatientior  resorbtio.-. 
nis  . Nam  vapor  , qui  coaguli  dives  est , aptus  re* 

sorbtioni  est  cum  recens  est  , si  diutine  immora- 
tur , loco  quantumvis  opportuno  , resorberi  amplius 
nequit  , Crassiores  enim  glutinosioresque  lymphae 
partes  ? quibus  ille  vapor  imbuitur  (xxix)  , mora5 
ab  aquosiori  sensim  vaporis  parte  sejunctae  applica- 
ri solent  parietibus  caveae  illius  , qua  concludun- 
tur : et  limo  persimiles  novam  in  membranam 
paullatim  coalescunt  ? quae  parietes  illos  intrinse- 
cus obfarcit  . Cujus  novae  membranae  ministerio 
patentia  in  iliis  parietibus  oscula  venarum  absor- 
bentium maximam  partem  occludi  necesse  est  ? et 
absorbendi  officio  venas  defici  . Quod  in  omni- 
bus factum  vidi , quotquot  abdominis  , vel  pecto- 
ris hydrope  diuturno  potissimum  laborarunt  : quo- 
rum ventrium  parietibus  , sed  maxime  pectoris  5 
tot  saepissime  talium  membranarum  superadjecta 
vidi  strata  , ut  aperte  intelligerem  cur  toties  in 
hydrope  confirmato  neque  purgantibus  , neque  cliu- 
leticis  5 neque  sudoriferis  remediis  elici  aquae  pos- 
sint . Nato  igitur  ischiadico  dolore  , intumescunt 
vaginae  sensim  ischiadici  nervi , et  nisi  cito  mate- 
ria dolorem  inferens  destruatur , fiunt  hydropicae  ; 
isque  hydrops  , nisi  statim  dissipetur  , pertinax  fit. 
crustatis  coriaceo  tegmine  parietibus  intimis  vagi- 
narum nervosarum  . In  hoc  autem  hydrope  non- 
nihil utilitatis  esse  potest  : nam  ? affluente  vapore  ? 
acris  materia  , quae  antea  nervo  adhaerebat  , di- 
luitur fortassis  , immisceturque  vapori  : cujus  ab 
luvie  absorpta  non  adeo  restat  libera  , et  inclusa 

nervo  minus  nocet  . Inde  videor  intelligere  , cur 
saepe  ischias  in  initiis  sit  continua  7 fiat  postea  sen-r 
sim  intermittens  (iv)  . Tales  namque  ischiades  acri 
materia  genitas  esse  puto  quae  donec  diluatur  , 
actuosior  est  , stimulumque  progignit  perenniorem; 
diluta  , nisi  novo  impulsu  actuosa  fiat  , prope  de- 
sinit insaevivire  . Accipit  vero  impulsum  aut  calor 
re  nimio  9 aut  musculari  motu  plurimum  aucto 
(xxxii)  : quibus  solet  ex  caussis  ischias  intermit- 
tens intempestive  exacerbari.  Ideoque  in  his  casi- 
bus donec  intra  vaginas  ischiadici  nervi  collectus 
humor  quiescit  , quod  saepe  interdio  fit  , torporis 
in  crure  sensus  , non  doloris  , adest  : quem  sen- 
sum puto  ab  humoris  collecti  pondere  natum  per- 
petim in  nervum  incumbentis  \ cessat  ille  torpor  , 
redeunte  dolore  ; sensus  minor  , accedente  majori, 
Ea  tamen  , quaecumque  sit  , hydropis  utilitas  ma- 
gnis certe  damnis  , quae  paullatim  infert  , supera- 
tur  . Nam  , hydrope  nato.  ? etsi  dolor  intermittit, 
passio  tamen  confirmatur  , longior  que  fit  ; saepe 
etiam  dolor  ipse  exacerbationis  tempore  saevioi  com- 
paret . Quae  major  saevitia  aut  quia  sanguis  in 
dips  in  ischiadicum  nervum  , habitus  jam  perver- 
si , novam  acrem  materiam  deponit  ; aut  quia  se- 
mel deposita  mora  facta  est  deterior  ; aut  quia  se 
tandem  potius  illa  materies  contagione  multiplica- 
vit , potest  oriri  . Valetque  in  primis  contagionis 
\is  , quando  acris  materia  nervum  irritans  indolis 
est  yenercae  : qualis  lentam  ob  indolem  ischiadi-. 

cos  saepe  in  nervos  , uti  caeteras  in  machinae  partes 
minus  calidas  , minusque  commotas  , solet  defigi  . 

XXXV.  Sit  nomen  ergo  confirmatae  posti- 
cae ischiadis  nervosae  hydropi  datum  trunci  , at- 
que propaginum  ischiadici  nervi ; quem  hydropem 
patiens  diu  si  negligat  , nae  iste'pedetentim  in  cru- 
ris incurrat  semiparalysim  . Neque  enim  potest 
ischiadicus  nervus  circumaggesti  vaporis  pondere 
diu  gravari  , quin  ejus  filamenta  nervosa  pressio- 
ne illa  sensim  elidantur  , et  musculis  nervisque 
subjectis  debilius  administrent  . Quae  scilicet  est 
caussa  illius  postremae  omnium  horum  ischiadico- 
rum scenae  , atrophiae,  et  semiparalysis  (vii)  . 
Illum  tamen  hydropem  , tantarum  rerum  aucto- 
rem , quem  hactenus  conjectando  forte  videar  evi- 
cisse , in  ischiadico  nervo  , donec  ischiadem  patia- 
tur , adesse  ; sperabam  experimento  probaturum 
cadaveris  sectionem  , quam  ex  necopinato  nuper  , 
dum  haec  conscriberemus , hominis  hanc  ischiadem 
passi  forte  fortuna  contigit  instituere  . Sed  quin 
haec  dissectio  milii  pro  eo  ac  voluissem  satis  fa- 
ceret , plurima  obstitere  . Etenim  Vir  erat  anno- 
rum circiter  quinquaginta  , qui  quatuor  ante  men- 
ses quam  hoc  nostrum  adiret  Incurabilium  Noso.- 
comium  , Salerno  Neapolim  iter  faciens  , nescio 
qua  caussa  , coactus  est  noctu  , nudis  pedibus  , 
multam  , fluentemque  aquam  per  transire  . Paullo 
post  dolore  corripitur  in  planta  , et  dorso  pedis 
dexteri  , qui  sensim  ascendens  ad  ischium  usque 

pervenit  , directione  servata  , quae  est  in  postica 
tibiali  ischiade  nervosa  . Morbum  initio  saevum 
non  repetitae  juvarant  sanguinis  missiones  , non 
unguina  varia , non  Sp&sriHfr  purgantia  iterata;  cum 
aeger  acuta  febre  correptus  die  Junii  decimasexta 
in  Nosocomium  est  delatus  . Erat  febris  ex  epide^ 
micarum  putridarum  genere  in  quam  infimae  ple- 
bis  homo  , in  summa  hujus  anni  1764  annonae 
caritate  ? uti  plerique  homines  sortis  ejusdem  , ob 
perversam  forte  victitandi  rationem  inciderat.  Gla- 
cies ei  summa  , herbeus  cutis  color  ; quae  com- 
munia tum  temporis  multis  erant  hominibus  cari- 
tatem expertis  ; indicia  fortassis  diutini  ex  crudis 
atque  insuetis  vegetantibus  alimenti  ; virium  deje- 
ctio multa  , alvus  sollicita  , et  fluens  . Febri  , ut 
par  erat  , feliciter  depulsa  , sequens  valetudo  , ut 
in  corpore  inanito  , multam  intulit  famem  . Hanc 
parco  nutrimento  , quod  vires  paullatim  erigeret  , 
non  enervem  adhuc  opprimeret  concoquendi  facul-* 
tatem  , temperandam  aegro  persuasi  . Interim  cum 
alvi  laxitas  totis  febris  temporibus  , quae  duode- 
cimo desiit  , ischiadicum  dolorem  non  extinxisset; 
qui  dolor  saeviente  febri  valde  intensus  evaserat  ; 
qua  postea  tradam  (li)  methodo  ischiadis  cura- 
tionem sum  ingressus  . Erat  res  in  vado  , jamque 
clolor  insigniter  imminutus  brevi  secuturam  cura- 
tionem integram  persuadebat  , cum  , famis  impa- 
tiens  , multa  aeger  9 nulloque  ordine  , electione- 
ye  servata  1 coepit  devorare  , Corripitur  iterum 

Ingenti  alvi  fluore  , qui  tres  intra  clies  corpus  ad- 
modum enerve  ad  internecionem  confecit  . Eo  ex- 
tincto  5 visa  est  occasio  longe  digna  , quae  nostram 
posset  de  hydrope  ischiaci  nervi  in  postica  ischia- 
de nervosa  sententiam  declarare  . Neque  enim  de- 
sperabamus ; ut  ut  aeger  diebus  vitae  extremis  vix 
ad  imam  tibiam  tantulum  ischiadici  doloris  sensis- 
set ; si  vere  ischiadicus  nervus  hydrope  laboras- 
set , aliquid  in  eo  nervo  inventum  iri  , quod  si 
non  praesentem  ostendere  ? praegressam  saltem  mor- 
bi caussam  posset  arguere  * Cadaver  in  Theatrum 
perlatum  est : nos  dissectionem  instituimus . In  illa 
tamen  quaedam  extrinsecus  obversata  jam  illico  spem 
nostram  infregere  . Etenim  clunes  corruptae  ver- 
minaverant  ? et  pes  uterque  ad  mediani  usque  ti- 
biam aqua  intereute  laborabat  : quae  vitia  ? dum 
aeger  viveret  , nemini  attenta  , forte  postremis  vi- 
tae diebus  irrepsisse  dicebantur  . Utcumque  tamen 
ini  (a  dissectio  . Visisque  primum  vitiis  in  abdomi- 
ne manifestis  , quae  fluoris  alvi  caussas  quadante- 
nus  declararent  ; quorum  historiae  alias  erit  for- 
tasse locus  ; ad  ischiadicum  dextrum  nervum  nos 
convertimus  . Quo  detecto  ? sic  visum  . Erat  ner- 
vus 9 adhuc  vaginis  indutus  , a coxa  ad  tibiam  so- 
lito coloratior ; non  jam  vasorum  vaginas  percur- 
rentium magnitudine  , aut  plenitate  , sed  intinctu 
quodam  novo  ambientium  membranarum  ; omnes 
enim  flavebant  . Itaque  vaginis  nervi  extimis  inci- 
sis ? detersoque  vapore  ; quo  certe  non  praeter  na- 

turalem  modum  imbuebantur  ; vidimus  vaginas 
crassiores  consueto  , colorem  illum  non  appictum  ^ 
sed  imbutum  possidere,  quo  ne  ipse  quidem  ner- 
vus , etsi  certe  pallidior  , erat  immunis  . A fibu- 
lae autem  capite  ad  pedem  imum  albidior  erat  nei- 
vus  , pleniorque  vapore  : cujus  , a medio  tibiae 
inferius , copia  tanta  supererat , ut  insigniter  vagi- 
nae a nervo  incluso  distarent  , quo  locum  facerent 
vapori  . En  actutum  mihi  nata  suspicio  gra\is  , 
essetne  in  ea  infima  nervi  sede  visus  hydrops  re- 
siduum hydropis  ischiadis  praegressae  ; an  proge- 
nies illius  , qui  carnes  proximas  insideret  . Erat 
autem  ultra  sedes  , ad  quas  cutis  oedema  pertine- 
ret , nervi  hydrops  extentus  : quod  facere  posset 
ad  referendum  hydropem  ischiadi  praegressae  . Et 
novus  ille  vaginarum  color  trunci  ischiadici  nervi 
a coxa  ad  crus  indicium  dare  posse  videbatur  lym- 
phaticae proluviei  , quae  illas  olim  sedes  occupas- 
set  ( xxxi'  , xxxiii  ) . Quia  tamen  in  eo  cadave- 
re , de  quo  nunc  disputamus  , et  propter  fervo- 
rem tempestatis  , et  propter  aperti  in  antecessum 
abdominis  , cluniumque  foetorem  , et  propter  effi- 
cacem metum  contagionis  , qui  illa  tempestate  om- 
nibus erat  merito  summus  , sinistrum  ischiadicum 
nervum  omnino  neglexi  , qui  potuisset  evincere  , 
an  color  ille  trunci  nervosi  dextri  vere  novus , an 
forte  proprius  , et  ad  naturam  eo  in  homine  es- 
set , nihil  omnino  sum  ausus  ex  hac  dissectione 
decernere  * 

XXXVI.  Quem  autem  hydropem  ischiadici 
nervi  mihi  similem  vero  fecit  stimuli  sedis , et  na- 
turae , atque  simul  ischiadis  pervicaciae  contem- 
platio , quamquam  secta  cadavera  non  aperte  de- 
clararunt , plurimae  tamen  ischiadicorum  curatio- 
nes ad  hanc  sententiam  feliciter  institutae  apertis- 
simum evicerunt  . In  quas  etiam  levissima  , atque 
fugax  animi  adversio  vel  hominem  negligentissi- 
mum  , nedum  merito  suspicacem  , docere  hydro- 
pem illum  potuisset  . Ad  cujus  rei  demonstratio- 
nem non  antea  deveniam , quam  non  leve  dubium 
exemero  et  oriri  facile  , et  solvi  necessarium  * Id 
est  hujusmodi  . Cum  ischiadicus  nervus  ischiade 
prehensus  hydrope  laborat  , estne  tanta  hydropis 
extensio  quanta  doloris  , ut  adeo  hydrops  totum 
occupet  nervi  tractum  , qui  a coxa  indolet  ad  pe- 
dem ; an  potius  hydrops  summum  unice  teneat 
nervi  truncum  , quem  primo  solet  dolor  invadere,» 
reliquus  autem  usque  ad  pedem  nervus  dolori  trun- 
ci consentiens  indoleat  ? In  qua  re  non  parvis  ra- 
tionibus ad  illam  accedo  opinionem  5 quae  in  ve- 
ra , et  confirmata  postica  ischiade  nervosa  ( m ) 
doloris  comitem  hydropa  constituit . Nam  si  in  ve- 
ra ischiade  nervus  ultra  coxam  consensu  doleret  5 
quomodo  subinde  ad  poplitem  usque  ( in  ) , et  non 
semper  ad  criis  totum  dolor  extenditur  ? Eccur  po- 
tius cruralis  anterior  nervi  ischiadici  pars  dolenti 
debet  trunco  toties  consentire  (xxix)  , non  etiam 
semper  una  posterior  , quae  pertinet  ad  suram  ? 

Nonne  , quod  in  iis  nervi  partibus  dolor  firmiter 
insidet  , quae  caussam  in  se  continent  dolendi  ? 
Ad  haec  , quavis  in  sede  nervum  ischiadicum  ex- 
trinsecus imprimas  , dolor  antea  silens  in  vera  1- 
schiade  saepissime  revocatur  : quod  mihi  est  do- 
cumento , in  quavis  affecti  nervi  sede  caussam  do- 
loris contineri  , quae  urgeri  possit  extrinsecus  , et 
impelli . Doloris  autem  caussa  comitatur  hydropi  . 
Mulierem  novi  tertium  jam  annum  ischiadem  pa- 
tientem plane  singularem  , a summa  tibia  ad  dor- 
sum pedis  dexteri  , hora  ante  solis  occasum  quo- 
tidie exacerbatam  , ad  diluculum  usque  saevius  cui- 
ciantem  . Sive  eo  tempore  ipsa  loqueretur  , sive 
loquentes  paullo  altius  audiret  , mira  erat  exacer- 
batio doloris  . Lectum  fugiens  igni  crus  adhibe- 
bat donec  violenter  concalesceret  . Levari  se  sen- 
tiebat , sed  , cessante  ardore  ignis  , acerbius  tor- 
quebatur . Hanc  quis  negaverit  partialem  fuisse  ti- 
biae ischiadem  hydropica  facta  una  ischiadici  ner- 
vi parte  a summa  tibia  ad  pedem  ? Ischiadicus 
ergo  nervus  ischiadem  patiens  sive  in  coxa  doloi 
incoepit  , et  ad  pedem  desiit  , sive  a pede  natus 
ascendit  ad  coxam  ? quantus  quantus,  pertinaciter 
indolet  , hydropicus  est  . Haec  tamen  intelligo  de 
dolore  nervi  illo  , qui  et  fixus  est  , et  pertinax  , 
veramque  nervosam  ischiadem  (i)  efficit  ; sunt  e- 
nim  vagae  quaedam  ischiadici  nervi  punctiones  ; 
fulgura  doloris  vulgus  appellat ; quae  a trunci  do- 
lore in  ramos  propagato  solent  oriri  . Hac  tamen 

Volaticae  sunt  , pertinacemque  morbum  , in  quo 
verae  ischiadis  nervosae  positus  est  character,  non 
constituunt  : spasmos  ischiadicos  appellarem  . 

XXX VII.  Sic  itaque  constituo  ; ea  ut  contra- 
ham in  brevi  , quae  per  tot  capita  fusius  edisse- 
rui \ decubitum  uberis  , irritantisve  materiae  fa- 
ctum in  vaginas  ischiadici  nervi  ischiadem  nervo- 
sam posticam  efficere  i Quae  si  ab  valde  acris  ma- 
teriae stimulo  fit  , cum  vaginarum  inflammatione 
potest  oriri : quemadmodum  forte  oritur  quae  acrior 
est  ischias  , et  constantior  . Hoc  primum  morbi 
stadium  est  t quod  excipit  hydrops  ^ qui  confir- 
mat ischiadem  . Hydrops  vero  , si  diutine  obti- 
neat , nervum  opprimit  adeo , ut  nequeat  ulterius 
musculis  inservire , unde  ob  nervi  defectum  , et 
musculorum  diu  feriantium  hebetudinem  , cruris 
accedet  semiparalysis  . Qui  saepe  nervosae  ischia- 
dis posticae  transitus  est  novissimus  . Habet  itaque 
morbus  velut  tempora  tria , quibus  medicam  opem 
poscere  possit  • habet  principia  saepe  conjuncta  in- 
flammationi i habitum  hydropicum  in  decursu  : 
transitum  postremo  in  semiparalysim  * Contra  haec 
suis  copiis  debet  medicus  i suisque  artibus  insurgere. 

XXXVIII.  In  his  singulis  ergo  stadiis  ner- 
\ osae  ischiadis  posticae  , quae  longo  nobis  usu  pro- 
fuisse sunt  visa  , nunc  diligenter  enarrabimus  . Et 
quidem  in  initiis  , quando  saevior  est  , et  conti-  * 
ne  otior  ischias , mire  semper  profuit  sanguinis  mis- 
y quae  levavit  semper  morbum  , quandoque  e- 

tiara  extraxit  : maxime  quibus  consueti  fluxus  hae3 
morrhoidum  , uterive  suppressi  fecerant  ischiadem  i 
Cujus  rei  utilitatem  facile  explicabit  quisquis  at-4 
tendat  , missione  sanguinis  copiam  humorum,  una- 
que  vitae  vires  , caloremque  animantium  imminui, 
quae  vel  faciunt  ischiadem  , vel  reddunt  acerbio- 
rem ( xxxii  ) . Locus  attamen  definiendus  est  un- 
de sanguis  mitti  debeat  : neque  enim  hoc  in  sta- 
dio locus  idem  semper  aeque  profuit  . Igitur  si 
suppressae  haemorrhoides  nocuere  , hirudinibus  ani 
coronae  applicitis  , quae  sanguinem  inde  exsupe- 
rantem educant  , morbus  levatur  : minus  utilem 
aliunde  vidi  sanguinis  missionem.  \idi  semel  tali 
ex  caussa  ischiadico  , natis  repentino  vagis  in  ab- 
domine doloribus  , spontaneo  naturae  molimine  , 
post  diem  unum  , et  alterum  apertas  haemorrhoi- 
des : quarum  fluxu  tres  per  dies  procedente  , i- 
schiadicus  dolor  integre  evanuit  . Magna  enim  in- 
tercedit inter  sedes  haemorrhoidarias  , et  crura  con- 
sentio : et  vidi  saepe  haemorrhoidum  , uterive  , 
imminente  fluxu  , ischiadicos  nervos  indoluisse  • exa- 
cto fluxu  , evanuisse  dolores  . At  quibus  excretio 
sanguinis  uterina  deficiens  fecit  ischiadem  , optabi- 
lis est  evocatio  sanguinis  ab  utero  : quam  nuper 
in  muliere  pene  quadragenaria  quatuor  cucurbitu- 
lis siccis  repetito  applicitis  femini  utrique  , et  pro- 
ximae sedi  femoris  anteriori  , felicissime  evocavi  * 
Hoc  autem  praestiti  imminente  jam  consueto  eva- 
cuationis tempore  . Si  minus  haec  succedant  f at 


pedibus  utiliter  sanguis  educitur  . Etenim  cdnstan^ 
ti  experientia  probatum  mihi  video  , nihil  uteri  flu- 
xum efficacius  elicere  missione  sanguinis  ex  pede  . 
Quae  res  potest  m eo  rationem  habere  , qUod  dum 
sanguinis  accursum  ad  infera  promovet  * vim  ejus 
ad  uteium  alhciat  majorem  . Itaque  vidi  suppres- 
sum saepe  uteri  fluorem  hoc  auxilio  provocatum  ? 
imminentem  acceleratum  , lentum  etiam  incitatum, 
Nihil  autem  efficacius  utero  vires  addit  , ac  veluti 
calcan  sive  ad  menstrua  velis  , sive  ad  lochia  re- 
vocare ; nihilque  est  illa  praestantius  sive  partum 
difficilem  expedire  eoneris  , sive  expeditum  acce- 
leiare  . Alterum  aeque  eflicax  in  longo  quassiae 
usu  positum  auxilium  est  ? sive  menstrua  suppres- 
sa evocare  velis  , sive  nondum  pro  ratione  aeta- 
tis in  virginibus  apparentia  elicere  . Unciam  hujus 
ligni  contritam  in  partes  octo  soleo  dispertire  ? qua- 
lum  singulas  duodeviginti  aquae  ebullientis  unciis 
indo  . Post  duodecim  horas  percolatam  aquam  sic 
tiibuo  ut  summo  mane  jejuno  stomacho  selibra  , 
tantundem  horo  ante  prandium  , reliquum  paullo 
ante  coenam  assumatur  . Per  singulos  dies  ita  fit  ^ 
et  luculentis  vidi  experimentis  cum  menstrua  ve- 
nisse , tum  vero  et  uterinos  , in  quibus  suppressi 
cum  detrimento  essent  , albos  fluores  revocatos  * 
Amarissimum  lignum  et  stomachum  una  roborat  5 
Ot  famem  auget  . 

XXXIX.  Posset  autem  quaestio  esse  , nuiit 
potius  ex  affecto  , an  ex  lilocro  pede  prosit  in  h 

scliiacle  sanguinei»  mittere  : quamquam  milii  eer^ 
te  olim  utrinde  noxia  illa  sanguinis  missio  videba- 
tur, metu  ne  in  sedes  illas  sanguis  vocatus  , quae 
morbum  continerent  , majori  esset  detrimento  . 
Quod  olim  fere  senserat  Caelius  etiam  Aurelia- 
nus , qui  postquam  indicavit  plurimos  ex  talo  , 
atque  ancala  ejusdem  partis , quae  fuerit  ischia-* 
dica  passione  possessa  , venam  dividentes  san- 
guinem detraxisse ; apte  regessit  ita  partes  cru- 
ris impletas  magis  gravari  , cum  repente  va- 
cuata loca  in  semet  materiae  Jluxum  invita- 
rent (ri)  . Cum  autem  Claris  viris  a pede  affecti 
lateris  mire  laudatam  legerem  sanguinis  missionem, 
ut  quae  saepe  dolorem  pene  instanter  exstinxisset, 
cum  vellem  incredulus  experiri  , inveni  rem  ve- 
ram. Vidi  enim,  poplitis  vena  incisa  , bis  exstin- 
ctam omnino  , saepe  mire  levatam  hanc  ischiadem. 
Vidi  frequentius  , et  facilius  , ischiadicae  venae  ra- 
mo ante  malleolum  exteriorem  aperto,  quem  Zec- 
cHius  (p)  in  hoc  morbo  incidendum  commenda- 
verat , sensim  ischiadem  evanuisse.  Cujus  rei  , con- 
tra ac  crederem  expertae  , plurima  jam  , per  qua- 
tuor  pene  annos  , et  vulgaria  mihi  sunt  exempla. 
Placet  nuperrimum  afferre  . Vir  erat  quadragena- 
rius , qui  pondus  ingens  elevaturus , corripitur  do- 


(n)  Morborum  Chronico-  (o)  Consuit.  Med.  xliii. 
rum  Lib.  V.cap.i.  p.  p.  m.  4^7 • Ed.  Fran- 
m.  556.  cof. 

lore  in  sinistra  sede  ossis  sacri  . Dolor  in  dies  se- 
cundum ischiadicum  nervum  paullatim  descendens 
nervosam  perfecit  ischiadem  posticam  . Crus  aeger 
extendere  non  poterat  , et  ab  hora  diei  vicesima 
secunda  multam  ad  noctem  miserrime  torquebatur. 
Venit  ad  nos  fere  post  mensem  : sanguinem  jube- 
mus emitti  ab  illo  ischiadicae  ramo  , qui  ante  mal- 
leolum exteriorem  affecti  lateris  excurrebat  , ad 
uncias  pene  duodecim  : qua  sanguinis  missione  pe- 
racta , sensim  dolor  intra  binos  dies  evanuit  ; vix 
parvulo  ( jus  , sed  innoxio  sensu  ad  os  sacrum  re- 
licto . Quae  exempla  mihi  in  mentem  revocant 
Agesilaum  summum  illum  Lacedaemonum  Impera- 
torem , quem  narrat  Plutarchus  (p)  cum  in  re- 
ditu ab  expeditione  contra  Thebanos  Megaris  exer- 
citum abduxisset  ; ascendentem  ad  curiam , quae 
in  arce  erat  , convulsione  , et  vehementi  dolo- 
re in  sano  crure  praekensum.  Cum  enim  Me- 
dicus quidam  Syracusanus  venam  infra  mal- 
leolum ei  aperuisset , dolor  quidem  remisit . Cum 
vero  illa  expeditio  Agesilai  ad  quartum  centesimae 
olympiadis  annum  pertineat  , vivente  quidem  ac- 
cidit Hippocb  ate  , quem  natum  constat  primo  octo- 
gesimae olympiadis  anno  , ad  tertiam  usque  et  cen- 
tesimam olympiadem  vitam  produxisse  . Ideoque 
etsi  hujus  sanguinis  missionis  in  ischiade  a parte 

(p)  Plutarcus  in  Vita  Agesilai  p.  m.  535.  Ed. 

Heidelb.  MDLtl. 

cruris  affecta  nulla  apud  Hippocratem  mentio  ex^ 
stet  , manifestum  tamen  est  ejus  rationem  Hippo- 
cratis  temporibus  jam  fuisse  perspectam  , et  a Si-* 
culis  fortasse  medicis  aut  primum  inventam  , aut 
in  primis  usurpatam  . An  ergo  ex  ipsa  prodest  se- 
de  affecta  sanguinem  mittere  , quod  , ex  ipsis  ve^ 
nis  lateris  affecti  sanguine  educto  , vacuatae  venae 
illae  liberali  ter  sugunt , collectumque  in  vaginis  ner- 
vi ischiadici  vaporem  efficaciter  attrahunt  ? Sic  qui- 
dem non  semel  vidi  , quemadmodum  in  ischiade, 
in  ipsa  etiam  podagra,  recurrente,  incisa  vena  ali* 
qua  super  ipsam  , quod  mirum  , partem  tumidam, 
dolentemque  excurrente  , ac  sanguine  inde  educto, 
mitigatum  pariter  acrem  dolorem  , paucosque  in- 
tra  dies  morbum  lentum  alias  , et  pervicacem  le- 
ni  ter  evanuisse  . Quae  res  modo  apud  nostrates  est 
adeo  pervulgata  , ut  qui  taedium  diuturnae  velint 
podagrae  evitare  , nihil  efficacius  procurare  habe-, 
ant  , quam  e sede  supra  locum  affectum  sibi  san- 
guinem detrahi  : idque  vel  venae  incisione  , vel  , 
si  occulta  vena  sit  , hirudinibus  applicitis  . Eaque 
una  ratio  est  qua  , cum  facillime  podagra  solva- 
tur , tuto  simul  solvi  credendum  sit  . Nam  , ve- 
na incisa  , quae  proxime  ab  affecto  loco  venit  , 
sanguis  educitur  recens  a sede  morbi  absorptus  , 
unaque  cum  sanguine  ipsa  ibi  deposita  , et  sangui- 
ni immixta  podagrae  materia  absorbetur  simul  et 
effunditur  . 

XL.  Si  sanguinis  igitur  missione  , etiam  , si 

tentare  libuerit  , iterata  ( saepe  enim  sic  perfecit, 
quam  semel  instituta  inchoaverat  curationem ) mor- 
bus omnino  non  evanuit  , duo  sunt  auxilia  effica- 
citer usurpanda  : alvi  valens  ecluctio,  et  partis  af- 
fectae frictiones  . Quae  duo  suis  legibus  admini- 
stranda sunt  . Etenim  incitanda  est  alvus  duos  ob 
fines  , et  ne  inde  quid  noxii  venae  attrahant , quod 
ulterius  in  sanguinem  relatum  ischiadis  materiam 
possit  augere , et  ut  , vacuatis  per  intestina  humo- 
ribus , debiliores  fiant  vitae  vires  , et  sanguinis  accur- 
sus ad  ischiadis  sedem  infirmior.  Siquidem  habeo 
compertum  inter  alvum,  et  crura  consensum  magnum 
intercedere  : ut  , alvo  adstricta  , gravescere  crura 
videam , et  torpida  fieri  ; soluta  , levari  statim  , 
expeditaque  esse . Rheumaticum  vidi , cujus  alvum 
diu  clausam  crurum  torpor  , et  gravitas  sociaba- 
tur : alvo  , pauco  assumpto  oleo  egregie  soluta,  li- 
bertas illico  rediit  gradiendi  . Egregie  itaque  Hip- 
pocrates, ut  est  apud  Caelium  Aurelianum 
utilem  ischiadicis  dysenteriam  affirmavit  . In  i- 
scliiadicis  ergo  si  forte  ructus  olidi  , et  graves 
habentur  , aut  ipochondriorum  , maxime  d exteri  , 
molesta  , et  murmurans  est  contrectatio  , pravo- 
rum humorum  , qui  primas  , ut  ajuyt  , vias  ob- 
sideant , praesentia  indicatur  : his  utile  est  eme- 
ticum . Quod  potest  , si  morbus  perseveret  , ite- 
rari . Nuper  hac  ischiade  laboranti  data  per  tres 

(q)  Loro  proxime  citato  p.  m.  5.49* 

continuos  dies  vini  emetici  semuncia  , horis  ma- 
tutinis , magnam  eduxit  vim  lenti  , flavique  hu- 
moris ; quo  menstrua  jam  ischias  est  brevi  profli- 
gata . Si  locus  emetico  non  est  , quod  saepe  ac- 
cidit, itat’  alvus  concitanda  est  . Hoc  duplici 
ratione  fieri  potest  , clystere  , aut  purgamenta  . 
Clyster  mihi  semper  utilior  est  expertus  , Et  pri- 
mo diluens  injiciendus  est  horis  vespertinis  ; si  fie- 
ri etiam  possit  , antelucanis  . Ex  malvae  decocto  , 
et  meile  , aut  mannae  pauxillo  utiliter  paratur  , 
Talibus  clysteribus  , ut  lumbaginem  saepe  , sic 
dolores  ischiadicos  vidi  semper  mire  levatos  . Si 
non  satis  hi  proficiant  , paullo  acriores  clysteres 
usurpandi  sunt  : isti  attamen  caute  ; nimis  enim 
acres  vidi  nocentissimos  ( xlv)  , Ex  vetusta  mu- 
ria olivarum  , quae  sit  malvae  , aut  hyperici  de- 
cocto satis  temperata  uti  consuevi  . Lenes  illi  cly- 
steres vespere  utilius  usurpantur : iiam  faeces  va- 
cuando , attrahentem  viam  intestinorum  , somni 
tempore  maximam  , defectu  aliquo  pravarum  ma- 
terierum  , reddunt  ischiadico  quadantenus  innoxiam. 
Intestina  item  fovent , et  nescio  quam  sensibilem 
aegris  refrigerationem  administrant , qua  imminens 
illis  horis  ischiadis  acerbitas  , aut  inchoata  , leniri 
solet  . Clysteris  injectionem  , si  fieri  possit  , an- 
tecedere jubeo  acerbafionis  tempus  horae  spatio  ; 
alias  autem  sub  ipsa  accessione  institutam  , itera- 
tamque  utiliter  vidi  , At  clysteres  acres  , qui  sti- 
mulum inferendo  , convocandoque  ad  intestina  hu- 

mores  , prosunt , quoniam  semper  vidi  pulsum  red- 
dere frequentiorem  , aegrique  calorem  facere  , ja- 
ctationemque  majorem  , matutinis  in  horis  soleo 
imperare  . Credidi  enim  vespere  injectos  ischiadem 
nocturnam  potuisse  exacerbare  . Purgantibus  non 
utor  : raro  enim  proficua  ; frequenter  etiam  vidi 
incremento  doloris  inservisse . 

XLI.  Saepe  attamen  haec  auxilia  minuunt 
morbum  , non  omnino  delent  : idque  maxime  fit 
cum  coepit  ischias  veterascere  . Tum  ergo  , quia 
fortassis  oscula  venarum  absorbentium  , in  vaginis 
aperta  ischiadici  nervi  acre  condentibus  , obstrui 
coepere  ( xxxiv  •)  , excitanda  eorum  vis  , et  quo- 
dammodo juvanda  est  . Quod  perficiunt  egregie 
fiictioncs  : in  quarum  usu  , experientia  edoctus  , 
utile  monitum  proponam  . Cum  enim  , ut  ischia- 
di hoc  tempore  prosit , id  debeat  frictio  efficere  , 
ut  iners  humor  vaginis  implexus  ischiadici  nervi  , 
m illa  oscula  venarum  , quae  forte  nondum  peni- 
tus sint  occlusa  , pressura  juvatus  , insinuetur,  se- 
denique  vaginarum  , quam  adhuc  pigra  statione  te- 
nuerat , sensim  relinquat  ; id  omnino  praestandum 
est , ut  propellat  frictio  veteres  humores  , non  al- 
liciat  novos  . Quamohrem  ita  frictio  est  adhiben- 
da , ut  , praeter  lenem  pressuram  , nihil  stimuli 
inferat  . Quod  est  certe  difficillimum  . Sed  tamen 
id  fere  obtineo  , quoties  nuda  ministri  manu , non 
pannis  obvoluta  , nec  alio  armata  stimulo , secun- 
dum doloris  tractum  jubeo  sedem  affectam  leniter 

mulciri  . Et  ne  manus  , et  carnes  confricatae  in- 
calescant , inque  sedem  laborantem  sanguinem  mul- 
tum attrahant  , ubertim  oleo  perfundi  sedem  con- 
fricandam jubeo  . Mane  singulis  diebus  per  horae 
quadrantem  , sed  vicibus  intermissis  > frictio  insti- 
tuenda : qua  saepe  vidi  hos  dolores  ischiadicos  sen- 
sim integre  vanuisse  . Oleo  utor  olivarum  , aut  se- 
bo liquato  , quando  sanae  mentis  aegrotans  , quod 
sanitatem  afferat  , id  unice  praestans  , magnum- 
que  remedium  putet  : sed  spem  salutis  remedio- 
rum specie  metientibus  , aut  butyrum  ex  cacao  , 
aut  vulpium  oleum  recens  paratum  , aut  viperi- 
num , aut  , quod  se  maxime  raritate  commendat, 
humanam  pinguitudinem  commendo  . Dum  lubri- 
cam enim  frictionem  mihi  praestent  aegroti  , hoc 
illudve  seligant  oleum  perinde  est  . Oleum  autem 
interfusum  , quo  copia  est  majori  , hoc  minus  ap- 
tam frictionem  efficit  carnibus  inflammandis  . Fri- 
gidum etiam  oleum  semper  adhibeo  ; nam  calefa- 
ctum dolorem  efficit  acriorem  . Idque  non  de  oleo 
tantum  verum  est  , sed  de  rebus  quibusvis  aut 
actu  calidis  , aut  calefacere  valentibus  . Quam  ob 
rem  thermalibus  balineis  , et  hypocaustorum  usu 
ischiadicos  omnes  obviis  vidi  experimentis  pessum- 
datos  . Pessumdatos  vinaceorum  immersione  , aut 
calentium  arenarum  . Itaque  ut  frigida  balinea  a- 
quae  fontanae  passim  aestivo  tempore  his  aegris 
concedo , quando  praesentaneum  dolori  suo  sola- 
men postulant  ; ita  calida  omnia  , non  sine  vulgi 

admiratione  , vehementer  improbo  , quae  nocuisse 
semper  vidi , nunquam  profuisse.  Quod  adeo  mul- 
tis habeo  confirmatum  observationibus  , ut  Vete- 
res plane  mirer  tot  fomenta  , tot  unguina  calida 
potuisse  ischiadicis  proficua  praedicare  : in  his  Au- 
relianum (cj)  . Equitis  autem  casus  ante  hos  qua- 
tuor  pene  annos  adhuc  memoriae  succurrit  . Po- 
dagram subinde  expertus  corripitur  dolore  coxario 
ad  pedem  eunte  . Consulitur  1 ursinam  axungiam 
aliquantulum  calidam  inungeret  , tum  laterem  in- 
coctum quamcalentissimum  inunctae  sedi  appone- 
ret . i actum  , at  auctus  est  insigniter  actutum  do- 
lor , qui  tamen  spe  salutis  primo  toleratur  . Sed 
molestiae  insigniter  increscunt  , ejulatusque  extor- 
quent plane  miserrimos  . Ad  haec  crampus  super- 
venit violentissimus  . Tunc  ejecto  latere  , sedes 
mimcta  sollicite  perpurgatur  . Durat  nihilominus 
convulsio  , paullo  tamen  in  dies  mitior  , fere  heb- 
domadam . Djeta  5 requiete  , multo  epoto  per  diem 
dilutissimo  sero  lactis  ? rediit  dolor  tolerabilis  , cru- 
iisque  satis  commoda  agitatio  , Haec  9 hisque  si- 
milia me  docuerunt  exempla  quam  noxius  in  hoc 
morbo  , ut  caeterarum  calidarum  rerum  (xxxii)  , 
inunctionum  etiam  calentium  , atque  fomentorum 
esset  usus  . Itaque  inunctio  frigidi  sit  olei  : ad  lu- 
bricitatem  enim  instituitur  , quae  calore  non  indi- 
gvt  • Sic  factiones  proficuae  videbuntur . Quarum 

(q)  Loco  jam  jam  citato  p.  in.  55o. 

virtuti  aliquid  fere  simile  mihi  videntur  tria  illa 
auxilia  praestare  , quorum  ad  ischiadem  apud  ve- 
teres , recentesque  medicos , celebris  est  memoria. 
Vecturam  intelligo  , decantationem  , electrisationem, 
Etenim  Caelius  Aurelianus  convenire  ischiadicis 
motum  voluit  , sed  primum  fertorio  lecto  , de- 
hinc cathedra  , vel  sella  (r)  : et  Themisoni  ne- 
cessarium visum  est  ischiadicos  equitare  (s)  . Re- 
cte quidem  utrique  gestatio  potius,  quam  deambu- 
latio commendata  . Haec  enim  sanguinem  advocat 
in  sedem  affectam ; et  vidi  in  muliere  , post  duo- 
rum dierum  celerem  insuetam  deambulationem  , 
ortam  hanc  ischiadem  ; gestatio  vero  leni  concus- 
su , atque  tremore  , molliter  pellit  residentes  hu- 
mores in  ischiadico  nervo  , et  in  meatus  insinuat 
absorbentium  venarum  . Affert  scilicet  frictionis 
commoda  , vitata  pressione  . Hinc  leni  ischiadi  pro- 
ficuam vidi  vecturam  in  rheda  : quae  fortiori  ta- 
men parum  profuit  . Decantationis  autem  vetustior 
est  fama  , ut  cujus  utilitatis  ad  ischiadem  aucto- 
rem faciant  (t ) Pythagoram  : quamquam  id  re- 
ctius fortasse  alii  Hismenle  referant  Thebano  , de 
quo  Boethius  in  musicis  retulit  , pluribus  , quos 
ischiadicus  morbus  vexabat  , modulis  cunctas 


(r)  Loco  citato  p.m.  552.  (t)  Caelius  Aurelianus 

(s) Apud  Caelium  Aurelia-  loco  citato  , pag.  555. 

num  loco  cit.  p.  m.556. 

fere  abstersisse  molestias  (u)  . Quem  Hjsmeniam 
puto  Philistionem  indicasse  cum  fistulatorem  me- 
moravit loca  in  ischiade  dolentia  utiliter  decan- 
tasse (f)  . Quod  auxilium  quamquam  Soranus 
vanae  mentis  jactantiam  judicavit , non  tamen  ut 
Vanum  audacter  antiquarem  ; videmus  enim  in  so- 
nitu artificiose  modulato  crurum  praecipue  carnes 
exsultare  , et  tanquam  saltum  inchoare  palpitan- 
do , ut  recte  est  olim  a Philistione  animadver- 
sum . Eaque  lenis  palpitatio  sonitu  excitata  5 simi- 
lis esse  potest  palpitationi , quam  in  carnibus  ex- 
citat vectura  , et  aeque  proficua  . Neque  alia  for- 
tassis ratione  potuit  prodesse  electrisatio  ; qua  no- 
vem mensium  ischiadem  hanc  nervosam  percura- 
tam memorat  cl.  Verattus  (jp)  j nisi  palpitatio- 
nem excitando  musculorum  ischiadicum  nervum 
complectentium  ? qua  interceptus  humor  expellere- 
tur . Quam  musculorum  palpitationem  electrico  ictu 
excitari  constat  cum  aliis  , tum  Nolleti  in  pa- 
ralyticis institutis  experimentis  . In  ipsis  autem  ner- 
vis ejus  fluidi  vim  etiam  valere  ? quos  prae  caete- 
ris  animantium  partibus  afficiat  , et  vehementius 
aggrediatur  , tum  multa  demonstrant , tum  exem- 


(u)  Crinitus  de  honesta  loco  proxime  citato, 
disciplina  lib.  xii.cap.  (y)Osservazioni  Fisico-Me- 
xu.pag  342.Ed.GRY-  diche  intorno  alia  Elet- 

nui  i56i.  tricita  in  Bologna  1 

(x)  Apud  Aurelianum  pag,  99. 


pium  opinor  evidenter  ostendet , viri  , quem  ipsi 
inspeximus  , fulmine  icti  . Fastigium  altissimae  do- 
mus  fulmen  Neapoli  percusserat , irruperatque  va- 
ria directione  tria  habitaculorum  plana  , cum  se  in 
aream  conjecit  . Bajulus  ibi  forte  , pondere  quod 
sustinebat  deposito  , se  receperat  , exspectans  tan- 
tulum ? donec  , tempestate  summota  , iter  ingredi 
posset  . Ex  insperato  fulmine  icitur  , dejiciturque, 
habitus  extinctus . Accurrunt  qui  proxime  aderant , 
et  semianimem  deferunt  in  Nosocomium  . Forte 
praesens  aderam  , cum  hominem  jamjam  revivi- 
scentem inspexi  , cui  statim  sanguinem  detrahen- 
dum curavi  . Quaesivi  postea  quid  in  fulminis  ictu 
sensisset  ; a summa  cervice  , inquit  , secundum  spi- 
nam , et  dorsum  , ad  os  sacrum  usque  , tanquam 
per  eas  sedes  decurrentis  cum  fragore  aquae  sen- 
sum ? eo  strepitu  quo  oleum  in  sartagine  frigens  , 
aut  aqua  altius  per  praerupta  cadens  sentitur.  Nu- 
dari jussi  5 et  egregio  spectaculo  affectus  sum  . A 
summitate  cervicis  ad  imum  os  sacrum  cutis  longa 
ex  rubro  violacea  macula  pollicem  plus  minus  lata 
signabatur  , non  illa  quidem  fusa  et  continua , sed 
complexu  quodam  et  veluti  fasce  ramusculorum  fa- 
cta , quae  per  sedem  dorsalem  descendens  ramos 
inter  singula  spatia  intercostalia  incredibili  modo  di- 
stinctos diffundebat  . Quorum  ramorum  , qui  se- 
cundum costas  sinistri  pectoris  ducebantur  , latus 
excedebant  ad  praecordium  usque  venientes,  non- 
nihil breviores  erant  dexteri . Ipsi  rami  trunci  spe* 

tiem  habebant  , varie  lati  , et  ramusculorum  im* 
plexu  facti  . Ramusculi  vero  non  lineae  , sed  stig- 
matum ordines  esse  videbantur  : ita  ut  intuenti 
nulla  facilius  species  obversari  elegantius  videretur, 
quam  magni  fascis  corallinae  iis  sedibus  appictae  . 
Macula  rubra  , phlogosi  similis  , sine  tumore  , lae- 
vam colli  partem  , laevum  brachium  supra  sedem 
deltoidis  , laevam  coxam  , variae  magnitudinis  si- 
gnabat . Flaec  intra  octo  dies  diluentibus  et  suba- 
cidis prorsum  evanuere  . Sed  possunt  , ut  caetera 
praeteream  , indicio  esse  , quam  facile  electricum 
fluidum  nervos  sectetur  , et  vim  suam  in  eos  e- 
xeiceat  , cum  spinalis  .medullae  nervorumque  in- 
tercostalium adeo  distincte  directionem  secutum  fuis- 
se videatur  i 

XLII.  Dum  haec  autem  ministrantur  auxilia 
solent  casus  esse  non  rari  , in  quibus  vehementia 
doloris  , cujus  caussae  non  possint  cito  destrui,  sit 
interim  enervanda  . Saepe  enim  noctis  quies  , ma- 
chinae necessaria  , ob  magnam  doloris  acerbitatem 
aufertur  . Unicum  ad  hunc  finem  , atque  praestans 
auxilium  est  in  opio  : cujus  granulum  sub  vespe- 
lam  deglutitum  ischiadicos  saevissimos  dolores  vi- 
dimus insigniter  compescuisse  * Cujus  rei  fidem  e- 
tiam  piaestitit  inter  alios  , instituto  in  semetipso 
experimento , Abrahamus  Kaavius  Boeriiaave  (z)  . 


(z)  fnipetiim  faciens  dictum  HivpociUti  num.  44 °a 

Quando  autem  ita  ischiadicus  assuevit  opio  , ejus 
ut  viam  amplius  non  persentiat  , non  tam  augen- 
da dosis  ejus  est  ( quo  ischiadicum  torporem  in- 
gravescere vidi  ) quam  potius  solvendum  est  opii 
jmixillum  in  lactis  aqua  diluti  selibra  , et  post- 
quam elota  fuerint  communibus  clysteribus  intesti- 
na , per  clysterem  injiciendum  . Hac  itaque  via 
injici  posset  crudi  opii  granulum  , vel  guttae  ali- 
quot tincturae  anodynae  Sydenhami  ; potest  et  di- 
midiatum granulum  laudani  opiati  , vel  nepenthes 
Quercetani  ; quod  variis  edoctus  experimentis  af- 
firmo . Habet  autem  opium  per  ani  vias  immis- 
sum constantiorem  utilitatem  , forte  quia  , inexper- 
ta bilis  , aliorumque  humorum  intestinalium  mi- 
scella , quorum  commixtione  sensim  opii  vires  for- 
tassis enervantur  , purius  sanguinem  , et  vigorosius 
intrat  . Equidem  vidi  frequentes  asthmaticos  con- 
vulsivos  insultus  hac  opii  inductione  redditos  ra- 
riores : vidi  saepe  ipsam  colliquativam  hecticorum 
diarrhaeam  firmiter  imminutam  a parvula  opii  dosi 
per  ani  vias  inducta  , quam  auxerat  potius  copia 
major  deglutita  . Quos  praecellentes  effectus  de- 
beri vitato  opii  cum  bile  congressui  , persuasum 
fere  habeo  . Etenim  oleum  tenue  in  opio  est  , cui 
soporifera  facultas  unice  inest  , quo  detracto  ; ( uti 
quidem  fit  dum  aquae  incoquitur  , ad  cujus  su^ 
perficiem  oleum  illud  secedit , de  quo  paucula 
grana  vivo  cani  propinata  mortem  attulerunt 

Repentinum  (a)  qliocl  nestat  ex  opio  id  innoxium 
omnino  est  , quod  est  in  primis  expertum  a Stha- 
lio  (b)  » Opii  igitur  oleum  si  cum  bilis  oleo  , aci- 
daque ejus  parte  (c)  > commisceatur  , enervabitur 
sensim  , ac  fere  tandem  soporifera  ejus  vis  evane- 
scet . Notum  est  enim  quid  acida  possint  in  plan- 
tarum destruenda  soporifera  facultate  . Ab  hac  au- 
tem bilis  efficacia  in  opii  viribus  enervandis  , ra- 
tio mihi  praecipua  videtur  repetenda  , cur  homi- 
nes hoc  minas  sentiant  opii  vim  , quo  diutius  ejus 
usui  assueverint  : quod  multis  in  arte  habemus 
confirmatum  exemplis  . Opii  namque  virtute  , cum 
vitae  vires  elanguescant  , secretiones  humorum  , 
quotquot  a sanguine  arterioso  in  hominis  machina 
fiunt  7 minuuntur  ; una  superstite  9 lion  tam  inte- 
gra, quam  forte  potius  aucta  , bilis  secretione  (xltii). 
Haec  enim  a sanguine  fit  venoso  , cujus  quo  tar- 
dior est  motus  , hoc  major  bilis  copia  separatur  . 
Bilis  ergo  in  intestinis  hoc  magis  redundat  , quo 
diutius  opium  sumitur  . Adeoque  materia  destruens 
opii  vires  eo  major  adest  , quo  usus  opii  fuerit 
longior  . Nonne  ergo  quod  opium  bilis  copiam  au- 
geat , dum  in  alvi  fluore  a bile  producto  exhiben- 

(a)  Neum  annus  Chemiae  gno  etc.  §.  II. 

pag.  969.  Buciinerus  (c)  Confer  Vallisnerii  E- 
de  opii  effectibus.  pist.  ad  L.  Testi.  Gp» 

(b)  Apud  Jo.  C hrist.  vol,3.p.m.  162.  ec  sequ., 
JXconi  de  viribus  hy-  Ed.  Venet.  mdccxxxiii* 
pnoticis  a miner,  re-® 

lur  opiata,  quantum  sub  primo  adventu  fluorem  im- 
minuunt, tantum,  ubi  opii  vires,  evanuerint  , vehe- 
mentius alvi  fluxus  recrudescit  , ct  redit  uberius  ? 

XLIII.  H anc  opii  facultatem  augendae  prae- 
ter modum  copiae  bilis  , mihi  in  animum  confir- 
marunt animalium  opio  necatorum  sectiones  : in 
quibus  semper  vidi  uberrimam  bilis  copiam  inte- 
stina replevisse  . Quod  utut  jam  alibi  intentus  ad- 
notaverit  etiam  K a avius  , qui  in  duodeno  canis 
opio  sopiti  millium  bilis  invenit  , dum  simul  bile 
turgerent  et  vesica  jellis  , et  cluctus  cholido- 
■cus  (e/)  , singulari  placet  etiam  in  avium  genere 
experimento  confirmare  : quod  alium  in  finem  , 
ante  bos  primo  exactum  quinque  annos  , nuper  eo- 
dem exitu  instituimus  . Septembri  mense  pinguissi- 
mae colliurnici  bolum  ingessimus  opii  erudi , pon- 
dus  aequantem  granorum  duodecim  . Ut  in  bolum 
compingerem  , aquam  addidi  , quam  dimisit  ex 
parte  flavo  tinctam  . Ingesto  opii  bolo  , bene  pri- 
mum se  habere  cothurnix  , et  par  sociis  alacritate 
videbatur  . Sed  mox  sensim  remissa  ad  caveae  an- 
gulum se  redegit  ; adeo  habes,  ut  cum  antea  con- 
specto homine  exilirei  , fugamque  pernicem  capes- 
seret , sic  ut  capite  pluries  caveae  parietibus  im- 
pacto vertice  sauciaretur , opio  accepto  , torperet 
penitus  immota  . Itaqu#  ilausis  palpebris  , recubans 

(d)  Impetum  faciens  dictup  HipfOCKATi  nu$i.  4^4* 


m ventrem  , a prima  noctis  hara  , in  qua  holum 
ingessimus  , ad  quartam  usque  , qua  cubitum  ivi- 
mus permansit  . Mane  cum  surgerem  , hora  un- 
decima , mortuam  suspicabar  : vivam  attamen  ad- 
huc inveni  , sed  hebetem  adeo  , ut  excussa  staret 
immobilis  , vix  paululum  reseratis  , mox  clausis 
iterum  , palpebris  : quae  cum  diducerentur  , pu- 
pillam inspexi  angustiorem  ea  , quam  aliae  simul 
positae  cothurnices  ostenderent  . Hoc  in  statu  ad 
vicesimam  usque  horam  avis  perstitit , in  qua  tan- 
dem mortua  est  . Id  autem  discriminis  inter  hanc 
extitit  , aliamque  cothurnicem  , in  qua  primum 
hoc  lentavimus  experimentum  , quod  prior  illa  in- 
tra sex  fere  horas  vivere  desiit  magnis  artuum  di- 
stentionibus agitata  ; haec  placidior  mortua  est  . 
In  illa  tamen  opio  usus  sum  caute  servato  , in  hac 
nonnihil  , ut  videbatur  , edocto  . Olentissimum  au- 
tem stercus  haec  moriens  ejecit  . Cujus  abdomine 
dissecto  , etsi  recens  esset  mortua  , carnes  gravis- 
sime olebant  : et  pinguitudo  omnis  circum  agge- 
sta , quae  flavebat  insigniter  , grave  ac  nauseosum 
redolebat  . Tenuibus  intestinis  magna  inerat  copia 
bilis  flavae  , bullulis  aereis  quamplurimis  intritae  . 
Crassa  item  eo  humore  turgentia  , pauxillum  adhuc 
faecis  continebant  ad  anum . Ventriculo  dissecto  , 
adime  integrum  in  eo  opii  bolum  offendi  : cujus 
nc  particula  quidem  minima  , quod  ego  perspice- 
rem , descenderat  in  intestinum  . Pauxilla  tantum 
boli  pars  erat  , adhuc  in  ingluvie  , humori  colu- 

g&is-ta  aeris  odoris  , loturaeque  carnis  concolori  . 
Erat  autem  ventriculus  circa  bolum  maxime  ad- 
st rictus  : cujus  callosa  interior  , villosaque  tunica 
a reliquis  ventriculi  carnibus  , quasi  caustico  ta- 
cta , secesserat  sic  , ut  leniter  mulcita  integre  de- 
cideret . Fluidus  erat  omnino  sanguis  , grumorum- 
que expers  , quem  a dissectis  eduximus  cordis  ca- 
veis , vasisque  vicinis  : in  quo  , adhucdum  vasis 
inhaerente  , plusculae  videbantur  olei  guttulae  su- 
per nare  . His  perspectis  ct  cum  primum  institui- 
mus , et  cum  altera  vice  repetivimus  experimen- 
tum , singulare  subjecimus  tentamen  , cujus  exti- 
tere  effectus  attentione  dignissimi  . Nam  bolnm  opii 
a ventriculo  extractum  , et  ingluvie  defunctae  co- 
thurnicis  , iterum  ponderatum  , pristinum  granorum 
duodecim  servare  pondus  compertum  est  . Deinde 
hunc  ipsum  opii  bolum  , alteri  cotliurnici  peiulan- 
iissimae  ingessimus  . Quae  tamen  cothurnix  quam- 
quam primo  tempore  paululum  temulenta  videre- 
tur , mox  tamen  resipuit , pristinamque  constanter 
alacritatem  ostendit  . Vixit  inde  alacris  omnino,  et 
nihil  patieris  , apud  nos  clonee  voluimus , mensem, 
et  ultra  . Mihi  nunc  in  animo  non  est  , ad  alia 
properanti  , quae  ad  susceptum  spectant  de  ischia- 
de sermonem  , ea , quae  possent  , omnia  ex  his 
deducere  experimentis  : devia  namque  cogor  de- 
clinare . Satis  attamen  mihi  facient  dummodo  e- 
vincant  , opii  usu  bilis  uberem  copiam  , consue- 
toque  majorem  intestina  ingredi  » 

XLIV.  Compescunt  igitur  opiata  nimis  acer- 
bum ischiadicum  dolorem : usumque  obtinent  prae- 
cipuum in  ea  ischiade  , quae  venereis  orta  caussis, 
communibus  remediis  parum  obsequens  est  . Haec 
eadem  omnium  maxime  ei  constantius  ferox  est  , 
et  noctu  intentior  . Neque  milii  frequentes  ejus 
casus  pertractanti  multum  profuisse  visa  sunt  ple- 
raque auxilia  hactenus  recensita  . Nam  vidi  san- 
guinis missionem  vix  levasse  dolorem  , nec  quid- 
quam praestitisse  , ne  morbus  augeretur  . Eadem 
purgantium  fortuna  fuit  . Frictionum  etiam  vel  le- 
vissimarum usum  vidi  pernoxium  ; harum  namque 
processu  claudicatio  crevit  sernper  , crurisque  di- 
motio  evasit  dolorosior  . Opiata  unice  compescen- 
do dolori  contulere  . Praestans  autem  sernper  in 
hydrargyro  fuit  curationis  fundamentum  . Quando 
i«itur  constitit  venereum  virus  ischiadicum  nervum 

D 

labefacere  (constitit  autem  sernper  , quoties  corpus 
infectum  illa  lue,  dolorem  ischiadicum  pateretur  , 
qui  nullis  aliis  cesserit  efficacibus  remediis  ) ad  hy- 
drar gyri  usum  prudentem  veniendum  fuit  ^ Mihi  plu- 
ries cessit  egregie  mercurius  dulcis  septies  sublima- 
tus: cujus  quotidie  vespertinis  horis  grana  circiter  de- 
cem , aequis  cerussae  stibii  partibus  additis  , meile- 
que  commixtis  , aegrotantibus  exhibui  ; libra  post 
horae  quadrantem  superpota  decoctionis  saturae  ligni 
guajaci.  Intra  unam  alteram  ve  septimanam,  uti  sim- 
plices alios  v ener  eos  dolores  , insignesque  illos  ner- 
vis insidentes,  quos  nominant  osteocofos  , et  per- 


peram  vulgo  potius  ad  ossa  tribuuntur  ; sic  ner- 
vosam hanc  ischia  dem  vidi  saepe  profligatam  „ Id- 
que  modo  perfectum  est  , sudoribus  uberrime  eli- 
citis , modo  et  alvo  simul  eliquata  , quandoque 
vero  urinis  redditis  crassioribus,  nec  raro  vix  ulla, 
quam  perspicerem  , sensibili  humorum  perturbata 
cxcretione  . Etiam  mercurio  sublimato  corrosivo' 
hunc  in  finem  , aliquando  feliciter  , saepius  sine 
fructu  , usus  sum  . Dedi  in  spiritu  frumenti  , vel 
in  ipsa  aqua  fontis  ; in  qua  egregie  solvitur  , gra- 
num dimidium  summo  mane  , et  tantundem  ve- 


spere , tribus  quatuorve  libris  aquae  hordei  , la- 
cte nonnihil  dilutae  , superpotis  , et  auctis  praeter 
modum  urinis  nonnunquam  profuit  . Haee  si  for- 
te non  proficiant  ( et  saepe  ki  venerea  ischiade 
confirmata  irrita  vidi  ) videtur  ad  ipsam  venien- 
dum esse  hydrargyresim  : quam  tamen  multo ties 
frustra  expertam  non  ausim  efficacem  omnino  prae- 
dicare . Itaque  in  hac  etiam  , ut  in  alia  quavis 
ischiade  pertinaci  , ad  alia  remedia  transeundum 

est  tutiora  quidem  , et  fructuosiora 

XLV.  Etenim  quando  accidit  , ut  omnibus 


auxiliis  hactenus 


recensitis  ischias 


renuat 


vel  ui 


forte  neglecta  veteraverit  , jam  in  id  stadium  per- 
transivit,  in  quo  caussam  habet  completum  hydro- 
pa  vaginarum  ischiadici  nervi  (xxxm)  . In  cujus 
stadii  curatione  visa  est  adhuc  inter  ausus  ingen- 
tes , magnosque  conatus  fere  inutiliter  fatigata  me- 
dicina . Morbus  enim  tristis  , atque  diuturnus  2 

duobus  est  audacibus  auxiliis  a medicis  oppugna- 
tus , acerrimis  clysteribus  , et  causticis  : quae  ambo 
novis  cruciatibus  vexavere  aegros  tristi  satis  mor- 
bo divexatos  , et  irritam  saepe  attulerunt  media- 
nam ipso  morbo  acerbiorem  . Visi  sunt  enim  , ad 
evocandum  ad  intestina  collectum  in  coxa  bunio- 
rem  , opportuni  clysteres  quamacerrimi  , ut  c*deo 
portentosas  clysterum  varietates  medici  certatim  ex- 
cogitaverint : quas  omnes  partim  ut  inutiles  , par- 
tiru  etiam  ut  noxias  sciens  praeteream  . Sunt  no- 
stris agyrtis  , atque  agricolis  duae  maxime  clytte- 
rum  praeparationes  celebratae  . Etenim  alu  m sam- 
buci decoctum  tytbymali  lac  uberrime  effundunt 
idque  toties  per  anum  continenter  injiciunt.  , cl 
nec  dejectiones  prodeant  sanguinatae  ; alu  ex  sa- 
turo  bryoniae  decocto  magna  copia  paiato  , imo 
mane  , aut  et  altero  , tot  consequenter  clysteres 
injectant  , donec  inter  summos  cruciatus  tundant 
vivum  sanguinem  intestina  . bateboi  ingenuus  n e 
quoque  nonnullas  ejusmodi  perlectus  observasse 
curationes  ; plurimas  etiam  accepisse  ab  boim- 
nibus  fide  dignis.  In  quibus  attamen  allui  saepe 
cohorrui , et  aegrotantium  miseram  dolui  vicem  , 
quos  viderim  sub  ista  clysterum  carnificina  feic 
exanimes  : magis  etiam  illos  , qui  , bis  novis  cru- 
ciatibus toleratis  , morbum  nihilominus  integrum 
retulerunt  . Adime  autem  videre  videor  mulieris 
exemplum  . Erat  annorum  undequinquaginta,  plu- 
rium filiorum  mater  , correpta  mensu  Julio  peuli 

ra  ischiade  nervosa  dextri  lateris . Per  bimerisero , 
sanguinis  missione  ex  pedibus , et  ano  , ter  diver- 
sis temporibus  largiter  instituta  , purgantibus  va- 
lidissimis repetito  usurpatis  , emplastro  ex  resina 
pini , mastice  , et  olibano  post  majorem  femoris 
trochanterem  , qua  princeps  doloris  sedes  erat  , a 
medicis  inutiliter  est  vexata  . Postremum  agyrtae 
consilio  ad  clysterem  singularem  ventum  est  ex  ge- 
neroso vino  paratum  , pauculo  oleo  olivarum  , et 
uncia  dimidia  hierae  picrae  Galeni  . Primo  cly- 
stere injecto  , prehenditur  mulier  variis  , violentis- 
que  convulsionibus  , et  statim  praefocatur : quo  in 
statu  per  duas  permansit  pene  horas,  pulsu  sic  de- 
presso, vix  ut  dignosceretur  : nec  antea  resipuit  y 
quam  repetitis  ex  lacte  clysteribus  intestinum  elo- 
tum  esset,  et  frequentibus  abdomen  mollissimis  ex 
malva  cataplasmatibus  esset  fotum.  Eam  vero  ab- 
dominis  cruciatus  non  ante  multos  dies,  quos  usu 
repetito  clysterum  ex  lacte  paratorum  exegit  , re- 
liquere . Ischias  autem  stetit  eadem  , curataque  de- 
mum, uti  brevi  dicam  yui)  . 

XLVL  Nec  fuit  causticorum  , quae  Medi- 
ci videntur  post  fallacem  saepe  expertam  clyste- 
rum operam  arcessivisse  (e  ) , conditio  diversa  . 
Videbantur  enim  caustica  ad  materiam  ischia- 


(e)  Confer  Hippocratem  de  lium  Aurelianum  L c, 
affectionibus  cap.  xxx.  p.  m.  553. 
pag.  in.  179.  , et  Cae- 

dis  extrahendam  , uti  reapse  erant  , opportunissi- 
ma (xlviii)  : duarum  tamen  ignoratione  rerum  5 
speciei  scilicet  ischiadis  , in  qua  unice  valere  jx>s- 
sent  , et  loci  in  primis  , ad  qimu  deberent  ap- 
plicari , raro  , et  casu  potius  , quam  consilio  uti- 
lia inventa  sunt.  Neque  enim  cuivis  ischiadi  opes 
potest  afferri  per  caustica  ; nam  quae  arthritica 
est , causticorum  saepe  omnium  solet  operam  elu- 
dere . Vidi  per  sex  pene  menses  dolorem  alte  in- 
fixum paullo  posterius  femoris  cum  coxa  connexum,, 
quem  neque  ter  repetita  vesieantis  actio  , neque 
his  adhibita  ustio  percuraverat  : erupit  postremo 
abscessus  alte  intimo  subjectus  gluteo  musculo  , 
quem  sectio  profunda  manifestavit  In  ischiade 
attamen  nervosa  , quae  causticorum  opera  mirifi- 
ce percuratur  ( lii  ) , nisi  locis  aptentur  opportu- 
nis , inutilia  quoque  caustica  sunt  . Quam  in  rem 
presbyteri  annorum  trium  et  triginta  singularem 
historiam  enarrabo  . Erat  cholerica  temperie,  ullis 
nori  parcens  quavis  tempestate  laboribus  , quo  ve- 
natum iret  . Cumque  Januario  mense  per  nivem 
altissimam  confragosa  quaedam  loca  venatus  caus- 
sa peragraret  , dolore  prehenditur  immani  dextri 
coxendicis  ad  pedem  usque  protendente  : sic  ut 
domum  vix  redire  , seque  lecto  committere  po- 
tuerit . Nihil  domi  sive  fomentorum  , sive  ungui- 
num , in  quae  solet  mulierum  industria  e$$£  prae- 
ceps, primis  diebus  , antequam  Medicus  arcessere- 
tur , parcit  um  ei  est  . Incassum  omnia  , saevien- 

te  in  dies  cruciati  . Medicus  arcessitus  ischiadicam 
venam  aperiri  jubet  , ac  sedi  dolenti  humanam 
pinguitudinem  affricari  . Non  minus  irrita  haec  : ut 
adeo  sanguis  denuo;  tertiocpie  mitti,  et  JpatGTwaJr&TOV 
illud  decoctum  ex  bryonia  per  clysteres  injici  de- 
buerit . Quibus  , non  levi  sanguinis  copia  dejecta, 
non  tam  conquiescere  decimoseptimo  fer  me  die  mcu  - 
bus  est  visus  , quam  potius  nova  forma  se  osten- 
dere . Nam  , qui  nullo  jam  temporum  discrimine 
diu  solebat , noctuque  maxime  vexare  , acutie  ve- 
lati , diurnoque  officio  defunctus  , nocte  coepit  a- 
criter  insaevire  . Sic  ut  sanissimus  aeger  tiadnce- 
ret  dies  , vigiles  autem  noctes  inter  lacrymas  , et 
ejulatus  : ut  , non  antequam  dilucesceret  , fessa 
jam  lumina  somno  dare  posset  . Tum  vero  nihil 
a Medicis  intentatum  relictum  est  , quo  opem  af- 
ferrent aegrotanti . Nam  , ut  omnia  contraham  m 
brevi  , intra  biennium  , bis  aegro  dolentior  sedes, 
post  majorem  'femoris  trochanterem  , ignito  ferro 
profunde  inusta  : bis  plena  tolerata  hydrargyrosis: 
ex  bryoniae  decocto  pluries  clysteres  usurpati  usque 
ad  sanguinis  dejectionem  . Quibus  auxiliis  vix  illud 
tandem  potuit  obtineri  , ut  primam  saepe  noctem 
dolor  placidam  relinqueret  . Heic  vero  , pertinacia 
morbi  , ac  magnitudine  perspecta  , quam  valen- 
tissima  vix  fregerint  medicamina  , cutis  dolcntioii 
coxae  loco  superposita  setaceo  trajecta  est  , maxi- 
maque  mercurii  dulcis  stibio  adjecti , per  tica  pe- 
ne menses  , copia  data  , sic  ut  saliva  uberlim  ei* 

flueret  t morbo  tamen  7 uti  jam  antea,  vmbus 
integro.  Aeger  tanclem  curationis  magis  , quam 
morbi  pertaesus  Neapoli  excessit.  Hinc  manifestum 
est  ustionem  illam  , quam  alias  (,liv  ) ostendam 
hanc  ipsam  ischiadem  , si  opportuno  instituatur 
loco  , posse  feliciter  percurare  , profunde  adhi- 
bitam loco  non  suo  inutiliter  cessisse.  Quod  idem 
variis  exemplis  , quae  sciens  praeteream  , vidi  com- 
probatum . Causticorum  reliquorum  fortuna  eadem 
est  ( l,  lui  ) . Hinc  videas  Chirurgos  expertissi- 
mos , ustionem  illam  , quam  Dioscoridis  aucto- 
ritate motus  Arabicam  vocabat  Severinus  (/)  y 
vulgo  ad  ischiadem  institutam  post  majoiem  lenio- 
ris trochanterem  , passim  , aut  inutilem  . aut  raro 


proficuam  praedicare  . Est  autem  Arabum  alia  quae- 
dam ustio  quam  per  totam  Africam , Asiamque 
hodie  praestant  ad  posticam  tibialem  ischiadem  ner- 
vosam felici  exitu  profligandam  , quam  postea  (n) 
describam  . 

XLVII.  Horum  autem  remediorum  ad  po- 
sticam ischiadem  nervosam  confirmatam  fallax,  aut 
inconstans  utilitas  vulgarem  peperit  vocem  , hac 
ischiade  prehensos  incurabili  morbo  fatigari  . Cujus 
cum  apud  nos  frequentissima  occurrerent  exempla, 
sic  ipse  mecuin  cogitari  coepi  . Vapor  imbutus  acri 
materia  redundans  iri  vaginis  ischiadici  nervi  eas 
distendit  , et  facit  hydropicas  ( xxvn  , xxxm  ) . 


( f ) Pyrotechniae  Chirurgicae  cap. 

Hic  vero  hydrops  , si  non  sanguinis  missioni , non 
purgantibus  , non  clysteribus  , non  frictionibus  ces- 
sit , venarum  absorbentium  ex  vaginarum  cavo  jam 
clausisse  debuit  orificia  : quae  , si  patula  essent  5 
nequirent  non  exsugere  ( xxxrv  ) , detrahereque  a 
sede  , in  qua  hiant  , quidquid  humoris  occurrit  : 
maxime  dum  inanitur  evacuationibus  machina,  vel 
residens  ipse  humor  frictionibus  commovetur  . Quae 
superesse  igitur  difficili  morbo  curandi  fructuosior 
ratio  posset  ? Nonne  illa  , quam  inire  solemus  , 
cum  in  pectoris  hydrope  , vel  abdominis  , vel 
cujusvis  alterius  corporis  partis  , ob  eumdem  tor- 
te obfarctum  absorbentium  venarum , alia  reme- 
dia nullatenus  profuere  ? Ea  vero  esset  loci  hydro- 
pici perforatio  , qua  , sine  venarum  ministerio  , 
via  posset  patentiori  collectus  humor  educi  . Quis 
vero  ferat  nervum  perforari  ? Sunt  enim  nervi  car- 
nibus sepulti  , quas  trajicias  oportet  , antea  quam 
nervum  assequaris  : et  ut  carnium  innoxia  sit  tra- 
jectio , quam  potius  censeam  periculo  plenam  , 
quis  perforans  sic  ducat  instrumentum  , ut  quem 
petas  nervum  certe  attingat  ? quis  ut  vaginas  ner- 
vi perforet  , nervi  fibris  intactis  ? quis  liberum  spon- 
deat exitum  lento  humori  ex  angusto  meatu  , et 
undique  oppresso  ? 

XLVIIL  His  qui  animus  advertat  , nisi  si 
Anatomes  lumine  illustretur  , facile  etiam  id  pro- 
nuntiet , quod  Medici  praestantissimi  alias  sunt 
professi  , confirmatam  nervosam  isebiadem  posti- 

•eam  nulla  posse  ratione  curari  . Nani  quae  tanta 
clementia  esset  periculosiorem  ipso  mollio  institue- 
re  curationem  ? Sed.  Anatomes  adjumento  nctbis  et 
\isum  aliter  ? et  expertum  est  . Nam  peifoiatio 
vaginarum  ischiadici  nervi  , quae  superesset  una 
efficax  omnino  confirmatae  ischiadis  medicina  5 fa- 
cili negotio  perfici  potest  . Siquidem  obstaculum  , 
quod  facere  solent  musculi  nervos  protegentes  , in 
ischiadico  nervo  , cujus  vaginae  perforandae  sunt  5 
multis  in  sedibus  deest  . Estque  antea  consulto 
demonstratum  (xxix)  praecipue  ad  fibulae  caput  7 
ad  imam  tibiam  , adque  dorsum  pedis , ipsam  i- 
scbiadici  nervi  partem  in  postica  laborantem  ischia- 
de nervosa  , musculorum  accubitu  privari  , ac  te- 
gumentis unice  opertam  esse  . His  igitur  in  sedi- 
bus , musculis  intactis  , cute  unice  penetrata  , va- 
ginae ischiaci  nervi  perforari  facile  possent  . Quod 
ut  primum  cogitavi  , altera  nec  levis  nata  mecum 
est  quaestio  : qua  scilicet  ratione  5 illis  in  sedibus 
subcutaneis  , ischiadici  nervi  tuto  possent  vaginae 
perforari  . Nam  si  punctim  impetas  , metus  est  , 
ne  trajicias  cum  vaginis  filamenta  nervosa,  et  quam 
ientes  dolore  liberare  , convulsione  excitata  9 par- 
tem corporis  perdas  ; si  caesim  , metus  idem  fere 
est  . Praeterea  lentus  humor  est  ? qui  vaginas  in- 
fercit , ut  si  velis  educere  ? non  aperiendae  tan- 
tum sint  vaginae  ? sed  ad  sedem  apertam  vocan- 
dus ultro  inclusus  humor  sit  ? atque  omnino  ve- 
luti  attrahendus  . Quae  saepius  meditata  mihi  in 

animum  induxerunt  , vaginarum  apertionem  non 
feriente  instrumento  , sed  caustico  potius  vesicam 
le  procurare . Cujus  opera  quotquot  poteram  pro- 
ficuos in  lioc  opere  effectus  spe  complecti  , omnes 
mihi  consequi  posse  videbantur  . Nam  si  erant  a- 
periendae  vaginae  , inclusum  ut  dimitterent  humo- 
rem , vesicans  certe  , ulcerata  cute  , aut  aperire 
eas  poterat , aut  tamquam  ex  apertis  inclusum  hu- 
morem elicere  . Etenim  cutis  ulcus  vesicante  fa- 
ctum 5 si  subjectas  attingeret  vaginas,  immediatum 
inclusi  humoris  exitum  procuraret  : si  , vaginis  in- 
tactis , in  cute  subsisteret  , quoniam  cutis  cellulae 
cum  vaginarum  cellulis  communicant,  si  qua  vis  ad 
cutis  cellulas  traheret  humorem  , ea  vaginas  vacua- 
ret . Quam  attrahendi  vim  ulcera  possidere  , quae 
vesicantia  efficiunt,  mihi  plurimis  est  probatum  ex- 
perimentis . Nullum  enim  vidi  natum  dolorem  in 
locis  cuti  subjectis,  a decubitu  factum  lentae  acris- 
que  materiae,  quem  vesicans  impositum  sedi  dolen- 
ti , ulcere  facto  , penitus  non  curaverit  : quorum 
exemplorum  tanta  milii,  tamque  obvia  copia  est  , 
ut , si  aliqua  recenseam , videar  insolens.  Ea  omnia 
vero  demonstrant  , attractum  humorem  a subjectis 
locis  per  cutis  ulcus  vesicante  factum  emanasse. 

XLIX.  Nec  mihi  reponant  , hanc  dolorum 
evanescentia m non  probare  vim  illius  ulceris  at- 
tractriccm  ; quasi  ferte  ulceris  sedi  subjecta  ma- 
teries aut  vesicantis  stimulo  commota  solvi  potue- 
rit ? et  facilius  a venis  resorberi  ; aut  cute  con- 

tracta  , quod  fit  cum  ulceratur  , adeo  apprimi,  ut 
in  ipsas  venas  remearit.  Sunt  enim  haec  omnia  par- 
ti m rationibus  adversa,  parti m etiam  experimentis. 
Siquidem  cutis  , utut  ulcere  contracta  , lentam  a- 
cremque  subjectam  materiam  nequit  omnino  adeo 
urgere,  ut  sola  appressionc  ejus  ingressum  adjuvet 
in  sanguiferas  venas.  Nam  si  quae  vehemens  pres- 
sio est,  quam  frictio  praestat,  vix  huic  par  officio 
potest  esse , an  credibile  fit  cutem  ulceratam  posse 
vim  tantam  pressionis  acquirere,  ut  diffugere  cogat 
subjectos  humores  ? Sed  attendamus  experimenta  . 
Est  morbi  genus  venerea  natum  lue  insidens  ossi , 
summi  vuffio  vocant . Hoc  fit  ab  acri  venereo  vim 

periostium  insidente  , cujus  opera  inflammatur  haec 
membrana  , et  , convenientibus  stimulo  humoribus, 
intumescit : hi  autem  humores  veneni  vi  sensim  in 
naturam  lardo  similem  transeunt,  et  maximam  par- 
tem inter  periostium  , atque  os  adunantur.  Eorum 
attactu  ossis  substantia  sensim  corrumpitur , perio- 
stium ipsum,  saepe  carnes  adjectae  . Optabile  est  , 
quod  reapse  accidit  frequentius  , ut  , quando  fieri 
gummi  debeant,  iis  in  ossibus  fiant,  quae  cuti  im- 
mediate subjiciuntur  . Nam  subnascentibus  si  vesi- 
catorium  imponatur  , constanti  experientia  mihi  ad 
hunc  diem  centies  iterata  , non  comprimuntur  mo- 
do , et  inhibetur  illico  eorum  incrementum  ; sed 
dolor  antea  gravis  conquiescit,  tumorque  ipse  sensim 
residit  , prout  ulcus  manando  veterascit  . Ulcere 
autem  ad  finem  perducto  , integra  restat  pars  nec 

fjuidquam  gumini  reliquum  invenitur  . In  fronte  * 
in  capillata  calvae  parte  , in  medio  sterno  , in  sum- 
mis spinosis  vertebrarum  dorsi  processibus  , in  ul- 
nae olecrani  parte  extima  , in  facie  tibiae  anterio- 
ri gummi  subnascentia  saepissime  vidi  , quae  , im- 
posito statim  vesicante  , ut  ulcus  excitatum  est  , 
atque  diu  manavit , constanter  evanuerunt  . Hujus- 
modi curationum  quid  refert  historias  proferre  nu- 
merosas , quae  nunquam  tantum  addere  possunt 
fidei  , quantum  mihi  dabunt  ultro  quiqui  velint  in 
morbo  satis  obvio  idem  tentamen  instituere  ? Hoc 
mihi  potius  addere  liceat  , natis  etiam  gummi  , et 
augmentum  adeptis  opem  impositum  vesicans  at- 
tulisse : et  quamquam  aliquando  primi  facti  ulce- 
ris decursus  morbum  non  ex  tinxerit  , alterum  ta- 
men ulcus  novo  superposito  vesicante  factum  non 
raro  morbum  superavit.  Nullus  autem  dubito,  hanc 
opem  , quam  in  gummi  venereo  percurando  vesi- 
cantia  praestant  , manifesto  probare  vesicantium 
eximiam  in  extrahendo  a subjectis  sedibus  manente 
in  illis  humore  , eodemque  per  ulcus  vacuando  , 
potestatem  . Nam  si  gummi  curatur , quorsus  ille 
virosus  gummi  excitans  humor  divertit  ? numne  in 
sanguinem  regressus  est  ? quemadmodum  regredi- 
tur cum  , cute  intacta  , sive  emplastris  hydrargyro 
divitibus  , sive  unguento  cum  hydrargyro  praepa- 
rato gummi  tegitur  , aut  confricatur  . At  solutum 
ita  gummi  , dum  conceptum  venenum  sanguini 
immiscet,  quot  non  damna  post  se  trahit  ? Exem- 

pia  quae  addam  fidem  faciant  . Militi  annorum  fere 
triginta  in  dextera  calvae  parte  , propter  tempus 
gumini  duo  sat  ampla  enascuntur  . Imperat  Ch 
rurgus  , capillitio  deraso  , elevatas  gummi  sedes* 
primum  mercuriali  unguine  confricari  , inde  con- 
tegi emplastro  , quod  est  de  ranis  cum  duplicato 
mercurio  . Sexto  die  gummi  prorsum  evanuerunt. 
Sed  , uno  , aut  altero  interjecto  die  , corripitur 
aeger  dolore  capitis  ingenti  , et  pervigilio  : addi- 
tur his  febris  . Inflammantur  fauces  , et  degluti- 
tio perit  . In  hoc  statu  nata  spontanea  vehemens 
diarrhaea  saluti  luit : fortassis  et  aliquot  natae  in 
cute  pustulae  . Tetrior  est  casus  quem  adnectam. 
Vir  erat  pene  quinquagenarius  gummi  vexatus  in 
anteriori  extremo  dextrae  verae  tertiae  costae  , qua 
suae  cartilagini  committitur  . Adit  nuper  Nosoco- 
mium . Confricari  gummi  mercuriali  unguine  ju- 
betur . Fit  per  quinque  dies  . Solvitur  disparet- 
que  gummi  . Statim  vero  febris  excitatur  insignis, 
gravitas  primum  capitis  , mox  sopor  , huc  illuc 
convellitur  , maxime  palpebris  , pulsus  depressi 
fiunt,  anhelitus  , seusuum  omnium  oppressio  . Mo- 
ritur aeger  ante  horas  duodequadraginta  . Abdo- 
men apertum  ostendit  sub  peritonaeo  , comitem 
dextrorum  iliacorum  vasorum  , abscessulum  icho- 
roso  humore  plenum  , qui  sub  Fallopii  ligamen- 
to versus  femen  vergeret  . Pectus  ubique  sanum  , 
et  in  gummi  sede  cavum  in  osse  ostendit  paucu- 
lo sanguinoso  humore  respersum  . Caput  sub  dura 

matre  ? inter  hanc  et  cerebrum  , maximam  subal- 
bidi seri  , enprmemque  copiam  collectam  habebat. 
-Cerebro  detecto , inter  arachnoideam  , et  piam  ma- 
trem , puris  circa  cerebrum  , et  cerebellum  7 ubi- 
que fere  mirifica  collectio  fuit  , subviridis  , et  den- 
si , ut  eradi  posset  frustulatim  , effluere  non  pos- 
set . Nonne  pectoris  gummi  materies  mercurialibus 
frictionibus  in  sanguinem  repulsa  (xlt)  ? et  in  ca- 
put rejecta  aegrum  hunc  confecit  ? An  unquam  si- 
mi ie  aliquid  sequitur  gummi  vesicante  curatum  ? 
Vidi  insuper  cui  , nato  jamjam  in  medio  sterno 
gummi  5 alchoolis  vini  repetita  applicatio  solutio- 
nem tumoris  citam  attulit  . Huic  paullo  post  gum- 
mi in  tibia  subnascitur  ? quod  coactum  est  eodem 
remedio  disperire  . Tandem  circa  genua  tumor  e- 
normis  emergit , et  macies  tanta  ? ut  , ni  plena 
suscepta  fuisset  hydrargyrosis  , fatalem  aegro  exi- 
tum attulissent  . Equidem  aut  me  numerosissima 
exempla  deceperunt  gummi  sine  ulla  subsequente 
noxa  vesicante  curatorum  ? aut  hae  curatione  ma- 
nifeste evincunt  , quae  vesicante  ‘curantur  , gummi 
venenum  e corpore  extrahi , non  in  sanguinem  re- 
meare . 

L.  Igitur  vesicantia  , sicubi  applicantur  , at- 
trahunt in  sedem  illam  , quam  exulcerant  , subje- 
ctos praecipue  humores  , perque  factum  ulcus  po- 
tentissime evacuant  . Nihil  ergo  erat  caussae  , cur 
in  postica  ischiade  nervosa  , cum  essent  vaginae  i- 
schiadici  nervi  evacuandae  , vesicantium  applicatio 

ad  sedes  nervi  subcutaneas  ncgligerelur , quo  pos* 
sent  per  vesicanlis  ulcus  vaginae  illae  evacuari 
Quod  primum  ut  facerem  ratio  me  potissimum  per- 
suadebat  ; postea  vero  , ut  fit  recogitanti , sensim 
vagae  quaedam  animadversae  apud  veteres  , reccn- 
tioresque  Medicos  observationes  tanquam  calcar  ad- 
diderunt . Occurrebant  namque  casus  hujus  ischia- 
dis aut  forte  fortuna  5 aut  irrationabili  consilio  per- 
curatae , qui  cum  nullam  haberent  aliam  manife- 
stam secutae  sanitatis  rationem , in  nostra  videban- 
tur medendi  idea  praeclarum  habere  potuisse  fun- 
damentum . Namque  Galenus  incidenter  memo- 
raverat sanatam  in  viro  ischiadem  quatuor  jam 
annos  parvis  intervallis  recurrentem  ^ postquam 
curatum  fuerat  , quod  acceperat  vulnus  in  mal- 
leolo , in  quo  arteria  fuerat  discissa  (g)  „ Mihi 
vero  videbatur  illud  malleoli  vulnus  ischiadis  cura- 
tioni prodesse  potuisse  , propterea  quod  inciderit 
loi  tc  in  locum  5 sub  quo  nervus  laborans  excur- 
lcbat  5 ej usque  vaginas  vacuaverit  . Paulus  autem 
ab  Aegina.  ? cui  maxima  fuit  ad  ischiadem  per- 
curandam in  ustione  fiducia , inter  sedes  in  ischia- 
de urendas  locum  maxime  elegit  supra  malleo- 
lum exteriorem  (Ji)  ; quae  ustio  , forte  fortuna 
utilis  quandoque  experta  , rationem  habere  potuis- 
se videbatur  , quod  ad  imam  subcutaneam  ischia- 

(g)  In  libro  de  sanguinis  (h)  Dc  re  medica  Lib, 
missione  . vi.  cap  . lxxvi. 

diei  nervi  partura  , propter  illum  malleolum  de- 
scendentem , pertinuerit . Albucasis  vero  fuit  , qui 
maxime  omnium  nostris  rationibus  videbatur  expli- 
cabiles attulisse  observationes ; nam  in  ea  ischia- 
de , in  qua  ad  digitos  usque  pedis  dolor  ten- 
dat , tribus  punctis  , aut  quatuor  , aut  , si  vi- 
deretur , etiam  pluribus  , quo  loco  aeger  do- 
ceret , dolorem  scilicet  maxime  insidere , inurere 
cauterio  commendavit  (/)  : scilicet  cum  dolor  i- 
schiaci  nervi  tractum  potissime  teneat , super  hoc 
ipso  nervo  censuit  inurendum  . Idque  mihi  vide- 
tur manifeste  ostendere  Arabum  in  curanda  posti- 
ca ischiade  nervosa  rationem  , ut  omnium  prae- 
stantiorem  ita  pervetustam  . Eaqtie  res  me  monet 
ne  recentem  ejus  gentis  hujus  morbi  curandi  ra- 
tionem memorare  praeteream,  omnino  dignam,  quae 
Europae  Medicis  innotescat . Potest  enim  esse  do- 
cumento , ipso  ferente  instinctu  , veri  metam  sae- 
pe homines  citius  , quam  rationis  auxilio  , atti- 
gisse. Africam  Asiamque  maximam  partem  Arabes 
Medici  pervadunt.  Nullibi  frequentior  ischias  quam 
in  inferiori  Aegypto.  Caelum  uliginosum  , et  ve- 
slium  in  plebe  incuria  , nudique  habiti  pedes,  vi- 
dentur vulgari  morbo  caussas  dare  opportunas.  A- 
rabes  sic  curant»  A summo  ischio  originem  dolo- 
ris pertentando  manu  ad  imum  pedem  prosequun- 
tur . Per  femur  et  cfus  viam  quam  tenet  obser- 


(i)  Libro  primo  cap.  4^* 

vant  , donec  ad  doloris  finem  perveniant  , qui  est 
prope  ultimos  pedis  digitos.  Hunc  locum  signant , 
estque  ad  pollicis  distantiam  supra  divisionem  quar- 
ti , et  quinti  digiti  (A*)  , quo  demum  videtur  der 
sinere  tam  longus  dolor.  Ibi  ignito  ferro  profunde 
inurunt  ; ulcus  manare  longius  sinunt  , et  intra 
quadraginta  dies  aegri  curantur  . Nervosam  tibia- 
lem ischiadem  posticam  sic  curari  posse  certum 
est  , suralem  non  posse  apparet.  Rationem  in  eo 
habet  quod  eo  loci  extremitas  subcutanei  tibialis 
rami  ischiadici  nervi  desinat  se  in  duos  ramos 
findens  , quorum  alter  ad  quartum  , alter  ad 
quintum  digitum  transeat  ( / ) . Eam  rem  mihi 
modo  exposuit  Franciscus  Corbus  auditor  noster, 
qui  multos  annos  iis  locis  medicinam  fecit  , inde 
redux  ineunte  Aprili  anno  mdcclxxvi. 

LI.  Et  hae  quidem  disjectae  apud  veteres  , 
sed  forte  fortuna  veluti  in  antecessum  praeparatae, 
nobis  arridentes  observationes  , tanquam  fortuito, 
praemissae  veri  faces  videbantur  , quarum  aliae 
nonnullae  elegantiores  apud  recentes  medicos  etiam 
occurrebant.  Etenim  Altimarus  , qui  floruit  apud 
nos  sub  medio  seculo  decimosexto  5 cum  multa  , 
ut  tunc  scriptores  medici  solebant  , indiscrimina- 
tim  consarcinasset  , quae  ischiadem  everterent  , 
hoc  demum  tanquam  ultimum  diuturno  coxen- 
dicum dolori  commendavit  auxilium  ; igne  sub 

genu  externa  in  parte  mustionem  ejjicere  ( m ) 
Quod  idem  paullo  post  Joannes  Zecchius  sum- 
mopere collaudavit  , qui  ? perdurante  ischiade  , 
paullo  subtus  genu  , in  parte  exteriore  lateris 
affecti  , cauterium  censuit  inurendum  (n)  . Cur 
uulem  ea  sedes  ustioni  propitior  ? an  derivationis 
caussa  , uti  Zecchius  voluit  ? sed  cur  non  aliis 
excitata  locis  ad  eam  plagam  spectantibus  aeque 
utilis  ustio  esset  ? nonne  quia  in  parte  illa  exte- 
riore affecti  lateris  , paullo  subtus  genu  insti- 
tuta , in  ischiadici  nervi  partem,  caderet , cuti  sub- 
jectam ad  fibulae  caput  , itaque  opportuno  in  lo- 
co  (xl)  ejus  vaginas  aperiret  ? Neque  urendi  lo- 
cum minus  spectabilem  , mhiusye  egregium  inve- 
nit , hypothesi  erronea  feliciter  usus  Hadrianus 
Spigelius  : qui  cum  sedem  ischiadis  in  venis  cru- 
ralibus cum  Hippocrate  (v)  collocaret  , inter  prin- 
cipia musculi  gastro chnemii  , qua  vena  descen- 
dit poplitea , fonticulum  proposuit  excitandum  (o)  . 
Quem  Scultetus  in  se  ipso  tam  feliciter  exper- 
tus est  , ut  post  varia  incassum  adhibita  medica- 
mina , hujus  fonticuli  beneficio  non  a praesenti 
modo  ischiade  sit  curatus  , sed  per  longam  anno- 
rum seriem  ab  eadem  immunis  exstiterit  . Quamo- 
brem  non  dubitavit  asserere  , ubi  tam  interna  , 


(m)  De  medendis  Hum.  (o)  De  humani  corpor. 

quam  externa  remedia  sine  successit  in  hoc 
fuerint  morbo  usurpata  , tanquam  ad  sacram 
cinchoram , ad  fonticulum  in  hac  sede  exci- 
tandum confugiendum  esse  ( p ) . Idque  postea 
Jo annes  Rhodius  comprobavit  , eo  tantum  discri- 
mine , quod  non  fonticulum  , sed  setaceum  eo  Jo- 
ci memoret  a Spigelio  usurpatum  i diutui  nos  , 
enim  inquit  , coxendicum  dolores  Hadrianus 
Spigelius  brevi  tempore  sustulit  setaceo  ex  i a- 
dice  hellebori  musculi  gastrochnemii  gemelli 
interstitio  in  suris  infixo  . Nimirum  venae  sub- 
popliteae (f)  beneficio  i cujus  incisio  caeteio -■ 
quin  eo  in  casu  magnos  effectus  habet  (qq)  . 
Quis  vero  non  videt  non  tam  ob  venae  , quae 
nuspiam  ischiadici  doloris  sedes  est  , quam  ob  nei- 
vi  ischiadici  viciniam  suram  subeuntis  (xxtx)  , eum 
fonticulum  , sive  setaceum  , prodesse  potuisse  ; 
Quae  res  est  indicio  ischiadem  illum  Spigelii  luis- 
se proculdubio  suralem  ; qua  in  ischiadis  specie 
quid  fonticulus  apto  loco  in  poplite,  excitatus  prae-r 

stet  postea  ( ilv  ) apparebit  . 

LII.  Hactenus  relatae  Clarissimorum  Vin> 
rum  observationes  , quibus  meditata  ratio  curan- 
di confirmatam  nervosam  ischiadem  posticam  5 

quasi  totidem  praeclaris  fundamentis  inniti  posse 
videbatur , non  facile  dixero  quantam  mihi  spem 
injecerint  profuturae  vesicantium  operae  super  se- 
des subcutaneas  ischiadici  nervi  . Neque  enim  am- 
plius videbatur  nova  omnino  , et  auda^?  nostra  illa 
curandi  ratio  , cujus  ante  nos  praeclara  jam  indi- 
cia medici  reliquerant  praestantissimi  . Nihil  igitur 
fuit  reliqui  cur  ulterius  dubitaremus  spem  conce- 
ptam tentare  experimentis  . Quod  erat  facillimum  ; 
siquidem  apud  nos  frequentes  casus  occurrunt  ho- 
minum nervosa  ischiade  laborantium  . Tentavimus 
ergo  primum  quid  vesicans  efficeret  applicatum  ad 
caput  fibulae  , sic  ut  totam  ejus  loci  subcutaneam 
nervi  partem  comprehenderet  . Cum  enim  in  ner- 
vosa ischiade  postica  a coxa  ad  fibulam  dolor  ma- 
xime saeviat  ? a fibula  ad  pedem  longe  minus  , 
mihi  videbar  intelligere  materiae  acris  copiam  ma- 
jorem a coxa  quoque  ad  fibulam  nervi  vaginas 
incolere  ; quam  si  , vesicante  ad  imam  tibiam  , 
dorsumve  pedis  applicito  , evacuare  contenderem  ? 
metus  erat  ne  vel  viae  longitudo  , vel  vaginarum 
nervosarum  iis  in  locis  angustia  , descensui  mate- 
riae officeret  , ejusdemque  evacuationi  . Applicari 
ergo  primum  in  homine  quadragenario  , quatuor 
jam  menses  , et  amplius  ischiade  nervosa  laboran- 
te , ad  fibulae  caput  vesicans  imperavimus  sequen- 
ti ratione  . Pastam  vesicantis  communi  methodo 
paratam  in  formam  planam , sex  longam  transver- 
sos digitos  , quatuor  latam  , extendi  jussimus  , 

Haec  transversim  (japiti  fibulae  applicata  est  (r)  , 
sic  ut  medium  emplastri  totum  fibulae  caput  oc- 
cuparet 2 susque  deque  superesset  , sed  maxime 
deorsum  : hinc  vero  2 et  illinc  extrema  longitudi- 
nis emplastri  , alterum  ad  poplitem  , idque  lon- 
gius , ascenderet , alterum  descenderet  ad  tibiam. 
Fascia  vesicans  firmatum  est  . Post  quatuor  fere 
horas  ardoris  sensus  dolentissimus  coepit  in  vesi- 
cantis  sede  persentiri  , cujus  opera  coxarius  dolor 
visus  est  hebetatus  . Dubium  tamen  an  ex  eo  quod 
materiam  nervum  insidentem  vesicans  coeperit  de- 
trahere , an  quod  acrior  vesicantis  dolor  ischiadici 
doloris  mitiorem  sensum  occuleret  . Post  horas  qua- 
tuordecim  amplissimam  vesicam  emplastrum  exci- 
taverat : eoque  ablato  , vesica  incisa  est  , effudit- 
que  flavissimi  seri  uncias  pene  quatuor  . Ulcus  re- 
centi butyro  consueta  methodo  coepit  mederi  : no- 
vem manavit  dies . Pulcherrimum  fuit  a primo  jam 
die  , quo  excitatae  vesicae  serum  emissum  est  9 po- 
tuisse aegrum  cruri  melius  insistere  , noctemque 
sequentem  duxisse  commodiorem  : cumque  lecto 
commissus  curationem  perficeret  , non  sine  nostra 
gestienti  voluptate  , tertium  post  diem  professus 
est  se  dolorem  non  amplius  ab  ossis  sacri , et  ma- 
gni trochanteris  regione  sentire  , sed  animadverte- 
re supernas  sedes  doloris  originem  reliquisse  , et 
sensim  versas  ulcus  vesicantis  descendere  . Septi- 

mo  demum  die  in  vesicautis  ulcere  dolor  consti- 
tit , femore  penitus  liberato  . Hic  descensus  dolo- 
ris milii  aperte  probare  videbatur  hydropem  va- 
ginarum ischiadici  nervi  sensim  per  ulcus  vesican- 
te  factum  depleri  , sic  ut  qua  ratione  in  ulcus  ip- 
sum acris  materia  desuper  descenderet  , paullatim 
immunes  supernas  nervi  partes  ab  irritatione  relin- 
queret ; donec  , ea  penitus  educta  , dolor  prorsus 
evanesceret  • Nono  autem  die  et  qui  a fibula  erat 
ad  dorsum  pedis  dolor  fere  evanuerat  ? quo  tem- 
pore per  se  ulcus  solidatum  est  . Idque  fecit  ut 
putaremus  , fortasse  ob  situm  cruris  horizonti  pa- 
rallelum , aeque  ad  ulcus  descendisse  humorem  oc- 
cupantem nervi  vaginas  cum  a coxa  ad  fibulam  7 
tum  a fibula  ad  pedem  , unaque  via  luisse  eva- 
cuatum . Ab  eo  tempore  constanter  immunis  a pri- 
stino ischiadis  dolore  aeger  luit  . 

LI1I.  Post  hoc  experimentum  quot  pari  sem- 
pcr  eventu  per  hos  quatuor  annos  instituerim  in 
Nosocomio  7 auditores  nostri  praeclare  memineiint  . 
ego  certe  metuam  , si  edixero  , jactantiae  insimu- 
lari . Observationes  tamen  aliquot  , tot  ab  exem- 
plis erutas  , non  possum  praeterire  . Et  pruno  qui- 
dem saepe  vidi  serum  illud  in  vesica  , quam  empla- 
strum excitavit  , coadunatum  , acre  adeo  exstitis- 
se 7 ut  intolerabilem  aegro  ardoris  sensum  nitciiet  , 
quandoque  etiam  vesicam  ipsam  pr  aer  odei  et , emei- 
geretque  . Vidi  adolescentem  sex  et  viginti  anno- 
rum 5 duos  jam  menses  hac  ischiade  crudeliter 

vexatum  , cui  rupta  per  se  est  maxima  vesica  ad 
fibulae  caput  emplastri  opera  excitata  : serum  , quod 
emersit  , per  crus  descendens  , quae  attigit  cruris 
loca  , latissime  omnia  ustulavit  . Quod  certe  , nisi 
fallor  , acris  indolis  materiae  dolorem  ischiadicum 
inferentis  non  leve  indicium  ( vn)  est  . Siquidem 
utut  dici  possit  , cantharidum  acrimoniam  recens 
sero  immistam  ejus  potuisse  vim  ita  acuere  ; haud 
tamen  dubium  est  , ipsius  seri  ischiadici  naturam 
acerrimam  saepe  esse  . Vidi  mulierem  cui  quidquid 
seri  per  primos  dies  ulcus  ad  caput  fibulae  ema- 
navit , id  , nisi  arte  coerceretur  , quantum  per  crus 
descendebat , huc  ruborem  , illuc  ustionem  effi- 
ciebat . Descensum  autem  illum  originis  doloris  , 
magis  magisque  in  dies  , versus  genu  , rari  fuere 
casus  , qui  distinctissime  non  ostenderent  : vix  li- 
num et  alterum  in  tot  exemplis  memini  . Accidit 
etiam  iis  , qui  nervosa  ischiade  postica  diutissime 
laboraverant  , ut  vesicantis  opera  excitata  vesica 
serum  quandoque  funderet  tenacissimum  , glutini- 
que  par  ; quod  serum  cum  evasit  , vetus  ischias 
evanuit  . Adeo  ut  his  in  aegris  si  primi  vesican- 
tis opere  emersit  lentus  ille  , et  tenax  humor,  pri- 
mum vesicans  depulit  omnino  morbum  : sin  mi- 
nus , primi  vesicantis  ulcere  solidato  , toties  opor- 
tuit vesicans  iterare  , donec  glutineum  illud  peni- 
tus eliceretur  . Habeo  frequentes  casus  , qui  vel 
tertium  vesicans  repetito  exegerint . Placet  ad  hoc 
imam  , aut  alteram  historiam  recensere  . Miles  erat 

annorum  sex  et  quinquaginta  : corripitur  mense 
Septembri  ischiadico  dolore  vehementi  . cujus  cer- 
tam  mihi  caussam  sistere  nesciret  . Dolor  a sacri 
ossis  regione  per  posteriorem  partem  majoris  fe- 
moris trochanteris  , perque  poplitem  , pri  oraque 
cruris  , exteriorisque  malleoli  , in  subjecti  pedis 
dorsum  veniebat  . Applicatum  ei  fuerat  amplum 
vesicans  in  sede  articulum  femoris  cum  coxa  spe- 
ctante , quo  maxime  dolor  sentiebatur  : sed  exci- 
tatum ulcus  etsi  manaverit  diu  , dolor  tamen  in- 
teger permansit  . Experta  inutiliter  vesicantis  ope- 
ra ; sedes  eadem  ignito  ferro  profunde  inusta  est : 
sed  dolor  et  manante  , et  solidato  hoc  altero  ignis 
ulcere  , nihilominus  perseveravit  . Tandem  plenam 
sustinet  hydra  rgyrosim  ; neque  dolor  post  diutur- 
nam salivationem  quidquam  imminuitur.  Adit  post 
haec  , mense  a morbi  origine  undecimo  , Noso- 
comium , nostraeque  curae  committitur  . Ei  cum 
alvus  esset  per  se  cita  , neque  vitae  vires  nimiae 
essent , et  alvi  solutionem  , et  missionem  sangui- 
nis pepercimus  . Stati m ergo  ad  fibulae  caput  ve- 
sicans emplastrum  jussimus  applicari  . Hujus  ope- 
ra vesica  insignis  excitata  est  , qua  per  se  rupta , 
serum  quidem  fluidum  multum  effluxit  , multum 
tamen  coagulatum  et  tenax  in  vesica  relictum  est , 
quod  , vesicae  pellicula  recisa  , abrasione  quadam 
est  extractum  . Postea  ab  ea  vesica  qui  effluere 
perseveravit  , densus*  adeo  humor  fuit  , ut  fascias, 
quae  ulcus  obtegebant  , invicem  glutinaverit  , cu- 

iique  proximae  valenter  adstrinxerit  . Nono  die  , 
solidato  vesicantis  ulcere  , curatus  perfecte  aeger 
erat  : Vir  alter  annorum  , quatuor  supra  triginta , 
Februario  mense  dolore  corripitur  in  coxa  sinistra, 
sine  caussa  manifesta  . Tractum  hic  dolor  seque- 
batur , qui  est  in  nervosa  ischiade  postica  tibiali  . 
Multis  remediis , quorum  vix  memoriam  retinebat, 
inutiliter  adhibitis  , plurimorum  consilio  Medico- 
rum subivit  universalem  hydrargyrosim  . Hujus 
opera  quinque  et  viginti  dies  ingentem  salivatio- 
nem aeger  passus  est  : dolore  , quod  mirum,  per- 
sistente , etsi  certe  refracto  , quandoquidem  nocte 
non  tam  acriter  insaeviebat  . Pertaesus  aeger  cru- 
ris impedimentum  , irritamque  curationem  , sub 
initiis  Augusti  fertur  ad  Nosocomium  , nobisque 
curandus  demandatur  . Primo  die  alvum  solvi  jus- 
simus drachma  pulveris  diasarsae  solutivae  cum 
granis  octo  mercurii  dulcis  . Soluta  quater  est  . 
Altero  die  vesicans  ad  fibulae  caput  est  appositum . 
Tertio  vesica  excitata  visa  est  perampla  , deditque 
incisa  flavissimum  tenue  serum  : dolor  autem  eo 
die  minor  fuit  . Ad  octavum  usque  diem  , quo 
vesicantis  ulcus  consanuit  , adeo  sensim  imminu- 
tus dolor  erat  , ut  interdia  levissimus  sentiretur  , 
nocturnis  tamen  horis  leves  quasdam  exacerbatio- 
nes haberet  . Igitur  vesicans  alterum  in  eadem  sede 
positum  est  , hocque  vesicam  excitavit  amplam  , 
quae  per  se  rupta  inventa  est  , serumque  visum 
est  effudisse  aquae  saturae  ichtyocollae  tenacitate 

par  : hujus  opera  dolor  ulterius  est  imminutus  * 
Sed  octavo  etiam  die  ulcus  alterum  consanuerat  , 
neque  dolor  penitus  excesserat . Tum  tertio  super 
eodem  sanato  jam  loco  vesicans  est  impositum  : 
hoc  vesicam  excitavit  tres  pene  uncias  lymphae 
mucosissimae  continentem  : tertio  ab  boc  vesican- 
te  die  dolor  penitus  evanuit  . Utile  adeo  moni- 
tum est  : quod  sine  notabili  aegrotantium  detri- 
mento praeteriri  non  posse  , multis  compertum 
habeo  experimentis  , jubendos  omnes  diuturna  i- 
schiade  vexatos  , quos  proposita  vesicantis  appli- 
catione curaveris  , ne  in  maximo  cruris  otio  ul- 
ceris curationem  transigant  , vel  pristini  doloris 
metu  , vel  ejus  intolerantia  , quem  vesicantis  ul- 
cus superaddidit  . Nam  lenis  deambulatio  , utut 
molesta  sit , maxime  tamen  nervi  depletionem  ad- 
juvat , ejusque  humoris  morbifici  extrusionem 
qui  glutineus  natura  sua  , et  pigerrimus  est  . Ho- 
minem prae  ceteris  vidi , quem  necessaria  vitae 
officia  coegerant  , cum  ulcus  vesicantis  opera  ad 
fibulae  caput  ob  nervosam  ischiadem  factum  ha- 
beret , multum  moveri  : huic  , in  magna  crurum 
agitatione  , primi  vesicantis  ulcus  sanguinem  ipsum 
copiose  manavit  , quo  actutum  , quod  antea  ne- 
mini , annosa  ischias  , et  constanter  evanuit . Sed 
haec  eadem  exercitatio  etiam  in  illa  postica  ischia- 
de valet , quam  suralem  appellavimus  . Nam  sae- 
pe dolore  cruris  quiescere  coacti  , dum  sibi  par- 
cunt , unius  mali  caussa  semina  alterius  jaciunt 

ilCgToti  . Siquidem  diu  immota  habita  crura  , e- 
iiam  ischiadico  dolore  profligato  •,  tanquam  scim- 
paralitica  jacent  . Huic  vitio  auxilium  est  una  sta- 
ti m suscepta  , etsi  initio  laboriosa  , exercitatio  , 
quae  consuetudinem  voluntati  parendi  , quam  de- 
sidia hebetavit  , revocet  in  nervis  , motuique  re- 
stituat . Nam  ad  motum  voluntarium  membrorum 
nos  natura  disponit  , et  impellit  , eum  vero  per- 
ficit , et  servat  exercitatio  . 

LIV.  Cum  vero  in  tibiali  ischiade  postica 

vesicantis  actio  ad  praescriptam  sedem  applicati 
egregios  semper  effectus  attulisset  , saepissime  ac- 
cidit ut  in  postica  nervosa  ischiade  surali  parum 
proficuam  ejus  operam  observarem  . Id  me  mo- 
vit , ut  curatius  inquirerem  , cum  in  caussam  hu- 
jus irritae  operae  vesicantis  , tum  in  auxilium  ei 
nervosae  ischiadis  speciei  , quamquam  minus  fre- 
quenti , magis  opportunum  . Et  vero  mihi  stru- 
cturam positionemque  ischiadici  nervi  consideran- 
ti verisimile  visum  est  , ischiadem  posticam  mo- 
do integrum  ischiadicum  nervum  , modo  duorum 
ejus  insigniorum  ramorum  alterutrum  insidere  . Si 
integrum  insideat  ? utroque  spectare  9 unaque  cum 
trunco  et  suram  , et  tibiam  ad  pedis  usque  dor- 
sum indolere  ; si  partem  , spectare  ischiadem  ad 
eam  cruris  sedem  ad  quam  pars  illa  nervi  descen- 
dat . Itaque  in  surali  ischiade  , pars  , quae  , cum 
bifidus  nervus  in  poplite  discedit  (.9)  , interior  est, 

Sola  afficitur  : eoque  a trunco  ad  suram  ea  pars 
dolet  , libera  nervi  priori  parte  tibiali  * In  ischia-* 
de  tibiali  vero  affici  partem  poplitei  nervi  exterio- 
rem , et  sequi  doloris  tractum  directionem  ejus 
usque  ad  pedem  . In  hac  et  ad  fibulae  caput  (t) , 
et  ad  tibiae  latus  (ii)  , et  ad  pedis  dorsum  ( x) 
recte  , et  proficue  vesicans  apponitur  , cujus  ope- 
ra extrahitur  noxius  humor  tibialis  rami  vaginas 
infarciens  . In  surali  vero  nisi  feriantur  vaginae  ra- 
mi insignioris  in  suram  descendentis  spes  profectus 
prorsum  vacua  est  . Igitur  considerans  sedes  ma- 
gis huic  operationi  opportunas  suralis  rami  , non 
inveni  aptiorem  quam  qua  per  poplitem  descen- 
dit . Nam  subjacet  ibi  nervus  vaginae  communi 
aponeuroticae  poplitem  vestienti  (jr)  , pauca  pin- 
guitudine intercedente  • Vesicantis  applicationem 
ea  tamen  sedes  non  admittit  , cum  molestiae  caus- 
sa , quam  creat  gradienti , tum  quia  nervus  pro- 
fundius latet  quam  ut  proxime  sentire  , et  cum 
effectu  possit  vim  vesicantis  extractoriam  . Caute- 
rium et  adire  vicinius  nervum  posse  credidi  , et 
valentius  afficere  , ac  deplere  , Experimento  ten- 
tare  rem  aggressus  felicem  vidi  ? et  stabilem  effe- 
ctum . Adolescens  annos  natus  undetriginta  , sar- 
tor , septem  jam  menses  postica  surali  ischiade  la- 
boraverat ; mirum  quantum  vexatus  et  causticis  , 

(t)  Tah.  I.  Fig.  I.  ff.  (y)  Tab.  II.  Fig.  h E . 

(u)  Ibid.  g g.  no  q. 

(x)  Ibid.  k h . 

vi  ustionibus  , et  inunctionibus  , adivit  Nosoco- 
mium . Appulus  erat  Peucetinus  Andriensis  . Ei 
fonticulum  statim  in  medio  poplite  (z)  ignito  fer- 
io inurendum  praecepi  ; praeparato  tres  per  dies 
corpore  aliquot  unciarum  aquae  purgantis  usu  . Al- 
tera ab  ustione  die  dolor  fuit  mitior  : sed  cum 
sexto  eschara  separari  coepit  , et  pus  effundi  , tum 
y&to  dolor  mitescere  insigniter  . Dicam  brevi  qua- 
dragesimo septimo  ab  effectione  fonticuli  die  ex- 
cessit sanus  Nosoccmio  . Dolor  a decimo  septimo 
penitus  evanuerat  . Sed  torpor  cruris  , qui  diffi- 
cillime abscedebat , coacto  aegro  ad  motum  , paul- 
latim  evanuit  . Huic  aegro  non  antea  fonticulum 
claudi  permisi  , quam  sponte  sua  manare  desie- 
lit  . Hoc  primum  experimentum  alia  sunt  secuta 
simili  eventu  . Neque  tamen  dissimulabo  , non- 
nullos 5 quibus  fonticulum  hunc  in  finem  excita- 
ri praeceperam  , frustratos  imperitia  artificis  fuisse 
spe  sua  . Nam  alios  vidi , quibus  sublimem  ustio- 
nem in  cute  poplitis  Chirurgus  fecit  , non  caute- 
rium infixit  . Hoc  autem  cauterii  genus  nisi  gran- 
diusculum sit  , et  ita  descendat  in  cutem  , ut 
proximius  nervo  accedat  5 inutile  est  . Aliis  acci- 
dit ut  locum  arbitratu  quodam  in  poplite  inus- 
serint , nulla  verae  urendae  sedis  praehabita  peri- 
tia . His  fonticulum  fuit  inutile  , quia  excitatum 
loco  non  suo  . Nam  suralis  nervi  truncus  popli- 


(z)  Tab.  I.  Fig.  I.  /. 

tis  locum  occupat  interiorem  , medius  inter  duos 
femoris  condylos  , recta  cum  trunco  directione  in 
suram  descendens  (zz)  . Tactu  ipso  sentitur  , et 
patescit  : et  ne  antehac  obscurus  sit  , exprimendum 
tabula  censui  (a)  . 

LV.  Haec  , aliaque  paria  recensitis  exempla 
mihi  aperte  probarunt  summam  esse  necessitatem 
ad  vetustam  percurandam  nervosam  ischiadem  po- 
sticam eliciendi  glutineum  illum  , tenacemque  hu- 
morem , qui  , vaginas  ischiadici  nervi  diutissime 
insidendo  , eam  forte  lentitudinem  aequisivit  . Cu- 
jus caussa  , qui  ischiadem  annosam  patiuntur  , cu- 
rantur difficillime  . Nam  incrustatur  crassus  humor, 
adhaeret  que  nervo  , quem  obfarcit  ; cujus  immi- 
nuta functione  , crus  difficilius  extenditur  , macre- 
scit , inflexus  fertur  , cogitque  aegrum  claudica- 
re . Nam  nervos  libertate  vaginarum  indigere  , quo 
musculos  moveant  , alias  ostendemus  . Ego  vero 
glutineam  naturam  illam  pertinere  putavi  magis  ad 
eam  morbosi  humoris  partem  , quae  a summa 
coxa  ad  fibulam  nervi  incolat  vaginas,  quam  ad 
reliquam  ad  pedem  usque  iisdem  in  vaginis  resti- 
tantem . Hanc  enim  mortificae  materiae  partem 
ut  habeam  vel  in  diuturna  ischiade  nervosa  pau- 
ciorem , fluidioremque  , faciunt  haec  duo  , sub- 
jectio nempe  non  levis  ad  musculos  cruris  multae 


(zz)  Tab.II.  Fig.I.  nq.  (a)  Tab,  I.  Fig.  I.  L 

fartis  ejus  nervi  , qui  a fibula  ad  pedem  venit  i 
qua  nonnihil  praecavetur  mora  humoris  , et  lenti- 
tudo ; facilis  deinde  experta  , per  ulcus  excitatum 
ad  fibulae  caput  , doleris  insidentis  crus  ad  pedem 
usque  integra  evanescentia  . Quae  praesertim  eva- 
nescentia liquido  ostendit  , levem  adeo  fluentem- 

* 

que  materiam  tibialem  illam  nervi  sedem  continuis- 
se , ut  ad  ulcus  superne  ad  fibulae  caput  excita- 
tum ascendere  potuerit  , et  illae  evacuari  . Quam- 
quam ingenuus  non  dissimulabo , casus  milii  quos- 
dam occurrisse  , in  quibus  post  curatum  ulcus  ad 
fibulae  caput  a vesicante  factum  , dolor  a coxa  ad 
fibulam  evanuerit  , illa  nihilominus  reliqui  doloris 
parte  , quae  a fibulae  capite  ad  pedem  erat  . Id 
vero  cum  accidit  , aut  ad  exterius  cruris  latus  (<2) 
quatuor  transversos  digitos  supra  malleolum  exte- 
riorem vesicans  applicari  jussimus  oblique  , quod 
semper  egregie  profuit  : aut  in  summo  pedis  dor- 
so etiam  oblique  (&)  pari  successu  positum  vesicans 
luit  . Quae  ad  pedis  dorsum  vesicantis  applicatio 
mihi  primum  spem  injecerat  ab  imis  sedibus  eli- 
ciendi omnem  humorem  , qui  superas  omnes  i- 
schiadici  nervi  vaginas  inferciret  : sed  constanti  ex- 
perientia edoctus  fui  5 nullibi  dolentius  aut  agere 
vesicans  , aut  vesicantis  ulcus  apertum  servari  . Vi- 
di aegros  cum  sensu  doloris  molestissimo  horas 
omnes  traduxisse  , quotquot  vesicantis  actionem  co- 

(a)  Tab.  X.  fig.  I.  gg.  (b)  Tah.  I.  fig.  I.  b b. 

initabantur  : et  , ulcere  perfecto  , non  tam  reliqu  / 
ischiadici  doloris  caussa  , qui  saepe  omnino  eva- 
nuerat , quam  dolentis  ulceris  molestia  gradum  diu- 
tissime sistere  nequivisse  . Itaque  cum  effectus  aeque 
felices  , minusque  molesti  comitarentur  vesicans  imo 
cruris  lateri  applicatum  , nihil  fuit  caussae , cur  ab 
aliquo  hinc  tempore  pedis  dorsum  ulcerarem  . 

LVI.  Quae  hactenus  exposui  , plenam  histo- 
riam habent  nostrarum  omnium  in  postica  ischia- 
de nervosa  percuranda  observationum  : ex  quibus 
spero  , nisi  me  plurima  fefellerunt  experimenta  , 
fructum  non  levem  , quotquot  experiri  velint  , re- 
laturos . His  autem  auctor  sim  , si  rerum  , quas 
tradidi  , ad  curationem  iscliiadis  pertinentium  po- 
tiri velint  , ut  antea  consulant  egregias  duas  ana- 
tomicas tabulas  Etjstachii  xx,  et  xix,  ut  inde  do- 
ceantur decursum  in  primis  integri  ischiadici  ner- 
vi : nostrasque  conferendo  adjectas  calci  hujus  o- 
peris  icones  cum  illis  Eustachii  tabulis  , manife- 
stius iutelligant,,  quam  ad  nervi  partem  vesicans 
pertineat  , dum  cuicumque  trium , quas  designa- 
vimus , sedium  applicatur  . Quibus  in  sedibus  pro 
vesicante  potius  ignitum  ferrum  apponere  voluis- 
sem non  levi  inductus  conjectura  , ignis  vi  , quem 
tantopere  veteres  in  curanda  ischiade  (l)  collau- 
daverant , citius  ad  sedem  igne  tactam  acrem  ma- 
teriam vaginas  infarcientem  ischiadici  nervi  attrahi 
potuisse  , idque  ob  ignis  acriorem  stimulum  , at- 
que operam  celeriorem  . Nec  parum  ad  id  mo- 

menti  adjiciebat  pervulgatum  apud  nos , Maratlieae 
ia  Lucania  monachum  agyrtam  olim  extitisse  ? qui 
curaret  actutum  hanc  ischiadem  ignito  ferro  eam 
cruris  sedem  attingendo  , quae  supra  malleolum 
exteriorem  proxime  ad  quatuor  digitos  est  trans- 
versos . Quod  mihi  cum  primum  retulisset  Gar- 
minus  Ventapanius  magni  nominis  Medicus  civis 
et  ipse  Maratlieensis ; confirmavit  postea  Chirurgus 
nostras  clarae  famae  Felix  Acrius.  Qui  se  insuper 
ait  Franciscanum  alterum  monachum  novisse  e Hye- 
rosolimis  reducem  affirmantem  , in  Palaestina  i- 
schiadem  celerrime  curari  , tenui  ignito  ferro  paul- 
lo  supra  exteriorem  maHeolum  crure  leviter  adu- 
sto * idque  in  ustione  illa  mirabile  videri  9 quod 
ea  peracta  , statim  dolor  evanesceret  . Addebat 
Acrius  , diligenter  se  , antequam  illa  ratione  ullam 
ischiadis  curationem  pertentaret  , illius  cruris  loci 
structuram  in  cadavere  perquisivisse  , et  cum  sub 
illa  sede  ramum  ischiadici  nervi  insignem  obser- 
vasset  , credidisse  eum  nervum  afficiendo  ignis  vim 
tantopere  valere  . Sed  adhuc  tanta  fuit  nostrorum 
aegrotantium  , vix  audito  ignis  nomine  , formido  , 
vel  quod  alias  inutiliter  , ac  permoleste  in  femore 
pertulerant  , vel  quod  vesicante  lenius  curatum  iri 
opinarentur  , ut  nunquam  locus  fuerit  hujus  in 
crure  tentaminis  instituendi  . Mihi  i cierim  adeo 
felix  opera  vesicantis  maxime  ad  caput  fibulae  con- 
stanter accidit  , ut  partim  nefas  duxerim  , lentan- 
di unice  caussa  ignis  medicinam  satis  asperam  , at- 

que  terrificam  adhibere  ; partim  nonnihil  elficacio- 
rem  , certioremque  vesicantis  operam  ignis  virtute 
judicaverim  . Quamquam  enim  stimulus  ignis  a- 
crior  , celeriorque  sit  , ut  non  modo  videatur  pos- 
se ad  sedem  ustam  convocare  materiam  vaginis 
nervi  inclusam  , sed  et  ipsum  nervum  contra  ma- 
teriam irritantem  , nova  inducta  modificatione  , 
munire  ; quia  tamen  in  loco  , quem  ignis  adurit  , 
eschara  fit  , cujus  lenta  est  separatio  , exitui  ma- 
teriae quoddam  ignis  relinquit  non  paucos  per  dies 
impedimentum  . Cujus  caussa  causticum  escharo- 
ticum  vesicanti  nunquam  substituere  ausus  sum  . 
Accedit  , quod  si  lentus  humor  est  excernendus  , 
qui  maxime  in  nervo  abundat  inveterata  ischiade 
affecto  , cutis  adusta  igne  , atque  crispata  parum 
celeriter  faveret  ilii  excretioni  : eaque  ex  caussa  po- 


tius recentem  , quam  veterem  ischiadem  ignis  ju- 
vare posset  . Recentem  autem  cum  vesicans  appo- 
situm facile  curet  , non  est  cur  ignis  opera  indi- 
geamus ; a quo  illud  et;am  esset  pertimescendum, 
ne  indocta  manu,  aut  parum  cauta  adhibitus  , al- 
tius eo  , quod  par  est  , descendat  , nec  tam  cutem 
afficiat  , quam  subjectum  insignem  nervum  attingat , 
et  adurat . Cuicui  vero  ignis  opera  placeat  , si  appli- 
candus est  , tolerabilius  ad  eam  cruris  partem  appli- 
cabitur ( modo  summa  cautio  adhibeatur  , ne  cutis 
nimium  destruatur  ab  igne  ) quam  designavimus  (e*), 

(c)  Tab.  I.  fig  I.  gg9 

LVII.  Nec  tantum  ita  sentio  de  ignis  ia  i~ 
schiade  efficacia  ? et  usu  , si  locis  adhibeatur  , quos 
ad  fibulae  caput  supra  exteriorem  malleolum  , su- 
praque  pedis  dorsum  indicavimus  ; verum  et  idem 
de  ilia  ustione  pronuntio  , quam  recentes  Arabes 
adhibere  solitos  esse  supra  diximus  (l)  . Nam  qua- 
ter a me  instituta  neque  promptam  illam  ischia- 
dici doloris  cessationem  attulit  , cujus  maxime  caus- 
sa , ut  nonnulli  predicabant  7 praecellere  omnibus 
videbatur  ; neque  accidit  aegris  , nisi  non  medio- 
cri superaddito  dolore  ? quem  ejus  loci  ustio  vi- 
vum , et  diuturnum  solet  excitare  » Non  eo  ta- 
men nego  , quatuor  illos  homines  ischiadicos  huic 
ustioni  subjectos  ab  ischiade  convaluisse  ; sed  tan- 
tum affirmo  , nihil  me  in  ea  medendi  ratione  ob- 
servasse quo  hanc  caeleris  anteferrem  . Accedit  , 
saepius  me  vidisse  , vesicantis  opere  ad  fibulae 
caput  appositi  ischiadicum  dolorem  satis  cito  fuis- 
se levatum  7 quod  in  praeclaro  exemplo  vidit  etiam 
Vindobonae  Viri  111.  H N.  Crantzii  , quem  ho- 
noris caussa  nomino  , Auditor  Clarissimus  Wen- 
ceslaus  Trnka  ( d)  , quam  in  ullo  iilorum  qua- 
tuor hominum  viderim  , in  quibus  ustionem  in  ea 
extrema  pedis  sede  institui  . Unum  inodo  piget  9 
noluisse  me  adhuc  alteram  urendi  experiri  ratio- 
nem ? quoniam  vehementer  aegris  timui  1 quam 

V * 

(d)  In  dissertatione  inangurali  de  Morbo  Coxario  } 
pag:  16.  Viennae  habita  anno  1770, 

Auditor  olirn  noster  , nunc  Clarissimus  Ortonae 
Medicus  Josephus  Petrinus  datis  ineunte  anno 
imdcclxxvii  ad  me  litteris  indicavit  . Ustionis  , in- 
quit , ab  empjrrico  monacho  Franciscano  mi- 
nore in  ischiade  nervosa  percuranda  hanc  di- 
dici rationem  . Cauterium  parvulum  acumina- 
tum ignitum  , Saetta  vocant  Itali  (e)  , in  sedem 
illam  infigitur  , quae  est  inter  primas  phalan- 
ges duorum  postremorum  pedis  affecti  lateris 
digitorum  , inter  duos  illorum  tendines  exten- 
sores , ubi  duo  ramusculi  ischiadici  nervi  se 
conjungunt  , ita  ut  igniti  ferri  opera  nen>i  illi 
recidantur  » Hoc  praestito  , ita  statim  dolor 
conquiescit  ut  aegri  gradum  sistere  expedite 
videantur  ; dubium  an  quia  recisione  illa  ra- 
musculorum nervus  ischiadicus  novo  modo  mo- 
dificetur ; an  potius  , quod  ignis  vis  , electrica 
quadam  concussione  in  nervum  inducta  , serum 
praeter  naturam  in  nervo  collectum  , excutiat . 
Utcumque  tamen  certum  est , aegrum  , ///a  m- 
stituta  ustione  , subito  a dolore  liberari  : idque , 
in  quatuor  hoc  genus  aegrotis  instituto  expe- 
rimento , constitit  , inque  permultis  aliis 

a monacho  illo  curatis  , ac/  quem  , tanquam 
ad  Aesculapium  alterum  ? aegri  confugiunt  : 
Qua  ex  narratione  apparet  ? hujus  ustionis  vim  , 
modo  constans  , et  tanta  sit  , in  eo  positam  esse 

0)  Tab.  I.  fig.  II.  b. 

oportere  9 quod  ramusculos  illos  proscindat  extre- 
mos ischiadici  nervi  (f)  * atque  non  loco  , qui 
imus  , idemque  eligitur  , sed  profunditate  ustionis 
ab  illa  methodo  discrepare  , quam  hodie  Arabes, 
a quibus  puto  novam  etiam  hanc  alteram  urendi 
formam  profluxisse  , solent  instituere  . Ne  qua  ve- 
ro , si  cui  sequi  libeat  hanc  urendi  rationem  , su- 
persit in  electione  sedis  urendae  vel  obscuritas  , 
vel  ambiguitas , et  positum  nervulorum  exacte  ex- 
pressi (g)  , et  continuo  modum  indicabo  , quo 
sine  erroris  metu  eligi  punctum  possit  , in  quod 
ustio  praecise  cadat  . Nam  a loco  , unde  dividi 
incipiunt  postremus  , atque  quartus  pedis  digitus  , 
si  tantum  spatii  versus  pedis  dorsum  recta  ascen- 
dendo capiatur  , quantum  minimi  pedis  digiti  lon- 
gitudinem adaequet  , ejus  profecto  dimensionis  li- 
nis in  angulum  propemodum  perveniet  , quem  ex- 
tremus ille  ramusculus  ischiadici  nervi  ellicit  , qui 
partem  sui  ad  postremum  digitum  , partem  ad  quar 
tum  dirigit  . Et  ne  illius  , qui  nonnunquam  aut 
paullo  proximior  est  , aut  nonnihil  ab  illa  digito- 
rum divisione  remotior  , situs  exacte  capiendus 
aliquem  fallat , optimum  factu  est  , digito  cutem 
ejus  loci  comprimendo  pertentare  . Nam  ubi  pres- 
sione illa  sensus  doloris  , qui  in  an‘gulo  divisionis 
solet  esse  acrior  , percipitur  , ibi  , signo  antea  a- 
tra mento  constituto  , ignitum  ferrum  inducendum 


(f)  Tab.  II.  fig.  I.  I 


(g)  Tab.  II.  fig.  I.  I 

est  . Neque  oportet  alte  nimis  ferrum  imprimere  : 
nam  nervus  cuti  immediate  subjectus  est  , et  cutis 
ejus  sedis  neque  pinguitudine  abundat  , neque  ni- 
mium crassa  esse  solet  . Dirigendum  est  autem 
instrumentum  , si  in  illo  angulo  rescindendus  ner- 
vus est  , non  secundum  directionem  digitorum  , 
sed  potius  transverse  . 

LVIII.  Non  est  autem  dissimulandum  , ve- 
sicantis  operam  si  cui  unquam  sedi  , illis  certe  , 
quas  indicavi  , subcutaneis  sedibus  ischiadici  ner- 
vi accidere  dolentissimam  . Sed  quo  dolentior  fuit, 
eo  mihi  visa  fructuosior  . Idemque  usu  venit,  quo- 
ties pari  dolore  cubitalis  nervus  afficitur  . Vesicans 
enim  inter  olecranon  ulnae  , et  condylum  humeri 
interiorem  (/i)  dolenti  loco  appositum  vidi  dolores 
illos  pertinacissimos  solvisse  : cujus  rei  jam  multa 
adhuc  habeo  experimenta  . Sed  dum  ille  locus  ve- 
sicante  aperitur  , dolor  est  insignis  : quod  semper 
tieri  oportet  , quoties  grandior  nervus  cuti  , quam 
vesicans  adurit  . sine  magna  pinguitudinis  interpo- 
sitione subjicitur  . Neque  praetereundum  est,  non- 
nunquam  me  vidisse  , quibus  artificis  imperitia  , 
pro  stabili  , et  assignato  loco  ad  fibulae  caput , 
vesicans  ad  exterius  latus  articuli  genu  fuerat  ap- 
plicitum ; omnino  extra  positum  subcutanearum  se- 
dium ischiadici  nervi  : nihilo  tamen  minus  , etsi 
perpaucis  , bis  quoque  eamdem  fuisse  a vesica lo 


(h)  Tab.  II.  fig.  L q. 

rio  utilitatem  , quae  solet  adesse  , quibus  oppor- 
tuno in  loco  vesica torium  apponatur  . Quos  ego 
profecisse  existimo  ipsamet  ischiadicum  nervum  ob- 
sidente materia  illae  educta  , et  , ob  communio- 
nem cellulosae  membranae  eo  corrivata  . Eaque 
exempla  mihi  amplius  probare  visa  sunt  , vcsican- 
tis  operam  non  tam  nervum  afficiendo  , quam  ab 


eo  extrahendo  materiam  , educendoque  prodes- 
se . Quod  in  illis  facilius  fieri  oportet  , qui  laxio- 
ribus gaudent  nervorum  vaginis  , atque  illam  fa- 
sciae latae  partem  , qua  nervus  ischiadicus  in  fi- 
bulam deflectens  obtegitur  , habent  laxiorem  ; ita 
ut  liberum  commeatum  incluso  humori  usque  ad 
genu  latus  concedere  possint  . Quosdam  item  vidi 
tibiali  ischiade  laborantes  , vesicante  summa  surae 
sedi  apposito  , curatos  . Sed  per  hunc  locum  ra- 
musculus insignis  superficialis  tibialis  rami  ischiadi- 
ci nervi  descendit  (z)  , cujus  depletione  potest  ex 
integro  trunco  humor  extrahi  ? et  ischias  inde  nata 


evanescere  . 


LIX.  Constat  igitur  , postica  ischiade  nervo- 
sa laborantibus  , postquam  vesicantis  opere  edu- 
ctus sit  lmmor  omnis  , qui  vaginas  ischiadici  ner- 
vi occupaverat  , cessare  omnino  dolorem  „ A quo 
humore  , si  quis  ob  diuturnitatem  stagnationis  , 
reliquus  sit  obfarctus  ^ xxxiv.  ) , is  opinor  sensim 
intra  vaginas  solidescit  ? aucta  c llulosac  ? qua  va- 

( «4°  ) 

gmae  constant  , copia  , et  crassitudine  ; ex  quo 
vaginarum  soliditas  fortassis  augetur  . Itaque  red- 
ditae robustiores  minus  aptae  restant  ad  recipien- 
dam ischiadem  ; utut  maxime  sit  nervosa  ischias 
ad  recidivam  proclivis  . Ego  vero  nondum  adhuc 
vidi , vesicantis  applicatione  curatos  facile  in  ischia- 
dem recidisse  . Vidi  attamen  nuper  Medicos  , quo- 
ties ischiadici  doloris  vel  magnitudo  , vel  pertina- 
cia urgeret  , uno  tempore  duo  vesicantia  cruri  ap- 
posuisse , alterum  ad  fibulae  caput  , alterum  paul- 
3o  supra  exteriorem  malleolum  : eoque  consilio  ce- 
leriorem nervi , copiosioremque  ab  inclusa  mate- 
ria , qua  premebatur  ? depletionem  speravisse  . Quo- 
rum ego  institutum  experientia  edoctus  caute  se- 
quendum existimo  . Nam  sive  quia  ischiadici  ner- 
vi pars  proxime  transcendens  caput  fibulae  , qua 
cuti  subjacet , fascia  subcutanea  ligamentosa  femo- 
ris , et  tibiae  est  obtecta  , eoque  vesicantis  vim 
refractius  sentiat  ; sive  quia  locus  ille  nervi  subli- 
mior exasperationi  , copiosiorique  aflluxui  est  mi- 
nus expositus  ; certum  est  , appositum  vesicans  ad 
fibulae  caput  , et  sine  niagno  dolore  tolerari  , et 
nullo  , quod  sciam  , detrimento  consequi  . At  quod 
supra  exteriorem  malleolum  recta  per  exterius  cru- 
ris latus  ascendendo  per  quatuor  , aut  quinque 
transversos  digitos  vesicans  simul  apponitur  , id 
omnino  et  dolentissimum  fit  , supra  quam  credi 
possit  , et  saepe  iis  est  periculis  obnoxium  , quae 
non  fuisset  facile  divinare  . Est  vero  doloris , quem 


( ) 

€0  loci  movet  majorem  , longe  manifestior  , aper- 
tiorque  ratio  , quam  eorum  sit  accidentium  , qui- 
bus nonrmnquam  est  proclive  . Nam  cum  extre- 
ma rami  tibialis  pars  illae  extra  vaginam  tendino- 
sam  communem  femori  , et  cruri  , per  semiluna- 
rem quemdam  hiatum  proripiat  (k)  , et  pinguitu- 
dini cutem  subvestienti  adjiciatur  , proclive  est  in- 
telligere  , omnibus  in  locis  , ad  quos  inae  supia 
pedem  transit  pariter  subcutanea  , fore  vesica  otis 
actionem  sensibiliorem  „ At  nonnunquam  vidi  ulcus 
co  m loco  a vesicante  factum  iacile  xed ditum  li- 
vescens, et  gangraenae  proximius  , atque  hypersar- 
cosim  fungo  similem  cum  incredibili  molestia  ge- 
nuisse . Quod  cum  aliis  in  exemplis  , tum  nuper- 
rime observavi  in  viro  rheumaticis  diu  affectioni- 
bus vexato  5 qui  post  varias  per  corpus  nervorum 
laesiones  tandem  , procumbente  in  ischiadicum  ner- 
vum laevum  tota  rheumaticae  materiae  vi  , in  po- 
sticam nervosam  ischiadem  inciderat  pertinacissi- 
mam . Ut  omnino  id  consulentibus  auctor  sim  , in 
quibus  maxime  rheumatica  humorum  cacochymia 
abundat  , aut  ischiadis  curationem  ab  uno  vesica- 
torio  exspectare  ad  fibulae  caput  applicito  ; aut  si 
qua  ratio  ineluctabilis  exigat  supra  malleolum  ve- 
sicans  alterum  apponere  , id  potius  partitis  tempo- 
ribus fieri  , sed  ita  ut  natum  inde  ulcus  nimium 
non  irritetur  . 


(k)  Tab.  II.  fig.  I.  /. 

LX.  Neque  nervosa  ischias  praesertim  post  i - 
ea  , quum  a podagrica  materia  in  nervos  illapsa 
nascitur  , cum  minori  emolumento  vesicatoriis  op- 
pugnatur . Quod  nonnulli  videntes  in  eam  senten- 
tiam inciderunt  , vesicante  potissimum  supra  exte- 
riorem malleolum  , eo  , quem  indicavimus,  loco  , 
apposito,  pertinacem  quemvis  podagricum  dolorem 
posse  curari  . Idque  adeo  in  multis  revera  profi- 
cuum apparuit  , ut  hoc  alicubi  vulgatum  sit  tam- 
quam efficacissimum  podagricorum  solatium  . Me- 
litae superioribus  annis  aliquot  ejus  generis  institu- 
ta fuisse  experimenta  nuper  mihi  retulit  cl.  Pater 
Carolus  Felix  de  Sancta  Rosa  , qui  modo  Re- 
gii Lepidi  Carmelitis  praeest  , quos  vocant  discal- 
ceatos . Sed  consideranti  mihi  ejus  utilitatis  ratio- 
nem , vero  visum  simile  est , solis  diuturnis  poda- 
gricis doloribus  vesicalis  prodesse  posse  , quum  po- 
dagrico scilicet  viro  gignuntur  nervorum  vaginas 
insidente  , ex  quibus  extricare  se  difficillime  poda- 
grica possit  materia  . Nam  vesicatorio  depletis  il- 
lis vaginis  , vel  ita  concusso  ischiadico  nervo  , ut 
ad  excutiendam  podagricam  materiam  par  redda- 
tur , facile  fieri  potest  , ut  ille  residuus  et  lentus 
podagrae  dolor  evanescat  . Cumque  dubitari  non 
possit  , quod  est  constanti  experientia  compertum, 
esse  podagricos  dolores  sine  tumore  , vel  rubore 
locorum  ; esse  alios  tumorem  , ruboremque  infe- 
rentes : abs  re  dicere  non  erit,  in  sola  sicca  illa  ad 
nervos  podagra  vesicatorii  vim  indicato  loco  apposi- 

Ii  posse  plurimum  valere  . Idque  hoc  anno  mdcclxxtx, 
quum  Neapoli  rarissimo  exemplo  hyems  , et  ver 
im pluvius  , post  magnas  et . varias  aegritudines  , in- 
cli  nante  vere  , podagricos  multos,  et  inter  hos  cx 
nervis  affectos  , effecissent  , duobus  in  exemplis  fe- 
licissime sum  expertus  . 

LXI.  Transitus  autem  in  semiparalysim  sta- 
dium est  postremum  nervosae  ischiadis  posticae  ; de 
quo  dicam  , quas  habeam  , observationes.  Quan- 
do enim  dolor  ischiadicus  una  perstitit  , vesicantis 
opere  percurato  dolore  , rediit  cruri  pristina  vis  . 
Si  dolor  paullatim  evanuit  , crurisque  macies  , et 
torpor  fuit  reliquus  , magnum  in  frictionibus  in- 
veni praesidium  . Itaque  , manibus  lineis  asperis 
pannis  obvolutis  , femoris  exteriorem  , posteriorem- 
que  sedem  , sub  qua  nervus  ischiadicus  decurrit, 
secundum  longitudinem  quotidie  mane  confricari 
jussimus  : post  frictionem  scutica  coriacea  plantam 
subjecti  pedis  aliquot  vices  continuo  dolari:  idque 
tamdiu  peragi  , donec  resumi  pars  videretur  . Pro- 
fuit autem  his  aegris  simul  vespere  guajaci  deco- 
ctum propinasse  : quo  vidi  non  quidem  maciem 
omnino  ablatam  , quae  plerumque  fuit  pertinacis- 
sima , sed  nonnihil  virium  paullatim  cruris  muscu- 
los resumsisse  , ita  ut  aegri  satis  sustinere  se  po- 
tuerint . Multos  attamen  juvit  immersio  in  bal- 
neum aquae  frigidae  , sive  dulcis  , sive  marinae  , 
brevis,  et  singulis  vicibus  alterno  corporis  ingressu, 
egressuque  repetita  : quo  nullum  praestantius  ad 

nervos  torpentes  recreandos  , excutiend osque  , vidi 
remedium  . Matrona  nuper , cui  post  magnas  ner- 
vorum contractiones  crura  resoluta  fuerant  , hac 
alterna  in  frigidam  immersione,  brevi  est  restituta. 

LXII.  His  de  postica  ischiade  nervosa  , qui 
morbus  ekt  longe  frequentissimus  , adnotatis  , re- 
stat , ut  de  nervosa  ischiade  antica  , quae  multo 
rarior  est  , minusque  molesta  , pertractemus.  Insi- 
det haec  nervum  cruralem  , cujus  ductum  doloris 
sensus  manifeste  persequitur  : eamque  progignit  acris 
intrusa  materies  in  ejus  nervi  vaginas  , cujus  fons 
idem  ac  ischiadico  nervo  est,  immorandi  caussa  diffi- 
cilior . Stipatior  enim  undique  musculis  cruralis  ner- 
vus est  , quorum  frequenti  pressura  vaginas  habet 
exercitas  , ut  dispellere  cogantur  humorem  , si  ve- 
lit immorari  . Vidi  saepe  hanc  ischiadem  noctu 
etiam  exacerbatam  , vidi  et  intermittentem  . Fuit 
etiam  , uti  postica  , australi  regnante  tempestate  , 
aut  calidis  admotis  , perennis  , et  gravior  ; mitior, 
interdiuque  silens  , sereno  tempore  , vel  aquilona- 
ri  . Non  semel  originem  ei  dedit  lapsus  machinae 
violentus  in  latus  alterutrum,  qui  lapsus  in  homi- 
ne  sexagenario  posticam  simul  , anticamque  dextri 
lateris  intulit  nervosam  ischiadem  . Et  nuper  vidi 
virum  tres  annos  hunc  anticum  ischiadicum  dolorem 
sub  aequinoctiis  sentientem  longe  molestissimum  , 
atque  pertinacem  ; huic  vesicans  appositum  sum- 
mi cruris  interiori  lateri  nihil  profuit  ; at  levamen 
attulit  vesicans  interiori  applicitum  femoris  loco  in- 

ter  sartoriam  musculum  , et  vastum  interiorem  , 
quo  solet  fonticulus  excitari  . Qua  inductus  obser- 
vatione in  sententia  fui  , praeter  generalia  auxilia 
necessaria  corpori  lue  venerea  jamdudum  infecto  , 
multum  ad  avocandam  materiam  a crurali  nervo 
stabilem  eo  in  loco  excitatum  fonticulum  valere 
posse  . Gaeterum  in  hac  ischiade  percuranda  nun- 
quam causticis  aut  igne  usus  sum  : semper  enim 
profligatam  vidi  , misso  primum  sanguine  , si  vi- 
deretur , ex  haemorrhoidibus  , vel  pede  subjecto  , 
tum  alvo  matutinis  in  horis  communibus  clysteri- 
bus prolicita  . Vespere  tamen  semper  , si  venereae 
luis  affuit  suspicio  , superius  in  hunc  usum  recen- 
sita (xliv)  imperavi  : sin  minus  , ad  humores  dis- 
sipandos , aut  lenem  frictionem  (xli)  , aut  frequen- 
tem vecturam  commendavi . Hi  autem  , uti  posti- 
cam nervosam  ischiadem  patientes , si  cubitum  ve- 
lint habere  tolerabilem , non  quidem  laneum  (xxxii), 
sed  stramineum  potius,  crinalemve  lectum  incubent. 
Sic  vidi  , uti  caeteris  in  rheumaticis  , et  arthritis 
cis  , faciliores  accessisse  somnos  , doloresque  noctur- 
nos fuisse  mitiores . ■*  r 

LXIII.  Hactenus  continuae  (iv)  ischiadis mer-; 
vosae  , quam  lentus  humor  , et  acer  diu  nervis  i- 
schiadicis  inhaerens  facere  solitus  sit  , caussas  , me- 
dicinamque descripsimus  . Restat  de  periodico  di- 
cendum eodemque  febrili  ischiadico  dolore  , quod 
saepe  ischiadis  acerbissimum  est  genus  , in  quo 
statis  diei  temporibus  certis  reversionibus  aut  re- 

currit  dolor  , aut  vehementius  exacerbatur  . Habet 
id  proprium  , et  a lenta  , quam  descripsimus  , i- 
schiade  prorsus  diversum  ? quod  et  nervorum  re- 
solutionem citissime  afferat  , nisi  prompte  , et  re- 
cte succurratur  ; atque  auxiliis  ad  illam  superius 
propositis  profligari  penitus  non  valeat  . Nimirum 
quia  lenta  illa  ischias  nervos  habet  affectos  pleni- 
tudine humoris  , et  colluvie  quadam  infarctos  at- 
que gravatos  ; haec  vexatos  tantum  , et  veluti  ve- 
nenoso quodam  afflatu  impetitos  , quem  movet  , 
et  projicit  in  ischiacos  nervos  pravissimi  ingenii 
rheumatica  febris  . Quae  dum  invadit  , ischiadici 
doloris  excitationem  habet  symptoma  ; et  donec 
ipsamet  in  vigore  est  , quod  saepe  multas  occu- 
pat horas  , tormentum  hoc  idem  doloris  acerbis- 
sime sustinet  . Nec  est  dubitandum  dolorem  hunc 
tantum  ab  tenuis  materiae  , et  veluti  .vaporosae 
halitu  moveri ; nam  passim  , curata  febre  , dolor 
subito  evanescit  : quod  non  fieret  si  colluvies  ali- 
qua crassorum  humorum  , febris  vi  in  nervum  in- 
trusa  , dolorem  efficeret  : etsi  tandem  intrudit ,,  ma- 
xime cum  diu  neglecta  , aut  perversa  methodo  cu- 
rata , febris  inveteravit  . Nam  saepissime  vidi  ho- 
mines hac  ischiade  diutius  affectos  , in  quibus  so- 
lius febris  curatio  morbum  penitus  non  sustulit : 
oportuit  autem,  febre  curata  , ablataque  acri  illa,  et 
quotidiana  doloris  reversione , vesicantibus  appositis 
deplere  etiam  nervos  eo  , quod  diuturna  febris  vis 
paullatim  tandem  in  vaginas  intruserat  . Jfeque  cre~ 

ctenclum  unis  inimicam  ischiadicis  nervis  hujusmo^ 
di  febrem  nasci  solitam  esse  : imminet  omnibus  ; 
sed  modo  hos  , modo  illos  , noxio  suo  illo  afflatu 
torquet , pro  diverso  materiae  , qua  movetur  , in- 
genio , atque  nervorum  opportunitate  diversa  . Na- 
scitur enim  semper  nervis  infesta  , ut  fere  non  a- 
lias  magis  vexet  corporis  partes  9 vel  ipso  etiam 
pulsu  arteriarum  , saepe  aut  nihil  prorsum  , aut 
vix  incitato  : ex  quo  Medicos  ex  schola  sapientes 
passim  fallit  . Dicemus  plenius  quantum  haec  fe- 
bris pateat  , et  quam  late  dominetur  , quotque 
morborum  genera  , quae  vulgus  perperam  curare 
aggreditur  , tanquam  ingenitum  vitium  locorum 
affectorum  , hujus  febris  progenies  sint  , in  eo  quod 
de  rheumaticis  febribus  opere  aliquandiu  elabo- 
ramus . Nunc  dixisse  satis  fuerit  , acutum  recur- 
rentem ischiadicum  dolorem  sui  generis  febrem 
caussam  agnoscere  , quae  nisi  oppugnetur  , haud 
facile  fuerit  vel  morbi  saevitiem  , vel  diuturnita- 
tem evitare . Cujus  diuturnitatis  caussa  est  frequen- 
tissima  non  tam  refractarium  febris  ingenium  , aut 
forte  remediis  parum  obsequens  , quam  potius  ob- 
scurus character  quo  haec  febris  solet  se  ostende- 
re . Nam  si  periodicam  doloris  reversionem  tollas, 
in  morbi  principio  vix  aliud  signum  , quo  suspi- 
cionem de  se  moveat  febris  exhiblt : progressu 
tantum  temporis  , quae  sub  initio  pulsuum  se  vi- 
brationibus admodum  non  praebebat  , claris  de- 
mum , et  se  dantibus  notis  emergit  . Quae  tamen 

notae  nec  semper  quidem  , ut  oporteret,  febris  ideani 
iu  medici  animo  excitant;  qui  doloris  ut  plurimum 
vehementia  occupatus  , nil  minus  suspicatur  quam 
febrem  : ideoque  , dolere  tamquam  primario  mor- 
bo accepto  , caussa  ipsa  doloris  , quem  febris  mo- 
vet , negligitur  . Hoc  obscurum  febris  ingenium 
non  latuit  Hippocratem  , qui  ubi  semel  in  ischia- 
dicis mentionem  febris  injecit  , exiguae  , atque 
adeo  obscurae  epitheto  eam  febrem  distinxit  . Ait 
enim  rtvpsros  eviore  (0  * con“ 

stat  autem  debilitatem  quamdam  rei  , im- 

becillitatemque indicare  (m)  , quod  idem  profe- 
cto est  , ac  rem  dicere  non  validis  indiciis  se  prae^ 
bentem  . Ideoque  febris  hujusmodi  saepe  adeo 
negligitur , ut  viderim  multos  plures  per  menses 
vim  ejus  magna  cum  universi  corporis  , sed  ma- 
xime crurum  , macie  pertulisse  . Nonnunquam  ea 
febris  anomala  etiam  , et  inconstans  est  ; quo  in- 
genio rheumaticae  febres  saepe  abundant ; ut  mo- 
do unam  impetat  sedem  , modo  illa  relicta  alte- 
ram capiat  , itu  redituque  per  accessiones  vario  , 
et  charactere  affectionis  incerto  reddito  . Vidi  mu- 
lierem hac  febre  correptam  intra  paucos  dies  ex 

ischiadico  affectu  repente  soluto  asthmaticam  fa- 
ctam , mox  colicam  , demum  iterum  ischiadicam , 


(1)  Hippocrates  de  inter-  (nO  Foesius  in  Econ.  ad 
nis  affectionibus  LIV.  vocem  /SXv^pos  TropsTOS, 

n.  i3.  * p.  77- 

locis  aliis  penitus  absolutis  . Sed  praesby teris  ca- 
sus praetereundus  non  est . Annos  natus  quinqua- 
ginta rheumatismo  prehenditur  acuto  : variis  adhi- 
bitis auxiliis  curatur  . Duos  post  annos  febre  rheu- 
matica in  dextrum  pectus  impetum  vehementer  di- 
rigente undecim  per  dies  afficitur  . Vix  a febre 
Kbero  dextri  lateris  humerus  gravissime  indolet  : 
multis  auxiliis  frustra  diu  adhibitis  , novemdecim 
menses  vexatur  . Ineunte  demum  vere  , medici 
consilio  purgationem  validam  instituit . Disparet  hu- 
meri dolor  , et  ossis  sacri  regionem  totam  vehe- 
mens occupat  . Heic  intolerabilior  medicam  opem 
poscere  instantius  cogit  . Medicus  purgans  eiectua- 
rium  imperat  quotidie  ante  coenam  devorandum  * 
Devorat  aeger,  et  undecim  post  dies  dextri  femoris, 
et  cruris  semiparalysi  corripitur,  dolore  ab  osse  sacra 
in  ischiadicum  nervum  acerrime  transeunte  . Nea- 
polim post  mensem  venit  , jactatus  alto  multos  per 
dies  , furente  sirio  . Maciem  dextri  cruris  obser- 
vo , et  fehrientenr  invenio  . Saevire  dolorem  a 
quarta  post  meridiem  hora  ad  totam  propemodum 
noctem  narrat  . Febrem  curari  jubeo  „ Sed-  vix 
febris  impetus  intra  sex  dies  elanguerat  , et  cruris 
dolore  soluto  , cynico  spasmo  , et;  sinistri*  oculi  et 
frontis,  sinistrae  resolutione  corripitur . Tantum  illi 
materiae  nervos  tentanti  fuit  - ingenium  instabile, 
et  vagum  ! Primum  per  corpus  diffusa  , mox  sii-*, 
perius  ad  pectus  , inde  ad  humerum  directa , dem 
purgantium,  vi  ad,  qs  sacrum  et  ischiadicos  nervos. 

avocata  , postremum  ad  caput  iterum  est  revecta. 
Adeo  infidum  morbi  genus  rheumaticum  vitium 
est  , adeo  induciis  saepe  longis  decipiens  . 

LXIV.  Haec  autem  rheumatica  febris  i- 
schiadicum  dolorem  inferens  egregie  oppugnatur 
peruviano  cortice  lucidenter  exhibito  ; cujus  vis 
atque  efficacia  multo  praestantiqr  fiet  si  nonnihil 
ppii  habebit  adjunctum  . Nam  haeq  febris  eo  in-» 
vadit  ingenio  ut  vim  nervorum  vel  intendat , vel 
destruat  : cum  autem  intendit  , quod  semper  fit 
cum  dolentes  nervos  reddit  , convulsionem  parti- 
bus infert  . Nisi  vero  opii  vi  locorum  convulsio 
sedetur  , majorque  humoribus  procuretur  solutio  , 
quam  solent  opiata  semper  afferre  ( xliii  ),  neque 
commode  cortex  recipi  , et  retineri  , neque  tan- 
tum ejus  diffundi  vis  poterit  , ut  illius  vaporis  ve~ 
nefici  nervos  affligentis  contemperet  undique  natu- 
ram . Ne  yero  credatur  non  tam  in  corticis  vir- 
tute , quam  in  opii  effectu  , totam  vim  beneficii 
esse  positam  , duo  mihi  adsunt  valida  argumen- 
ta : primum  quod  opium  , dum  solum  adhibetur, 
dolorem  sedat  praesentem  ; etsi  saepe  in  hoc  morbo 
etiam  fallat  ; non  tamen  reversionem  ejus  impe- 
dit : alterum  , quod  passim  sine  opio  cortex  ipse 
reversiones  illas  destruit  • Nuper  vir  quinquage- 
narius septem  vexatus  menses  ischiadica  febre  , 
cujus  sub  noctis  ingressu  constans  et  acerbissima 
erat  reversio  , corticem  partitis  mane  dosibus  meo, 
consilio  assumpsit  , opio  , quod  noluit  admittere  , 

non  immixto  ; is  a quinto  die  ab  exacerbatione 
illa  liber  evasit  . Corticem  autem  dare  et  magna 
dosi  , et  opportuno  tempore  neces  se  est . Minimum 
semunciam  adultis  quotidie  exhibeo  , partitis  dosi- 
bus  ; et  cum  opium  adjungere  expediens  est , primae 
portioni  corticis  adjungo  : purumque  thehaicum  el  - 
go,  ita  ut  grani  pondus  raro  excedat . Tempus  autem 
dandi  corticis  id  mihi  opportunius  visum  est,  quod  re- 
versionem illam  antecedit , sic  ut  postrema  dosis  pro- 
xime tempus  cadat,  quo  doloris  exacerbatio  timetur» 
Haec  habui  , doctissime  Swietene  , quae  de 
Ischiade  nervosa  ad  Te  perscriberem  : si  rei  di- 
gnitas spectetur  , pauca  fortassis  , inornata  , et: 
manca  ; si  vero  difficultas  , quae  , in  tractatione 
omnino  nova  , summa  fuisset  optimis  quibusque 
ingeniis  , nedum  mihi  homini  obtusissimo  , plus 
fortasse  quam  satis  dicta  videbuntur  , Neque  vero 
in  provincia  adhuc  inaccessa  viae  comitem  alium, 
et  ducem  habui  . Oportuit  proprio  marte  invia  ten- 
tare  , et  fortibus  ausis  tenebra ta  pervadere  . Sup- 
plebunt spero  Viri  docti  , optimisque  subsidiis  me 
longe  instructiores  , quae  certe  non  pauca  huic  o- 
peri  desint;  et  quae  dedi  nont  satis  explicata  , illu- 
strabunt . Fructum  laboris  maximum  habebo  , si 
excitasse  videar  ingenia  optima ;,  quo  in  re  utili  pro- 
ferant bona  sua  . Quoti  ego  in  primis , Clarissime 
Swietene  , a Te  censeoexpectandum  , quandoqui- 
dem immortalibus  illis  in  Boerhaavium  Commen- 
tariis , quae  nostra  vota  sunt. , supremam  manum 
imposueris  , 

TABULARUM 

EXPLICATIO, 

TABULA  PRIMA 

Nudum  hominem  obverso  dorso  stantem 
exprimit , crure  dexter o ita  antr orsum  proten- 
so , ut  faciem  totam  exteriorem , natis,  et  fe- 
moris , tibiae  , <?£  peafo  liberam  exhibeat  , 
poplite  etiam  quadamtenus  conspicuo  . Sinistro 
crure  posteriora  et  femoris  , et  tibiae  loca  ex- 
hibet , poplite  integre  patente  . Brachia  ita  ab 
artifice  sunt  disposita  , ut  dexterum  aliqiud  in- 
dicare deorsum  positum  videatur  , sinistrum  fle- 
xum contra  ileum  sit  , 

F I G.  L 

a a Femur  dexterum  . 

b Genu  , et  rotulae  sedes  . 
c Poples  * ^ 

d Fibulae  caput , saepe  tactu  magis  , quam  ocu- 
lis in  vivo  distinguendum  , sed  heic  paullo  cla^ 
rius  exhibitum  , quo  situs  , quem  vesicatorium 
occupare  eo  loco  debet  ? exactius  assequi  possit. 
e~  Malleolus  exterior  . 

f f Locus  , et  figura  9 et  directio  vesicatorii  , quod 
ad  fibulae  caput  apponendum  est  in  postica  ner-, 
vosa  ischiade  tibiali  . 

g g Sedes  ad  Cruris  latus  supra  malleolum  exterio- 
rem vel  urenda  , vel  vesicatorio  ulceranda  , ob 
subjectum  tibialem  insignem  ramum  ischiadici 
nervi  , inde  e musculis  , et  communi  aponeuro- 
tica veste  evadentem  . 

h h Locus  vesicatorio  aptus  in  pedis  dorso  , ob  sub- 
cutaneos extremos  ramos  ibi  suppositos  nervi 
ischiadici  tibialis  . 

i Fonticulo  assignatus  locus  , quo  recentes  Ara- 
bes hodie  utuntur , super  intervallo  duorum  ex- 
tremorum pedis  digitorum  , ob  situm  extremi 
insignis  rami  nervi  ischiadici  tibialis  eo  descen- 
dentis , cujus  pars  ad  quintum  , pars  ad  quar- 
tum pedis  digitum  transit  . 
k k Venae  popliteae  ramorum  supra  pedis  dorsum 
directio  , quae  inflexa  sub  exteriorem  malleo- 
lum , dorsum  pedis  recurva  ramosaque  directio- 
ne pererrat  . Ea  autem  vena  est  , quam  in  i- 
schiadicis  magno  cum  doloris  levamine  tundi 
multis  experimentis  compertum  ostendimus  . Ex 
cpio  vulgo  ischiadicae  nomen  videtur  adepta  . 

1 Poplitis  sedes  fonticulo  apta  , in  nervosa  postica 
ischiade  surali  , igne  excitando  , 
m n Poplitis  latitudo  utrinque  protecta,  tendine  tri- 
cipitis rn  , tendineque  bicipitis  n. 
o o Sura  duobus  gastrochnemii  musculi  ventribus  tu- 
mens . 

p p Vena  poplitea  ad  pedem  descendens  continuata- 
que  ramis  k k. 

q Sedes  in  flexurae  cubiti  interiori  parte  vesica- 
torio ulceranda  cum  nervus  cubitalis  subcuta- 

neus  indolet  , eadem  , qua  ischiadicus  solet  5 i^a- 
tione  . 

F I G.  II. 

Ferramentum  exhibet  utrinde  instructum  5 et 
ex  parte  . 

a a aptum  ustioni  in  crure  instituendae  supra  exte- 
riorem malleolum  g g . Ex  altera 
b ustioni  opportunum  in  pede  paullo  supra  di- 
visionem quarti  et  quinti  digiti  i faciendae  . 

TABULA  SECUNDA. 

Hominem  exhibet  simili  corporis  directio - 
ne  stantem  , quam  expressimus  Tabula  pri- 
ma : id  interest  , quod  extrema  corporis  infe- 
ra a femoribus  ad  extremum  pedem  a solis 
tegumentis  communibus  nudata  sunt  : ut  sub 
uno  intuitu  , conferendo  figuram  ipsam  , quae 
in  prima  tabula  signata  habet  loca  in  ischia- 
de aperienda  , cum  hac  altera  , statim  appa- 
reret , quae  ischiadici  nervi  pars  sub  cute  u- 
niuscujusque  assignatarum  ustionibus  sedium 
posita  sit  . Reliquimus  , et  satis  expressam  de- 
dimus , circa  extrema  illa  tegumentis  nudata  , 
vestem  communem,  aponeuroticam  , quae  vul~ 
go  dici  solet  fascia  lata  , musculos  omnes  illa- 
rum sedium  , et  maxima  quidem  parte  etiam 
nervos  , conplectentem  , Et  ne  dexteri  posito 

brachii  aliquid  indicantis  , zW/c/o  vide- 

retur , icunculam  subjecimus  venarum  durae 
matris  verum  positum  nova  nec  antea  tradita 
ratione  exponentem  . 

F I G.  I. 

A A Artus  inferior  dexter  a summo  pene  femore  ad 
pedem  extremum  . 
b Poples  . 

c Genu  et  rotulae  sedes  . 

* * Foramina  per  quae  vascula  femoris  sanguifera 
introrSum  extrorsumque  transeunt  per  mu- 
sculorum interstitia  , perforata  veste  apone- 
urotica . Expressi  autem  praecipua  ; nam 
solent  huc  illuc  iisdem  in  sedibus  alia  mi- 
nora foramina  adesse  eidem  vasorum  transi- 
tui destinata  , quae  consulto  praeterivi  . 
aaaa  Locus  exterior  genu  , unde  aponeurotica  de- 
secta est  vagina  , quo  ischiadici  nervi  partes 
suppositae  conspici  possent  . 
b Truncus  popliteus  ischiadici  nervi  nonnihil  de 
profundo  situ  , quem  occupat  , extractus  , 
quo  in  hac  cruris  positione  , praecipuae  il- 
lius partes  conspici  possent  . 
p Pars  nervi  major  in  suram  se  alte  demittens  , 
quae  parum  omnino  , ob  situs  obliquitatem, 
se  dat  . 

4 d Pars  minor  tibialis  , quae  de  poplite  disce- 
dens , sub  fibulae  caput  s in  quod  bicipitis 
tendo  y insertus  est  , in  crus  deflectit  , sola 
veste  protecta  aponeurotica  . 


e Ramusculus  superficialis  a tibialis  nervi  trun- 
co ipso  in  poplite  emergens  , qui  commu- 
ni aponeurotica  veste  obtectus  per  suram  di* 
«pergitur . 

£ Orificium  semilunare  discessu  levi  fibrarum  o- 
bliquarum  aponeuroticae  cruris  vestis  factum, 
a quo  extrema  pars  rami  tibialis  ischiadici 
nervi  emergit , et  vere  subcutanea  fit  , acf 
extremos  usque  , ad  quos  procurrit  , pedis 

g Nervi  jam  subcutanei  pars  praecipua  , quae 
rarius  duplex  apparet  , distinctisque  orifi- 
ciis aponeuroticae  vestis  ad  pedis  dorsum  pro- 
tenditur . Haec  pedi  proxima  in  tres  ramos 
discedit , quorum 

h Ramus  est  interior,  qui  circa  pedis  collum  pro- 
ductus in  latus  interius  pedis  dispergitur  . 
i Ramus  medius,  qui  proxime  tres  postremos  pe- 
dis digitos  trifidus  fit  , et  pars 
k in  latus  pedis  externum  desinit  , 

1 pars  media  supra  originem  duorum  extremo- 
rum pedis  digitorum  se  in  duos  findit  ra- 
musculos , quorum  alter  in  quartum  , alter  in 
postremum  digitum  transit, 
m Ramus  tertius  circa  calcaneum  se  conjiciens  . 
od'  Venae  popliteae  sub  exteriorem  malleolum  de- 
scensus , et  per  dorsum  pedis  propagatio  : 
quam  utiliter  in  ischiadicis  aperiri  , osten- 
sum est  . 

n n Artus  inferior  sinister  . 
ii  E Poplitis  facies  exposita , 

* Rotulae  sedes . 

n Truncus  popliteus  ischiadici  nervi  . 
o Pars  minor  circa  fibulae  caput  in  exteriora 
cruris  deflectens  . 

q Pars  major  inter  capita  gastrochilemii  alte  se  in 
suram  demittens  . 
p Angulus  divisionis  . 

r r Venae  popliteae  sub  ischiadici  nervi  ramo  su- 
rali cj  se  immergentis  a pede  ad  poplitem 
per  suram  sub  veste  aponeurotica  decursus  - 
s Ramusculus  ejusdem  venae  superior  poplitis 
interiora  tenens  , et  in  truncum  descendens . 
t t Terminus  ad  imum  crus  aponeuroticae  vestis 
communis  femori  , et  cruri  , ubi  in  cellu- 
losam subcutaneam  dissipatur  , et  liberam 
sub  cute  popliteam  venam  deinde  relinquit, 
n h Sinistri  brachii  pars  a medio  pene  humero  ad 
manum  tegumentis  nudata  , relicta  veste  com- 
muni aponeurotica  , quo  patesceret  situs  ner- 
vi cubitalis  . 

j Nervus  cubitalis  inter  condylum  humeri  inte- 
riorem , et  olecranon  ulnae  subcutaneus  de- 
scendens . 


F I G.  II. 

Particulam  exhibet  durae  matris  , quo  re- 
ctus venarum  , quae  liuic  membranae  propriae 
sunt  , situs  appareat  . Nam  dixerat  Winslo- 
wius,  quo  primum  auctore  venae  illae  innotue- 
re , eos  , qui  crediderint  propriis  venis  duram  ma- 
trem deficere  ? protinus  erravisse  ; caussamque  ejus 


( i58  ) 

fuisse  erroris  illarum  situm  venarum  , quae  arteriis 
durae  matris  , quibuscum  sociantur  , subjectae  et 
occultatae  , vix  certis  locis  , ubi  scilicet  latiores 
venae  sunt  , margines  venarum  , sub  marginibus 
arteriae  superpositae,  emergant  , et  appareant  (ci)  . 
Quam  venarum  positionem  , si  diligentius  in- 
quis ivisset  , longe  aliam  summus  ille  deprehen- 
disset anatomicus  . Etenim  venae  sunt  quidem 
propriae  durae  matris  , sed  alio  prorsum  arti- 
ficio a natura  dispositae  : nam  singulis  menyn- 
geis  non  una  vena  subjacet  , sed  duae  semper 
venae  utrinque  adjacent  , quae  intermediam 
semper  , non  superpositam  , habent  arteriam  , 
quam  in  toto  decursu  veluti  interceptam  comi- 
tantur . Neque  uspiam  arteriis  subjectae  venae 
sunt  cum  in  truncis , tum  in  majoribus  ramis . 
Ad  id  perspicue  ostendendum  elegi  particulam 
durae  matris  vestientem  os  squamosum  , per 
quam  menyngea  inedia  discurrit  , suis  venis 
intermedia , quae  , relicta  proxime  spinosum 
foramen  socia  arteria , in  sinum  proximum  ve- 
nosum exonerantur  . 

a Arteria  menyngea  media,  qua  spinosum  foramen 
proxime  trajicit , et  in  duram  matrem  transit. 


(a)  Traite  de  la  Tete  n.  36. 

b b Venae  utrinque  illi  arteriae  adsidentes  . 

c Seta  in  resectum  arteriae  lumen  inducta . 
d d Setae  aliae  duae  in  totidem  orificiis  resectarum 
simul  adsitarum  venarum  insinuatae. 

FINIS.. 

DOMINICI  COTUNNII 


REG.  PRJM.  ANAT.  PROF. 

f>  E 

SEDIBUS  VARIOLARUM 

STNTATMA. 


i 


. statuit  Natura  modum  quem 


Quaerere  plus  prodest  t et  inane  abscindere  soldo  . 

Q.  Horatius  Fl.  Serm.  i.  Sat.  II. 

DOMINICO  COTUNNIO 

AB  INGENII  ACIE 
A MEDENDI  FELICITATE 
AB  INSIGNI  IN  REBUS 
ANATOMICIS  PERSPICACITATE 
COMMENDATISSIMO 
PATRONO  SUO  COLENDISSIMO 

JOANNES  BARALDI 

J.  D. 


C 


ommentarium  tuum  de  Ischiade  Nervo- 
sa , / ir  Clarissime , meis  expensis  ante  sexen- 
nium typis  carpensibus  recudendum  curavi.  Nunc 
autem  opusculum  tuum  de  Sedibus  I7' ariolarum 
tanta  animi  studiique  contentione  elaboratum 
me  ipso  incitante  iterum  praelo  subjicitur  , ut 
non  solum  tenue  hoc  grati  animi , meaeque  in 
Te  observantiae  argumentum  tibi  patefaciam  5 


verum  etiam  ut  aureus  plane  liber  et  invento - 
rum  novitate  , et  doctrinae  excellentia  et  in- 
genii acumine  praeclarus  ad  quamplures  me- 
dicos perveniat  summo  humani  generis  bono  , 

medica  eque  artis  incremento  . Quod  si  huma 

2 


I 

nitcHe  singulari  meum  hoc  exceperis  grati  erga 
Te  animi  testimonium  , summo  me  a Te  be- 
neficio affectum  arbitrabor  . Tale  Vir  Prae- 
clarissime , fac  ut  ames  me  , mihique  libenti 
lubeniique  animo  fave . 

Coiugii  IV.  Nonas  Martii  MDCGLXXV. 


( i 65  ) 

CAPITUM  SUMMA, 


Ad  III.  Pringleum  praefatio. 


I.  (Quaestio  cie  sedibus 
variolarum  quos  habeat  fi- 
nes , quae  fundamenta. 

II.  Aegri  adulli  vario- 
losi historia. 

III.  A quarta  die  ad  sex- 
tam . 

IV.  A septima  ad  octa 
vam. 

V.  Octava  die  se  eflerl 
atmosphaera  calorifica  . 

VI.  Ejus  atmosphaerae 
natura  cum  illa  febris  rvfy<x- 
Seos  comparata  . E jusque 
febris  casus. 

VII.  Atmosphaerae  illius 
Indoles  est  forte  venefica  . 

VIII.  Nona  die  cur  ae- 


ger salivarit. 


IX.  Decimae  diei  histo- 


ria 


X.  Tum  undeci  mae, 

XI.  Et  duodecimae  , 

XII.  Et  decimae  tertiae. 

XIII.  Decima  quarta  post 
casum  in  solum  moritur  . 

XIV.  Observata  primum 
in  cadaveris  tegumentis. 

XV.  Observata  in  capite. 

XVI.  Observata  in  collo. 

XVII.  Observata  in  pe- 
ctore. 


XVIII.  Observata  in  alV 
domine. 

XIX.  Ex  bis  nonnullae 
deductiones. 

XX.  Pueri  variolosi  hi- 
storia altera. 

XXI.  In  ejus  cadavere 
extrinsecus  observata. 

XXII.  Inventa  in  abdo- 
mine, 

XXIII.  Et  in  pectore, 

XXIV.  Et  in  capite. 

XXV.  Historia  tertia 
cadaveris  puellae  variolo- 
sae. 

XXVI.  In  variolosorum 
alvi  fluxum  animadversio- 
nes. 

XXVII.  Quando  in  gan- 
graena mors  a somno. 

XXVIII.  Ejus  pb  aeno  me- 
ni  ratio. 

XXIX.  Pueri  variolosi 
historia  quarta. 

XXX.  In  ejus  cadavere 
extrinsecus,  et  in  capite  ob- 
servata. 

XXXI.  Tum  in  pectore, 
XXX II.  Demum  in  ab- 
domine. 

XXXIII.  Cadaveris  pue- 
ri variolosi  historia  quinta, 

«t  in  lumbricos  alvi  ani- 
madversiones. 

XXXIV.  Signa  in  va- 
riolosis  pro  lumbricis  ar- 
guendis. 

XXX  V. Praesidia  in  lum- 
bricos. 

XXXVI.  Aethiopis  mi- 
neralis in  eo  vires. 

XXXVII.  Aetliicpis  effe- 
ctus , 

XXXVIII.  Et  beneficia 
in  variolosos. 

XXXIX.  Ex  bis  bisto 
riis  adversus  interiorum  se- 
dium pustulationem  con- 
clusio. 

XL.  Adolescentis  casus 
pleuritide  capti. 

XLL  Observata  in  con- 
tentis in  ejus  pectore. 

XLIL  Pleurae  detrimen- 
ta erant  praecipua. 

XLIIL  Viscera  in  va- 
riolosis  inflammata  a ma- 
teria variolosa  non  viden- 
tur inflammari. 

XLIV.  Sed  a materia  in- 
flammatoria alterius  natu- 
rae variolis  adjuncta. 

XLV.  Nam  non  pustu- 
lant, uti  possent,  et  debe- 
rent sub  caussa  variolosa. 
Adulti  variolosi  historia  se- 
xta. 

XLVI.  In  ejus  cadave- 
ris abdomine  observata : in 


bis  intestinorum  introsusce- 
ptiones. 

XLVII.  Intro  susceptio- 
num origo. 

XLV11I.  Observata  in 
pectore  , et  capite. 

XLIX.  Variolaru m ve- 
nenum ad  cutem  solam  ad- 
spirat. 

L.  Est  ratio  cur  in  cute 
potius,  quam  in  interiori- 
bus locis  consistat. 

LI.  Ea  videtur  in  atta- 
ctu aeris  posita  , cui  cutis 
subjncet. 

LII.  Et  in  persiccatione 
superficiei,  quae  inde  con- 
sequitur . 

LHL Experimenta,  quae 
id  probant. 

LlV.  Balneum  eruptio- 
nis tempore  noxium  . 

LV.  Inimica  eruptioni 
quaevis  humoris  ad  cutem 
applicatio  . 4 

LV1.  Adversus  humkli- 
tatem  adbibenda  praesidia. 

LVIX.  Liberi  regiminis 
vera  commoda  . 

LVIII.  Quousque  tenen- 
dum liberum  regimen  sit. 

LIX.  Cur  interiora  non 
possint  variolare  . 

LX.  Cur  persiccatae  Jo- 
corum superficies  variolent 
est  in  obscuro  . 

LXI.  Examen  , et  re- 
futatio asserentium  visas  in 


i 

adultis  interiores  partes  va- 
riolatas,  avicennae,  ferne- 

LII  , PARAEI. 

LXII.  KERKRINGII  , et 
DRELINCURTII. 

LXIII.  TH.  BARTHOLINI , 
AIE  ADII  , BOERHAAVIl. 

UXIV.  GUNZII,  LIEUTAU- 
P1I. 

LXV.  Refutatio  Ferne- 
1 ia  na  e sententiae  foetuum 
in  utero  variolatorum , et 
cum  eo  hagendornii. 
LXVI.  Ium  RUTscii.ii. 
LX\II.  HILBANI,  et  LE- 

DELII  , TREUBLERI  , et  PE- 

chlini  observationum  de- 
claratio. AUGENII  , WIELIl, 
MOELLEMBROCCII  , et  SOMME- 

iii  sententiae  confutatio  . 

LXVIII.  Examen  obser- 
vationum MORICEAUI,  et  FU- 
MEEI. 

LXIX.  borrichii  obser- 
vatio , et  cum  ea  de  petro 
pintore  ex  veteribus  negan- 
te variolari  foetus  in  utero 
LXX.  Conclusio  , et  in 
ea  beusserii  , et  fabri  ob- 
servationes redargutae. 

LXXLQuaestionis  de  se- 
dibus variolarum  pars  al- 
tera. Locus  cutis  pustule- 
scens est  extimus,  et  ad  mu- 
cum Malpighianum  perti- 
net. 

LXXII.  Variolosi  vene- 

AD  VIRUM  ILLUSTREM 

JO ANNEM  PR1NGLEUM 
MAGNAE  BRITANNIAE  ARCHIATRUM 

I K 

STNTATMA 

DE  SEDIBUS  VAEIOLARUM, 


P R A E F A T I O. 

Sunt  Medici  nonnulli  , Pringlee  do» 
ctissime , quos  cum  audio  vehementer 
indi  gnor,  qui  ut  sapientiam  quamdam  sin- 
gularem apud  simplices  , et  imperitos  Vi- 
ros ostentent,  recentiores  istos  Medicinae 
progressus  usque  eo  traducunt  5 ut  non 
dubitent  praedicare  , hac  9 quam  merito 
efferimus  9 rerum  anatomicarum  pleniori 
scientia  , his  diligentibus  dissectorum  ca- 
daverum morbis  confectorum  lustrationi- 
bus, tot  demum  physiologicorum  inven- 
tis mire  subtilibus , et  ad  nobilem  certi- 

iudinem  evectis,  quibas  hominis  machi- 
nae vivendi  leges  declarantur,  Medicorum 
sermonem  auctum  quidem  in  immensum 
esse,  doctrinae  etiam  speciem  evasisse  am- 
pliorem , sed  medendi  peritiam  vix  incre- 
menti aliquid,  ni  potius  ex  eo  detrimen- 
tum senserit  , accepisse.  Qua  stulta  , ut 
ego  censeo  , stimulatae  sapientiae  osten- 
tatione, si  seipsos  tantum  proderent  so- 
lidorum progressuum  ignorantes  , quos 
retulit  Medicina  , postquam  ab  illo  ser- 
vili vocum  vanissimarum,  et  hypothesium 
studio,  ad  hanc  Naturae  ipsius  observa- 
tionem , contemplationemque  descendit  , 
parcerem  certe  illis  , et  veritati  maligna 
voce  eos  oblatrare  sinerem.  Sed  damnum 
inde  est , quod  illi  aut  non  intelligunt  , 
aut  negligunt  perverse  , quandoquidem 
contemptionem  procurant  utilissimis  arti- 
bus, quibus  solis  medendi  facultas  recte 
innititur,  apud  eos  , qui  medendi  scien- 
tiam , ad  utilitatem  solam  traducentes  , 
minus  operis,  ac  par  esset,  cognitioni- 
bus illis  , unde  nullum  sperent  fructum, 
his  vocibus  decepti  possent  impendere. 

Quo  modo  aperte  nituntur,  ut  paullatiei 
ab  hae  rationali  forma,  et  philosopho  di- 
gna , ad  illam  circulatoriam  , et  empiri- 
cam vanitatem  declinet  iterum  ars,  quam 
tantopere,  ut  a commentis  repurgarent, 
et  ad  scientiae  dignitatem  eveherent,  prae- 
stantissimi  Viri  allaborarunt . Credunt 
enim  illi  pessimi  obtrectatores  ( nisi  forte 
eo  loquendi  modo  ignorationi  suae  rerum 
pulcherrimarum  , quae  rem  medicam  no- 
bilitant , pravam  excusationem  antever- 
tunt ) cum  medici  prope  ad  culmen,  et 
utinsm  ita!  physiologicarum  cognitionum 
pervenerint,  nec  tamen  adhuc  parem  me- 
dendi felicitatem  sint  adepti  ,,  arguere  se 
posse  quasi  inutilem,  et  a medendi  rectis 
aliis  fundamentis  abstrahentem  , istam 
omnem  rerum  Naturae  investigationem. 
Quasi  artis  praestantia  sola  morborum 
curatione  dimetienda  sit:  et  omnino  ne- 
ces se  sit,  qui  plus  hominis  naturam  no- 
verit , cum  non  tam  melius  , et  tutius 
curabiles  morbos,  quam  plus  morborum, 


etiam  incurabilium,  posse  curare  . Nimi- 
rum stultissime  sperant,  quod  ipsa  rerum 

Natura  negavit,  quae  aeternos  multos  ge- 
nuit morbos,  multos  ad  perniciem  irre- 
parabilem generis  humani.  Iu  quibus  co- 
gnitio quantavis  humanae  naturae  plus  ad 
judicium  prodest , quam  ad  curationis  ef- 
lectum  . Sed  Medici  est,  non  tam  omnes 
curare  , cum  sint  plerique  natura  invin- 
cibiles , quam  omnes  nosse  morbos  9 se- 
des eorum  veras  , caussas  efficientes,  ef- 
fectus necessarios  , tempora  , et  res  de- 
mum destructrices  caussarum  morbifica- 
rum  . Quae  , qui  norit  , etsi  non  omnes 
morbos  percuraverit,  omnibus  tamen  scien- 
ter medebitur  , et  curabiles  a mortiferis 
discernet:  quo  nomine  munus  artis,  quan- 
tum homini  datum  est,  perfectissime  adim- 
pletur . Neque  enim  Medici  sumus  , ad 
praestandam  homini  immortalitatem  , sed 
ad  scientiam  probabilium  rerum  , quas 
aut  re  novimus  , aut  scienter  opinamur 
prodesse  vitae  posse,  aut  obesse-  Ad  hanc 
autem  qualemcumque  sapientiam  melius 
nos  post  tantam  corporis  humani , phy- 
sicaeque notitiam , accessisse,  et  Veteres 
in  eo  omnes  antecedere  , qui  neget } sit 

profecto  stultissimus,  aut  oportet  ut  pro- 
dat suae  conscientiae  testimonium  . Ete- 
nim constat,  ex  quo  sedes  caussaeque 
morborum  accuratius  quaeri  coeptae , ei 
scientia  corporis  bumani  , ac  oeconomia 
vitae  verior  apparuit , coepisse  nos  tan- 
quam  in  luce  morbos  videre  , quos  an- 
tea tenebris  involuti  teutabundi  pertra- 
ctabamus  . Ex  quo  si  non  alia , ea  certe 
extitit  vera  utilitas,  quod  aegri  non  cae- 
cos adsidentes  habent,  et  conscientia  i- 
gnorantiae  passim  incertos,  et  haesitantes 
Medicos , sed  clarius  et  ea  quae  sunt,  et 
profutura  cernentes  , et  noxia  . Quae  res 
tum  profecto  erit  in  arte  perfecta , et  Me- 
dicinam extollet  ad  verum  , cujus  capax 
esse  possit  , scientiae  culmen,  cum  ea  , 
per  quae  haec  adepta  est , plenissime  co- 
gnoscentur, machinae  fabrica,  et  vitae  oe- 
conomia, et  morborum  in  viventibus  pri- 
mum designatae,  mox  in  cadaveribus  per- 
quisitae penitus  sedes,  et  naturae,  et  de- 
mum effectus  . Distinguendum  etiam  est 
inter  scientiam  Medicinae,  quae  tota  ra- 
tionali legum  cognitione  constat,  quibus 
vitae  corporis  humani  caussae  procedunt, 

et  medicamentorum  doctrinam,  quae  casu 
magis  , et  exp  eri  undo,  quam  ratione  sola 
sunt  detecta : utriusque  autem  consortio 
medendi  constat  ars:  nam  neque  medi- 
camentum adhibere  scias  cognitione  de- 
fectus naturae  humanae,  et  frustra  ea  co- 
gnitio sit,  nisi  accedat  aptorum  notitia 
auxiliorum.  Ex  quo  qui  partem  alteru- 
tram , aut  solam  extollunt,  aut  deprimunt  , 
corporis  unius  membra  discerpunt , quae 
nisi  conjuncta  valere  non  possunt . Quam 
ad  rem  praestandam  cum  non  parvam 
operam  adhuc  impenderint  Viri  clarissi- 
mi , et  Tu  cum  primis  Experientissime 
Pkinglee  immortalibus  illis  morborum  ob- 
servationibus , et  experimentis  fidelibus 
remediorum,  restat  etiam  desiderandum, 
ut  ulterius  impendant.  Quis  enim  non  cu- 
piat , artis  ad  soiatium  spectantis  vero- 
rum malorum  generis  humani  tuta  , et 
sola  fundamenta  compleri  ? Quae  ego  per- 
videbam et  agitabam  animo,  cum  vario- 
la rum  sedes  indolui  non  adhuc  constitu- 
tas , quae  maxime  essent  cognitione  di- 
gnissimae. Iu  quo  cum  ea  sedulo  colle- 
gissem, quae  non  perfunctorie  ex  cada- 

veribus  adnotaveram,  visus  mihi  sum  non- 
nihil idoneus,  qui  rera  illam  possem  stu- 
diosius , ac  factum  antea  fuerit , et  co- 
piosius pertractare  . In  spem  etiam  veni, 
fore  , ut  magis  quam  videri  primo  pos- 
set, ad  tanti  morbi  naturam,  curationem- 
que intelligendam  , ejus  rei  cognitio  uti- 
lis videretur.  Cumque  totus  in  eo  essem, 
ut  nullum  operi  meo  statuerem  pretium, 
nisi  id  ex  ingenuis  Naturae  observationi- 
bus procederet , non  diligentiae  peperci 
cum  meae  , tum  praesertim  aliorum  in 
illis  instituendis  fatigandae,  quorum  ani- 
mi nullis  praejudiciis  praeoccupati  , ea 
tantum,  quae  viderent  ingenue  possent 
dicere.  Num  vero  ex  iis  apte  nonnulla 
concluserim  , quae  mihi  inde  visa  sunt  , 
apertissime  promanare  , sapientum  judi- 
cium esto.  Ego  quidem  in  re  exponenda 
analytica  methodo  usus  sum.  Observatio- 
nes , quas  ipse  instituerim,  non  quidem 
omnes  , nec  enim  erat  necesse,  cum  ple- 
raeque  essent  assimiles  , sed  praecipuas, 
nec  paucas  , exposui  primum  , nonnullis, 
ut  locus  erat , animadversionibus  inter- 
sertis. Ex  his  deinde  , experimentis  ad- 

junctis , asserui  constantes  sedes  variola-* 
nim  exterioribus  locis  tantum,  et  aeri  ex- 
positis. Examen  etiam  addidi  observatio- 
num omnium  contrarium  asserentium  , 
et , nisi  me  plurima  deceperunt,  laban- 
tes demonstravi.  Demum  cum  ostende- 
rim , variolas  morbum  esse,  omnino  cu- 
taneum , ejus  ad  cutem  bene  vocandi  ra- 
tiones omnes  , quas  perspectas  haberem, 
sum  persecutus  j parallelo  quodam  insti- 
tuto inter  insertarum  commoda  , et  na- 
turalium pericula  variolarum.  Quae  cum 
pervulgare  decrevissem,  Tu  menti  meae 
statim  occurristi  Pringlee  clarissime,  ad 
quem  haec  lucubratio  digne  mitteretur  : 
quem  ego  doctrinae  copia  , et  soliditate 
judicii  Medicum  habeo  nostra  aetate  prae- 
stantissimum  , ut  et  meam  erga  Te  ob- 
servantiam palam  omnibus  notam  face- 
rem, et  manifesto  ostenderem,  me  in  iis, 
quae  proposui,  ita  meam  qualemcumque 
sententiam  constituere  voluisse  , ut  si- 
mul, veri  unice  amans.  Summorum  Vi- 
rorum, Tuique  in  primis  judicio  luben- 
Mssime  submiserim. 


t 

D E 

SEDIBUS  VARIOLARUM 

SINTA  r M A. 

uae  de  sedibus  variolarum  est  quaestio  , ca 
fines  habet  duos  : primum  ut  constet  , culisne  so- 
la , an  ad  cutis  similitudinem  partes  corporis  omnes 
sub  cute  sitae  , et  praesertim  (piae  ventribus  con- 
cluduntur , aut  pustulent  simul , aut  possint  pustu- 
lare ; deinde  ut  locus  praecise  finiatur  earum  par- 
tium , quae  variolosae  pustulationis  sunt  capaces  , 
ferendis  pustulis  aptus  . Quorum  prior  et  multipli- 
ci utilitate  praestari  lior  est  , et  factus  etiam  nobi- 
lior dissensionibus  Medicorum  . Nam  etsi  nemo  fun- 
ditus rem  tractaverit , plurimi  tamen  ea  de  re  iu- 
cidenter  memorando  quaestionis  corpori  multum 
adjecerunt  . Sed  , aliis  aliud  dicentibus , res  , quam 
oportebat  esse  clarissimam  , et  quam  definire  non 
erat  operosum  , tricis  , et  dubitationibus  est  invo- 
luta • Fx  quo  alios  videas  ? duce  Ferkeliq  7 quem 
primum  habeo  locupletissimum  auctorem  ejus  sen- 
tentiae , quam  vix  Arabs  indicaverat  Avicenna  , 
variolarum  pustulationem  interioribus  locis  ei  ? quae 
in  cute  fit , constanter  similem  adjudicare  ; alios 
lion  ad  refragandum  quidem  institutis  , sed  relatis 

m 

ingenue  , quae  sibi  forte  occurrerint  , observatio- 
nibus , contrariae  prorsum  sehtentiae  tradere  ar- 
gumenta . Ita  , pro  utraque  sententia  dicentibus 
Viris  auctoritate  praecipuis , si  quis  magno  nume- 
ro adjutus  observationum  non  succurrat  , cui  cre- 
das , semper  ambigas  oportet  , neque  perspectam 
habeas  rem  ad  maximas  ducentem  , et  nobilissi- 
mas veritates  . Nunc  quando  nobis  fortuna  in  hoc 
negotio  Morgagni  operam  invidit  , qui  solus  , ni 
singulare  obstitisset  fatum  , quo  variolosa  cadave- 
ra minus  pertractaret  , quaestionem  egregie  defini- 
re potuisset  , utile  fuerit  artis  indigentiae  in  re  non 
levi  quadantenus  subvenire  . Mihi  cum  hominum 
sententiis  nulla  res  erit  ; nam  homini  quid  faciat 
tantum  , feratque  Natura  definituro  fuerit  satis  con- 
suluisse eam  diligenter , et  repetito  . Constabit  per 
se  postea  fideli  narratione  rerum  , quas  frequenti- 
bus exemplis  in  Natura  viderim  , qui  vera  nobis, 
qui  falsa  obtruserint  . Ipse  hoc  unum  spondeo  , 
me  , quae  observaverim  , paucis  subdubitanter  an- 
nexis , quae  mihi  ipsarum  meditatio  rerum  extu- 
derit , sine  ullo  partium  studio  candide  relaturum. 

II.  Praeeat  autem  omnes  militis  casus  anno- 
rum septem  supra  quadraginta  variolis  interempti : 
quarum  historia  si  dissecti  cadaveris  observationi 
praeponatur  , rem  , credo  , lectori  meo  non  inu- 
tilem efficiam  . Is  sub  finem  Octobris  anni  176 3 
receptus  est  in  Nosocomium  . Erat  corpore  qua- 
drato , cholerico  temperamento  , tertium  jam  diem 

continenti  febre  vexatus  , quam  pertinax  comita- 
batur capitis  dolor  . Pulsus  .haud  valde  erant  fre- 
quentes , magni  tamen  potius  , et  , pro  corporis 
habitu  , molles  (lxxv.),  calor  carnium  flammeus, 
inquies  multa  . Ingenii  febris  eramus  incerti  , cui 
citra  haec  nihil  praeter  naturam  adjiciebatur  . Sed 
tamen  ut  capitis  dolori  , et  calori  tanto  medere- 
mui  , sanguinis  uncias  octo  e brachii  vena  educi 
jussimus  , cibo  abstinere  , aquae  fontis  purae  fri- 
gido potu  subinde  refici  , accedente  quarto  mor- 
bi die  , seri  lactis  perpurgati  , et  aqua  aequaliter 
diluti  , hbiam  pluribus  potionibus  haurire  . 

III.  Quae  cum  essent  eflecta  , quarto  ipso 
die  aegrum  adivi  ; quem  ego  eminus  prospectans 
dejerassem  in  capitis  , et  colli  erysipelas  incurris- 
se , adeo  rubore , etsi  non  aequabiliter  fuso  , sed 
extensis  late  maculis  , et  subinde  distinctis  , illae 
sedes  inficiebantur  , nisi  propius  admotus  colora- 
tam rubro  cutem  , sed  ne  minimum  quidem  tu- 
midam aspexissem  , quippe  in  qua  naturales  rugae 
integrae  visebantur.  Diaetae  itaque  statu  eodem  ser- 
vato , Naturae  molimen  spectabamus,  quum  quinto 
morbi  die  rubrae  aliae  late  fusae  similes  maculae 
pectus  cum  primis  , anterioremque  genuum  partem 
occuparunt  . Sed  , hoc  die  declinante  , quae  sim- 
. plici  floymios  imagine  se  maculae  exhibuerant  , 
tubercula  variolosa  emittere  coeperunt  , in  fronte 
prunum  , hinc  per  reliquam  faciem  . Quae  pustu- 
latio aucta  est  sexto  die  , et  per  corpus  uni  ver- 

sum  cum  ex  maculatis,  tum  ex  integris  locis  se  ef- 
fudit . Novissimum  augmentum  septimo  obtinuit  : 
quo  die  , eum  universum  aegri  corpus  spectarem, 
animadversione  vidi  dignum  , quod  cum  omnes 
illae  rubrae  maculae  ubique  per  corpus  pustulas 
emisissent , solae  quae  erant  in  pectore,  et  dorso, 
in  alvo  , et  lumbis  , etsi  omnium  amplissimae  vi- 
derentur , rarissimas  pustulas  habebant  ( lii)  . Ut 
adeo  haec  loca  capiti  , et  artubus  comparata , om- 
nium minime  allecta  viderentur  . 

IV.  Cum  septimo  autem  morbi  die  faucium 
molestia  , quae  pridie  coeperat  , increvisset , una- 
que  urgeret  deglutitionis  difficultas  , et  tussis  cre- 
bra , necessaria  visa  est  earum  inspectio  . Quas 
cum  vellem  observare  , aegri  ore  aperto  , totum 
palati  fornicem  , uvulam  , linguam  totam  , buc- 
cas demum  , pustularum  longe  refertissima  depre- 
hendi . Fauces  vero  ipsas  , cum  maxime  videre 
cuperem  . an  pariter  obsiderentur  , linguae  , ma- 
xime ad  basim  , tumor  , isthmum  faucium  pene 
occludens  , impedivit  . Sed  ei  tamen  suspicioni  lo- 
cus erat  propter  insigne  deglutitionis  impedimen- 
tum , faucium  dolorem  , et  tussim  molestam  . Ar- 
teriarum autem  pulsus  ad  hunc  diem  sensim  soli- 
to ampliores  , mollioresque  facti  . Itaque  jubere 
visum  est  , pulverem  ex  contrita  camphora  con- 
spergi subter  lintea  , quibus  aeger  incubaret  , et 
in  frigidi  seri  lactis  aqua  diluti  potionibus  perse- 
verare . 

V,  Die  autem  octavo  pulsus  in  carpis  explo- 
randi facultas  prorsus  est  adempta  , occupatis  va- 
riolarum  mole  aucta  locis  , eovumque  cute  tume- 
facta . Sed  nova  quaedam  caloris  atmospliaera , 
incredibili  afflatu  ab  aegri  corpore  procedens,  hoc 
die  sentiri  coepit  , quae  succedente  nono  , evasit 
intensissima  . Nam  , si  proxime  accederes  , is  ca- 
loris afflatus  erumpere  sentiebatur  ? qui  sine  insi- 
gni molestia  tolerari  -non  poterat  . Mecum  quot- 
quot aderant  medicinae  studio  praesentes  , exper- 
ti sunt , quanta  ferocia  calor  ille  manibus  accede- 
ret vel  ad  duorum  pedum  distantiam  contra  ae- 
grum obversis  : certe  , haud  fallo,  omnibus  vide- 
batur quasi  prunas  incensas  objectas  habere  , qua- 
rum afflatus  etiam  nares  attingeret  sat  moleste  . 
Quae  res  etsi  nimia  videri  possit  , 'generi  tamen  , 
et  stadio  variolarum  , in  quo  aeger  versabatur  , 
erat  adaequata  . Nam  fere  omnium  hujus  gene- 
ris ( vi  ) variolosarum  a primis  ipsis  eruptionis 
temporibus  atmospliaera  notabiliter  incalescit  , ut 
si  volam  manus  eorum  culi  proxime  advertas  , 
singularem  afflatum  calorificum  facile  percipias  : e- 
ruptione  autem  perfecta  , et  maturatione  pustula- 
rum valescente  , acrior  afflatus  fit  ; qui  matura- 
tione exacta  demum  mitescit. 

VI.  Quae  tanta  calorifica  emanatio  cum  se- 
quitur hoc  genus  variolarum  , quas  constabit  fuis- 
se crystallinas  ( xix.  ) , carum  symptoma  indivi- 
duum adeo  et  proprium  est  , ut  ne  cum  illa  qui- 

dem  febre  habeant  commune  , quae  ab  emanatio- 
nis  plenitudine  Tv$a2r\$  rvpsTos  graecis  dicta  est  : 
cujus  etsi  rarissima  sint  exempla  , quando  tamen 
occurrunt  , notabiliter  diversam  , ut  mihi  ferme 
constat  , ab  hac  variolosorum  habent  emanatio- 
nem . Semel  enim  eam  febrem  observavi  ; sunt 
namque  ejus  casus  oppido  rari  , ex  quo  factum 
opinor  , ut  Graeci  ipsi  in  ejus  notione  discrepa- 
verint , inter  quos  illud  nomen  natum  ad  quin- 
que res  diversas  tam  implicite  traduxit  Hippocra- 
tes (a)  , ut  debuerit  Galenus  suo  iterum  tem- 
pore veros  ejus  characteres  explicare  (b)  . Obser- 
vavi autem  Juliani,  qui  pagus  est  ad  quinque  mil- 
lia passuum  Neapoli  septentrionalis  , in  presbyte- 
ro strigoso  , biliosae  naturae  , infra  tricesimum 
aetatis  annum  bene  agente  . Fuerat  is  pedestribus 
itineribus  continenter  vexatus  , victuque  usus  va- 
go , cum  Septembri  mense  anni  i 7 5$  in  rigo- 
rem sub  vesperam  incidit  , quem  febris  est  secu- 
ta . Sensibus  internis  , externisque  statim  captus 
noctem  egit  ad  usque  vesperam  sequentis  diei ; 
quo  tempore  in  sudorem  solutus  resipuit  . Vix 
quatuor  elapsis  horis  , tanquam  ottfopsroj,  sub  me- 
diam noctem  novo  accessu  corripitur  , iisdem  sym- 
ptomatis , pari  modo  ad  finem  perducto  . Tertio 

- ^ »1  ■ ■ T 

(a)  De  Internis  affectioni-  Quod  nihil  Hippocrate 
bus  Cap.  xlii  ad  xlvi.  etc.  C.  2» 

(i>)  In  C0111.  adv.  lycujw. 


die  , et  quarto,  et  quinto,  post  quem  diem  aegrum 
ipse  primum  invisi  , tenore  pari  se  febrem  habuis- 
se Medici  retulerunt  . Elicuerant  ei  sanguinem  ; 
sine  effectu  purgamento  alvum  movere  tenta  verant, 
adhuc  clausam  ; vesicatoria  cruribus  apposuerant. 
Eo,  quo  visi  , die  , aegrum  inveni  supino  situ 
stratum  , comatosiun , sudore  mollem  , herbei  co- 
loris , strigosissimum  , pulsibus  frequentibus , mol- 
libus potius  , et  nonnimiam  granditatem  affectan- 
tibus ; vocatum  vix  oculos  aperire  vidi  , nec  vo- 
cem reddere  . Erat  hora  matutina  vix  a novo  fe- 
bris accessu  quinta  , et  aegri  corpus  , quod  de- 
tegi spectaculo  captus  totum  jussi  , tam  conferte 
vaporem  undique  emanabat  , praesertim  de  abdo- 
mine  , quod  erat  ad  spinam  valde  deses  , ut  du>- 
sa  opaca  nubes  aegrum  totum  involveret , ultra  di- 
midii pedis  altitudinem  a capite  ad  calces  undique 
assurgens  . Is  vapor  non  aliter  oppositae  manus 
volae  adhaerebat  collectus  , quam  si  aquae  ignis 
opera  in  vaporem  solutae  opponeretur  . Resolvi 
coipus  in  vaporem  videbatur  , et  tariquam  velle 
sub  oculis  evanescere  . In  magnum  equidem  exem- 
plum , quo  vetus  illud  evinceretur  ab  Hippocrate 
dictum  saTrvoov  oXoy  ro  (<?)  . Et  erat  mirum 

neque  pulsus  creberrimos  adesse  , neque  nimium 
mordacemque  calorem  ad  ejus  corporis  attactum 
percipi  : tepor  enim  quidam  observabatur  f et  va- 

(c)  In  Sectione  vi . Libri  vi.de  Morbis  poliar  ibus* 

poris  odor  nauseosus  . Quotidie  ita  fieri  solitu*^ 
domestici  affirmabant  . Nusquam  macula  toto  cor- 
pore visebatur  , non  pctechiae  , non  puncticulae  . 
Urinae  paucae  vix  a naturalibus  diversae  . Ex  quo 
facile  erat  arguere  febrem  quotidianam  remitten- 
tem , sub  cujus  accessibus  veneficae  veluti  aurae 
affiatu  sanguis  invadebatur  , nervis  inimicae  , cor- 
di cum  primis  , totique  vasorum  ordini  , quorum 
robur  , et  vis  motrix  concideret  ; et  cujus  caussa 
dissolverentur  vincula  naturalem  sanguinis  tenaci- 
tatem efficientia  , qua  cavetur  , ne  vasis  exeat  ; ita 
ut  resolutus  in  vaporis  formam  emergeret  . Huic 
aegro  saluti  fuit  cortex  peruvianus  in  ipso  febris 
vespertino  decessu  ad  dimidiam  unciam  cum  duo- 
decim campliorae  granis  in  duas  doscs  exhibitus  , 
justis  intervallis  ante  novam  accessionem  assumptas. 
Nam  septima  accessio  mitissima  advenit  , nec  sen- 
sus abstulit  , nec  tantam  attulit  vaporationem  : ven- 
ter ut  a magnis  corticis  dosibus  saepe  fit  , solu- 
tus  , viridem  multam  eliquatam  bilem  reddidit  . 
Repetito  aliquoties  cortice  cum  magna  illa  camplio- 
rae dosi  , convaluit  aeger  decimo  septimo  . 

VII.  Ex  quo  exemplo  vaporiferae  febris  , 
ct  vere  r y (pensos  , luculenter  apparet , quantum 
ejus  emanatio  liumida  potius  , et  visibilis  ? ab  ista 
variolosorum  sicca  , et  calentissima  transpiratio- 
ne  sit  diversa.  Quam  si  quis  velit  assumere  ad  de- 
monstrandum magnam  ? inter  omnes  variolarum 
species  , crystallinarum  vim  ad  contagium  sui  , ct 


I 


( '85  ) 

infectionem  longius  propagandam  , nemo  opinor  s «5 
nae  mentis  refragabitur  . Vero  enim  simile  est  , 
hoc  omne  spirituosum  , quod  variolosi  isti  tanto 
impetu  spirant  , aut  totum  variolosum  venenum 
esse  volatile  redditum  , aut  maximam  partem  ve- 
neno illo  constare  , quod  penetrare  corpora  aptum 
sit,  et,  si  dispositionem  in  iis  invenerit  (lxxii  ), 
possit  variolare  . Neque  enim  omnia  corpora  aeque 
susceptibilia  sunt  contagii  : et  saepe  vidi  variolas 
nunquam  passos  pueros  , adultosque  , variolosos 
omne  genus  impune  tractavisse  ignoto  quodam  suae 
constitutionis  ingenio  : alios  vel  in  aetate  jam  de- 
crepita afllatu  solo , absque  ullo  contactu  , vario- 
las contraxisse  . Boneti  patris  illustre  exemplum 
est  , qui  septuagenario  major  , variolas  nondum 
passus  , accersitus  ad  juvenem  variolosum  , cum 
ejus  faciem  miraretur  horrendum  in  modum  tumi- 
dam , remotisque  stragulis  reliquum  corpus  dete- 
rius affectum  ei  ostenderetur,  teterrimo  odore  per- 
culsus est  adeo  , ut  praecipitem  fugam  capessere 
debuerit  : variolis  nihilominus  correptus  ejusdem  in- 
dolis intra  paucos  dies  defunctus  est  (d). 

VIII.  Aeger  autem  ille  noster  nono  die  pu- 
stulas aliquot  per  frontem  , et  faciem  suppuratas 
coepit  ostendere  : et  quae  palati  cavum  (iv)  oc- 
cupabant , ruptae  in  primis  pene  omnes  ingentem 


(d)  In  Medicinae  Septentrionalis  Tom.  II.  p.ig.  5 5-5. 

effecerunt  salivationem  . Cujus  tantae  in  eo  excre- 
tionis , eaedem  , quae  omnibus  , quibus  illa  acci- 
dat  , variolosis  , caussae  erant  : ruptae  jam  natae 
per  palatum  pustulae  , et  ulcerum  molestia  sedes 
illas  affligentes  . Quarum  stimulo  plus  humorum 
ad  palatum  convocari  solere  , et  ita  , qua  data  ve- 
luti  via  , exonerare  sanguinem  sese  pravis  , si  qui- 
bus redundet  , humoribus  , Naturae  legibus  con- 
sentaneum est  . Ex  quo  salivatio  variolosa  volun- 
tarium effectum  habet ; naturale  enim  homini  est, 
quae  linguam  palatumve  ejus  , faucesve  vellicant , 
exspuere  . Ejusque  potior  scaturigo  non  in  orga- 
nis naturalibus  est  salivam  veram  excernentibus  , 
sed  in  morbosis  illis  , et  novis  . Nec  mysterium 
in  ea  ullum  est , et  aequae  benignas  potest  ac  ma- 
lignas variolas  comitari  , malo  potius  effectu  , quam 
signo  ; nam  exhaurit  saepe  machinam , et  affluen- 
tia humoris  , palatum  inflat  , et  fauces  , non  si- 
ne deglutitionis  detrimento  : redundantia  etiam  sali- 
vosi humoris  , somni  maxime  tempore  , suffoca- 
tionem saepe  minatur  . Caeterum  fieri  solet  in  va- 
riolosis cum  pustularunt  palatum  , et  buccae  , et 
fauces  , alias  non  accidit  . 

IX.  Sed  in  volis  manuum,  quae  pustularum 
erant  refertissimae  , molestum  etiam  nono  ipso  die 
pruriginis  sensum  se  persentire  aeger  indicavit ; 
quod  puris  iis  in  pustulis  innascentis  erat  indicium. 
Quo  tempore  pulsuum  status  qui  fuerit  , ego  pa- 
riter nescio  *.  adeo  ubique  arteriae  cutis  tuuioie 


( '87  ) 

occulebantur  . Raucitatem  tamen  , deglutiendique 
difficultatem  in  aegro  auctam  eo  die  vidi  , qui  vix 
paucas  aquae  guttas  poterat  recipere  . Decimo  au^ 
tem  die  pustulae  per  faciem  suppurationem  tantam 
fuerant  adeptae  , ut  jam  nonnullae  invicem  com- 
miscerentur : quod  ne  in  omnibus  fieret,  forfice  pu- 
stularum suppuratarum  sedes  eminentiores  jussi  pau- 
lulum amputari , quo  pus  contentum  emitterent  . 

X.  Nam  undecimo  die , cum  cutis  universae 
tumor  crevit , et  multae  jam  per  corpus  pustulae 
passim  suppuratae  apparuerunt , placuit  , ut  omnes 
similiter  amputarentur  . Verum  aeger  pruritu  sol- 
licitatus scalpere  passim  corpus  , et  artificis  operae 
refragari  . Tussi  interim  albi  glutinis  aliqua  copia 
excreabatur  , raucedo  perstabat  , salivatio  copiosa  : 
itaque  jussum  est  colluere  fauces  decocto  hordei  , 
addito  pauxillo  mellis  rosacei . Sub  noctem  hujus 
diei  sponte  alvum  aeger  primo  exoneravit  paucis 
faecibus , et  dnris  . Calorifica  atmosphaera  (v)  hoc 
potissimum  die  acrior  est  observata  . 

XI.  Duodecimo  autem  die  multum  quidem 
pustularum  per  reliquum  corpus  suppuratio  proces- 
sisse visa  est  , nec  tamen  universi m recepta  , su- 
perstitibus adhuc  non  paucis  inflammatis  pustulis  , 
et  crudis  . Cutis  faciei  paullo  tumidior  hoc  die 
fuit  : deglutitio  prorsus  impedita  ; anhelitus  insignis, 
tussis  molestior  , et  materiata  : pulsus  , ut  poterat, 
explorati  , amplissimi  videbantur , et  pene  txtfvp&ot. 
Territus  aeger  difficultate  deglutiendi  , et  angustia 

respirationis  , morti  se  proximum  lioc  die  praedi- 
cabat . Collutionibus  tamen  insistendum  esse  jus- 
simus , sanguinis  uncias  quinque,  cucurbitulis  sub 
aures  ( qui  locus  est  gy  xoo  > quem  lau- 

davit Hippocrates  , si  intumesceret  in  anginosis  (e), 
et  quem  , ut  puto , recte  Aretaeus  (/)  interpreta- 
tus est  juxta  maxillas  ) scarificatis  elici  , niliil 

mutato  reliquo  regimine  . 

XII.  Decimo  tertio  die  suppuratio  fuit  jam 
universalis  , neque  pustula  cruda  superesse  ulla  visa 
est : faciei  pustulae  pleraeque  apertae  pus  mana- 
bant , cum  e postica  sede  femoris  sinistri , in  quam 
aeger  decumbebat , latissima  cuticulae  portio  exci- 
dit , quae  integra  ob  pustularum  suppuratarum  com- 
mistionem  a cute  secesserat  . Ad  quam  sedem  al- 
bum de  cerussa  unguentum  , quo  nudatam  cutem 
tueremur,  applicari  jussimus  . Caeterum  concocti 
glutinis  screatus  cum  tussi  processit  , et  deglutitio 
admodum  expedita  visa  est , ut  aquam  aeger  libe- 
re potuerit  recipere  , 

XIII.  Decimo  tandem  quarto  die  inter  pustu- 
las artuum  suppuratas  tantum  commercium  passiin 
exstitit  , ut  multis  in  locis  cuticula  amplissime  se- 
cesserit a cute,  saccumque  purulentum  repraesen- 
tant . Hi  autem  sacci  , cum  se  per  lectum  aeger 
volveret  , sensim  abrupti  pus  emittebant  : quo  e- 


(e)  Apliorism.  vi.  xxxvn. 
(Q  13e  Acut.  Caus.  et 


sign.  Cap.  vn. 

misso  , eadem  illa  per  lectum  actione  amplissimae 
epidermidis  portiones  excidebant  , quarum  nonnul- 
las propriis  ipse  manibus  aeger  sibi  detraxit  : prae- 
sertim e genibus  . Cutis  detecta  eodem  albo  un- 
guento operta  est  ; et  cum  a die  decimo  tertio  a 
gangraena  in  cute  sic  nudata  non  leviter  pertime- 
scerem, exinde  corticis  peruviani  unciam  dimidiam 
quotidie  aeger  assumpsit  frequenti  adjuncto  potu 
decoctionis  chamaemeli  . Pulsus  hoc  die  perstite- 
runt ampli ; et  aquae  potus  sedulo  commendatus. 
Sub  hora  tamen  tertia  pomeridiana  cum  aeger  va- 
ria cum  vicinis  aegris  esset  collocutus , sibique  gra- 
tularetur de  iam  recuperata  sanitate  , repentino  , 
tanquam  specimen  superstitum  adhuc  virium  ad-» 
stantibus  praebiturus , surrexit  e lecto  solus  , et 
humi  institit  . Sui  vero  sustinendi  impos  in  faciem 
illico  procidit  , et  sinciput  impetu  tanto  in  parie- 
tem oppositum  impegit  , ut  magna  cutis  portio  ex 
frontis  osse  secederet  . Sublevatus  , vix  in  lectum 
contremiscens  repositus  , expiravit  . 

XIV.  Post  viginti  quatuor  horas  ejus  cada- 
ver in  Theatrum  ferri  jussimus  , non  tam  visuri 
quousque  variolarum  pustulae  partes  corporis  va- 
rias occupassent , quam  ut  indicium  etiam  aliquod 
deprehenderemus,  quo  posset  constare  lapsus  vi  ne 
tantum  aeger  occubuerit  , an  capitis  , vel  pectoris 
laesione  aliqua  insigni  a morbo  facta  , unde  deli- 
rus forte  a lecto  surgens  , passus  illum  sincipitis 
ictum  , sibi  potius  proximam  mortem  anteverterit. 

Et  vero  ut  in  theatrum  cadaver  est  perlatum  , et 
tractari  primum  coepit  , illud  mirum  fuit  , quod 
flexilitatem  tantam  membrorum  articuli  servabant, 
ut  nihil  in  vivente  desiderari  ulterius  potuisset  . Ma- 
gno utique  indicio  laxitatis  solidorum  , quam  dis- 
solventi principio  imbutus  sanguis  induxerat  . Dein- 
de cutis  pustulae  , quae  adhuc  integrae  supererant, 
visae  sunt  omnes  de  mole  sua  , quam  vivente  ad- 
huc aegro  ostendebant , plurimum  deperdidisse  : 
quarum  plerasque  ita  subsidentes  cum  incidi  jube- 
rem , contra  id  quod  exspectabam  , ut  pure  ple- 
nas invenirem  , vacuas  pene  deprehendi  , pauxillo- 
que  sublacteae  lymphae  vix  refertas . Cuticula  ve- 
ro , qua  pustulae  claudebantur  , triplo  fere  crassior 
solito  , et  tanquam  humore  turgida  apparuit  . Cute 
incisa , abundans  ei  substrata  erat  pinguitudo  , quae 
per  corpus  universum  occurrebat  adeo  imbuta  lym- 
phatico humore  , praesertim  in  illis  sedibus  , quae 
magis  intumuerant  , ut  nihil  haberet  ab  eo  statu 
diversum  , qui  in  oedematosis  solet  occurrere.  His 
extrinsecus  perspectis  , ad  interiores  sedes  perscru- 
tandas transivimus  : coeptum  autem  a capite. 

XV.  Caput  erat  cum  trunco  conjunctum  , 
cum  ejus  sectio  instituebatur.  Cujus  tegumenta  ut 
plus  quam  alibi  per  corpus  intumuerant  , ita  sub 
cute  effusam  in  cellulosa  membrana  uberrimam 
lymphae  copiam  ostenderunt  . Calvaria  in  orbem 
secta  , detractaque,  dura  mater  sanissima  visa  est; 
qua  incisa  , cerebrum  apparuit  , cujus  venae  sub- 

nigro  sanguine  turgidulae  eleganter  discurrebant  , 
nulla  vel  minima  aeris  bullula  sub  arachnoidea  ap- 
parente. In  ventriculis  majoribus  vix  consueta  ma- 
j or  vaporis  copia  fuit . Elevata  tandem  cerebri  ba- 
si , vapor  solito  copiosior  ei  subjectus  apparuit  : 
nam  in  foveis  cribrosis  praeter  modum  redunda- 
bat ; et  circa  infundibulum  integra  illa  arachnoi- 
deae vagina  , quae  nervos  tertii  paris  , adsitasque 
partes  concludit , saccum  aqua  plenum  referabat  . 
Caeterum  nullum  fuit  spatiolum  basi  cerebri  5 et 
calvariae  interpositum  , quod  non  esset  collecto  va- 
pore aquoso  plenissimum  : et  magna  illa  spinae 
cavea  calvariae  cavo  continua  , eodem  uti  solet  , 
fuit  egregie  completa.  In  quo  nihil  erat  , si  co- 
piam excipias,  praeter  naturam.  Caeterum  in  sede 
collisum  sinciput  spectante  , neque  in  osse  , neque 
in  cerebro , gravis  ulla,  et  sensibilis  laesio  apparuit. 

XVI.  Capitis  interioribus  satis  perspectis  , ad 
collum  transivimus,  in  quo  multa  nobis  se  obtule- 
runt animadversione  dignissima  . Cum  enim  a te- 
gumentis carnibusque  superpositis  trachaeam  nudari 
jussissemus,  et  a summo  ad  imum  secundum  lon- 
gitudinem aperiri  , ejus  facies  interior  , quod  erat 
• ^ 

in  maxima  exspectatione  positum  , pustulis  variolo- 
sis  in  confertissimum  agmen  dispositis  plenissima  visa 
est  , quarum  aliae  quidem  ovales  , pleraeque  vero 
mixtam  figuram  habebant,  vel  quia  difformes  natae 
erant , vel  quia  simul  commixtae  figuram  a nativa 
diversam  acquisiverant . AJbidae  tamen  erant  omnes; 

et  quemadmodum  illae  , quae  dissectae  fuerant  in 
cute  , non  quidem  pus  continebant,  sed  pauculum 
fluidi  lymphatici  humoris.  Cumque  a trachaea  se- 
ctio ad  bronchia  descenderet,  haec  quoque  ad  ter- 
tiam usque  ramorum  divisionem  intrinsecus  confer- 
tim  pustulata  apparuere  : quorum  tamen  pustulatae 
rubentiores  erant,  et  humore  sanguineo  extrinsecus 
refertae  , quo  humore  cavum  ipsum  bronchiorum 
redundabat.  Superiores  etiam  trachaeae  partes  eadem 
labes  infecerat  , quas  omnes  confertum  pustularum 
agmen  occupaverat  ; ligamenta  scilicet  glottidis  , la- 
ryngis ventriculos,  et  quidquid  reliquum  est  ad  su- 
pernos usque  limites.  Epiglottidis  utraque  facies  , 
lateralia  ejus  ligamenta  , lacunaria  illa  duo  , quae 
his  ligamentis  , summoque  laryngis  hiatui  interpo- 
nuntur , uno  eodemque  variolosarum  pustularum 
agmine  tenebantur  . Omnes  autem  , quae  in  pha- 
rynge erant  pustulae,  sublividae  apparebant.  Pha- 
ryngis fundus,  qua  post  laryngem  arctatus  in  oe- 
sophagum facessit  , pustulis  etiam  undique  plenus 
erat , ita  ut  exterior  arytenoidum  cartilaginum  se- 
des iisdem  confertissimis  occuparetur.  Qua  re  per- 
specta , ad  credendum  trahebamur  , fore  quidem 
ut  oesophagum  parilibus  pustulis  plenum  invenire- 
mus : sed  contra  accidit.  Namque  pharyngis  fun- 
dus , ubi  primum  contractus  in  oesophagum  tran- 
sibat , pustulis  illis  protinus  omnino  deficiebatur  , 
quarum  per  reliquum  oesophagi  tractum  ne  mini- 
mum quidem  indicium  apparuit.  Oesophagus  au- 

tem  secundum  longitudinem  ad  ventriculum  usque 
dissectus  magnam  dedit , qua  farciebatur  , lactigi- 
nosi  muci  copiam  (xxn). 

XVII.  Pectore  aperto,  pauca  praeter  naturam 
apparuere.  Nam  pericardium  vix  majorem  consuetae 
aquae  copiam  habebat  , subrubram  tamen,  et  coa- 
gulatis particulis  innatantibus  referiam.  Cor  certe 
majus  erat , ac  potuisset  expectari  : cujus  superfi- 
cies admodum  inaequalis  in  facie  convexa  ventri- 
culi anterioris  , qua  in  sede  pinguitudinem  habere 
solet  , nonnihil  rubescentis  lymphae  pinguitudini 
commixtum  ostendit.  Auriculam  anteriorem  , con- 
tinuosque cavarum  truncos,  polypus  implebat  prae- 
giandis  subflavi  coloris.  Pulmones  sani  omnino 
erant  : neque  in  reliquis  pectoris  partibus  morbosi 
quidquam  aliud,  nedum  pustulosi  , est  observatum . 

XVIII.  Praecipua  tamen  cura  in  perscrutando 
abdomine  lestabat  , ventre  viscerum  plenissimo  , 
quorum  praesertim  variolae  multis  observationibus 
praedicantur.  Inquisitum  est  primum  in  omentum, 
quod  adeo  erat  pinguitudine  dives  , ut  ultra  um- 
bilici regionem  plurimum  descenderet  : nihil  in  eo 
tamen  diligenter  observato  apparuit  variolosi.  Fuit 
pariter  ventriculus  optimi  habitus  ; nam  satis  con- 
tractus , ut  solet  m jejunantibus,  postea  quam  est 
dissectus  , pauculum  continere  visus  est  albidae  il- 
lius materiae  , qua  refertum  oesophagum  observa- 
veramus. Arctum  pariter  duodenum  , eamdemque 
materiam  continebat  aliquot  flavis  biliosis  striis  in- 

terstinctam.  Reliqua  intestina  faecibus  vacua  pauco 
aere  distendebantur  , albissima  , et  pellucida  sic  , 
ut  rugae  interiores  extrinsecus  distinguerentur,  Je- 

o 

cur  ? lien  , renes  , ab  omni  pustularum  specie  li- 
bera, vix  tantulum  mole  excedere  visa  sunt.  Sed 
in  jecore  substantia  flaccidior  consueto  manifestius 
apparebat  . Quod  cum  undique  mundissimum  ob- 
servassem , propter  imum  acutum  ejus  marginem 
fundo  vesiculae  fellis  proximum  , videre  mihi  ta- 
men visus  sum  minutulas  prominentes  quasdam 
molles  albissimas  hydatides,  vix  quartam  milii  se- 
minis partem  mole  aequantes  : quae  cum  veluti  na- 
scentes viderentur,  scalpelli  acie  diligenter  punctae, 
limpidi  aquosi  humoris  vix  visibilem  guttulam  e- 
' mittendo,  reliqua  cum  jecoris  superficie  aequaban- 
tur. Quatuor  certe  , aut  quinque  , numeravi  . Ni- 
tida erat  fellis  vesicula  , et  amplissima  , bileque 

nigerrima  , et  filamentosa  distendebatur  . In  liene 
s 7 . . . . 

illarum  etiam  hydatidum  , quas  m jecore  vidi  , 
etsi  , nonnulli  se  videre  negabant,  satis  tamen  di- 
stinxisse mihi  tres  visus  sum  , molis  ejusdem  , et 
naturae  ; quae  in  renibus  , etsi  omni  diligentia  in- 
quisiverim  , omnino  non  apparuerunt.  Nam  prae- 
ter flacciditatem  communem  viscerum  omnium  cha- 
racterem , in  succenturiatis  renibus  , qui  sub  flavo 
humore  quodam  erant  referti,  nihil  quicquam  cul- 
pari potuit.  Urethra  ad  vesicae  urinariae  cavum 
usque  aperta  , ne  minimam  quidem  speciem  pu- 
stulae ostendit. 

XIX.  Quae  cum  essent  observata  , etsi  du- 
bium relinquebatur  vine  morbi  prorsus  internecina 
aeger  occubuerit,  cujus  caeterum  stadium  novissi- 
mum multa  cum  spe  salutis  attigerat,  et  quem  eo- 
dem tempore  miles  alter  pene  tricenarius  , iisdem 
fere  symptomatibus  prehensus  , feliciter  evaserat  ; 
an  capitis  illo  ictu,  a quo  tamen  intrinsecus  ma- 
nifestae laesiones  non  apparuerunt,  erat  tamen  mi- 
nime dubium  genus  variolarum  , quod  aegrum 
afflixerat  , et  praeclara  locorum  natura  , quae  in- 
sederant . Nam  ex  apertione  illarum  , quae  in  cute 
integrae  superfuerant  , apparebat  , pustulas  vario- 
losas  ichore  potius  puri  simili , quam  bono  fuisse 
pure  , et  glutineo  refertas  . Qui  ichor  facili  nego- 
tio timore  illo,  quo  percussus  aeger  correptus  est, 
potuit  in  sanguinem  remeare  , nervosque  prehen- 
dere convulsione  mortifera.  Ea  est  enim  timoris  na- 
tura , ut  repressis , qui  in  cute  sunt  humoribus  ad 
mieiiora  , secietiones  internas  eo,  quod  a cute  re*'* 
pulit  , adaugeat.  Ex  quo  facile  apparet  pustulas 
illas  pertinuisse  ad  genus  variolarum  , quas  cry- 
stallinas appellamus  ( lxxx  ).  Quae  cum  multas 
ob  caussas  , tum  ob  facilitatem  retrocessionis  pe- 
nculosissimae  omnium  solent  haberi  * nam  latex  ille 
fluidus  , et  causticae  aquae  similis  , quem  inclu- 
dunt , si  remeet  in  sanguinem  , nervis  est  maxime 
inimicus  , quos  stygiae  instar  aquae  corripit,  et  con- 
vulsionem excitat  mortiferam.  Solvit  latex  idem  san- 
guinis elementa  , et  solidorum  densitatem  imminuit: 

ex  quo  non  minima  ratio  tantae  flexilitatis  omnium 
membrorum  a morte  est  deducenda,  ejusq  ue  flacci- 
ditatis  , quam  viscera  ostenderunt. 

XX . Transirem  nunc  etiam  ad  demonstrandum 
quid  h aec  ipsa  docuerit  cadaveris  dissectio  de  sedi- 
bus , quas  tenuerint  variolae  , nisi  aut  per  se  id  fie- 
ret ex  parte  manifestum,  aut  satis  unam  observatio- 
nem crederem  , quae  rem  tantam,  cui  maximae  ve- 
ritates innitantur  , definiret.  Dabo  alteram  , quam 
in  puero  duodecim  annorum  confluentissimis  variolis 
defuncto  , instituimus  : cujus  morbi  historiam  ( nec 
enim  , nisi  cum  ad  dissecandum  ejus  cadaver  est  al- 
latum, observavimus  ) qualem  accepi  tradam.  Bru- 
malis acerrima  tempestas  exceperat  annum  1766. 
Cujus  primis  diebus  sublatus  de  platea  , in  qua  de- 
cubuerat , infimae  sortis  puer  perlatus  est  in  Noso- 
comium. Quatuor  jam  dies  prodiverant  variolae.  Vi- 
xerat sub  divo  pene  nudus  , nam  thorace  , et  abdo- 
mine exceptis  , quas  sedes  laneo  panno  semilacero 
vix  integerat  , reliquum  patebat.  Variolae  prodive- 
rant , quod  et  ipsi  spectabamus  , confluentissimae. 
Febris  erat  parca  quum  eo  die,  qui  erat  morbi  quin- 
ius , partitis  dosibus  illi  exhibuerunt  unciam  corti- 
cis peruviani.  Die  sexto  suppuratio  apparuit  plera- 
rumque  pustularum  faciei  ; sed  interim  tumor  cutis 
nullus  erat  , neque  in  facie  , neque  in  reliquo  cor- 
pore , et  subsidere  variolae  universim  visae  sunt,  sic 
ut  septimo  exeunte  die  , multis  inutiliter  , quo  su- 
blevari posset , tentatis,  gravi  jam  anhelitu , mox  et 
sopore  prehensus  aeger  occubuerit. 

XXL  Cujas  cadaver  cum  ipsi  observaremus 
tenuit  nos  primum  multitudo  pustularum  extrinsecus 
spectabilium  , quarum  facies  erat  plenissima  , ubi 
crustatae  apparebant.  Sed  pectus,  et  potissimum  ab- 
domen , uti  et  dorsum  , ac  lumbi  rarissimas  , di- 
spersasque  pustulas  habebant  i quod  eo  videbatur 
mirabilius  , quia  lias  partes  aeger  tectas  , munitas- 
que  panno  servaverat  , habebatque  prae  caetens 
mundas  ; nam  artus  erant  spurcissimi  , et  pustula- 
rum agmen  eos  ita  invaserat , ut  vacua  a pustulis  se- 
des vix  inveniretur.  Quod  cum  esset  spectabile  , il- 
lud tamen  accessit  animadversione  dignissimum , ca- 
pillatam scilicet  omnem  capitis  partem  , quam  spis- 
sus capillus  hoc  in  puero  integebat  , ne  unicam  qui- 
dem , ut  ut  diligenter  perquisitam  , pustulam  osten- 
disse. Caeterum  pustulae  vacuae  subsidebant,  maxi- 
me omnium  umbilicatae,  quarum  potior  erat  nume- 
rus , vix  paucissimis  vesiculis  sublacteo  sero  adhuc 
turgidis  intercedentibus.  Umbilicus  tamen  pustula- 
rum erat  sublividus  , et  cuticula  subtiliori  , et  maxi- 
me fragili  constabat  prae  reliquo  ambitu  , in  quo 
erat  turgidior  ; ut  facile  agnosceres  pustularum  cen- 
trum in  gangraenam  transivisse. 

XXII.  Quae  cum  extrinsecus  apparuissent  , et 
maxima  esset  artuum  omnium  flexilitas  , abdomen 
est  dissectum  , in  quo  vapor  collectus  non  apparuit  . 
Viscera  tantum  praecipua  Jecur  , et  Lien  , molem 
suam  excedere  visa  sunt  *,  nam  Jecur  hypochondrii 


marginem  ad  duos  transversos 


digitos  excesserat  : 

lien  vero  sinistra  extremitate  descendere  plurimum 
ob  plenitudinem  coeperat  , et  obliquari.  Quod  eo 
erat  animadversione  dignius,  quia  ventriculus  vacuus 
cernebatur  , quo  in  statu  lien  transversum  fere  posi- 
tum maxime  servare  solet.  In  ventriculo  autem  , 
cum  dissecaretur  in  eo  in  quo  erat  positu  , qui  a 
naturali  non  abludebat  , sublacteus  quidam  humor 
( xvhi  ) redundabat  ; qualis  fieri  solet  ejus  mucus  , 
quum  longa  mora  collectus  computruit.  Intestina 
omnia  post  duodenum  flatibus  distendebantur  : in 
mesenterio  , et  omentis  paucissima  erat  pinguitudo . 
Quae  partes  universae  cum  apertissime  conspiceren- 
tur , nemo  omnium,  quos  idoneos  ad  observandum 
convocaveram  , cum  oculos  ad  earum  superficiem 
undique  investigabilem  attentissime  adhiberent,  quid- 
quam , vel  minima  similitudine  pustulosum  , potuit 
conspicere  . Quorum  ego  singulos  cum  hortarer  , 
quo  rem  diligenter  perquirerent  , ne  ullo  nos  modo 
falleret  observatio  , res  accidit  non  illepida  , quam 
ob  sui  novitatem  referre  expedit.  Affirmabant  omnes 
hujus  cadaveris  viscera  superficiem  integerrimam , et 
ab  omni  vel  levissima  pustularum  specie  liberam  ha- 
bere , cum  repente  ex  omnibus  unus  , oculis  in  de- 
xtram coli  sedem  defixis  , postquam  iterum  iterum- 
que  tacitus  inspectaverat , plausu  edito  , exclamat  , 
pustulam  inveni  : indigitatque  mediam  anteriorem 
coli  faciem  proxime  caeci  terminum  . Quem  ad  lo- 
cum inspiciendum  cum  omnes  accurrissent  , non  pu- 
stulam modo,  sed  et  pustulas  audacter  conclamarunt: 

adeo  in  re  cupide  quaesita  vel  fallax  veri  species  in- 
cautis facile  persuadebat.  Ipse  vero  subridens  eorum 
judicium  excepi  , brevique  eo  perduxi,  ut  faterentur 
se  vana  pustularum  specie  fuisse  deceptos.  Etenim 
per  illam  coli  sedem  vasorum  mesocolicorum  lami 
cum  pinguitudine  mesocoli  decurrebant.  In  illa  pin- 
guitudine duae  erant  in  media  anteriori  facie  intesti- 
ni minutae  glandulae  conglobatae  semine  cannabis 
mn  majores,  quas  excipiebat  per  ambitum  pinguitu- 
do , non  tamen  occultabat  : ita  ut  sub  extima  inte- 
stini membrana  sublivido  colore  glandulae  emine- 
rent , pustularumque  specie  prospicerentur.  Harum 
glandularum  altera  transversum  digitum  super  inte- 
stino a mesocoli  insertione  distabat  , altera  pollicem. 
Utrasque  , membrana  intestini , qua  claudebantur  , 
incisa  , extraxi  , solidasque  inveni  , neque  exteriori 
facie  , neque  interiori  substantia  morbosi  quidquam, 
et  a reliquis  glandulis  congeneribus  diversum  exhi- 
bentes. Fuit  haec  certe  observatio  singularis  con- 
globatas glandulas  invenire  intestinum  altiuscule  in- 
sidentes , sed  fuit  talis  , ut  si  perfunctorie  fuisset 
excepta  , falsa  veri  specie , de  pustulatione  intesti- 
nali persuasisset  . De  qua  cum  primum  intestina 
detecta  fuerant  post  abdominis  incisionem  , non- 
nulli statim  etiam  affirmaverant  , faecum  intestina- 
lium disgregatis  quibusdam  particulis  decepti,  quae 
pellucidis  distenti  flatibus  intestini  parietibus  intrin- 
secus applicatae  maculas  extrinsecus  quasi  pustulo- 
sas referebant  . Sed  proprior  inspectio  facile  rem 

ostendit  , uti  et  compressio  apertioque  totius  inte- 
stini , qua  particulae  illae  separabantur  , intactum- 
que intestinum  , et  immaculatum  relinquebant  . Re- 
nes , vesica  urinaria  , jecur  , lien  , caetera  , quae 
erant  in  abdomine  , cum  extrinsecus  mundissima, 
tum  intrinsecus  labem  notabilem  nullam  osten- 
derunt . 

XXIII.  Ventum  est  inde  ad  pectus  , in  qtto 
primum  se  utrinque  exhibuit  nequaquam  subsidens 
pulmo  : erat  enim  colore  subatro  , uti  partes  ap- 
parere solent , quum  effuso  nigro  sanguine  sunt 
infartae  , et  extra  vasa  collecto . Nam  pressus  pul- 
mo facile  cedebat  , sensibili  sub  pressura  inclusi 
sanguinis  diffugio  , et  strepitu  quodam  nato  cum 
subintraret  loca  , quae  bullulis  aereis  tenebantur  . 
Etenim  per  totam  pulmonum  superficiem  bullula- 
rum aerearum  acervi  disgregati  apparebant  , quae 
bullulae  tum  forte  eo  se  receperunt  , cum  sanguis 
yi  morbi  effusus  in  cellulas  pulmonum  aeri  desti- 
natas , expulerat  aerem  sede  sua  , eidemque  rece- 
pto sub  finitimis  superficiei  pulmonum  cellulis 
omnem  se  in  tracliaeam  restituendi  aditum  prae- 
cluserat. Ex  quo  inaequalis  pulmonum  superficies 
evaserat,  prominentibus  huc  illuc  bullularum  con- 
geriehus,  et  simul  discolor;  nam  ubi  bullulae  erant 
ibi  , quod  sanguis  non  pervaserat , atratus  color  de- 
erat . Itaque  non  prominens  erat  modo  pulmonis 
superficies  variis  locis,  sed  pallidior  : ut  multi  pri- 
uio  intuitu  , pro  bullulis  aereis  , pustulas  se  videre 

variolosas  argutarent  : quod  postea  attenta  inspe- 
ctione quam  esset  falsum  facile  compertum  est  . 
Placuit  acervos  nonnullos  pungere  bullularum,  ex 
quibus  ut  aer  cum  sibilo  est  expressus,  statim  illi 
concidere  visi  sunt , et  sanguinem  recipere  , reli- 
quoque pulmoni  superficiem  ibi  fieri  similem.  Tra- 
chaeae  apertio  interiorem  totam  ejus  faciem  inflam- 
matam exhibuit,  quam  omnem  crusta  quaedam  nova 
integebat  tegminis  instar  membranosi  , densa  , et 
subalbida,  facile  separabilis  , nihil  dissimilis  a spo- 
liis membranis  illis , quae  superficiem  interiorum 
inflammatarum  partium  passim  occupat  (p)  . Puru- 
lentam expansionem  primo  intuitu  mentiebatur  : sed 
ab  illis  sedibus  nihil  magis  abesse  debebat  , quam 
puris  materia  . Etenim  deglupta  membranis  illis  , 
abstersaque  trachaea  , continuisque  bronchiis  ( quo- 
rum habitus  erat  trachaeae  habitui  consimilis  , nisi 
quod  bronchia  spuma  quadam  densa  subrubra  erant 
pleniora  , quae  cavum  omne  a trachaea  occupa- 
bat ) pustula  nulla  variolosa  apparuit,  ulcus  ullum, 
nihil  , verbo  dicam  , quod  rem  suppuratam  indi- 
caret . Quae  res  aberant  etiam  omnes  a larynge  , 
quam  membranae  spuriae  eaedem  cum  epiglottide 
investiebant.  Res  profecto  , quae  admiratione  di- 
gnior apparebit,  cum  pharyngem  dixero  ad  sedem 
usque  ubi  oesophagi  initia  coarctantur , pustularum 
variolosarum  refertissimam  . Oesophagus  autem  ad 

(p)  Confer  Commentarii  de  Ischiade  Nervosa  nimi. 

ventriculum  usque  dissectus  , sublactea,  albescen- 
tique  materia,  infartus  apparuit;  caetera  intactus. 

XXIV.  Reliquum  erat  caput,  in  quo  minu- 
tius perscrutando  diligentissime  incubuimus  . Non- 
nulla enim  animo  insita  praeteritae  hoc  genus  ob- 
servationes dubia  reliquerant  , maxime  circa  vario- 
las  , quae  interiora  narium  forte  insiderent , quae 
declarare  constitueramus  . Hujus  itaque  cadaveris 
os  patulum  stabat , cujus  cum  labia  observaremus 
pustularum  refertissima,  buccae  ad  quas  inde  tran- 
sivimus eleganter  pustulatae  apparuerunt.  Nam  cu- 
j usque  buccae  sedes  summa,  et  ima,  quae  ad  cu- 
jusque  dentium  ordinis  gingivas  , quantum  exten- 
debantur , pertinebat  , mundissimae  prorsus  erant; 
intermedium  autem  totum,  quod  dentes  ipsos,  eo- 
rumque  serierum  intervallum  spectabat  , linea  vi- 
debatur confertissime  pustulata.  Siccissimo  glutine, 
vernicis  instar,  dentes  illi  vestiebantur . Lingua  su- 
perne tota  erat  pustulosa  , sed  inferne  , qua  sub 
apice  libera  insidet  gutturi  , munda  omnino  vitio 
omni  carebat  : mundi  erant  etiam  ejus  margines  , 
qui  intrinsecus  attingebant  ad  gingivas.  Palati  for- 
nix totus  erat  pustulosus  , molli  parte  , et  gurgu- 
lione non  exceptis.  Dissecta  in  orbem  calvaria,  ce- 
rebrum apparuit  nitidissimum,  vasis  sanguine  tur- 
gentibus depictum,  omni  vel  specie  cassum  pustu- 
lae variolosae.  Vapor  vix  apparebat  tum  circa  ce- 
rebrum, cum  in  ipsis  ejus  ventriculis  ; verum  circa 
spinae  medullam  , etsi  certe  parcissimus  , ejus  ta- 

men  cavi  capacitati  complendae  erat  satis  . Quibus 
perspectis  , secundum  horizontem  caput  sub  cal- 
varia est  dissectum,  sic  ut  medias  ipsas  nares  trans- 
versim  accideret  dissectio  . Ita  nares  intrinsecus  pa- 
tefactae quid  a variolis  essent  passae  apertissime  o- 
stenderunt.  Nam  vestibula  narium  , quae  patenti- 
bus orificiis  supero  oris  labio  inhiant  , pustularum 
erant  plena ; inde  totus  qui  erat  tractus  a vestibu- 
lis ad  pharyngem  , qua  narium  viae  aeria  transi- 
tui destinatae  terminantur,  neque  pustula  , neque 
vitio  alio  manifesto  undique  tenebatur  . Sinus  ma- 
xillares, qui  ab  illiusmodi  lectione  medium  aperti 
spectabantur  , muci  dites  , uti  narium  reliquum  , 
sed  integri,  et  vacui  omnino  varioloso  vitio  appa- 
ruerunt . Quae  eadem  erat  reliquorum  sinuum  ra- 
tio , frontalium  , ethmoideorum  , sphoenoidalium  . 
Aurium  meatus  primam  flexuram , quae  conchae 
continua  magis  patula  est  , pustulis  refertam  ha- 
buere , reliquum  usque  ad  tympani  membranam 
intaminatum  • 

XNV.  En  altera  variolosi  cadaveris  observa- 
tio , quae  si  cum  priori  comparetur , erit  nonnul- 
lis quidem  in  rebus  plane  diversa  , quae  genium 
variolarum  , mortisque  caussas  spectent  in  utroque 
non  similes  ; sed  una  tantum  in  re  , cujus  caussa 
in  medium  utramque  protulimus,  plane  concordes 
videbuntur,  ut  interiorum  sedium  immunitatem  e- 
vincant  a pustulis  variolosis  . Quam  non  hae  mo- 
do duae  , quas  fusius  tradere  voluimus,  et  ut  cae- 

teris  essent  fundamento  minutius  tradidimus  , ob- 
servationes  evicerunt  , sed  et  quinque  aliae  , una 
in  puella  , quatuor  habitae  in  pueris  confirmarunt; 
quas  quia  nimis  esset  longum,  et  inutile  negotium, 
ac  taedio  plenum  minutius  enarrare  , summatim  , 
et  qua  parte  singulare  aliquid  ostenderint  , recen- 
sebimus. Nam  puella  nondum  triennis  duodecimo 
exeunte  morbi  die  confluentissimis  variolis  extincta 
fuit  . Eam  a primordiis  constans  tenuerat  alvi  la- 
xitas , qua  excreverat  quidem  biliosa  multa,  quo- 
tidie , et  faeculenta  , sed  nonnihil  etiam  bonorum 
humorum  . Belle  se  habere  videbatur  , et  mente 
constare  , sic  ut  cibum  quaereret  interdum,  et  ac- 
ciperet avidissime  , cum  decimo  die  , macris  exi- 
stentibus  adhuc  pustulis  magna  ex  parte  , ex  ve- 
siculis extremorum  nonnullae  apparuerunt  violaceo 
humore  plenae  . Interim  suppuratio  generatim  in- 
firmissima videbatur  , quam  ego  non  a repletione 
ordinis  vesicularum  ( m ) variolosarum  , quae  fal- 
lacissima  est,  et  naturalem  potius  illarum  indolem 
u5#ra>3Viv  arguit , quam  statum  totius  morbi , sed 
a phymatum  plenitudine  soleo,  ac  nutritione  aesti-» 
mare  : quae  cum  ea  aetate  morbi  languida  est,  ef- 
foetas  nimium  arguit  Naturae  vires . Spes  nonnul- 
lorum in  eo  posita  videbatur,  quod  in  tanta  morbi 
malignitate  altior  febris  aberat  , et  mentis  emotio: 
sed  videram  multis  exemplis  illos  certius  gangrae- 
na interiorum  sedium  interiisse  , qui  , stante  illo 
variolaru m habitu  , febre  miti , tepore  cutis  , et 

pallore,  ac  mentis  constantia  tenebantur  . Nam  etsi 
statiin  apertae  fuerint  illae  vesiculae  foedi  coloris  , 
et  cardiacis  incitatae  naturae  vires  , et  extrinsecus 
omni  genere  auxiliorum  revocatae,  duodecimo  ta- 
men exeunte  die,  cum  paullo  ante  somnum  viva- 
cissima puella  apparuisset , imposuissetque  medicis 
adeo,  ut  de  crustarum  faciei  remediis  cogitaverint, 
obdormiscere  placidissime  visa  est  ; ut  autem  re- 
sipuit , convulsa  est  tota,  concidit  vultus  , palluit  , 
respiratio  est  inaequata,  factaeque  inspirationes  ci- 
tae , et  brevissimae : longissimae,  et  protractae  ex- 
pirationes  ( quod  mortis  praesentaneae  signum  vidi 
semper  certissimum  ) , post  horam  expiravit . Ab- 
domine dissecto  , intestina,  et  ventriculus  gangrae- 
nosa apparuere  , concisa  etiam,  et  macerrima.  Je- 
cur gangraenosum,  et  in  tantam  molem  excretum, 
ut  ultra  sex  digitos  hypochondrii  marginem  exce- 
deret . Reliqua  integra  , et  ab  omni  pustularum 
specie  libera.  Pectus  pulmones  habuit  sublividos, 
sed  non  nimium  infartos,  trachaeam  , et  bronchia 
phlogosi  prehensa  , sed  a pustulis  immunia  . Os , 
palatum,  fauces  pustulata : interiora  capitis  sine  labe. 

XXVI.  Ex  hac  autem  historia  antequam  ad 
aliud  transeamus  , hoc  primum  omnium  opportu- 
num fuerit  inquirere  , quid  biliosae  multae  alvi 
excretiones  toto  morbi  tempore  in  variolosis  appa- 
rentes , aut  caussae  agnoscant , aut  efficiant . Nant 
arguere  saepe  illas  jecur  inflammatione  graviter  af- 
fectum , certum  est , cujus  caussa  pravae  bilis  cc- 

pia  gignatur  ultra  modum  , quae  erumpens  in  in- 
testina crebrius  motae  alvi  potens  caussa  fit . Ma- 
gno hoc  autem  humorum  in  alvum  confluxu,  mor- 
bus variolosus  , qui  in  cute  consedit , nullo  ad  sui 
maturitatem  , et  plenitudinem  peragendam  auxilio 
adjutus  , crudus  relinqui  debet  cutemque  pessum- 
dare  . Expedit  igitur  variolosis  , quo  cognoscatur 
hocne  jecoris  affectu  alvi  fluxus  exsistat  , an  vitio 
aliorum  humorum  , qui  sollicitent  intestina  , dili- 
genter dextri  hypochondrii  margi  nes  explorare , ut 
constet  , excesseritne  jecur  terminos  costarum  sibi 
praefixos  , an  suos  intra  limites  contineatur.  Nam 
si  jecur  non  intuimur,  quod  facile  pressura  depre- 
henditur , ejus  inflammationis  periculum  potest  ha- 
beri remotum  , et  tuto  alvi  fluxus  mederi  potest. 
Contra  si  excrevit,  anceps  est  sistere  alvum,  saepe 
etiam  nec  obtineri  potest  ; et  tum  potius  oportet 
inflammationi  visceris  occurrere,  obtecto  hypochon- 
drio latissimo  vesicatorio  ( xxvm  ) , subacidis  , 
frigido  potu,  cutaneis  pustulis  aptis  remediis  (lxxix) 
adjutis  . Caeterum  etsi  omnes  morbi  inflammato- 
rii hanc  bilis  officinam  prae  caeteris  impetunt,  va- 
riolosus tamen  morbus  genio  singulari  ( lxxv  ) 
huic  organo  studet , atque  ad  inflammationem  spe- 
cialius disponit . 

XXVII.  Alterum  aeque  dignum  animadver- 
sione occurrit  , quod  tam  frequentibus  exemplis 
vidi  in  artis  usu  , ut  nequeam  silentio  praeterire  : 
quae  gangraena  viscerum  est  extincta  puella  con- 

vulsionis  novissimas  vires  post  somnum  expertam 
esse  . Etenim  genus  quoddam  convulsionum  est , 
quod  a somno  aut  apparet , aut  exarcebatur  . Ple- 
rumque autem  vidi  omnes  , qui  acuta  febre  coi- 
repti  non  aperte,  et  cum  sv^opicc  judicati  sunt  , si 
saepe  a somno  convulsionem  cum  quadam  men- 
tis , spirandique  difficultate  patiantur  , interiorum 
sedium  gangraena  demum  occumbere  • Quod  si 
aeger  a somno  convulsionem  sentiens  non  febrici- 
tet , alicubi  collectos  habet  extra  vasa  humores, 
qui  exitum  intentent  . Puerperas  novi  febre  va- 
cuas , quae  cum  a somno  convulsionibus  prehen- 
debantur, emisso  sponte  ex  utero,  aut  grumoso  san- 
guine , aut  alio  noxio  humore , liberae  evadebant. 
Pertinet  igitur  ad  febricitantes  periculum  impen- 
dens a convulsione  post  somnum,  quae  forte  ftoyos 
ille  est  , quem  a somno  mortalem  pronuntiavit  . 
Hippocrates  ( q ) : quique  non  videtur  pro  labore 
simpliciter  intelligendus  , sed  pro  actionum  potius 
difficultate  quadam  cum  nisu  corporis  , et  con- 
vulsiva  contentione  (r)  . Quemadmodum  videtur 
postea  declarare  voluisse  , cum  in  febribus  eoe 
somnis  timores , aut  convulsiones  , quae  a timo- 
ribus sine  caussa  apparentibus  omnino  praenunti- 
antur (s)  , Jieri  , inquit  , malum  (t) . 

(q)  Aphorismor.Sect.il.  i.  (s)  $>o/3os  cdkoyos  £’s  tftfxcy 

(r)  Consule  Suidam  in  vo-  fJLOV  obrotsXgt/T&.Coac.  4* 

ceirovos  p.  i52.Tom.3,  (t)  Aphorismor.  Sect.  *v. 

Kcsteri.  lxvii. 

XXVIII.  Cujus  quidem  gangraenae  indicii  ra- 
tio non  est  prorsus  in  obscuro  . Nam  , donec  fe- 
bris est  , stimulis  certe  corpus  praeter  uaturam  la- 
borat . Horum  autem  materia,  sive  adhuc  cum  san- 
guine commixta  circulationem  sequatur  , sive  ali- 
cubi inclusa  delitescat,  et  sedis  alicujus  inflamma- 
tionem efficiat  , cujus  sensus  febrem  provocet  ; si 
a somno  , a quo  circuitus  humorum  tranquillior 
fit,  et  sanguis  facile  noxias  particulas  deponit,  ejus 
vires  exacerbantur  , indicium  est,  aut  sedem  coe- 
ptam inflammari  novae  materiae  acris  additione  sti- 
mulos auxisse  , et  referre  nervorum  ordini  acrio- 
res , adeoque  laesionem  illam,  et  stagnationem  con- 
tinuo auctum  iri  , quae  in  corruptionem  loci  tan- 
dem finiatur  ; aut  acrem  cum  sanguine  antea  mi- 
xtam materiem  , somni  tranquillitate  captata  , ce- 
rebrum, ac  nervos  invasisse  , eorumque  staminibus 
inhaerere  . Quae  nervorum  , aut  cerebri  affectio 
non  potest  non  trahere  post  se  stases  varias,  et  cir- 
culationis impedimenta  in  diversis  corporis  sedibus, 
ad  quas  nervi  illi  ita  intenti,  et  circa  vasa  adstri- 
cti  , pertinent  . Omnis  autem  materia  stimuli  ca- 
pax alicubi  in  corpore  deposita,  si  mora,  et  quie- 
te , ut  in  somno  > nimium  ferociat  , activiorque 
fiat , est  ingenii  dissolutorii  , caustici , et  gangrae- 
nosi . Nam  sola  gangraenosa  diathesis  humorum  hoc 
magis  insolescit , quo  quiete  gaudet  majori  : cum 
reliquae  diatheses  , circulatione  aucta  , ferociant  ; 
minuta , ct  tranquillata  , mansuescant  . Res  evicta 

experimentis  3 et  frequentibus  , et  praeclaris  (u)  . 
Petechiali  febre  maligna  correptis , quorum  sanguis 
gangraenosa  diathesi  est  maxime  infectus,  qua  sede 
longiori  incubatu  pigrescunt  humores  , uti  frequen- 
tius fit  m natibus  , osse  sacro  , dorso,  dum  mor- 
bus judicationi  intendit,  fiunt  facile  decubitus  ; ubi 
quiescens  , quae  circuitum  obibat  , materies  gan- 
graena partes  velocissime  destruit  . Cujus  jam  ita 
peractae  indicium  certum  est , si  circa  dies  judi- 
catorios sine  ratione,  idest  sine  sensibili  evacuatio- 
ne , et  proportionata,  febris  illa  jamjam  ferox  mo- 
mento pene  desinit,  serena  mens  dudum  inconstans 
fit  , omnia  demum  sanitati , miraculi  specie  qua- 
dam , repentino  plaudunt  . Haec  namque  cum  fi- 
unt , stimulos  antea  urgentes  quievisse  apparet  , 
adeoque  si  evacuata  eorum  materia  non  est , ali- 
cubi eos  latere  , nec  sentiri ; quod  argumento  est, 
sedem  , quam  ceperunt  , sensu  , idest  vita  privas- 
se : quae  mutatio  locorum  est  summus  gangrae- 
nae gradus  , quem  dicimus  o^acHgA.^oy  . Et  qui 
diuturna  spontanea  lassitudine  correpti  animo  faci- 
le linquuntur  , his  febris  superveniens  in  gangrae- 
nam desint  . Si  febris  abest  , convulsione  repen- 
tino moriuntur  . In  caeteris  , quae  numerosissima 
habeo  , mulieris  exemplum  specialis  phaenomeni 
caussa  placet  referre  . Annos  nata  quatuor  et  iri- 


(u)  Conferenda  omnino  Tulpii  Observ,  xlvi,  ub.ju. 

ginta  9 post  elapsas  nonnullas  animi  aegritudines  in 
diuturnam  spontaneam  lassitudinem  invita  incidit  • 
Multos  post  dies  modo  cibum  captura  , quem  ut 
plurimum  coacta  , et  vix  assumebat  , modo  exces- 
sura domo  , modo  sedens  , et  constans  , sine  ra- 
tione deficiebat  animo  . In  lectum  demum  repo- 
sita , putrida  febri  , sed  lenta  , corripitur  . Deci- 
mo tertio  spontanea  gangraena  pedem  laevum  pre- 
hendit , mox  dextrum  : coerceri  nullo  pacto  potest, 
et  intra  viginti  quatuor  horas  ad  pubem  usque  ve- 
nit : tum  demum  aegra  moritur  . Cruribus  appo- 
sita fuerant  in  febris  decursu  vesicatoria  . Res  mira 
apparuit  : gangraenam  omnia  vastantem  , sedem 
vesicatoriis  ulceratam , et  aream  omnem  ad  duos 
circum  transversos  digitos  salvam  , immunemque 
reliquisse  . I nunc  et  nega  in  febribus  gangraeno- 
sis vim  cantharidum  utilem  , et  in  viscerum  in- 
flammationibus utilitatem  vesicantium  super  sedem 
affectam  . Quae  si  non  alio  , eo  saltem  argumen- 
to debet  esse  maxima  , quod  , spiritu  cantharidum 
transversim  omnia  pervadente  , gangraena  subje- 
ctarum partium  arceatur  . Qui  tantus  effectus  tri- 
buendus certe  videtur  non  solius  stimuli  virtuti  , 
quae  solidis  partibus,  ad  quas  usque  cantharides  per- 
veniunt , communicatur  , et  apta  nata  est  excitan- 
dae illis  in  solidis  , et  vivificandae  vi  motrici , cu- 
jus caussa  gangraena  , quae  moram  humorum  , et 
pigritiam  poscit  , arceatur  ; verum  etiam  dissoluto- 
riae  cantharidum  virtuti  , qua  liquantur  humores  , 

et  quandam  circumeundi  facilitatem  accipiunt . Ete- 
nim super  uncias  duas  macrae  vaccinae  carnis  cum 
una  ex  facie  pulverem  cantharidum  aspersissem , te- 
nerior caro  illa  citius  evasit , liquamenque  coepit  ex- 
tillare  copiosius  , quam  fecisset  aequiponderans  car- 
nis altera  portio  , quae  fuerat  sibi  relicta  sine  can- 
tharidibus . An  cantharidum  illi  acerrimi  sales  ali- 
quid habent  aX^rriptov  , quo  vel  attactu  partes 
muniant  adversus  gangraenam,  vel  ipsum,  cui  oc- 
currant , destruant  venenum  gangraenosum?  Equi- 
dem si  una  eademque  est  materia,  quae  viscus  pri- 
mo invadens  inflammatione  adoritur  , inde  victrix 
facta  in  ditionem  veluti  redactum  ad  gangraenam 
perducit;  apparet  super  loca  intrinsecus  inflammata 
quantam  utilitatem  cita  vesicantis  applicatio  possit 
afferre  . Quod  si  non  tam  evacuatione  materiae  , 
quae  emittitur  , quam  cantharidum  virtute  opera- 
tur, id  maxime  procurandum  est  , ut  cantharidum 
virtutem  repetito  locus  sentiat  . Itaque  soleo  loca- 
lia illa  vesicatoria  postquam  per  duos  tresve  dies 
manarunt  , si  non  sponte  , quod  naturae  beneficio 
saepe  fit  , sanescunt  , arte  claudere  , et  postquam 
loca  fuerint  solidata  , novum  vesicatorium  adhibe- 
re. Res  nostris  experimentis  multoties  confirmata  . 
Etiam  nuper  pleuritico  gravissime  decumbenti  tria 
vesicatoria  felici  successu  hac  methodo  ad  sedem  af- 
fectam iterari  jussimus  . Sed  ad  institutum  rever- 
tamur . 

XXIX,  Hactenui  variolosae  puellae  historia 

tradita  est  , quae  habuit  omnia , quae  ad  sedes  va- 
riolarum  ab  interioribus  locis  ablegandas  pei  line- 
rent, a prioribus  illis  minime  discrepantia  . Sequa- 
tur modo  puer  , cujus  variolis  defuncti  casum  mihi 
certe  amarum  adhuc  inter  illos  recenseo  , quos  in 
vita  pertulerim  non  sine  summa  animi  aegritudine. 
Etenim  etsi,  nisi  quod  erat  homo  , nihil  quicquam 
vel  a natalibus,  vel  ab  animi  sortisque  dotibus  eum 
plurimum  commendaret,  eo  tamen  titulo  dolentius 
vidi  occubuisse  , quod  , omnibus  ad  curationis  fi- 
nem felicissime  perductis  , dum  nihil  ulterius  ti- 
mendum videbatur  , mors  inexspectata  occupavit  • 
Vix  quadriennis  ex  infima  plebe  , tinea  capitis  sic- 
cissima correptus,  receptus  fuerat  in  Nosocomium. 
Sub  finem  Octobris  variolosa  febre  invasus  nostrae 
curae  commendatur  . Ad  quintum  decimum  diem 
omnia  belle  procedebant  : eruptio  fuerat  magna  , 
sed  distincta  , variolae  pene  omnes  umbilicatae  ; 
nam  vesicas  certe  internoscere  non  potui  , quod 
magnum  benignitatis  indicium  est  . cievciant,  ie- 
pletae  fuerant,  elatae  omnes , turgidae  bono  pure. 
Febris  , responderat  morbi  ingenio  . Sanguis  ei  5 
ut  fere  soleo  , non  missus,  sed  111  ciuiibus , quae 
habebat  mundissima,  raro  spectaculo,  ab  ipsis  pro- 
pemodum  genibus  ad  pedes  , ne  una  quidem  pu- 
stula nata  erat  . Crura  interim  vesicatoria  recepe- 
rant, quorum  fuerat  egregia  vacuatio  . Cibum  avi- 
de quaesierat  , bibacissimus  , ventrem  quotidie  a 
fine  eruptionis  crassis  faecibus  exoneraverat,  urinae 

fuerant  multae  : vegetus , alacris  , impatiens  stimuli 
pustulas  siln  pene  omnes  dilaceraverat.  Decimo  quai- 
to  purgaris  receperat ; dejecerat  pauca  . Sed  decimo 
quinto  , omnibus  repente  commutatis  , scena  fit  in- 
fausta : concidunt  vires  , pallescit,  supinus  immo- 
biliter fit  , oritur  respirandi  difficultas  cum  stre- 
pitu quodam  materiae  bronchia  insidentis  , pulsus 
minuti  fiunt  , et  crebri  , caput  opprimitui  , con- 
vulsus demum  aeger  occumbit . 

XXX.  Sane  quam  indolui  , cum  ereptam  , 
praecisamque  mihi  spem  de  aegro  vidi,  quam  bo- 
nis conceptam  indiciis  tamdiu  securus  alueram.  Sed 
tamen  persuasus  de  pulmonum  infartu,  in  quos  mor- 
bus passim  fallax  clam  decubuerit  , rei  certus  ad 
cadaveris  dissectionem  accessi.  Sed  quam  vana  saepe 
nostra  sunt  judicia  ! Initium  dissecandi  a capite  fa- 
ctum est.  Sed  antea  in  corpus  universum  extrinse- 
cus spectavimus  , quo  se  tanquam  anteacti  belli 
scena  offerebatur.  Niliil  erat  animadversione  dignum 
nisi  quod  membrorum  pueri  rigiditas  esset  nulla  ; 
dorsum  , in  quod  decubuerat  , universim  ruberet ; 
et  abdominis  tegumenta  foedo  virore  livescerent  . 
Pustulae  ad  unam  omnes  , quae  integrae  superfue- 
rant , bono  pure  plenae  visebantur  ; quas  ut  jus- 
si secundum  altitudinem  aperiri  ad  pinguitudinem 
usque  , cavum  vidi  habere  purulentum  , cuticula, 
cucurbitulae  instar  assurgente  , fornicatum  ; cujus 
crassitudo  , evaserat  enim  spongiosior,  molliorque  ; 
cum  crassitudine  cutis,  quae  pustulae  erat  subje- 


( 2»4  ) 

cta  9 comparata  eam  prorsus  aequabat . Caput  inde 
dissectum  elegantissima  habuit  interiora  , nec  ulla 
vitii  specie  culpabilia  . Nares  transversim  ( xxiv  ) 
apertae  munda  a pustulis  omnia  ostenderunt  in  viis 
aeris  , et  sinibus  ; vestibula  tantum  pustulaverant. 
Divisa  in  mento  maxilla  , sectioneque  protracta  per 
linguae  medium  ad  pharyngem  , labia  , buccae 
lingua  ipsa  , palatum  , ipsa  pharynx,  pustulis  pror- 
sum caruere  . Sectione  perducta  per  medium  la- 
ryngis ad  trachaeam  totam,  haec  quoque  non  mo- 
do nitidissima  apparuit  , et  egregie  sana  , sed  ne 
tantulum  quidem  vel  ejus  ruboris  , vel  ejus  spumae 
continuit  , qua  alias,  (xxiii)  refertissimam  obser- 
veramus  . Res  mihi  inexspectata , qui  animo  prae- 
ceperam colluvie  magna  humorum  sedes  illas  in- 
fartum iri  . 

XXXI.  Sed  pectoris  apertione  certiora  mor- 
tis indicia  expectabamus  . Quo  tamen  dissecto  , 
pulmones  apparuerunt  optimi  habitus  , vacui  , ad 
dorsum  recepti  , nisi  quantum  morbosis  multis  fo- 
liaceis ligamentis  , quibuscum  pleurae  ad  nati  undi- 
que erant  , retinebantur  . Quae  ligamenta  jampri- 
dem  fuisse  nata  , antea  quam  aeger  in  variolas  in- 
curreret , argumenta  erant  multa  ; praecipuum  au- 
tem praesens  pulmonis  habitus  , et  integritas,  quae 
recentem  illorum  ligamentorum  praeter  naturam  or- 
tum comitari  non  solet  (x)  . Non  quod  ipse  cre- 

(x)  Confer  Commentarii  de  Ischiade  Nervosa,  num. 

clam  , sine  praesenti  pulmonum  inflammatione  liga- 
menta illa  oriri  non  posse  ; nam  utut  ea  frequen- 
tior  illorum  origo  sit  , potest  tamen  pulmo  inflam- 
mationem ferre  citra  hujusmodi  productiones  ; pos- 
sunt et  productiones  ipsae  citra  pulmonis  inflamma- 
tionem oriri  . Vidi  mulierem  , quae  ante  annos  a- 
liquot  dorsalem  pleuritidem  passa  fuerat  , in  qua 
sinistri  pulmonis  sedes  callum  habebat  albissimum, 
durissimum  5 cartilagini  parem  , cui  respondens  pleu- 
ra costarum  , quam  attiugebat  , similiter  erat  cal- 
losa ; miro  spectaculo  , ut  non  callus  modo  callo, 
sed  pulmonalis  calli  extensio  , quae  erat  inaequalis, 
et  fere  ad  quatuor  transversos  digitos  , extendeba- 
tur , extensioni  quadraret  calli  pleurae  ; citra  ta- 
men , si  viciniam  , et  contactum  excipias',  vel  mi- 
nimam ligamentosam  connexionem  . Ut  facile  agno- 
sceres , partem  alterutram  inflammatam  attactu  solo 
alteram  sibi  proximam  infecisse  : quam  proprieta- 
tem inflammationis  contiguas  partes  contagio  infi- 
ciendi , pulchris  exemplis  habeo  confirmatam , quae 
non  sunt  hujus  loci  . Vidi  pariter  illiusmodi  liga- 
menta pleuras  cum  pulmonibus  conjungentia  , quae 
naturalem  potius  , quam  morbosam  originem  sapie- 
bant . in  viro  quinquagenario  , ascite  defuncto  , 
quem  Decembri  mense  dissecui  anni  1 7^7  , rem 
pulcherrimam  observavi . Pectore  lustrato  , pulmo- 
nes bene  constitutos  video  ad  dorsum  se  recepisse, 
sed  octo  sinistra  , undecim  dextra  , habenarum  in- 
star ? egregie  distincta  3 et  terminata  ligamenta  ha- 


( 316  ) 

V 

bere  , quibi#  circum  a pleuris  reluti  suspendeban- 
tur . Taeniae  erant  membranaceae  , aequaliter  ter- 
minatae , firmae  , ad  duos  tresve  transversos  di- 
gitos longae  , hinc  pleurae  costali , inde  pulmona- 
li continuae  , fibris  longitudinalibus  pene  tendinosis 
intextae  , ordinatis  , parallelis  , firmissimis  , ut  in- 
cidere oporteret  , cum  facile  rumpi  distractione  non 
possent  . Hoc  ex  habitu  negasses  rem  esse  adven- 
titiam ; sed  illud  accessit  , quo  naturalem  originem 
sibi  magis  vindicabant  . Vasa  sanguifera  a pleura 
ad  pulmones  fibris  illis  interjuncta  , et  parallela  de- 
currebant , per  quae  mutuum  sanguinis  itum  redi- 
tumque de  pleura  ad  pulmones  pulcherrimum  erat 
inspectare  . Res  profecto  elegantissima  , quam  di- 
gnam putavi , quae  in  publico  illustrium  Virorum 
consessu  , quem  domi  tum  solebam  celebrare  , o- 
stenderetur  : quaeque  ex  parte  faveret  , minimum 
excusaret  ? opinionem  quorumdam  veterum  Anato- 
micorum haec  asserentium  ligamenta  secundum  na- 
turam . Nam  talium  productionum  extra  vasa  , et 
tanquam  extra  animal  generatarum  , ni  fabrica  ni- 
mium ordinata  , et  elegans  , at  vasculosa  certe  na- 
tura anas  difficillima  esset  explicatu  . Quamquam 
novisne  cum  partibus  vasa  gigne  e nova  possit  a- 
xnmal  , uti  posse  non  negabat  Ruyschius  ( j)  ? ita 


(i)  ,)J^  credo,  et  dico  , » menta.  Epist.  ad  Boe- 

»nova  vasa  nasci  posse , khaavium  p. 

Miiova  ossa,  nova  liga- 

res  mihi  videtur  oh  nonnullas  observationes  non 
neganda  . Certe  vero  uberior  pulmonis  erga  pleu- 
ram , aut  pleurae  , sudor  , sufficit  quo  possint  li- 
gamentosae  propagines  internasci  ; qui  sine  multo 
sanguinis  has  ad  sedes  accursu  non  gignitur  . Ex 
quo  cum  in  pectore  pueri  , de  quo  scribimus,  ne- 
que illae  partes  sanguine  turgentes  , neque  inflam- 
matae apparuerint,  ac  ne  ligamenta  quidem  ipsa 
vasculosa , videbatur  res  neque  secundum  naturam, 
neque  recenter  efficta . Nam  pulmones  quidem  ru- 
bebant uterque  in  dorso  , ob  naturalem  sanguinis 
in  supino  decubitum  , sed  inde  aberant  ligamen- 
ta . Et  dissectus  per  medium  uterque  pulmo  rem 
albam  expresso  sanguini  intermixtam  exhibuit  , 
quae  nonnullis  visa  erat  purulenta  ; sed  albam  spu- 
mam esse  compertum  est  , de  bronchiorum  ramis 
dissectis  expressam , in  quibus  erat  collecta  . Cae- 
terum  pulmonum  reliqua  , et  pectoris  , erant  in- 
tenerrima  ; cor  solum  durissimum  , et  tanquam  in 
nodum  constrictum  ; ut  facile  appareret  in  convul- 
sionis statu  quievisse  . 

XXXII.  Spe  tandem  decepti,  qua  ad  credendum 
ferebamur  , fore  quidem  procul  dubio  , ut  in  pecto- 
re apparerent  ejus  mortis  caussae  manifestae  ; tan- 
to majori  cura  ad  abdomen  perscrutandum  trahe- 
bamur , in  quo  hoc  minus  suspiciones  invaluerant, 
quod  fere  perpetim  sidens  , quotidieque  explora- 
tum , nihil  ostenderat , quod  vel  visceris  alicujus 
laesionem  , vel  intestinorum  indicaret  . Nec  equi- 

dem  prima  dissecti  ventris  observatio  omnino  dis- 
sentiebat , ita  se  omnes  partes  , quum  situ  , tum 
habitudine  integerrimae  exhibebant  . J ecur  namque 
totum  pulcherrimum  r®  ypu  , ut  ajebat  Hip- 
pocrates (z)  , idest  , costis  suis  inclusum  ; lien 

• 

inconspicuus  suum  recessum  non  evaserat  ; ventri- 
culus situm  habebat  sibi  proprium  , quum  pauco 
cibo  , potuve  , quem  includebat  , distenditur  : o- 
menta  salva  , salva  prorsus  et  sana,  quodque  erat 
mirum,  faecum  mundissima  crassa  intestina  . Om- 
nia demum  quaerenti  quid  quaeque  pars  in  bona, 
et  integra  esset  machina , ultro  plenissime  explica- 
bantur , sed  occisae  caussas  investiganti  tenebrae 
undique  summae  . Venit  in  mentem  a ventriculo 
ad  anum  aperire  intestinum  ; ea  demum  res  mor- 
tis caussas,  adhuc  frustra  quaesitas  , aperuit  . Dis- 
secto enim  duodeno  , a jejuni  principio  vix  ad  pe- 
dum duorum  longitudinem  sectio  procurrerat,  cum 
res  se  ostendit  plane  nova  ; totuin  namque  intesti- 
num modice  flatu  patulum  nitidissime  albescebat,  et 
sola,  quae  sequebatur,  jejuni  portio  per  quatuor,  et 
ultra,  pedes  rubebat  tota,  macra  erat  simul,  et  con- 
tracta. Quam  sedem  sic  habentem  cum  contrectari  jus- 
sissem,  rei  plena  visa  est  i et  ideo  digna,  quae  cautius, 
uti  statim  factum  est,  aperiretur.  Quanta  ejus  erat  ex- 

(z)  O , T£  yctp  Arte  , cap.  xvii.  p.  io. 

ev  # TOViTttxp  Tom.  I.  edit.  Lijndejms, 
cey&fex&i . In  libro  de 

tensio  lumbrici  confertissime  convoluti  , praegran- 
des , post  decem  a morte  horas  vivacissimi  , suc- 
ci turgentes  , et  innutriti  , complebant  , quorum 
numerus  ( nam  placuit  nosse  ) centenarium  exce- 
debat . Lumbricis  detractis,  postquam  reliquum  in- 
testinum persectum  est  , omnia  apparuerunt  secun- 
dum naturam  . In  ea  autem  sede  , quae  coli  est 
propter  ilei  insertionem  , glandulas  duas  super  in- 
testino conglobatas  etiam  observavi  interceptas  pro- 
ductione illa  mesocoli  , quae  illae  prorepit  ad  cae- 
cum , non  tamen  adeo  altas,  ut  alias  ( xxn  ) vi- 
deramus ; sed  certe  intestino  insidentes,  et  integer- 
rimas . A qua  sede  in  pueris  postea  , iteratis  ob- 
servationibus, vidi,  nunquam  illas  glandulas  abesse: 
in  adultis  vero  absunt  consueta  naturae  lege  , qua 
partes  incrementi  tempore  distrahuntur  , atque  ul- 
tra , citrave  situm,  quem  antea  tenuerant,  prout 
ratio  incrementi  tulerit  , vergunt . Intestino  enim 
extrorsum  veniente  , et  a mesocolo  firmius  lumbis 
fixo  se  distrahente  , glandulae  illae  cum  mesocolo 
relictae  non  sequuntur  intestinum  . Caeterum  cum 
viror  tegumentorum  abdominis  gangraenosas  fore 
subjectas  carnes  persuasisset  , contra  id  quod  pu- 
tabamus , nitidissimas  , et  integerrimas  deprehen- 
dimus . 

XXXIII.  Quae  cum  vidissem  , non  eo  tan- 
tum nomine  mihi  venit  accepta  ejus  pueri  obser- 
vatio , quod  confirmaverit  interiorum  sedium  a va- 
riolosis  pustulis  integritatem , sed  sane  etiam,  quod 

frequentem  certe  caussam  aperuerit  , milii  adhuc 
obscuram  , mortis,  quae  saepe  variolosis,  morbum, 
ipsum  feliciter  egressis,  convulsionem  repentino  ad- 
ventu , superveniat  . Et  accidit  singulari  casu  , ut 
iisdem  diebus  puer  alter  ad  dissecandum  afferre- 
tur ferme  ejusdem  aetatis  , quem  referabant  , qiu 
adfuerant  aegrotanti  , duodecimo  moibi  die  cum 
paucissimas  , et  benignissimas  variolas  babuisset  , 
bene  maturatas  , et  fere  universim  persiccatas  , m 
media  spe  salutis  , momento  temporis  , convulsio- 
ne oborta  , occubuisse.  Cujus  interiora  cum  natu- 
ralem modum  non  egressa  viderentur  sola  , quae 
longissimo  tractu  rubebant  , tenuia  intestina  lum- 
bricorum grege  numerosissimo  replebantur  , viva- 
cium pariter  , et  qui  duodenum  invaserant,  atque 
ventriculum.  In  qua  re  primum  illud  occurrit  ani- 
madversione dignum,  tantam  esse  lumbricorum  cum 
variolosis  societatem.  Non  puod  aliquando  abesse 
lumbricos  posse  negem  , aut  quod  putem  vano  a- 
rum  accessu  foecundari,  quod  fieri  quidem  potest, 
at  demonstratione  deficitur  : sed  quod  lumbrico- 
rum progenies  variolarum  materia  adeo  nihil  quic- 
quam  afficiatur  , ut  potius  pinguescat  ; nam  , vel 
morbo  ipso  exacto  , vivax  , et  plena  observatur  ; 
nec  unquam  illi , durante  morbo  , intestinum  re- 
linquant , ni  aliqua  medicaminis  vi  sedem  di  ectam 
deserere  cogantur  . Videntur  etiam  a calorifica  e- 
bre  , quae  sequitur  variolosos  , et  putridos  humo- 
res in  eorum  intestina  cogit  depluere  , capere  ah- 

moniam  : nam  9 ut  febris  quievit  ? saturrimi  qui- 
dem occurrunt  , sed  sedem  pristinam  , quam  ad- 
huc quieti  tenuerant  , deserunt  ; argumento  deesse 
tum  illis  se  alendi  materiem  . Quod  ut  ostendit 
putrido  illos  ali  ( quemadmodum  hoc  vidi  vermes 
alias  post  viginti  quatuor  horas  in  cadavere  viva- 
ces , cujus  ventriculus  , et  magna  pars  tenuis  in- 
testini j lurido  , fuscoque  humore  redundabat  , m 
quo  illi  ludebant ; qui  humor  affuso  sale  tartari  al- 
kalino  , et  oculis  cancrorum  , nihil  quicquam  ef- 
ferbuit ) ita  defectu  alimenti  fodicare  parietes  in- 
testini , quo  eluduntur  , eosdem  inflammare  , et 
in  tantam  convulsionem  ciere  nervos  principes  cor- 
poris humani  , plexum  mesentericum  facientes  , ut 
pectus  , et  cor  , illud  respirationis  , hoc  circula- 
tionis munia  ? convulsione  impedita  , difficile  pri- 
mum , mox  penitus  exsequi  non  possint  * Quam 
tantam  lumbricorum  potestatem  convulsiones  mor- 
tiferas excitandi  , magnis  nunc  , quae  mihi  pluri- 
ma suppetunt  , exemplis  , nec  alio  etiam  sensu 
inutilibus  , fuse  ostenderem , si  integrum  mihi  esset 
extra  propositum  longius  evagari  * 

XXXIV.  Nunc  ea  mihi  videtur  in  hoc  tan- 
to negotio  dignissima  animadversione  materia  , ut 
modus  inquiratur  , quo  in  variolosis  de  vermium 
praesentia  securi  esse  possimus  , et  ratio  constet  , 
qua  maturrime  possint  vitari  mala  , quae  ab  illo- 
rum praesentia  impendent  . Etenim  mihi  sedulo  at- 
tendenti ad  illas  y quae  in  variolosis  lumbricorum 

praesentia  ferat  , praesignificationes,  occurrerunt  qui- 
dem multa  sed  aequivoca  , quibus  certo  sensu  in- 
dicii character  non  potest  assignari  . Nam  signa 
illa  , quae  solent  in  sanis  de  lumbricis  facere  su- 
spicionem , pallor  faciei  , oculi  paventes  , tremo- 
res , et  saltus  in  somno  , cum  quadam  insolita  e- 
dacitate  , aut  desunt  , aut  univoca  non  sunt  in  va- 
riolosis  , qui  citra  vermes  nonnulla  ex  his  signis 
morbi  ipsius  ingenio  saepe  ostendunt  . Sed  tamen 
insolitus  quidam  famis  sensus  nullo  non  morbi  tem- 
pore efficax  , etiam  cum  morbus  summo  in  vigo- 
re consistens  alio  certe  stimulorum  caussa  maximo- 
rum mentem  avocaret  , non  levi  potest  suspicioni 
esse  , lumbricorum  edacissimum  genus  intestina  in- 
fartum ire  . Cui  si  ventris  quaedam  circa  umbili- 
cum permanens  depressio  accesserit  cum  quadam 
ad  spinam  subsidentia  , indicii  vires  praestabunt  ; 
nam  hoc  habent  individuum  lumbrici  , quod  si 
multi  sunt  , quo  sensu  necant  , amant  unionem  , 
sedemque  tenuis  intestini  , quam  incolunt.  , adstrin- 
gunt  , et  contrahunt  , ac  si  descensum  alimoniae  , 
antequam  sibi  prospexerint  , alio  vetent  concedere. 
Ex  quo  puto  fit , quod  sedem  sibi  propriam  tenuia 
maxime  proximiora  ventriculo  , non  crassa  deligant 
intestina  ; quae  nunquam  subeunt  , nisi  antea  oc- 
cisa , aut  noxio  alimento  impetita  , et  fugata  . Que- 
madmodum memini  puero  accidisse  , quem  immo- 
dica vini  spiritus  ingurgitatio  pulmonia  intra  diem 
suffocavit  : in  quo  magna  lumbricorum  vis  mor- 

tuorum  tota  pene  se  in  crassa  redegerat  intestina  : 
quam  historiam  alias  fusius  dabo  • Vidi  tamen  ( quod 
factumne  ratione  sit  , an  fortuita  quadam  rerum 
connexione  exstiterit , non  ausim  decernere  ) pedum 
crurumque  variolas  , aut  raras  , et  serotinas  , aut 
propemodum  nullas  advenisse  plerisque  eorum,  quo- 
rum scatebant  lumbricis  intestina  . Quae  res  mihi 
saepe  visa  , si  originem  vere  aliquam  habet , et 
effectum  ab  ea  caussa  , certe  non  diffiterer  diffici- 
lem  habere  explicationem  . Nisi  forte  , quis  , quod 
inter  pedes  , et  intestina  magnus  sit  consensus,  ejus 
rei  rationem  se  crediderit  intelligere  . Verumtamen 
consensus  etiam  iste  quam  signis  multis  elucet  , tam 
obscuras  pariter  , et  inextricabiles  habet  caussas  : 
ut  qui  eo  confugiunt  , probabilitatem  phaenomeno 
potius  adjungere  , quam  ejus  intelligentiam  videan- 
tur posse  augere  . Nam  certe  quibus  pedes  praeter 
rationem  sicci  fiunt  , et  frigidi  , convulsa  indican- 
tur intestina  , et  e contrario  , laxis  existentibus 
intestinis  , pedes  calescunt  , et  bene  perspirant  * 
Sed  qui  haec  habuerit  comperta  , et  mille  alia  , 
quae  hanc  veritatem  confirmant  , experimenta  , an 
ideo  facile  intelliget,  aut  quomodo  hoc  ipsum  fiat  , 
aut  quomodo  lumbricis  referta  intestina  , crurum- 
que cutem  pustulare  propemodum  non  sinant  ? Ip- 
se igitur  etsi  illius  consensus  certus  sim  , qui  e- 
tiam  viderim  diuturne  dysentericum  , bis  , sponte 
orto  ad  malleolum  ulcere  , curatum  , qui  eo  ul- 
cere clauso  fuerat  recidivus  ; et  pluries  alvi  fluxu 

longiore  vexatos  , vesicantium  opera  ulceratis  mab 
leolis  , promptius  convaluisse  ; malo  tamen  in  va- 
riolosis  rem  illam  ulterius  ad  disquirendum  propo- 
nere , quam  non  certi  phaenomeni  caussas  certas 
inquirere  . 

XXXV.  Nolim  vero  tanti  fieri  minutam  istam, 
in  variolosis  , signorum  , quae  lumbricos  arguant 
investigationem  , ut  in  eorum  , vel  incertitudine  , 
vel  defectu  , tanquam  certis  indiciis  destituti  , ab 
aegris  in  magno  periculo  succurrendis  abstinere  de- 
beamus . Nihil  enim  vetat  suspicionem  ipsam  uni- 
versae rei  sufficere  , et,  tanquam  de  praesentia  ver- 
mium certi  essemus,  succurrere  aegrotantibus.  Ego 
quidem  ex  quo  tempore  tantum  a vermibus  im- 
minere periculum  deprehendi,  et  eo  retuli  frequen- 
tiorem  certe  caussam  , diu  sedulo  quaesitam  , fu- 
nestorum casuum  , qui  nonnunquam  elapsos  feli- 
cissime variolosos  ex  inopinato  peremerunt  , sta- 
bilem methodum  suscipere  non  dubitavi  , quam 
nunc  constanter  adhibeo,  ita  omnibus  medendi  va- 
riolosis , vel  ab  ipsis  morbi  initiis,  ut  sine  ullo  va- 
riolarutn  detrimento  , quin  emolumento  potius  , a 
vermium  periculo  salvi  fiant  . Etenim  soleo  quo- 
tidie aegris  , vel  in  pauco  lacte  , quod  mire  ver- 
mes allicit,  nec  nocet  variolosis,  vel  in  jusculo  di- 
lutissimo, aut  modico  vino  , aethiopis  mineralis  gra- 
na decem,  aut  duodecim  summo  mane,  et  vespere 
exhibere  ; quem  ut  credam  efficacissimum  ad  hos 
vermes  expellendos,  manifestis  et  multis  experimen- 


tis  sain  convictus  . Nam  pluries  vidi  variolosos  ab 
«jus  usu  vivos  lumbricos  faecibus  immixtos  deje- 
cisse : quod  inimicae  vermibus  aethiopis  , naturae 
argumentum  est  manifestum;  nonnunquam  et  mor- 
tuos novissima  morbi  declinatione  exivisse  . Prae- 
teiea  ut  ex  omnibus  vermifugis  hoc  seligerem  , et 
in  usu  potissime  retinerem,  fecit  etiam  periculi  ab- 
sentia alvi  vias  ejus  usu  commovendi  : qui  sciet  ef- 
fectus probata  vermifuga  sequi  propemodum  uni- 
versa . Nam  in  variolosis  nihil  forte  ad  usque  ple- 
nam moibi  maturitatem  nimio  alvi  profluvio  est 
perniciosius  . Ad  haec  , vermifuga  illa  purgativa 
nec  quidem  efficacem  saepe  , ut  opus  foret  , prae- 
stare solent  effectum  ; quandoquidem  , alvo  solli- 
cite mota  , conturbant  potius  vermes  , et  excitant , 
quam  expellunt;  intestina  magis  etiam  constringunt, 
retinendisque  lumbricis  formant  aptiora  . In  hoc  au- 
tem negotio  , ut  spem  medentis  effectus  ipsi  ae- 
quent , illud  in  primis  oportet  meminisse  (xxxiv), 
lumbricos  ut  purgante  expellantur  , aut  necandos 
antea  esse  , aut  valenti  vermifugo  concitandos  . I- 
deoque  qui  statim  solis  purgantibus  dant  operam  , 
iisque  insistunt  spe  falsa  decepti  vermes  educendi  , 
ii  sciant  exhaurire  se  ita  posse  corpora  , et  persic- 
care  , vermes  autem  educere  non  posse  . I nunc 
et  opinare  , quod  purgatus  etiam  pluries  aliquis  ae- 
£,ei  sit  , aut  1 ubi  icam  servaverit  alvum  , nec  ver- 
mes unquam  emiserit,  signum  esse  lumbricos  m 
ejus  intestinis  non  latere  . Nam  hic  puer , cujus 

modo  historiam  dedimus  , postquam  alvum  toto 
morbi  tempore  serraverat  apertam  , ct  purgatus  e- 
„r(H>  je  luerat , rebus  omnibus  lelicissime  laciis.  con* 

*<D  ,0  ' , 

vulsus  a vermibus  repentino  occubuit  . 

XXXVI.  Verum  non  habet  usus  aelhiopis 
mineralis  vermes  unam  caussam  , qua  se  maxime 
commendet  variolosis  . Nam  vanolaium  ipsis  pu- 
stulis favendi  ejus  tanta  est,  et  tam  conspicua  fa- 
cultas , ut  cum  vermium  caussa  primum  suscepe- 
rim exhibere  , experta  ista  ejus  commoditate  , et 
efficacia  , postea  , etiam  cum  suspicio  omnis  ver- 
mium abesse  videbatur,  ipsarum  caussa  variolarum 
omnibus  dare  variolosis  institui  . Etenim  semper 
vidi  constantissimo  experimento  , nutritionem  , et 
complementum  pustularum  variolosarum  felicitei 
promovisse  . Et  certe  sive  iia  mea  fortuna  tulit  , 
sive  remedii  vires  tantam  felicitatem  merueie,  ad- 
huc eorum  vidi  neminem  , c]ui  bona  methodo  ab 
ii  sis  morbi  initiis  hoc  remedium  assumpserunt,  mul- 
titudine pustularum,  et  imbecillitate  laborasse.  Imo 
quoties  parvae  , tardigradae  , depressae,  impeditae, 
variolarum  pustulae  videbantur,  nunquam  non  fuisse 
elatas  vidi  , vel  in  provectiori  aetate  morbi  , su- 
scepto liberahter  usu  aethiopis  mineralis  . Quam 
ob  rem  inter  omnia  5 quae  vermium  necandi  po- 
testate laudantur,  hoc  ipse  remedium  et  laudavi  ma- 
xime , et  constanter  adhibui,  quod  vei  adsint  ver- 
mes , vel  non  adsint  , tuto  possit,  et  cum  vario- 
larum fructu  adhiberi . Nam  praeter  virtutem  ver- 

mes  necandi  , vis  sive  solvendi  lentos  humores  , 
expediendique  ad  exitum,  sive  aperiendi  cutis  vias, 
et  expulsioni  morbidi  aptiores  reddendi,  est  in  illo 
certe  praeclara  . Illud  etiam  accedit,  quod  passim 
vidi  , et  omnes  sciunt  , quotquot  medicinae  stu- 
dium induxit  ut  nostris  aegris  adessent,  exacta  va- 
riolarum  curatione  , fere  omnes  aethiope  curatos 
pustularum  mox  apertarum  fundum  non  salva  tan- 
tum , et  integra  cute,  sed  saepe  eminenti  et  tur- 
gidula praeditum  ostendisse  : quo  memini  nonnul- 
los ad  suspicandum  fuisse  inductos  , illum  sulphu- 
ris , et  mercurii  usum  vim  causticam  , et  eroden- 
tem foitassis  lenire  potuisse  ipsius  materiae  vario- 
losae  . Quae  illorum  fuit  quidem  suspicio  , sed  , 
ut  milii  vidctui  , non  prorsus  tszos  nata  de 

remedio  , cujus  corrigendi  facultas  multis  aliis  in 
morbis  passim  eluxit  , venerea  praesertim  lue  , et 
hectico  viro  . Quae  duo  , caussam  certe  agnoscunt 
acei limae  indolis  materiam  nihilo  vanolosa  mitio- 
i em  5 ut  quod  cumque  ab  aetlnope  levamen  acce- 


perint , non  sine  acredinis  fieri  potuerit  mitigatio- 
ne . Cujus  rei  in  ipsis  etiam  earum  rerum  effectis 
rationes  multae  apparent  manifestae  . Quis  enim 
videat  nata  in  glande  , aut  ore  ulcuscula  venerea, 
calido  antea  vino  , et  meile , quotidie  elota  , mos 
minei  ali,  alcahnove  aethiope  conspersa,  paucos  in- 
tia  dies  tutissime  solidari  , idest  sine  metu  , ubi 
fuerit  tempestivum  , supervenientis  bubonis  ingui- 
num , aut  gutturis  , et  neget  veneni  illius  ulcera 

insidentis  vina  adomitam  ro  remedio  ? Quis  luxu^ 
riem  carnium  glandulosarum  cernat  in  apertis  in- 
guinum bubonibus  saepe  ad  taedium  pertinacem  , 
superposito  unguine  mollissimo  basiliconis  , vel  al- 
thaeae , immixto  aethiope  ad  tertiam  fere  paitem  , 
brevi  refraenari  , ac  desinere  ; et  nolit  affirmare 
veneni  venerei  ferociam  , eo  remedio  edomitam  , 
nutriti onem  illam  morbosam  stimulo  perenni  pro- 
curare desivisse  ? Sed  vidi  praeter  innumera  , quae 
hic  locus  ne  summatim  quidem  sinit  attingere,  ve- 
nereorum  affectuum  exempla  , multa  et  luculen- 
ta pulmonum  vitia  , maxime  minacia  , ejus  reme- 
dii usu  percurata  . Cujus  rei  sunt  adeo  in  oculis 
omnium  documenta  , ut  pigeat  numerare  . Centies 
in  Nosocomio  expertus  sum  in  asthmate  humoiali, 
in  acriori  tussi  , in  diuturna  rheumatica  pectoris 
labe  tabis  saepe  praenuntia  , in  febribus  lentis  diu- 
turnis , mesenterii  vitio  prognatis  , in  tuberosis  pul- 
monum affectibus  , summam  ejus  aethiopis  utilita- 
tem . Ut  adeo  acrimoniae  humorum  emendandae , 
ubi  caetera  omnia  desunt,  praesidium  efficax  in  eo 
sit  . Scio  autem  hanc  tantam  efficaciam  commu- 
nem videri  posse  eathiopi  cum  hydrargyro  ipso  , 
quod  ejus  dimidium  est  ; sed  proprium  certe  ha- 
bet illud  omne,  nec  paucum  , quod  ab  adjuncto 
sulphure  proficiscitur  » Vetusta  enim  sunt  expeii- 
inenta  utilitatis  sulphuris  ad  venereum  virus  edo- 
mandum . Multi  , inquit  egregius  quondam  me- 
dicus , et  inter  paucos  audiendus  Nicolaus  Mas- 

sa  , a venere  a lue  sulphuris  usu  liberati  sunt 
et  me iniiut  hominis  , ejui  ex  potu  sulphuris 
pulveris  a ti  , bis  in  die  , tres  , aut  quatuoi 
drachmas  sumens  pro  vice  , sero  , et  mane  , 
videlicet  per  multos  menses  , tandem  a dolori- 
bus , et  ulceribus  cum  gumini  ab  antiqua  ae- 
gritudine liberatus  J^uit  , ,£//ze  aliquo  alio  me- 
dicamine ulceribus  apposito  (sz)  . Quem  locn.11 
retuli  , ut  appareret  , in  aethiope  minerali  quae  li- 
niuntur elementa  , ea  certe  vim  prae  se  ferre  Ve- 
nereae acrimoniae  , aliarumque  congenerum  , emen- 
datricem . 

XXXVII.  Quod  igitur  argumentum  a nutritio- 
ne  , et  eminentia  fundi  pustularum  variolosarum  in 
illis  fr  eq uen ter  occurrente  , qui  aethiopem  usurpa- 
runt , desumebatur  , ut  ejus  vis  emendatrix  acri- 
moniae variolosae  quadantenus  augeretur , sua  ha- 
bet , nec  inscita  , fundamenta  . Nam  certe  vario- 
lae , quae  sibi  relictae  fundum  illum  ostenderent  , 
benignissimo  veneno  censerentur  excitatae  . Com- 
modum autem  est  videre  eo  in  casu  frequenter  esse 
variolas  aethiope  curatorum  ; nam  virtus  id  procu- 
ret , sorsve  remedii  sit  , magnum  certe  ad  illud 
usurpandum  afferre  debet  momentum  . Itaque,  in- 
cipiente eruptione  , exhibitionem  aethiopis  suscipio, 
nec  dare  antea  desisto  , quam  pustularum  persicca- 
tio  fuerit  omnino  perfecta  . Ut  nihil  est  enim, 


(z z)  De  Morbo  gallico  cap.  t. 

quod  ab  aelhiopis  usu  tempestive  suscipiendo  va- 
riolosos  possit  arcere  , ita  nihil  profecto  ab  eodem 
diutius  protracto  restat  timendum  . Nam  neque  ad- 
ime vidi  variolosum  in  quo  acthiopis  usus  move- 
rit salivationem  : symptoma  in  variolosis  adeo  ab 
aetbiope  non  timendum  , ut  potius  , si  morbi  in- 
genio inducatur  , sperandum  sit  mitigationem  ab 
aetbiope  posse  accipere  . Nam  in  tanto  hujus  re- 
medii usu  miiiies  quidem  vidi  in  Nosocomio  Vene- 
rea lue  affectos  salivationem  incurrisse  , fere  num- 
quam  tamen  ante  quartum  decimum  diem  , quod 
communius  est  stadium  variolarum  , et  semper  le- 
nissimam , semper  sine  ulla  conspicua  ulceratione 
palati  , aut  faucium  , verbo  dicam  , semper  utilem 
eliminatione  morbidi  , nullo  unquam  pacto  noxiam. 
Quam  tantum  salivationis  lenitatem  sulphuri , quod 
continet  , facile  adseribo  . Eliminationem  autem 
morbidi  appello  salivationem  illam  ab  aethiope  mo- 
tam , quae  diutius  soleat  perdurare  sine  ulla  mo- 
lestia , et  tum  demum  sponte  desinat  , cum  mor- 
bi signa  , quem  oppugnaverat,  prorsum  evanuere  , 
argumento  manifesto  effectum  eam  esse  necessarium, 
non  quidem  accepti  , et  exitum  inutiliter  sponte 
affectantis  hydrargyri  , sed  materiae  morbificae  ipso 
cum  hydrargyro  exeuntis  . Nam  salivationem  cer- 
te per  se  solum  hydrargyrum  movere  non  valet  . 
.Res  quae  dicta  videri  potest  primo  intuitu  absur- 
de , sed  quae  experimentis  explorata  apparebit  ve- 
rissima . Hoc  ego  experimentum  pluries  ieci  ? et 


( 23.  3 

palam  ostendi  videre  cupientibus  . Dedi  passnn 
aethiopem  mineralem  , alkalinumve  , dedi  mercu- 
rium dulcem  , dedi  pulverem  alterantem  Plumerii? 
expectavi  dum  salivatio  appareret  ut  autem  ap- 
paruit , non  destiti  , aucta  etiam  nonnunquam  dosi, 
mercurium  illum  pariter  exhibere  , saepe  aucta  sa- 
livatione , saepe  uniformiter  persistente : viginti  die- 
bus , aut  mense  elapso  , passim  etiam  minus  mor- 
bo , qui  oppugnabatur  , profligato  , sponte  desiit 
salivatio  : sano  interim  aegro  quotidie  dare  saepe 
dimidiam  mercurii  ipsius  drachmam  perseveravi  lu- 
bens  volensque  , octo  , decem  , ad  viginti  dies  : 
sed  superfluus  hic  mercurius  nec  Salivationem  aliam, 
nec  evacuationem  ullam  illi  similem  postea  movit. 
Quo  inquam  hujus  superadjecti  mercurii  sialagogae 
illae  propriae  vires  abivere  ? nonne  , repurgato  pe- 
nitus sanguine  , siluerunt  ? nonne  quia  caussam  non 
agnoscunt  solum  hydrargyrum  , metallum  stimuli 
expers  natura  sua  , et  oberrare  quidem  penitissime 
corpus  facile  , salivationem  autem  movere  non  ap- 
tum , nisi  mutatum  adeo  conversumque  sit  acri- 
moniae alicujus  singularis  in  sanguine  occurrentis 
consortio  , ut  aptum  inde  fiat  afficiendis  stimulo 
laxis  faucium  sedibus  , et  exitum  sui  , comitisque 
acrimoniae  promovendo  ? nonne  ideo  , illa  con- 
sumpta penitus  acrimonia  , fatuum  metallum  reli- 
quum oberrat  ? et  movendi  salivam  inefficax  ? Sed 
praeter  hydrargyrum  , vidi  nonnunquam  ptisana 
usos  ex  ligno  guajaco  , sarsa-parilla  , china  , sali- 

vationem  copiosam  , et  proficuam  subivisse  . Adeo 
non  habet  salivatio  effectum  adeo  infamem  ; quasi 
solum  hydrargyrum  frustra  expellat  , non  sine  ma^ 
gnis  faucium  , orisque  periculis . Nam  ut  non  ne- 
gem , locis  salivantibus  pericula  instare  multa , ea 
tamen  vitari  possunt  , et  compesci  : ut  non  ideo, 
possim  in  eorum  sententia  acquiescere  , qui  hydrar- 
gyrum  volunt  , nulla  evacuatione  mota  , subsistere 
in  corpore  debere  , ejusque  veluti  pariem  fieri  * 
Videant  isti  ne  silentium  hostis  fallacissimi  ipsis  im- 
ponat , acrius  postea  , et  magis  indomite  surrectu- 
ri  . Ego  quidem  nolim  aegrotos  meos  mercurialium 
usu  in  salivationem  maximam  incurrere  , atque  fa- 
miliarem sulphuris  usum  , caphurae  , balnei  , sibi 
tum  facerent  lubentissime  velim  , et  mercurii  usum 
dum  res  componantur  intermitterent  ; sed  modice 
salivantibus  bene  plauclo  , et  ita  curatos  maxime 
omnium  jubeo  esse  securos  . Parcum  enim  , et  diu- 
turnum mercurii  usu  parem  gignentem  salivatio- 
nem , hunc  demum  commodissimum  duco  , et  tu- 
tissimum . 

XXX VIII.  Itaque  , ut  redeam  ad  aethiopem 
cujus  egregias  vires  in  variolosis  asserui , etsi  dialis 
ejus  quantitas  constitui  ad  certam  regulam  non  pos- 
sit , fidentissime  tamen  dicam  experimentis  convi- 
ctus , nunquam  minus  peccatum  fuisse  , quam  cum 
dosis  exhibita  fuit  major  . Adhuc  memoria  teneo, 
decennis  pueri  casum  , cui  drachmam  aethiopis  sex 
in  d.oses  aequaliter  divisam  vario  tempore  sumendas 

perscripseram  , quam  n egi  i gentes  ministri  integram 
una  vice  propinarunt  aegroto  , non  tam  nullo  super- 
veniente damno  , quam  potius  beneficio  incredibi- 
li ; nam  maturatio  variolarum  , quae  pigerrima  ad- 
huc fuerat  , inde  processit  expeditior  , resque  aegri 
eo  potissimum  ex  tempore  positae  sunt  in  tuto  . 
Verum  cum  aetliiope  familiare  milii  est  unam  aut 
alteram  quotidie  drachmam  adjungere  selectissimi 
corticis  peruviani , cujus  exhibitionem  ratione  su- 
sceptam nullo  non  morbi  tempore  utilissimam  de> 
prehendi  . Quae  cum  habeam  comperta,  fateor  me 
non  intelJigere , quomodo  Clari  Viri  , vel  ante  va- 
ri olai  *um  adventum  , de  mercurii  usu  , et  speciatim 
aethiopis  mineralis  , potuerint  pessime  sentire  , qua- 
si ad  perniciem  certam  variolosos  disponat  . Quo- 
rum ego  observationes  etsi  jure  merito  magni  fa- 
ciam , veriori  tamen  sensu  interpretandas  putarem; 
quod  scilicet  non  mercurialium  , et  speciatim  ae- 
ihiopis  , praeliabitus  usus  variolarum  adventui  non- 
nunquain  nocuerit , sed  eorum  potius  morborum , 
ad  quos  depellendos  mercurialia  sumebantur  , per- 
noxia cum  variolis  supervenientibus  conjunctio  ; 
scorbuti  praesertim , quo  proculdubio  videtur  la- 
borasse puella  , cujus  infelicem  retulit  casum  Cla- 
rissimus de  Uaen  (a)  ; aut  venereae  luis  , qua 


(a)  Rationis  Medendi  Part.  II.  cap.  vi.  pag.  85. 
Edit.  1760. 

forte  laborarunt  , qui  mercurialibus  pridem  usi  va~ 
riolis  confluentibus  apud  Edimburgenses  (b)  occu- 
buerunt : quorum  certe  relatio  non  videtur  insti- 
tuta ad  perniciem  variolosorum  a praesumpto  mer- 
curio arguendam  , sed  potius  ad  singulare  ingenium 
ostendendum  variolarum  , quae  omnino  sui  juris  , 
vel  aliis  morbis  afflicta  , vel  potentissimis  remediis 
exercita  corpora  indomitae  , et  feroces  aggrediuntuT. 

XXXIX.  Sed  me  in  ipso  scriptionis  progressu 
piget  jam  excidia  hominum  a morborum  truculen- 
tissimo enarrare,  et  taedet  una  inutilis  repetitionis, 
ne  duas  alias  referam  in  puerorum  habitas  cadave- 
ribus observationes,  quae  non  alia  ostenderint,  quam 
quae  in  hactenus  expositis  apparuerunt.  Detur  igi- 
tur haec  mihi  venia  , ut  ipsam  illam  , quam  ante 
actis  observationibus  adhibuit  , his  in  aliis  silentio 
transigendis  lectoris  mei  fidem  praecipiam,  et  tian- 
seam  interim  ad  exponenda  observationum  conse- 
ctaria , quae  et  naturali  quadam  deductione  pro- 
manant  , et  scopum  omnem  nostri  labons  consti- 
tuunt . Nam  , caeleris  sepositis  , quae  vel  morbi 
historiam  spectent  , vel  curandi  prudentiam  , qua- 
rum subinde  rerum  praecipua  momenta  superius  at- 
tigimus ; quidquid  possunt  fideles,  et  sine  ullo  pai- 
tium  studio  institutae  in  hominibus  , aetate  , sexu, 
genere  stadioque  variolarum  diverso  peremptis , ob- 


(b)  Essais  d1  Edimbourg. 

servationes  docere  ad  constituendas  veras  sedes  , 
quas  observare  soleant  , et  tenere  variolae  , lucu- 
lentissime , opinor  , ab  expositis  cadaverum  disse- 
ctionibus apparet  . Etenim  quod  spectat  interiores 
partes  , sive  compaginem  corporis  citra  ventres  ef- 
ficientes , sive  ad  quas  , nisi  peracta  ventris  alicu- 
jus  sectione  , accessus  non  datur  , certe  non  vi- 
scus , non  membrana  , non  glandula  , non  pars 
demum  interior  ulla  fuit,  quae  in  tot  exemplis  ap- 
paruerit pustulata  . A capite  enim  ad  abdomen,  si 
quis  perpendat  sedulo  in  singulis  historiis  rerum  ob- 
seryatarum  discrimina  , multa  inveniet  exempla  se- 
dium interiorum  , quae  in  variolosis  inflammatam 
faciem  ostenderunt  ; sed  nullum  profecto  occurret 
locorum  pustulatorum.  Quod  est  luculentissimo  do- 
cumento , semper  variolas  ab  interioribus  sedibus 
abesse  , et  ad  unam  extimam  corporis  superficiem 
pertinere  : sed  partes  interiores  cum  adsunt  vario- 
lae in  eam  posse  calamitatem  incidere  , quae  pes- 
sima semper  est  , in  quam  incidunt  passim  cum 
magnae  aliae,  et  perniciosae  fiunt  interiorum  sedium 
inflammationes  , pulmonum  , pleurae  , jecoris,  in- 
testinorum , renum , locorumque  similium.  In  qui- 
bus omnibus  inflammationibus  ubi  unam  partem  7 
vel  uti  sedem  principem  , morbus  tenuit , reliquum 
corpus  , et  praesertim  viscera,  quasi  morbosae  ex- 
superantia materiae  , eadem  labe  notabiliter  infici- 
untur . Quod  equidem  , ni  me  praefixi  scriptionis 
limites  arcerent , multis  nunc  possem,  iisque  lucu- 

lentis  , observationibus  ostendere  : sed  pleuritici 
unius  singularem  historiam  non  omitto  , quod  alio 
etiam  sensu  cognitu  maxime  digna  sit  . 

XL.  Adolescentem  viginti  annos  natum  piem- 
ritide  captum  , octavo  ineunte  morbi  die,  in  INo- 
socomium  detulerunt  . Meae  curae  commissum  , 
cum  de  morbi  historia  perquirerem,  sic  narrantem 
audivi  . Ante  octo  dies  sub  vesperam  se  multo 
cum  frieoris  sensu  febre  fuisse  correptum  quam 
aliquot  post  horas  , iu  laevo  pectoris  latere  , acu- 
tus dolor  exceperit  , a tertia  vera  costa  , proptei 
sternum  , ad  hypochondrium  usque  distentus.  Se- 
ptem continuos  dies  dolorem  se  tantum  , febiem- 
que  tulisse  pene  sub  divo  destitutum  auxiliis  . tum 
demum  in  Nosocomium  fuisse  delatum.  Quem  cum 
attente  inspectarem  , vidi  facie  pallidum  , exsuc- 
cum , strigosum  , oculis  concavis  , languidis  , su- 
per latus  affectum  facilius  , commodius  tamen  su- 
pino situ  decumbentem  . Lingua  jam  evaserat  sic- 
ca , pulsus  creberrimi  observabantur  , parvi  , et 
duri  . Anxietas  multa  , sicca  tussis  , et  crebra  , 
moeror  maximus,  quem,  ne  totum  morbo  tribue- 
rem , aegri  lamentationes  faciebant  sane  quam  mi- 
serae , de  nonnullis  vestibus  , quas  clam  sibi  fu- 
ratas intellexerat,  cum  deferretur  in  Nosocomium. 
Ventre  addebat  se  ter  , quaterve  in  die  , aquosa 
dejicere  : quem  cum  contrectarem  nonnilul  elatum, 
et  flatibus  refertum  deprehendi.  Locum  autem  to- 
tum , quem  dolor  saevus  pectoris  affligebat  , ex- 

trin  secus  cum  vellem  digitorum  pressura  explorare, 
\el  ad  Yiin  tactus  levissimam  , de  passioius  acei** 
batione  , quam  ferre  non  posset  , aeger  conquere- 
batur ; cujus  major  erat  afflictio  , cum  sedes  in- 
tercostales tactu  illo  explorabantur  . Jusseram  la- 

tissimo  vesicatorio  sedem  affectam  ulcerari  , mitti 
sanguinis  uncias  aliquot  , oxymelitis  nonnihil  po- 
tui aquae  interjunctum  assumi  ; cum  in  medio  re- 
mediorum apparatu  repentino  aeger  extinguitur. 

XLI.  Cujus  cadaveris  petitum  est  primum 
dissectione  pectus  , in  quo  carnes  cuti  subjectae 
rubicundae  deceuter  erant  , et  sanis  convenientes. 
Inde  dextrae  costarum  cartilagines  dissecabantur  ad 
sternum  elevandum  , cum  exsilire  lutulenta,  alba, 
liquata  materies  visa  est , quae  , sterno  diligenter 
elevato  , inter  pleuram  , et  cartilagines  , ac  inter 
laminas  mediastini  antici  , ad  quatuor  pene  unci- 
as , collecta  fuisse  apparuit  . Pulmo  dexter  boni 
habitus  , multo  pinso  sanguine  fartus  , mollis  , et 
cedens , ne  se  ad  dorsum  reciperet  , impediri  cel- 
lulosis multis  ligamentis  videbatur  ? quibus  pleurae 
adhaerebat  : contusus  caeterum  , non  inflammatus 
cernebatur.  Vapor  hujus  pectoris  erat  subputridus, 
ad  librae  pondus  accedens  . Mediastinum  , et  pe- 
ricardium rubicundissima  , crassiora  evaserant  qua- 
druplo plus  , et  corio  similia  . Pericardii  erat  va- 
por illi  pectoris  foeditate  par  , quantitate  minor,  et 
selibram  pene  aequabat  . Cor  magnum,  rigens,  tu- 
mens , nova  adscita  flava  lymphatica  veste  , aspe- 

ici  5 iniqua  , facile  separabili  , cum  tota  pericardii 
interiori  facie  vestiebatur  . Tumebat  auris  dextra , 
quae  cum  cordis  ventriculo,  et  ipsa  pulmonali  ar- 
teria , cavisque  , dissecta  , non  polyposi,  ut  solet, 
sed  pinsi  sanguinis  , et  in  fragiles  grumos  coacti 
erat  plenissima  : vacuus  pene  erat  ventriculus  sini- 
stci  cum  auie,  et  venis  pulmonum,  et  aorta,  qui- 
bus in  locis  vix  paucae  guttae  aderant  sanguinis  so- 
luti. Sinistri  pulmonis  cum  dextro  eadem  erat  con- 
ditio : sed,  qua  costas  anterioris  pectoris  spectabat, 
pleurae  quamlatissime  attinebatur,  intermedia  nova 
illa  consueta  ( xxm  ) inflammatarum  sedium  mem- 
brana , densa  , tenaci  , corio  simili , alba  , poly- 
posa , illius  demum  naturae  , qua  membrana  illa, 
quam  Hippocratis  (c)  experimentum  secutus  ex  ca- 
lido paravit  conquassato  sanguine  Ruysciiius  ( d ) . 
Cujus  membranae  conspectus  inflammati  pulmonis 
movit  opinionem  ; sed  is  a pleura  distractus  rubi- 
cundior quidem  apparuit  , dissectus  vero  ostendit , 
ut  assolet  , assimilem  spongiis  mollitudinem  , mul- 
toque cum  aere  pinsum  subnigrum  sanguinem  pas- 
sim  emisit  , densitate  omni  vacuus  inflammatoria. 

(c)  » Quando  quis  victi-  » ipsum  cojvquAsset  , et 
»mam  mactat , donec  ca-  » fibras  eximat  , non  con- 

»lidus  fuerit,  liquidus  est  «gelatur». De  Carnibus  ix. 

» sanguis  : postquam  au-  (d)  Thes.  Anat.  Ass. 
»tem  perfrigeratus  est,  i.’  N.  III.  Thes  Yn.  N. 

» congelatur.  Si  vero  quis  xxxix. 

Ut  sine  clubio  appareret  , membranaceam  crustam 
illam  , pulmoni  , et  pleurae  intermediam  , a pul- 
mone ipso  non  venisse  . 

XLIL  Pleura  vero  costas  subvestiens  , cui  ex 
altera  parte  , et  quidem  firmius,  culcitra  illa  mem- 
branacea pulmonis  applicata  attinebatur  , a tertiae 
costae  regione  , et  anteriori  mediastino  , ad  totam 
anteriorem  hypochondrii  sedem  ( qui  tractus  ex- 
trinsecus quadrabat  loco,  in  quo  doloris  vim  acer- 
bam incusaverat  aeger  ) erat  maxime  inflammata. 
Nam  saturrima  ruboris  adeo  ut  livesceret  , tantam 
vasorum  et  copiam  ostendit  , et  plenitudinem  , ut 
confusa  massa  vasculosa  esse  videretur.  Quam  cum 
inciderem  inveni  sextuplo  crassiorem  ac  vel  ipsa 
esse  soleat  , aut  aliis  proximis  in  locis  appareret  , 
qui  inflammationis  erant  vacui  . Etsi  ea  crassitudo 
non  ad  ipsam  membranam  pertinebat  omnino  , 
quae  , colore  excepto  , naturam  suam  non  exces- 
serat ; sed  ex  adjecto,  et  supposito  glutine  quodam 
assimili  densae  gelatinae  efficiebatur  , quae  fulcire 
potius  } et  sustinere  veram  membranosam,  vascu- 
losamque  superficiem  obversam  pulmoni  , quam 
ejus  esse  pars  apparebat  . Ex  quo  facile  erat  in- 
telligere  crassam  sublaminam  illam  gelatinosam  , 
pleurae  subjectam,  lympham  fuisse  glutineam,  in- 
flammationis vi  inter  pleuram , et  costas  effusam  , 
et  densatam  , germanam  illius  , quae  ex  altera  fa- 
cie inter  pleuram  , et  pulmonem  similiter  exsuda- 
verat , quae  etsi  erat  densior  , firmiorque  priore  , 


( I»  ) 

ram  illi  tamen  densitatem  loci  diversitas  procura- 
verat » Nam  certe  ex  parte  pulmonis  fluidior  ex- 
sudatae materiae  pars  in  cavum  pectoris  defluxe- 
rat , crassiori  tantum  tenaciorique  relicta  , inter 
pulmonem,  et  pleuram  membranae  instar  haerente, 
ex  parte  vero  costarum  quidquid  exsudavit  angu- 
stiis cellulosis  contineri  debuit  irretitum  . Ex  quo 
in  ejus  pectoris  cavo  lutulenti  superflui  liquoris  un- 
ciae pene  tres  occurrebant  . Inter  pleuram  vero  , 
ei  costas  , ea  erat  subjectae  gelatinae  teneritas,  ut 
ejus  membranae  facilior  ibi  longe,  quam  ubi  erat 
simplex  , et  sana  , separatio  a costis  fieri  posset  . 
Evaserat  etiam  pleura  in  tanta  crassitudine  fragili- 
or, quam  caeteroquin  fragilitatis  proprietatem  omnes 
partes  , et  maxime  interiores  , dum  inflammantur, 
acquirunt  . Ipse  vero  etiam  dubitavi,  an  non  po- 
tius ea  fragilitas  irrepenti  jam  gangraenae  esset  tri- 
buenda ; sed  bonus  color  sanguinis  turgidis  illius 
membranae  vasis  contenti  , et  subjectae  gelatinae 
rubella  , et  grata  facies  , suspicionem  illam  exclu- 
dere videbantur  . Facili  negotio  tamen  poterat  in- 
telligi  , quomodo  , si  forte  fortuna  recessisset  ab 
his  locis  tanta  inflammatio  , et  aeger  hic  fuisset 
in  sanitatem  restitutus,  inorganica  illa  gelatina  pleu- 
rae suffusa  , absorpta  fluidiori  parte,  magis  ac  ma- 
gis densata  , in  callosam  demum  naturam  transire 
potuerit  ; dum  quae  adhaesit  pulmoni,  respiratio- 
ne saepius  dimota  , in  membranacea  secessisset  li- 
gamenta : quin  pulmo  etiam  ipse  , si  contagium 

inflammationis  accepisset  , potuisset  similiter  e- 
vadere  callosus  ( xxxi  ) . Quae  semper  vidimus 
in  locis  superesse  inflammationis  semel  habitae 
aeterna  vestigia  . His  autem  in  hujus  cadaveris 
pectore  observatis  , abdominis  dissectione  , je- 
cur , lien  , renes  , molem  admodum  auctam  o- 
stenderunt  ; colorem  etiam  a naturali  diversum  . 

XLIII.  Liberum  cuique  fuerit  hactenus  tra- 
dita , sive  ad  tuendum  traducere  eorum  senten- 
tiam , qui  non  ideo  quod  pulmones  frequentius  af- 
fecti in  pleuritide  observantur  , sedem  ejus  morbi 
omnino  excludunt  a pleura  ; sive  ad  arguendum 
signum  specificum  pleuritidis  costalis  , quo  a pul- 
monali discernatur  , dolentis  loci , sub  vel  levi 
attactu  , et  pressura  , exacerbationem  : mihi  cer- 
te satis  facient  si  , quod  proposui  ( xxxix)  , re- 
vincant , variol osorum  sortem  esse  quandoque  pos- 
se ab  illa  non  diversam  , quae  passim  sequitur  a- 
lios  graviter  inflammatos  , ut  principem  inflamma** 
tionem  habeant  unam  , inflammatorias  appendices 
multas  . Quod  cum  fit  , multiplicato  veluti  hostium 
numero  , Naturae  vires  semper  deficiunt  . Sed 
variolosi  quod  ab  adjunctis  inflammationibus  visce- 
rum patiuntur  detrimentum  , id  omne  variolarum 
caussa  ferre  non  videntur  . Etenim  si , quum  alia- 
rum partium  consortio  sedes  aliqua  interior  est  ma- 
xime inflammata  multiplicatae  inflammationis  caus- 
sam ei  similem  esse  credimus  , quae  sedem  prin- 

eipem  affecit , in  sanguine  ulterius  redundantem  , 
quoniam  similitudo  illarum  omnium  affectionum  cum 
in  habitu  , tum  vero  etiam  in  natura  , et  even- 
tu conspiciatur  ; certe  in  variolosis  , quando  se- 
des interiores  simul  inflammatione  prehenduntur  , 
ut  demonstretur  eamdem  variolarum  materiam  il- 
hus  similem  , quae  in  cute  est  deposita  , aliqua  ex 
parte  in  sanguine  relictam  , ea  mala  procurasse  , 
argumentum  hoc  deest  omne  similitudinis  affectio- 
nis . Nec  enim  in  variolosis  viscera  , quae  non- 
nunquam  occurrunt  inflammata  , alium  habitum 
aegritudinis  ostendunt  , quam  quem  habent  cum  , 
citra  praesentiam  variolarum  , quamvis  alia  inflam- 
matoria caussa  sunt  affecta  ; ut  omnino  eorum  in- 
flammatio de  variolarum  ingenio  se  participare  nul- 
lo nos  penitus  signo  doceat  . Nori  enim  pustulas 
in  illis  , non  vesicas  unquam  vidi  , non  intervallis 
discriminatas  inflammatiunculas  , et  ad  superficiem 
viscerum  redactas  , non  demum  quidquam  simile 
individuis  effectis  , et  propriis  variolosi  veneni  . Ut, 
si  quidem  ab  effectis  morbi  caussam  eruere  licet  , 
dubium  quidem  esse  non  possit  inflammationes  ac- 
cedentes variolosis  caussam  agnoscere  materiam  aptam 
ad  inflammandum  , sed  quam  esse  ejusdem  indo- 
lis , et  ingenii  ac  materia  variolarum  , gratis  asse- 
ri quidem  possit  , probari  autem  nullo  pacto  pos- 
sit . Quis  enim  audeat  declarare  variolosas  inflam- 
mationes illas  internas,  quae  nullam  habuerint  cum 
variolis  cognationem  , nisi  quod  eodem  tempore  oc- 

currerint  ? Nonne  variolas  non  quidem  quaevis  in- 
flammatio generatim  partis  alicujus  ? sed  pustulo- 
sa , et  certis  signis  a caeteris  distincta  , determi- 
nat ? Aut  vetitum  est  , obtinente  aliquo  morbo 
principe  , pati  quidquam  aliud  corpus  humanum  , 
quod  de  illa  prima  affectione  morbida  non  proce- 
dat ? Ego  quidem  nemini  negavero  inflammationes 
viscerum  nasci  posse  a variolis  , sed  signum  ali- 
quod unice  petiero  , quo  mea  haec  mihi  fides  con- 
stet . Quod  donec  nullum  dederint  omnino  ? jure 
perseveravero  affirmare  de  inflammationibus  visce- 
rum accedentibus  variolosis  constare  quidem  nasci 
caussa  inflammatoria  , sed  eam  esse  variolosam  pror- 
sum adhuc  non  constare  . 

XL1V.  Posse  autem  eodem  tempore  , quo 
variolaru m materia  obtinet  , alterius  generis  mate- 
riam in  humano  corpore  occurrere  aptam  ad  inflam- 
mandum , quae  tum  excitata  hominem  adoriatur  , 
dubitari  non  potest ; siquidem  vidi  quibus  phlogo- 
sis  (n)  , aut  verum  erysipelas  ( quod  puero  nu- 
per accidit  septenni  quinto  a febre  die  , cui  postea 
variolae  septimo  apparuerunt  ) , aut  purpurae  spe- 
cies praecessit  adventum  variolarum  . Qui  ipsi  sunt 
casus  in  quibus  imperiti  passim  Medicis  succensent, 
quasi  variolas  non  suo  tempore  agnoverint  , quae 
postea  apparuerint  , quia  morbum  primo  aspectu  , 
aut  quidem  recte  , purpuram  aut  erysipelas  , aut 
quid  aliud , nominaverant  : nescii  quam  saepe  va- 
riolae piaecedant  ? quam  saepe  alios  sequant ur  mor- 

bos  , quam  varius  , et  inconstans  earum  sit  ingres- 
sus , quam  incerta  habeant  prima  signa  . Etenim 
non  nunquam  frustra  variolam  m praeludia  videris 
advenisse  , nonnunquam  variolas  ipsas  subito  irre- 
pere , aliquando  ita  larvari  , ut  repentino  appare- 
ant , cum  exspectaveris  longe  aliud  . Tanta  venien- 
tis ejus  morbi  inconstantia  est  . Vidi  etiam,  obti- 
nentibus variolis  , nonnullis  ophtalmiam  , aut  fau- 
cium pessimam  inflammationem  , supervenisse  , ci- 
tra praesentiam  iis  in  sedibus  variolarum  ; ut  ap- 
pareret ea  mala  caussam  habuisse  a variolosa  dissi- 
milem . Quod  ostendit  Medicum  nunquam  posse  > 
utut  optimam  variolarum  naturam  aliquo  in  homi- 
ne pervideat  , de  variolosi  corporis  eventu  certo 
definire  : adeo  latere  possunt  vana  in  eodem  cor- 
pore venena  , quae  , si  cum  varioloso  efferantur  , 
in  medio  felicissimarum  variolarum  cursu , tanquam 
ex  insidiis  , hominem  jugulent  . Qui  casus  ut  spon- 
te natis  , ita  procuratis  insitione  variolis  imminent, 
et  male  animatis  in  perutile  generi  humano  institu- 
tum ansam  praebere  possunt  sive  ut  artifici  detra- 
hant , sive  ut  artis  famae  , quae  merito  magna  esse 
debet  , officiant . Harum  igitur  inflammationum  or- 
dinis diversi  variolis  accedentium  materia , uti  non- 
nunquam extrorsum  , beneficio  quodam  Naturae  , 
ita  , perversa  directione  , aut  indole  , introrsum 
ferri  potest  . Jmo  nescio  an  non  etiam  facilius  in 
variolosis  introrsum  operetur,  stante  viscerum  omni- 
um , partiumque  interiorum  , majori  teneritate', 

quam  culis  , aucta  etiam  nonnihil  veneni  variolosi 
commercio  , quod  solidorum  omnium  praesentia  sua 
cohaesionein  imminuit  (xix)  . Quod  si  fit  , certe 
interiorum  sedium  inflammatio  se  variolis  adjungens 
res  variolosorum  in  magno  discrimine  ponit  . 3Nou 
quia  haec  forte  depositum  ad  cutem  impediat  ma- 
teriae variolosae  ; nam  ejus  depositio  uno  ceite  po- 
test modo  impediri  , si  cutis  ipsa  venenum  excep- 
tura obstaculum  aliquod  exhibeat  advenienti  vene- 
no : quod  obstaculum  si  absit  , quantae  vis  interio- 
res inflammationes  nunquam  praestare  poterunt  nc 
venenum  variolosum  appetat  illam  sedem  suam  , et 
insideat  . Accedit  lex  pulcherrima  corporis  huma- 
ni 5 in  quo  quantum  ab  experimentis  deducere  po- 
tui , si  diversi  generis  morbifkae  materiae  simul 
inveniuntur  , se  plerumque  non  attrahunt  , nec  im- 
pediunt , neque  una  in  aliam  transmutantur  , sed 
singulae  retinent  , et  sequuntur  vim  naturae  suae  , 
ac  , tanquam  essent  solae  , individuos  suos  edunt 
effectus  . Ita  si  quae  variolosa  est  , ca  immutabi- 
lis ad  variolas  in  cute  efficiendas  pergit  ; si  quae 
simul  mor biliosa  ? ea  et  morbillos  suos  elaborat  ; 
si  petechialis  altera  , altera  erysipeiatosa  , ad  pete- 
chias  , et  erysipelas  separaLm  c lior  manda  certo  in- 
tendunt . Ex  quo  in  uno  corpore  si  plurium  eo- 
dem tempore  morborum  semina  adsunt  , plures  sed 
distinctos  eodem  tempore  morbos  possunt  sunul  ef- 
ficere , sed  commisceri  semina  illa  non  possunt  ? 
et  in  unum  communem  simplicem  morbtuu  con~ 

currere  . Tinea  capitis  correptos  variolosos  vidi  p!u- 
res  , aeque  ante  , ac  post  variolas  . Manantibus 
pustulis  foedata  puella  , quam  cortice  pcruviano 
cum  aethiope  curavi  , durantibus  , emensisque  va- 
riolis  , pustulescens  diutissime  perseveravit : scabio- 
sus puei  utius  , et  alter  , curatis  , quas  incurre- 
ramt  , variolis  , scabiosi  pariter  remanserunt  : ado- 
lescens tricenarius  gonorrhaea  affectus  virulenta  , 
passis  variolis  , gonorrhaeam  retinuit  . Adeo  nulla 
est  morborum  diversi  generis  mutua  compensatio  , 
et  distinctorum  , diversorumque  effectuum  caussae 
occurrere  simul  in  eodem  corpore  possunt  , com- 
misceri in  unum  , et  confluere  non  possunt  . Ex 
quo  sapientis  Medici  est  nosse  effectuum  uno  tem- 
pore hominem  vexantium  qui  ad  unam  , qui  ad 
alteram  caussam  referantur  , ne  complexum  mor- 
bum pro  simplici  morbo  accipiat  , et  in  petiori 
morbo  sollicitius  percurando  deerit  . Itaque  verio- 
losi  inflammatorum  viscerum  consortio  periclitantur, 
non  quia  excursus  ad  cutem  variolosae  materiae 
ideo  impeditur  , nam  interiores  coortae  inflamma- 
tiones non  numero  ohesse  vidimus,  semper  tantum 
n uti  itioni  , et  incremento  inceptarum  pustularum  ; 
sed  quia  duobus  hostibus  in  contrarium  trahentibus 
uno  tempore  aggressa  Natura  solas  succurrere  va- 
nolas  pro  eo  ac  oporteat  non  possit  ; quod  hostis 
alter  interior  , situ  etiani  forte  potior  , materiam 
necessariam  complendis  pustulis  variolarum  , et 
tumefaciendis  , trahat  ad  sesc  , et  contineat.  Mul- 

tum  haec  enim  in  humano  corpore  valet  stimuli 
lex  , cum  , ceteris  partibus  sanis  existentibus  , sti- 
mulis inflammatoriis  una  earum  afficitur  , concur- 
sum humorum  ad  vexatam  partem  fieri  , reliqua- 
rum proportionat»  penuria  ; cum  vero  plures  eo-  * 
dem  tempore  partes  stimulo  vexantur  , concursum 
majorem  ferre  partem  sive  situ  vita#  fonti  vicinio- 
re , sive  copia  et  acrimonia  materiae  , sive  sensi- 
bilitate  potiorem  ; minorem  vero  remotiorem  a cor- 
de , vel  minus  affectam  , minusve  sensibilem  . Ex 
quo  venenum  variolosum  cutem  quidem  prehendit, 
centrum  , et  scopum  , ut  ita  dicam  , suae  activi- 
tatis ; sed  ibi  non  adjutum  necessario  humorum 
concursu  haeret  in  sicco  , nec  unquam  , quod  ejus 
ingenium  est  , sedem  illam  dilectam  causticare  de- 
sinit , et  destruere  , nisi  alluatur  fluidi  lymphatici 
adventu  , et  commixtura  , qua  sola  dilui  potest  , 
ct  ad  suppurationem  usque  sedium  suarum  man- 
suetius contineri  . Cujus  pessum  dationis  caussa  pu- 
stulae , numerosae  , et  parvae  in  cute  apparent , 
quae  tamen  nunquam  attolluntur  , nec  assurgunt  , 
sed  dilatantur  repentes  , et  commiscentur  (e)  , de- 
pressae , et  concavae  , et  lividae  primum  , mox  ni- 
grescentes : qui  color  eo  perductae  actionis  veneni 
variolosi  non  fraenatae  signum  est  , ut , quod  na- 
turae suae  relictum  intendit  , gangraenam  effece- 
rit . Quamobrem  in  tanto  pustularum  exitu  palli- 

da  fere  est  tutis  tuta  sicca  , et  tepens  ; nullus  fe- 
re est  capitis  , nullus  artuum  tumor  , et  pustulae 
neque  ipsae  rubent  , neque  area  rubente  circum- 
dantur . Quem  corporis  habitum  , et  pustularum 
quoties  , maxime  circa  nonum  , aut  decimum  mor- 
bi diem  observo  , quo  in  tempore  puris  confectio 
in  pustulis  invalescere  , et  multus  apparere  debuis- 
set humorum  circa  pustulas  ailluxus  , ut  in  omnibus 
locis  fit  , quae  suppurantur  ( nec  me  unquam  o- 
pimo  fefellit  ) , alio  distractam  Naturam  praedico, 
et  sine  dubio  intrinsecus  elaborari  firmam  visceris 
alicujus  inflammationem  . Quae  cum  fit  ( et  pas- 
sim  eo  in  casu  sunt  jecur  praecipue , et  pulmones  , 
quormn  inflammatio  certis  ( xxvi.  xlv.)  siguis  o- 
stenditur  ) fere  nunquam  sine  jactatione  , et  in- 
q laetitudine  quadam  aegros  vidi  ; quae  jactatio,  et 
inquies  , passionis  interioris  signum  sunt  infallibi- 
le , quod  sponte  se  dat  etiam  cum  aegri  , aut  ae- 
tate , aut  morbo  impediti  effari  quid  sentiant  non 
possunt  . 

XLV.  N ec  dubitandum  est  pustularum  ca- 
pacia viscera  esse  posse  , earum  praesertim  , quae 
vesicis  similes  variolarum  propriae  sunt  , ita  ut  , 
si  materia  variolosa  posset  in  iis  haerere  ( xlix  ) 
nullum  esset,  ut  pustulas  attolleret  , praebitura  im- 
pedimentum ; nam  frequenter  in  cadaveribus  , ci- 
tra variolas  , tubercula  pustulis  similia , et  vesicu- 
las vSxT&Sets  in  visceribus  observavimus  . Virum 
etiam  memini  , quem  anno  1761  dissecui,  de  cu- 

jus  morbo  rescire  quidquam  non  potuimus,  iri  quo 
totus  intestinorum  tractus  erat  cum  mesenterio  tu- 
berculis disseminatus  cannabis  semen  aequantibus  , 
alba  , densaque  materia  plenis  , verrucosae  veluti 
naturae  * Sed  vesiculas  alias  utut  minimas  , et  vi- 
sum pene  effugientes  , in  viro  etiam  ( xvin  ) sin- 
gulari casu  invenimus  5 qui  variolas  passus  luerat. 
Cujus  vesiculas  in  jecore,  et  liene  observatas,  etsi 
hydatides  esse  minimas  , quales  , citra  variolas  , 
passim  in  cadaveribus  occurrunt  , ego  primum  au 
crederem  dubitavi,  earum  tamen  moles  longe  par- 
vula , et  limpidissimus  , quo  replebantur  , humor, 
ac  foveae  in  fundo  , cum  post  decimum  quartum 
morbi  diem  aperiebantur  , absentia,  hydatides  in  - 
tius quam  pustulas  esse  apertissime  evincebant.  Ad 
haec  , in  tot  aliis  variolosis  postea  observatis  nihil 
tale  unquam  , etsi  scrupulosissime  quaesitum  , oc  - 
currisse , salis  etiam  ostendit  viri  illius  hydatides 
a variolis  non  venisse  : quae  si  quid  pustulosi  pos- 
sent visceribus  adjicere  , non  tam  in  illo  , qui  je- 
cur flaccidum  quidem  exhibuit,  non  tamen  inflam- 
matum , et  poterat  forte  haberi  tanquam  curatus 
a variolis  , quam  in  tot  aliis  , qui  certius,  vi  va- 
riolarum  saeviente,  magna  inflammatione  ejus  vi- 
sceris occubuerunt  , ostendissent  . Nec  jure  quis 
dixerit  illum  solum  adultum  hominem  cum  vario- 
lis peremptum  nos  dissecuisse  , iu  quo  illae  vesi- 
culae apparuerint  , cum  caeteri  fuerint  pueri  , aut 
puellae  ; fi  erique  potuisse  , ut  in  quo  solo  , for- 

tassis  ob  aetatem  , trachaea  intrinsecus  pustulave- 
rat  ( xvi  ),  jecur  etiam  , et  lien  fuerint  pustula- 
ta. Nam  ut  praeteream  pustulationes  partium  ve- 
rosimilius  pueris  quam  adultis  facilius  posse  occur- 
rere, quos  videmus  a causticis  applicatis  promptis- 
sime vesicari,  quorum  Naturam  sequitur  variolosa 
materia  ; et  non  in  sex  illis  modo  pueris  , quo- 
rum superius  historias  memini  , sed  et  in  quinque 
aliis  postea  , dum  haec  scriberem  , dissectis,  quo- 
rum consulto  narrationem  praeterii,  simillimo  even- 
tu interiorum  partium  ab  his  vesiculis,  atque  adeo 
a pustulis  variolosis  immunitas  apparuerit  ; nequi- 
dem  adultus  alter,  quem  viginti  annos  natum  va- 
riolae peremerunt  , etsi  jecur  , et  lienem  enormi- 
ter aucta  habuerit  , quidquam  hujusmodi  vesica- 
rum ostendit  . Cujus  historiam  , ne  in  ipso  fere 
nostri  laboris  complemento  de  re  , quam  proponi- 
mus , dubii  caussae  supersint,  debeo  non  omitte- 
re . Plebejus  homo  septimo  ineunte  morbi  die  de- 
latus est  in  Nosocomium.  Non  vidi  hominem  spur- 
ciorem ; adeo  fumea  veluti  vernix  ejus  faciem,  et 
artus  colorabat.  Totum  pustulae  ceperant  confer- 
tissimae , et  confusae,  nisi  pectore  antico  , et  ven- 
tre exceptis  , ubi  pauciores  erant  , et  distinctae  * 
sub  alis  etiam  , quae  carebant  pilorum  , dextra 
quidem  nullae,  sinistra  tres  tantum  quamminimae. 
Umbilicatae  omnes , sed  depressae  , centrum  livi- 
dum ostendebant  ; tres  toto  corpore  mirabili  spe- 
cie albissime  suppuraverant  . Sed  febris  erat  ma- 

gna,  atmosphoera  vix  , ac  ne  vix  quidem  calens  , 
nec  cutis  attactus  calentissimus  , pustulae  sub  di» 
gitis  asperae  sentiebantur  , anhelitus  erat  magnus 
supinus  decubitus  ob  lateralis  difficultatem  , tussis, 
crebra  , et  copiosissime  materiata  , mucosam  ma- 
teriem educebat  : animo  desponsus  , vix  ad  excre- 
andum sufficiebat  aeger , labiis  adustis  , oculis  flam- 
meis , intentis  , lacrymosis  , facie  strigosa  , ven- 
tre sicco  . Quae  omnia  etsi  rerum  apparatum  fu- 
nestissimum arguebant  , sanguinis  nihilominus  un- 
cias aliquot  mitti  jussimus  , vesicantia  cruribus  , et 
super  sede  pectoris  laeva  apponi,  in  qua  aeger  vim 
passionis  maximam  indicabat ; dilutissimo  sero  la- 
ctis , addito  oxymelile  , frequenter  refocillari  , oe^» 
nema  injici  . Ventre  crassis  faecibus  exonerato  , se- 
quente exacta  nocte  , proxime  diluculum  alterius 
diei , postquam  super  lectum  semel  se  iterumque 
elevasset  , aeger  exspiravit . Nihil  habui  prius  quam 
ut  juberem  in  Theatrum  deferri  ad  dissecandum  . 
Erat  cadaver  flexilissimum  , qui  communis  est 
omnium , ut  passim  memini  , variolis  extinctorum 
character:  cujus  primum  pustulas  nonnullas  secun- 
dum altitudinem  dissecuimus  : invenimus  autem 
nonnullarum  basim  super  cute  elevatam  , aliarum 
cuti  aequalem  : centrum  umbilicatum  habere  sub- 
violaceam  maculam  in  cutem  alte  descendentem  ad 
tertiam  fere  nonnusquam  ejus  crassitudinis  partem: 
et  in  quibus  centrum  se  dilataverat  , eratque  livi- 
dus , macula  illa  cutis  fusior  erat  5 profundiorque 

cuticula  potius  sejuncta  a cute  , quam  elevata  su- 
pra cutem,  idest  cavum  nullum  pustulae  habebant 7 
erant  siccissimae  . 

XLVI.  Abdomine  autem  primum  aperto,  sta- 
tim  se  jecur  , et  lien  , ob  incredibilem  molis  ex- 
cessum , exhibuerunt  . Nam  in  varioloso  non  me- 
mini me  unquam  antea  tantam  excrescentiam  jeco- 
ris ultra  hypochondrii  terminos  observasse,  dextera 
praesertim  fibra  , quae  a media  hypocondrii  sede 
octo  propemodum  transversos  digitos  inferius  exten- 
debatur . Cujus  uti  color  generatim  naturalem  ejus 
visceris  fuscitatem  dilutiorem  exhibebat  , ita  densi- 
tas erat  minor  , fragilitate,  et  teneritudine  undique 

« • 

se  prodente  ; nam  cum  liberum  attactum  aeris  vix 
dimidium  tulisset  horae  quadrantem  , superficies  je- 
coris rugosa  , quasi  ad  ostendendam  teneritatem  , 
tota  evasit  . Bilis  autem  vesicula  densa  quidem  , 
et  filamentosa  , sed  non  magnae  quantitatis  bile 
implebatur  . Etiam  lien  sextuplum  fere  suae  ma- 
gnitudinis excedebat  , mollis  pariter  , et  turgens  . 
Ventriculus  erat  longissimus  , atque  ad  orificia  tur- 
gidior apparebat  : nam  proxime  pylorum  aere  mul- 
to , crassaque  mucedine  replebatur  * ad  stomachum 
vero  , aquosi  , quem  aeger  biberat  paullo  ante  moi- 
tem  , humoris  copiam  includebat  . Intestinum  a 
duodeno  per  jejunum  apertum  , ubique  refertissi- 
nmm  muci  apparuit  , densissime  lutei  , et  croci  sa- 
turrimo  colori  quamsimillimi  : qui  mucus  in  pii- 
ma  3 quinque  , propemodum  pedum  , longitudine 


( 253  ) 

intestini  redundabat  , post  quem  locum  introsuscc- 
ptionem  habebat  intestinum  , quatuor  pene  longam 
digitos  transversos.  Hanc  ad  dimidii  pedis  distan- 
tiam introsusceptio  altera  quamsimillima  excipiebat : 
ultra  quas  introsusceptiones  naturalis  omnino  ha- 
bitus totius  reliqui  intestini  conspiciebatur  , cras- 
so tantum  nidulis  faeculentis  extrorsum  prominulis 
referto  . 

XLVII.  Utram  que  introsusceptionem  superio- 
ris in  inferiorem  intestini  partem  descensus  efficie- 
bat , qui  etsi  raro  quidem  fit  , quando  fit  tamen, 
convulsionem  intestini  inclusi  caussam  agnoscit  cer- 
te primam  . Nam  cum  aliqua  in  sede  convulsionem 
habet  intestinum  , ibi  constringitur  illico  3 et  cylin- 
draceae  chordae  simile  fit  . Et  potest  ea  constri- 
ctio , pro  vi  convulsionis  , intestini  diametron  eo 
imminuere  , ut  perducat  ad  decimam  fere  partem  • 
In  vivis  canibus  , qui  crassiores  parietes  habent 
intestinorum  , ad  quartam  quintamve  partem  con- 
vulsione adactam  saepe  vidi  . Nam  soleo  , aperto 
vivi  canis  abdomine  , tenue  intestinum  inter  digi- 
tos constringere  , deinde  ad  transversi  plus  minus 
digiti  distantiam  constrictionem  novam  adjungere  , 
et  sic  donec  lubet  successive  ; in  sedibus  constri- 
ctis illico  contrahitur  , laxis  intervallis  permanenti- 
bus ; ex  quo  pulcherrimum  fit  spectaculum  in  glo- 
bulorum veluti  seriem  conversi  intestini , tanquani 
uni  chordae  insertorum  . Illud  autem  in  his  locis 
contractis  , convulsisque  , spectabile  est  , quod  in 

iis  nullus  amplius  supersit  peristalticus  motus , nec 
possit  admitti  donec  illa  durat  constrictio  . Itaque 
immobilis  omnino  fit  quaevis  convulsa  intestini  se- 
des . Et  potest  eo  modo  , si  totum  intestinum  con- 
tinuo compressum  coarctetur  ? peristalticus  omnino 
extmgui  motus  , et  immobile  videri  . Nam  con- 
vulsio illud  etiam  efficit  ne  motus  ille  desuper  ve- 
niens , quia  in  sede  convulsionis  intercipitur  , ad 
intestinum  transeat  infra  sedem  convulsam  . Quam 
in  sedem  si  forte  motus  antiperistalticus  eodem 
tempore  perveniat  , introsuscipit  inferior  intesti- 
ni pars  laxior  facile  superiorem  illam  convulsione 
prehensam  exiliorem  . Nam  materiae  antiperistalti- 
co  motu  propulsae  versus  sedem  convulsam  , tan- 
quam  ad  scopulum  , sub  illa  haerent  , et  coacer- 
vantur . Itaque  inferior  libera  intestini  pars  turget 
paullatim  ad  latera  , quae  continuo  assurgentia  su- 
perscandunt superius  exile  jam  satis  convulsione  red- 
ditum , et  conscendi  facile  intestinum  . Ex  quo 
tanquam  aggere  , ac  veluti  exteriori  opere , convul- 
sa sedes  includitur  , breviori  tractu  , longiorive  , 
pro  antiperistaltici  subter  impellentis  motus  diver- 
sitate . Convulsio  autem  etiamsi  postea  desinat,  pars 
illa  intestini  inclusa  nequit  suis  se  viribus  retrahe- 
re ; nam  motu  peristaltico  , qui  ad  illam  unice 
pervenit  , ad  se  ulterius  insinuandam  potius,  quam 
ad  retrahendam  juvatur  . Quod  cum  est  factum  , in- 
trosusceptio  manet  , quarum  tot  possunt  fieri  variis 
in  locis  ejusdem  intestini  , quot  possunt  esse  sedes 

convulsione  captae  , et  motu  antiperistaltico  subter 
veniente  impetitae . Eo  tamen  descensus  materierum 
a ventriculo  ad  anum  non  impeditur,  proclivi  stante 
via  , et  continuata  . Impediretur  potius  si  contrario 
modo  inferior  convulsa  intestini  pars  superiore  , pe- 
ristaltico  motu  acta  , susciperetur  : qui  casus  est , 
in  quo  introsusceptio  posset  volvulum  excitare  ; cu- 
rabilem potius  injectis  per  anum  remediis  aptis  de- 
orsum abbreviando  intestino  , quo  detrahatur  de 
carcere  illo  , et  emergat,  quod  praestitit  saepe  in- 
jectus nicotianae  fumus,  quam  deglutitione  illa  pon- 
derosorum corporum  nocentissima  . Prioris  autem 
ordinis  introsusceptiones  adeo  sine  detrimento  fieri 
solent , ut  frequenter  in  cadaveribus  occurrant  nullo 
sui  symptomate  praecedente.  Memini  anno  1754, 
duodennem  puerum  me  cum  amicis  observasse  , 
quem  pulmonum  suppuratio  confecerat  , in  quo 
quatuordecim  ejus  unius  generis  introsusceptiones 
occurrerunt  rarissimo  cum  primis,  et  eleganti  spe- 
ctaculo : quem  constabat  vomitu  nunquam  fuisse 
vexatum  , et  alvum  potius  sollicitam  habuisse.  Ut 
inde  appareat  , quod  in  nostro  varioloso  tales  in- 
trosusceptiones affuerint  , rem  fuisse  fortuitam  , a 
qua  morbus  detrimentum  non  acceperit . Nam  ejus 
croceae  mucedinis,  qua  supra,  etiam  refertum  erat 
infra  introsusceptiones  intestinum  , etsi  dilutioris  ? 
nec  copiae  tantae  . Crepido  conniventium  valvula- 
rum , infectissima  croceo  colore  , pene  fusca  ap- 
parebat , ex  quo  scalae  formam  distinctius , quam 

alias,  valvulae  illae  videbantur  repraesentare.  Ver- 
mes diligenter  conquisiti  omnino  non  apparuerunt, 
XLVIII.  Ventum  est  inde  ad  pectus  , quod 
dextera  erat  valde  imminutum,  capite  jecoris  ele- 
vato ad  tantam  altitudinem  sub  diaphragmate  , ut 
totius  dextri  pulmonis  longitudo  , quae  est  a dia- 
phragmate ad  supremam  pectoris  sedem  , vix  ad 
septem  esset  transversos  digitos  redacta.  Quae  su- 
perior jecoris  distensio  illi , quam  inferius  habebat, 
adjuncta  , satis  evincit  enorme  fuisse  ejus  visceris 
incrementum  . Dexter  autem  pene  elisus  ille  pulmo 
a dissectione  integer  apparuit  , nisi  quod  lympha 
multa  scaturiebat  . Sed  pulmonis  sinistri  extensio 
erat  magna,  et  totum  suum  pectus  omnino  latis- 
sime compleverat  : superficies  ejus  levissima  , ta- 
ctus solidus,  color  ab  hepatis  colore  parum  diver- 
sus , similiter  ad  dorsum.  Ea  tantum  anterior  pla- 
ga , quae  extrinsecus  respondebat  loco  , qui  vesi- 
cans  appositum  sustinuerat  ( xlv  ) , a quo  cutis 
jam  fuerat  ulcerata  , et  dilutioris  coloris  substan- 
tiam pulmonis  ostendebat,  et  nonnihil  molliorem; 
quasi  vel  brevissimi  temporis  beneficium  exhiberet, 
quod  a vi  cantharidum  retulisset  ( xxvm  ).  Cru- 
sta tamen  lymphatica  ( xu  ) fere  totam  vestie- 
bat , et  apertus  suae  tenax  densitatis  , et  solidus, 
minime  quiequam  subsidens , lympham  potius  san- 
guinosam , et  densam  reddebat,  quam  sanguinem. 
Bronchia  , et  maxime  trachaea  , erant  flammatis- 
sima  ; et  proxime  glottidem  gangraena  irrepsisse 

videbatur  , ita  , abstersione  , ejus  membranae  fa- 
cile secedebant  . Pustulae  undique  nullae  . Peri- 
cardium turgidum  vapore  subflavo  , eadem  veste 
lymphatica  tenui  ( xli  ) operiebatur  . Caput  la- 
bia ostendit  introrsum  pustulosa,  buccas  non  item. 
Dentes  firmissime  os  claudebant  , ut  satis  videre- 
tur maxillas  convulsionem  pertulisse  . Quibus  di- 
ductis , lingua  , palatum,  fauces,  nares  item,  oe- 
sophagus,  libera  pustularum  apparuere  . Cerebrum 

sanguinis  copia  , vasis  undique  turgentibus,  redun- 
dabat . 

XLIX.  In  qua  hominis  adulti  variolosi  pul- 
monia  confecti  dissectione  etsi  trachaea  pustularum 
vacua  apparuit  , erat  tamen  inflammata  , ut  ma- 
nifestius ostenderet  se  variolosarum  pustularum  alias 
capacem  , inflammationem  alia  ex  caussa  , quam 
quae  variolosa  esset  , hoc  in  homine  incurrisse  * 
jecur  autem  , et  lien  enormiter  distenta  , ut  vim 
inflammationis  plurimum  sensisse  viderentur  , ve- 
sicularum quidquam  non  ostenderunt  . Ex  quo  fa- 
cile apparet , si  analogi  prope  exempli,  aut  etiam, 
vitiis  viscerum  accedentibus  , majoris  , valere  de- 
bet auctoritas  , quodnam  minimae  illae  , et  pau- 
cae hydatides,  in  viri  jecore,  et  liene  visae  , omni- 
bus variolosae  naturae  characteribus  destitutae  , ab 
hominis  aetate  adultiori,  quo  se  assererent  variolo- 
sas  promereri  potuerint  patrocinium  . Si  tamen  il- 
lis materia  defuit  et  origo  variolosa  , forma  certe 

non  defuit  ; ut  appareret  viscera  interioraque  loca 

pustularum  esse  capacia  ( xlv  ) , quibus  , 
ipsa  pustulent , caussa  possit  una  obstare,  defectus, 
materiae  movendis  pustulis  aptae . Si  in  variolosis 
igitur  interiora  loca  , nec  dum  sana  sunt  pustulant 
( xxxix  ) , nec  dum  occurrunt  inflammata  ( xliu  ), 
generatim  apparet  aversari  omnino  sedes  illas  vario- 
larum  materiam  , et  cutem  solam  spectare  : atque 
interiorum  locorum  inflammationes , si  quando  ac- 
cedant variolosis  , alia  semper  caussa  nasci  eodem 
tempore  agente  , sed  a variolosa  diversa  ( xliu  ) * 
Quae  res  maximae  animadversionis,  investigationis- 
que digna  certe  videtur , quid  enim  aliud  ostendit, 
quam  interiores  sedes,  cum  aeque  ac  cutis  sint  dis- 
positae et  recipiendo  variolarum  veneno  , et  pustu- 
lis emittendis  , quae  venenum  illud  , si  recipiant  , 
nidulent  , et  ostentent  , nunquam  certe  tamen  vel 
minimum  pustulescere , quia  nunquam  venenum  il- 
lud receptum  figant  sibi  , et  retineant  , quemad- 
modum figit  cutis,  et  retinet?  Neque  enim  dicen- 
dum est  ad  interiores  partes  , aeque  ac  ad  cutem 
non  pervenire  venenum ; nam  , antequam  cutis  ab 
eo  veneno  pustulet  , sanguini  commixtura,  et  con- 
fusum, universum  certe  corpus  libere  pererrat . Cu- 
jus rei  documentum  sunt  cum  primis  firmum  per- 
turbationes illae  maximae  , febris  , involuntarii  ar- 
tuum motus,  tormina  propter  aqualiculum  , vomi- 
tus , convulsiones  multae  , quae  ventriculum  prae- 
sertim cardiaci  morbi  forma,  et  intestina  dolerifice 
excruciant  7 passim  exitum  ad  cutem  variolarum 

praecedentes.  Quae  manifesta  sunt  indicia  oberran- 
tis interiora  veneni  , et  locum  aptum  veluti  quae- 
rentis in  quo  sedem  stabilem  constituat.  Si  igitur, 
universo  corpore  pervagato  , quo  sanguis  usque  , 
cum  quo  continetur  , pervadit,  omnia  salutat  tan- 
tum , et  libere  pertransit  interiora  loca,  solam  au- 
tem  cutem  , tenet  , nec  pertransit  , aliquod  invc- 
niat  sibi  oportet  in  sedibus  interioribus  impedimen- 
tum, citra  earum  fabricam,  quod  in  cute  deliciens, 
m Lac  figat,  ab  illis  expellat  venenum  variolosum. 
Quod  certe  , dum  circumit  cum  sanguine  machi- 
nam, solam  cutem  inutiliter  non  attingit  * nam  fere 
ut  ejus  itineri  cum  sanguine  cutis  occurrit  , con- 
sistunt liic  illic  in  ea  , figunturque  veneni  particu- 
lae , ct  segregatae  a sanguine  quas  insederunt  cu- 
tis partes  in  tuberculum  pustulosum  excitant  , et 
attollunt  . Quae  depositio  in  cute  paullatim  cum 
fiat  ( nam  cxpectandum  est  ut  sanguinis  portio  ve- 
neno imbuta  non  supersit,  quae  non  tranaverit  cu- 
tem , depositumque  compleverit  universae  quanti- 
tatis veneni  vanolosi  ^ iere  post  tres  quatuorve  dies 
integra  veneni  segregatio  perficitur  . Itaque  cutis 
sola  fit  veneni  variolosi  longo  per  intimiores  sedes 
errore  vagati  , stabile  receptaculum  , et  in  ultima 
corporis  superficie  , providentia  quadam  , et  beni- 
gnitate INaturae  constitutum  , ad  arcendam  pestem 
illam  a locis  vitalibus , et  internis.  In  plena  enim, 
et  numeris  omnibus  absoluta  , totius  variolosi  ve- 
neni in  sanguine  exsistentis  depositione  in  cutem 

salus  tota  primario  consistit  hominis  infecti  labe  va~ 
riolosa.  Ex  quo  plurimum  interest  generis  huma- 
ni, ne  quod  impedimentum  etiam  in  cute  adven- 
tari! i veneno  opponatur,  uti  certe  in  locis  interio- 
ribus opponitur,  quo  ne  quidem  in  ea  figatur,  nec 
haereat  . Qualem  obicem  occurrere  posse  , qui  de 
sede  cutis  , unica  , et  veluti  dilecta  , arceat  va- 
riolarum  materiam  , et  repellat  , dubitandum  non 
est  ; nam  multis  pustulae  apparent,  quae  sunt  ni- 
duli veneni  variolosi,  aut  paucae,  aut  nullae,  fru- 
stra diu  interim  urgentibus  symptomatibus  veneni 
intrinsecus  oberrantis,  et  tanquam  sua  sede  exclusi: 
indicio  satis  manifesto  oppositi  in  cute  obstaculi  , 
quod  permanentiam  ilii  denegaverit  ( xliv  ).  Cu- 
jus error  per  interiora  si  perdurat  , vel  quia  cum 
sanguine  diutius  motum  acrius  fit , et  se  ipsum  au- 
get, vel  quia  partes  internae  non  sunt  ferendo  diu- 
tius veneno  , et  ab  ejus  praesentia  imbecillitatem 
q nandam  accipiunt,,  qua  naturale  earum  robur  , 
et  vis  paullatim  imminuitur,  turbae  illius  , aut  se- 
dem in  quam  se  infigat  , aut  exitum  quaerentis  , 
immensum  augentur,  et  non  nervos  quiescere,  non 
musculos  sinit,  non  vasa,  demum  ipsa  justo  motu 
sanguinem  circumferre.  Et  hoc  ejus  longius  ac  par 
est  interius  retenti  effectum  est  praecipuum  , con- 
vulsiones mortiferas  movere  , et  vasa  rumpere,  ac 
sanguinis  efficere  extra  vasa  sua  effusiones  . Nam 
ut  eos  praeteream,  quos  effuso  in  pulmonibus  san- 
guine occubuisse  vidimus  , virginem  quoque  memi- 


i 


( 26i  ) 

iii  , et  puellam  aliam  biennem  , mira  res  profe- 
cto , effusionibus  sanguinis  ex  utero  , prohibito 
( liv  ) variolarum  exitu  , periisse  . Vidi  etiam 
cutem  ipsam,  tamquam  in  ultionem  denegati  hospi- 
tii , veneno  jam  vagante  , demum  pessumdatam  , 
rarissimis  apparentibus,  et  quam  minimis  pustulis, 
atque  maculis  undique  gangraenosis  ad  mortem  us- 
que dilatatis  , et  auctis  , profundius  occupatam  . 
Quod  gangraenae  vitium  veneno  lanhliare  cur  non 
etiam  partibus  interioribus  , si  longius  ac  par  est 
crucientur  , communicari  pariter  concedemus,  quas 
certe  gangraena  , a veneno  producta  non  plene 
excluso  , passim  vidimus  occupatas  ? Etenim  cum 
contendimus  , ita  observationibus  persuasi  , viscera 
interioresque  sedes  a variolis  esse  liberas  , quarum 
materia  cutem  solam  possit  insidere  , non  quidem 
sedes  illas  declaramus  labis  incapaces  , quam  ve- 
nenum possit  a cute  exclusum,  et  intrinsecus  ober- 
rans , et  ferociens  inferre  ; ahud  namque  est  re- 
tinendi ad  cutis  similitudinem  veneni  , et  , aeque 
ac  cutis,  re  ipsa  pustulandi  esse  partes  internas  in- 
capaces , aliud  ab  ejus  diuturna  incursione  offen- 
sionem , et  labem  pati  nullam  posse  . 

L.  Seria  igitur  cum  primis  , et  magnae  inda- 
ginis indiga  est  inquisitio  rei  , quae  in  cute  possit, 
variolarum  veneno  ne  figatur  , nec  consistat  , effi- 
cax impedimentum  , et  obstaculum  objicere  . Qua 
de  re  quo  constare  plenius  possit , id  mihi  primum 
accuratius  videtur  inquirendum  , quae  ista  sit  spe- 

eiaiis  adeo  cutis  proprietas  , ut  , prae  omnibus  aliis 
partibus  corporis  humani,  hoc  singulari  gaudeat  pri- 
vilegio , penitus  a sanguine  segregandi  et  retinendi 
venenum  variolarum  . Nam  ut  ejus  proprietatis  con- 
servationi debebitur  absoluta  veneni  vanolosi  depo- 
sitio in  cute  , ita  defectui  e contrario  obstaculum , 
et  exclusio  . Ea  tamen  proprietas  in  fabricane  cutis 
peculiari  quaeri  debeat  , an  pertineat  alio  , res  est 
ad  decernendum  non  difficilis  ; nam  cutis  fabrica 
vix  aliquid  habet  a fabrica  diversum  plerarumque 
partium  aliarum  , quae  venenum  excludunt  , et  cu- 
tis ipsius  partes  quaedam  etiam  sunt  saepe  pustu- 
landi incapaces  (l  1 1 ) ; et  praeter  cutem  os , et  pa- 
latum , et  pharynx  pustulant , quae  etsi  cuti  con- 
tinuam habent  vestem  , diversae  tamen  fabricae  pos- 
sident a cute  . Quin  eadem  pharyngis  membrana, 
quae  , immutata  fabrica  , in  oesophagum  protendi- 
tur , singulari  ilia  facultate  pustulas  educendi  ut 
oesophagum  attingit  e vestigio  destituitur  . Et  de- 
stituuntur pariter  narium  viae  , et  sinus  ( xx  1 v ) , 
quae  loca  eadem  ipsa  faucium  membrana  conve- 
stit . Cum  igitur  sint  partes  ejusdem  texturae,  quae 
non  itidem  tamen  pustulent  , aliae  structurae  dissi- 
mihs  , quae  similiter  pustulent  , aliquid  sit  oportet 
a fabrica  diversum  , quod  cuti  , et  ori  , et  pala- 
to , et  pharyngi  commune  , narium  autem  viis  , 
et  sinibus  , et  oesophago  , passim  etiam  et  trachaeae 
negatum  , eo  alliciat  variolas  * 

Li*  I11  quam  rem  sedulo  inquirenti  mihi  , et 

omnia  quaecumque  facere  ad  rem  possent  ad  exa- 
men revocanti  , spectatum  satis  , et  dilucidum  vi- 
debatur  , loca  , quae  pustulant  variolis  , unam  ha- 
bere propriam  , qua  caetera  careant  , conditionem, 
cui  privilegium  yariolandi  adscribi  merito  possit  , 
viciniam  liberi  aeris,  et  perennem  attactum.  Quam 
unam  rem  , cum  fabrica  , texturaque  discordent  , 
communem  habent  cum  cute  labia,  buccae  , pala- 
tum, lingua,  pharynx,  trachaea,  quas  sedes  aer  per- 
meat , et  tangit  , respirationis  beneficio  , et  supe- 
rius traditae  observationes  pustulationis  capaces  do- 
cuere . Hic  autem  aeris  attactus  deest  tantum  oeso- 
phago , caetera  continuo  et  unius  texturae  cum 
pharynge,  quem  constat  ubi  constringi  post  laryn- 
gem coepit  , eoque  aeris  commercium  penitus  ex- 
clusit , pustulandi  potestate  omni  no  defici  . Sed  li- 
ber hic  aeris  attactus  solusne  sufficiat  reddendis  par- 
tibus ad  pustulationem  aptis  an  conditione  quadam 
alia  opus  habeat  , qua  si  careat  , frustra  sit  ejus 
opera  , et  beneficium  , suadere  videntur  quaedam 
loca  libero  aeris  commercio  , etiam  prae  caeleris  , 
exposita  , quae  tamen  nunquam  subit  pustulatio  . 
Horum  primae  surit  narium  caveae  , quae  etsi  aeris 
attactu  longe  praestant  buccis  , linguae  , palato  , 
ipsi  demum  cuti  vestibus  obtectae  , ittpote  quae 
semper  patulae  respirationi  famulantur  , nunquam 
tamen  pustulandi  . Desit  igitur  aliquid  oportet  aeris 
attactui  narium  vias  permeantis  , quo  efficacia  ca- 
reat communicandi  pituitariae  narium  membranae 

variolandi  facultatem  . Quod  idem  sit  , quo  sinus 
etiam  omnes  cum  naribus  continui  , et  una  induti 
pituitaria  narium  membrana  eadem  facultate  defi- 
ciantur : ut  et  pharynx  ipsa  deficitur  ad  sedes  su- 
peras narium  viis  propiores  . 

LII.  Etenim  si  diligenter  perpendatur  quid 
aeris  attactui  narium  caveas  tranantis  desit  , quo 
non  careat  aliis  locis  , quibus  vim  pustulandi  certe 
affert  , apparebit  , aerem  nares  permeantem  nullo 
modo  posse  membranam  illam  undique  pituita  , et 
mucositate  diffluentem  persiccare  , quemadmodum 
reliqua  facile  persiccat  loca  , quae  libere  attingit  . 
Eaque  persiccatio  cum  sit  in  pituitaria  perdifficilis 
vias  narium  vestiente  , tum  vero  in  finibus  , qui 
ad  ipsas  nares  pertinent,  est  propemodum  impos- 
sibilis , redundante  , et  tanquam  ad  conservatio- 
nem in  iis  collecta  , mucositate  . Ad  quos  sinus  , 
etsi  aer  exspiratus  semper  immeat  , et  maxime  vo- 
calis , persiccationis  effectus  , et  adeo  pustulationis 
non  pervenit  . ]Nam  variolis  pustulare  tantum  pos- 
se loca  , quae  libere  attingit  aer  , et  attingendo 
persiccat  , documenta  sunt  plurima  innegabilia  , 
partim  sponte  se  declarantis  Naturae  , et  phaeno- 
menis eloquentis  , partim  arte  institutis  experimen- 
tis coactae  . Dense  sylvescat  capillo  , et  multo,  et 
oblongo  calvaria  , muniatur  probe  capitali  sic  ut 
calescat  illa  regio  , et  perspiratu  capillis  irretito  ma- 
descat , adjuro  ( eo  me  certitudinis  evexit  obser- 
yatio  centies  instituta  ) pustulam  variolosam  , qua 

sedes  illa  extenditur  ita  munita  , nullam  prorsum 
apparituram.  Sit  c contrario,  variolis  venientibus, 
aut  raro  brevique  capillo  obtectum  caput  , aut  a- 
braso  nudata  calvaria  , et  aeri  exposita  , pustula- 
rum grege  numerosissimo  complebitur  , tota  fiet 
variolosa  . Sit  aeger  assuetus  naribus  respirare  , ore 
clauso  , quod  raro  recludat  tempore  toto  , quo  ve- 
nenum variolosum  adhuc  cum  sanguine  oberrans 
non  consedit  : donec  os  , palatum  , buccae  , tumi- 
dae luerint  , nullibi  eas  sedes  insidebit  venenum  , 
pustulam  vanolosam  nullam  patientur  . Sint  alae,  aut 
pilis  dense  collectis  munitae  , aut  brachiis  ad  pe- 
ctus adductis  eruptionis  stadio  libero  acri  nou  ex- 
positae , sic  ut  , effluente  transpiratu , perpetuo  tu- 
mescant , pustula  variolosa  non  insidebit  alas  . Pu- 
bes , inguina  , interfemineum  eadem  lege  vario- 
la nt  , et  praeputium  , si  glandi  obductum  est , pu- 
stulas extrinsecus  ad  rugosum  usque  apicem  , quo 
aere  attingitur  , et  persiccatur  , patietur  ; quo  glan- 
di applicatum  tumidum  est  , pustulam  nou  pa- 
tietur ; reductum  vero  pustulat  totum  , et  glans 
detecta  pustulat  . Sernper  etiam  ita  vidi  , partes  , 
quae  eruptionis  stadio  magis  obtectae  pannis  , et 
munitae  fuerant  , pustulasse  omnium  minus  , om- 
nium autem  maxime  nudiores  , et  libero  aeris  af- 
flatui canstanter  expositas  ( xxi.  xlv  ) . Callosiora 
item  cutis  Joca  , aut  quae  minus  essent  perspicabi- 
lia , feliciorem  , uberioremque  variolarum  erupti  o- 
iiem  pertulisse ; quemadmodum  ostenderunt  qui  spur- 

cissimos  artus  , et  fumea  vernice  undique  obfartos, 
variolatos  prae  caeteris  habuere.  Palpebrae  intrinse- 
cus nunquam  pustulant  , neque  albuginea  , aut  cor- 
nea , dum  redundat  humiditas  lacrymalis  : quod 
provido  plerumque  consilio  Natura  procurat  menti- 
to veluti  somno  palpebras  eruptionis  tempore  oc- 
cludens , aut  nova  lacrymatione  quadam  mota  ul- 
terius humectans  . Contra  sicci  oculi  si  fuerint,  pe- 
riculum pustulandi  iis  locis  magnum  est.  Ex  quo  de 
necessitate  constat  , eruptionis  tempore  , oculorum 
humiditati  consulendi  ( liii  ) . Sed  tamen  ectropio 
laborantis  sedem  palpebrae  interiorem  , qua  parte 
extrinsecus  inversa  aeri  se  praebebat  persiccandam, 
vidimus  pustulatam  . 

LIII.  Et  hae  sunt  Naturae  voces  nulla  arte 
coactae  , quibus  palam  ostendit  ei  se  loco  definire 
depositum  veneni  variolosi  ita  ut  sedem  figens  pu- 
stulam elevet  , ubi  humiditas  nulla  superest  , sed 
persiccatio  summa  . Verum  confirmant  experimen- 
ta , quae  tanquam  ad  tribunal  testimonia  Naturae 
advocant  , eam  ipsam  veritatem  . Oculis  ne  palpe- 
brae variolent  , praesidium  efficax  est  humido  pan- 
no eas  extrinsecus  toto  eruptionis  tempore  madefa- 
cere : quod  si  ingruentis  morbi  initio  fiat  , pustu- 
la palpebras  capiet  nulla  . Sed  vidi  jam  nascentes 
illic  pustulas  humectatione  perenni  nihil  prorsum 
crevisse  . Quod  incrementi  impedimentum  etiam  vi- 
di ubicumcpie  nascentibus  pustulis  humiditas  tem- 
pestive , et  constanter  objecta  est  . Quibus  enim 

consultura  fuit  visura  cataplasmatis  abdomen  fove- 
re tempestivius  , liis  non  plures  , etiam  in  medio 
eruptionis  stadio  , quam  quae  ante  cataplasmatum 
applicationem  apparuerant  , pustulae  nascuntur  : et 
hae  natae  , si  multum  cataplasmatis  foveantur  , cre- 
scunt minus  . Adeo  h umidi tas  locorum  non  exclu- 
dit modo  veneni  variolosi  receptionem  , sed  rece- 
ptum jam  impedit  , quo  pustulam  elevet  , et  ma- 
turet , quantum  est  rei  naturae  conveniens  . Novi 
quibus  sollicite  signis  ingruentibus  variolarum  ve- 
nit in  mentem  faciem  universam  a nimiis  pustulis 
liberare  ; ii  aut  humi  do  panno  frigida  aqua  simpli- 
ci , aut  in  qua  crocum  , vel  saccharum  saturui  in- 
jectum fuerat  , eam  frequenter  humectarunt  , et 
iis  pustulis  faciem  prehensam  retulere  9 quae  ante 
humectationem  apparuerant  , aut  quae  , captatis  hu- 
mectationum  intervallis  justo  longioribus  , namen  di 
commodum  suffurarunt  ; paucis  scilicet  , et  parvis. 
Sed  extranea  omnia  , quaecumque  aquae  commixta 
credita  sunt  avertendo  efficacia  veneno  vario loso  , 
vanam  virtutis  speciem  sibi  arrogarunt  , quam  ha- 
bebant propriam  nullam  , tptamque  soli  humidita- 
ti  5 quam  simplex  aqua  conciliat  , debebant  . Quo 
referas  praeter  crocum  9 et  sal  saturni  5 aquas  om- 
nes florum  , plantarumque  variarum  destillatione  pa- 
ratas , aut  succos  plantarum  ipsos  huic  ipsi  rei  ma- 
xime apud  Veteres  collaudatos  . Quorum  virtuti 
utut  , sive  temporum  , sive  scholae  praejudicio  in 
praecipiendis  iis  , quae  oculos  , et  faciem  3 ct  gut- 

tur  tuerentur  , nonnihil  detulisse  visus  fuerit  Rha- 
zes  (f)  , veritati  tamen  se  ipsam  efferenti  hono- 
rem integrum  contulit  , cum  illis  omnibus  locis 
a pustulis  praeservandis  satis  etiam  esse  praece- 
pit , si  ablueretur  facies  aqua  frigida  , multis 
vicibus  in  die  , et  eadem  etiam  oculi  adsper- 
gerentur  . Quae  constanter  enim  humore  made- 
scunt , eas  partes  non  capit  venenum  variolarum  . 
Sed  tamen  mirari  interim  subit  voluisse  Veteres 
faciem  , ne  variolaret  , balneo  detinendam  , ma- 
nus , et  pedes  , ut  magis  variolarent  , exercen- 
da etiam  balneo  ( lv  ) . Nimirum  alibi  experi- 
menta , et  Naturam  , alibi  scholam  inconsidera- 
te secutos  . 

LIV.  Atque  haec  omnia  eo  sum  consilio  per- 
secutus , ut  primo  constaret  lex  Naturae  variolan- 
tis,  quae  capacitatem  figendi  retinendique  venenum, 
sic  ut  cum  sanguine  desinat  circumire  , locis  unice 
attribuit  egregie  siccis  : deinde  ut  appareret  , ve- 
nenum variolosum  se  in  cute  depositurum  nullum 
posse  obicem  majorem  expediri  humiditate  ejus  cu- 
tis , quam  est  insessurum  . Adeoque  fit  praeclare 
manifestum  , quanto  in  errore,  et  quam  pernicioso 
generi  humano  versentur  ii,  qui  variolosis  credunt, 
ut  eruptio  facilior  evadat  , promptiorque  , condu- 
cere cutem  primis  illis  ingruentis  morbi  diebus  bal- 
neo mollire  , et  humefacere.  Quod  cum  instituunt 


(f)  De  variolis  cap.  vii.  pag.  12.  Editionis  meabii» 

potius  quam  attrahere  ad  cutem  , et  figere  vene- 
num varioJosum  , salutari  Naturae  consilio  cutem 
affectans  , illud  omnino  a cute  repellunt  , cogunt-  " 
que  cum  sanguine  commixtum  intima  corporis  ma- 
ximis periculis,  circumire.  Nam  praeter  convulsio- 
nes, quae  minime  intermittunt,  perseverante  vi  ve- 
neni nervos  infestante  , etiam  sanguinis  saepe  spu- 
tum, et  respirationis  difficultas,  et  haemorrhoidum, 
et  uteri  lelhales  adveniunt  haemorrhagiae  . In  quo 
tamen  rnedentis  intentio  bona  fuit,  opinio  non  vera; 
nam  perperam  credidit  veneni  variolosi  naturam  se- 
qui indolem  aliorum  , venenorum  , puta  morbillo- 
si  , aut  scabiosi  , aut  demum  scorbuticarum  im- 
petiginum , quae  cutis  etiam  efllorescentiae  sunt  , 
quas  balneum  allicit  , evocat,  et  auget  ; cum  po- 
tius variolarum  #yav/a Aoy  sit  venenum,  et  cum  nullo 
forte  alio  veneno  adhuc  cognito  indole  congruat  , 
et  suas  proprias  leges  habeat , quae  citra  omnem 
analogiam  collocantur  , et  quas  oportet  speciatim 
investigare,  et  pernoscere,  ne  in  ejus  medendi  me- 
thodo facillimi  errores  , sed  passim  sine  opis  spe 
lethales  , tempestive  committantur  . Cumque  ma- 
ximos omnium  temporum  scriptores  noxia  haec  opi- 
nio attingat  frequenter  commendantes  sive  corpus 
balneo  immergere,  sive  extrema,  et  praesertim  pe- 
des , cataplasmatis  continuo  fovere  eruptionis  tem- 
pore variolosis  , mihi  dum  eorum  fiduciam  subit 
maxime  mirari  ea  laudantium  , quae  oportet  satis 
consjcleiate  expertos  fuisse  nunquam,  modestiae  fue- 

rit  rem  ipsam  demonstrasse,  diaque  occupatam  opi- 
nionum commentis  veritatem  lumine  experimento- 
rum declaravisse,  et  interim  inutili  hominum  com- 
memorationi parcere,  ne  aliud,  quam  nudam  ipsam 
cognitionem  veri  quaesivisse  videamur  . 

LV.  Itaque  ut  balneorum,  cujuscu&ique  ge- 
neris , vel  temperiei  fuerint,  vim  omnem  pronun- 
tio eruptionis  variolarum  inimicam  , ita  et  quam- 
cumque  atmosphaerae  humidationem,  ejus  , quam 
inhabitet  variolosus . Quamobrem  is  locus  vario- 
loso  est  aptissimus  , et  prae  caeleris  commodus  , 
qui  maxime  perflatum  habet  aerem  , et  humoris 
vacuum . Neque  enim  tempestatem  vidi  erumpen- 
tibus variolis  magis  propitiam  sicca  boreali  , uti 
nocentiorem  nullam  liumida  australi.  Sub  qua  tem- 
pestate semper  pustulas  paucas  minimasque  vidi  na- 
tas , passirn  etiam  pimcticulis  , et  petechiis  inter- 
• • 

mixtas  , aut  maximam  partem  gangraenosas  : indi- 
cium veneni  non  feliciter  cuti  affixi  , neque  etiam 
bene  expulsi  , et  corpus  cutis  profundius  attingen- 
tis . Ex  quo  tumescere  etiam  plurimum  cutis  so- 
let, quod  cum  citra  eruptionis  plenitudinem  fit  in- 
tra primas  quatuor  morbi  dies,  ante  septimum  ho- 
minem jugulat  . Itaque  australi  liumida  dominante 
tempestate  , nullum  contra  aeris  humiditatem  effi- 
cax negligendum  praesidium  est  . Neque  enim  va- 
riolosis  ab  exteriori  calore  , aut  frigore  , dum  ne 
Utrumque  excedat  , est  quidquam  pertimiscendum, 
satis  est  namque  si  in  utroque  salva  sit  aeris  eon- 

ditio  prima  , siccitas  summa  : quae  sola,  sive  ae- 
stuet calore  tempestas  , sive  frigore  rigeat  , allicien- 
dis  sufficit  ad  cutem  variolis  . Eaque  observatio 
magnae  quaestionis  solutionem  affert  , quam  non- 
nihil attigit  Sydenhamus  ( ff)  , cur  multi  in  me- 
diis caloribus  sive  natura  occurrentibus  , sive  arte 
inconsulto  procuratis  , aeque  bene  nonnunquam  pu- 
stulaverint  , ac  tractati  contrario  modo  . Quae  cae- 
teroquin  res  nescio  quam  multis  in  exemplis  com- 
perta , et  constans  esse  possit  . Illud  equidem  scio 
optio  tempestatis  si  daretur  , frigidam  seligendam 
potius  fore  ; nam  ut  , quod  spectat  veneni  receptio- 
nem in  cute  , simillimum  utriusqne  beneficium  est, 
dum  in  utraque  par  sit  atmosphaerae  variolosorum 
complectentis  siccitas  , illud  tamen  habet  frigus  , 
quo  se  calore  optabilius  probat  , quod  nonnihil  cu- 
tem adstringendo  , repellendoque  sanguinem  ad  in- 
teriora , transpirationis  cutaneae  quantitatem , et  cras- 
situdinem imminuit  , qua  cutis  siccior  , aridiorque 
certius  fit  . Cum  contra  nimius  calor  , laxatis  cutis 
vasis  , aptus  sit  eo  promovendae  transpirationi , ut 
cutem  molliat  , et  laxet  , itemque  humefaciat ; sic- 
cique aeris  omne  beneficium  destruat . Nam  vario- 
losis  quo  densior  cutis  est  , eo  majorem  habet  ad 
excipiendum  venenum  , figendumque  aptitudinem  . 
Ex  quo  subit  mirari  Veterum  illam  ex  systematis, 


(ff)  Schedulae  Monit.  de  Novae  Febr,  ingressu  p.  3^2» 

opinor  , praejudicio  profectam  opinionem  , qui  vo* 
las  manuum  , pedumque  plantas  , quo  facilior  Jiat 
exitus  variolarum  , praeceperunt  immergendas 
in  aquam  calidam  repetito  ( g ) ; quo  nihil  ab- 
surdius dici  poterat  . Nam  constanti  experimento 
hoc  magis  variolatas  plantas  pedum  5 et  manuum 
observavi  , quo  magis  callosa  , duraque  cute  obte- 
gebantur : et  spurcissimam  , nudamque  cutem  in 
puero  (xxi),  et  juvene  (xlv)  vidimus  egregie  va- 
riolatam  , mundiorem  in  altero  (xxix)  non  item  , 
Sed  refrigerium  sanguinis  a liberi  aeris  accessu  pro- 
ficiscens uti  circulationem  universim  tranquillat,  ita 
motum  ejus  per  cutem  moderat  , quam  oportet  e- 
ruptionis  tempore  , urgente  febri  , evasisse  majo- 
rem . Tranquilliori  autem  sanguinis  per  cutem  pro- 
gressu particulae  veneni  minus  impulsae  commo- 
dius ad  cutem  extimam  secedunt  ; quae  alias  ra- 
pido motu  sanguinis  antequam  figerentur  ab  ar- 
teriis in  venas  potuissent  abripi  . Adeo  vehemen- 
ter errant  , qui  cutaneae  circulationis  augmentum 
credunt  , quacumque  id  ratione  fiat  , eruptioni 
favere  . 

LVL  Hactenus  , puto  , primum  , et  praeci- 
puum variolarum  stadium  , in  quo  caeterorum  , 
mea  sententia  , cardo  vertitur  , iis  impedimentis  li- 
beravi , quae  erant  certe  et  usu  valida  , et  perni- 
cie , Nam  si  prima  in  variolosis  haec  habenda  cu- 


(g)  Riiazes  lib.  cit.  cap.  yu 

ra  est  , ut  venenum  sanguini  commixtum  , et  cum 
eo  corpus  universum  inficiens  , segregetur  a tota 
sanguinis  massa  , et  relegetur  ad  cutem,  quo  san- 
guis hoste  pessimo  purgatus  sine  damno  percurrat 
machinam  universam  , et  venenum  relegatum  ad 
cutem  , suppuratione  locorum  , quae  insedit  , se 
ipsum  \ (i  destruat  , vel  expellat  a corpore  ; dubi- 
tari non  potest  , quae  promptiorem  hanc  efficiunt, 
pleniorem  que  segregationem  , in  cura  variolosorum 
primum  locum  obtinere  . Mihi  vero  persuasum  est, 
qui  id  bene  praestiterit  , curationis  partem  maxi- 
mam exegisse , huic  enim  fundamento  caetera  su- 
perstruuntur . Constat  igitur  omnis  ars  vocandi  ad 
cutem  , et  in  ea  figendi  variolosum  venenum,  prae- 
cepto uno  , et  maximo  , ut , signis  variolarum  ad- 
ventantibus , suae  cutis  siccitatem  procuret  aeger 
omni  ope  . Ex  quo  quidquid  aerem  , in  quo  aeger 
est  , siccare  aptum  est  , quo  cutis  ne  quidem  mi- 
nime madescat , praesidium  erit  ad  eruptionem  va- 
nolarum  promovendam  praestari tissimum  . Lectus 
igitur,  qui  molliendae  cuti  perspirationis  coacerva- 
tione aptus  est , quam  fieri  poterit  fugiendus  est  ; 
conclavia  inhabitanda  magna  , et  perflata  : nec  ii- 
Leii  commercium  aeris  , dum  serena  tempestas  , 
et  perflatus  aer  sit,  fugiendum.  In  quo  satis  aegros 
docet  ipsa  Natura  dum  caloris , et  straminum  sae- 
pe reddit  intolerantes.  Sinendum  igitur  lubenter  , 
ut , urgente  praecedentium  variolis  signorum  im- 
pefu  , libero  aeri , et  perflato  , et  egregie  sicco  et 

potias  frigidiusculo  aeger  exponatur,  et  in  eo  ver- 
setur quam  liberrime.  Vestes  cutem  tegant  , non 
opprimant,  quantum  molestiae  ambientis  aeris  evi- 
tandae satis  sint  , et  naturali  servando  caloris  tem- 
peramento : et  si  noctu  subinde  lecti  operimenta 
sibi  detrahunt  aegri,  aut  convulsionibus  exciti  ex- 
surgunt semisomnes,  non  nimium  culpanda  eorum 
libertas  , nec  coercenda  scrupulosius  est . Domi 
etiam  manere  jubeam  si  australis  , et  pluvia  est 
tempestas  , si  loca  humore  redundant,  si  rigor  ae- 
ris molestus  est  , et  cutem  cogat  refugio  sanguinis 
ad  interiora  expallescere  ; dubium  namque  est  posse 
veneno  vehiculum  deesse  , et  ad  cutem  translatio; 
si  quietem  cupit  aeger  , nec  sibi  erecto  sustinendo 
par  est  , si  domus  ipsa  humiditate  caret : alias  ne- 
cessarium , et  utile  est,  sive  vectura  , sive  etiam 
pedern  domo  exire  , et  loca  perflata  quaerere  hu- 
rmditatis  , quoad  possit,  expertia.  Nec  praeter  ra- 
tionem est  indusia  aegris  subinde  mutare  foco  an- 
tea , aut  sole  persiccata. 

LVII.  Satis  autem  video  , procuranti  mihi 
variolarum  ad  cutem  eruptionem  iis  auxiliis,  quae 
cutem  refrigerent  , et  persiccent  , vulgarem  obsti- 
turam opinionem  illorum  , qui  rationabilius  putant 
ea  , quae  cutem  laxant  , et  molliunt  , et  humo- 
res, ad  eam  alliciunt,  quam  quae  contrarium  prae- 
stent, posse  vari  olas  evocare.  Ipse  vero  ut  nimium 
etiam  eorum  sententiam  rationi  consonam  affirmo, 
et  mordicus  sequerer,  si  ad  curandas  variolas  inex- 

perfus  accederem  , et  generalibus  instructa?  de- 
livationis  regulis,  ita  rem  sedulo  expertus  non  pos- 
sum efficere  , quin  rationabilia  illa  laudem  , haec 
paullo  duriora  tamen  sequar.  Nam  mihi  experimenta 
peisuasere  , .variolarum  esse  veneni  genus  totum 
singulare,  cum  nullo  adhuc  cognito  venenorum  ge- 
nere concors  , suas  peculiares  habens  leges  , nulli 
carum  similes  , quibus  caeteri  morbi  continentur. 
Cujus  ut  i 'a  dicam  veneni  codicem  singularem  per 
iterata  experimenta  pernoscat  oportet  , qui- sine  er- 
roris timore  cupit  de  ejus  natura  certum  judicium 
ferre.  Sequitur  enim  indolem  maximorum  veneno- 
rum inficientium  passim  genus  humanum  , vene- 
reae  luis  , rabiei  , scorbuti  , pestis  , quorum  ut 
caussae  dissimillimae  sunt  , ita  neque  effectis,  ne- 
que medendi  ratione  concordant.  Sed  nostris  tamen 
consiliis  consentanea  protulit  Sydenhamus  (h)  qui 
utut  non  videatur  hanc  rationem  ejus  , quam  re- 
cte laudabat,  methodi,  calluisse,  satis  tamen  edo- 
ctus observatione  contendit,  eruptionis  tempore  ex- 
tra lectum  versandum  aegro  fore.  Nuperrime  vero 
accuratissime  eam  ipsam  rem,  non  confirmavit  mo- 
do , verum  etiam  ad  totam  magnitudinem  suam 
extendit,  praestantissimus  Vir  Thomas  Dimsdali- 
us  [i)  , qui  multis  institutis  experimentis  a movit 


(h)Obs.  Med.  Morb.A-  ( i ) The  present.  Me- 
cut.Sect  nr.cap.  ir.etc.  thod.  efc. 

etimiam  liberi  regiminis  utilitatem.  Quam  obser- 
vare se  mihi  affirmavit  , et  jam  summis  exemplis 
egregie  docuit  amicus  noster,  quem  honoris  caussa 
nomino  , Illustr.  Ingenhouszius  . Cujus  methodi 
cum  ratio  sit  una  , et  constans  , neque  exceptio- 
nem ullo  casu  admittat  , constante  sibi  Natura  in 
exigenda  cutis  siccitate  , quo  venenum  in  ea  va- 
riolosum  deponat  , fatendum  est  contrariam  metho- 
dum jubentium  eruptionis  variolarum  tempore  ae- 
grum quamprimum  lectum  petere  , ibi  decum- 
bere stragulis  solitis  ab  aeris  injuriis  munitum, , 
aeremque  cubiculi  tempestate  hyemali  luculento 
foco  accenso  temperari ; quae  ipsa  Mortoni  (k) 
verba  sunt  , nonnihil  scholam  , et  systema  hypo 
theticum  sapere  , veram  variolarum  naturae  cogni- 
tionem non  sapere  , quae  , ut  pluries  dictum  est  , 

siccam  variolantium  cutem  exigit. 

LVIII.  Dum  attamen  ostendi  quibus  modis, 
caveri  possit  ne  venenum  variolosum  pai  tes  aliquas 
insideat  , et  occupet,  nolim  credatur  in  ea  me  esse 
sententia  , ut  velim  commendatum  hoc  praesidium 
in  multis  corporis  sedibus  , quas  expediat  variolis 
inoffensas  relinqui  . Nam  ut  facile  assentiar  prae- 
stare oculis  eo  praesidio  succurrere,  nonnunquam, 
maxime  in  sequiori  sexu,  faciei,  nolim  tamen  plu- 
rimum per  corpus  hoc  impedimenti  genus  variolis 


(k)  De  Variolis  cap.  vn. 

opponi  ( xlix.  liv  ) . Deinde  praestat  primis  tan- 
tum diebus,  donec  variolosi  veneni  depositio  absol- 
vatur , aut  particulas  quasdam  Immefacere,  aut  cor- 
pus aeri  , dum  tempestas  placidissima  sit  , et  vires 
ferant , liberius  exponere  . Sed  , depositione  vene- 
ni , et  eruptione  perfecta  , tum  demum  quaecum- 
que pustulae  eruperint  in  sedibus  liumectatione  exer- 
citis , aut  ubique  per  corpus  , relinquendae  Natu- 
rae ipsi  , nec  amplius  humiditate  , vexandae.  Ete- 
nim medentis  prima  cura  est  procurare  veneni  se- 
gregationem a sanguine  , et  in  ente  absolutam  de- 
positionem : sed  proxima  huic  diligenter  nidulos 
veneni  variolosi  ad  suppurationem  usque  fovere  , 
cujus  rei  caput  est  liber  sanguinis  ad  tubercula  ac- 
cessus , et  vis  vitae  in  iis  minime  minuta.  Si  quo 
enim  in  morbo , in  variolarum  certe  cura  scientiae 
temporum  maximum  pondus  est  : aliud  enim  eru- 
ptionis stadium  regimen  exigit  , aliud  maturationis 
tempus , aliud  persiccationis  . 

LIN.  Sed,  demonstrata  siccitatis  locorum  ef- 
ficacia , pro  figendo  , et  a sanguine  separando  va- 
riolarum veneno  , satis  proclive  est  intelligere  , cur 
partes  omnes  sub  cute  sitae  , sive  ventribus  libe- 
ris superficiebus  contineantur  , sive  membrorum 
compagines  efficiant  , venenum  retinendi  , patiendi- 
que  pustulas  variolarum  sint  incapaces.  Etenim  si 
cutis  ipsa  perpetuo  aliqua  in  sede  bumectata  vetat 
excipere  , et  retinere  hoc  venenum  ( ltti  ) , 
partes  omnes  interiores  a libero  aeris  commercio 

exclusae  , quo  solo  persiccationis  statum  possent 
acquirere  , cum  in  perenni  , ut  cOnsiat  , vapora- 
tione contineantur  , habent  a Natura  constitutum  , 
praesidium  , quo  veneno  illo  nequeant  insideri  . 
Quod  igitur  ars  in  cute  effecit  , ut  prohibeat  exi- 
tum variolarum,  id  Natura  effecit  in  partibus  omni- 
bus interioribus.  Quae  si  malo  fato  aeris  attactum 
lib  erum  possent  sentire  , et  persiccari  , eo  tempo- 
re, quo  venenum  adhuc  sanguini  immixtum  ober- 
rat , certe  contenderem  a pustulatione  variolosa  non 
futuras  fore  immunes  . Etenim  vidi  puerum  ani 
prolapsu  laborantem  variolis  prehensum  , in  quo 
tota  recti  inversa  pars  , et  aeri  exposita  , pustula- 
vit  : quod  fieri  non  solet  , cum  illud  intestinum 
inclusum  est  in  sede  sua  . Mulier  internam  hae- 


morrhoidem  patiebatur  , quam  subinde  egredientem 
solebat  reponere  , huic  gravidae  nono  ipso  mense 
variolae  accedentes  pendulam  haemorrhoidem  inva- 
serunt totam  , et  occuparunt  . Ex  quo  apparet  , 
non  situm  , non  fabricam  partium  interiorum  , aut 
quidquam  aliud  , quod  habeant  a cute  diversum  , 
eas  tueri  ab  insessu  veneni  variolosi  , sed  unam  , 
cujus  capaces  non  sunt  , persiccationem  . Quod  si 
casus  aliquis  dari  posset  , qui  videtur  absurdus  , 
in  quo  citra  liberum  commercium  aeris  , interio- 
res sedes  aliquae  cutis  instar  persiccarentur , mini- 
me dubito,  quin  posset  incurrere  in  pustulationem: 
nisi  potius  siccitas  , quae  a liberi  aeris  commercio 
fit  , aliquid  habet  ad  figendas  variolas  ab  illa  di- 

versum  , quae  a solo  rigationis  defectu  intrinse- 
cus sponte  nascatur  , sine  ullo  subsidio  frigidi  aeris 
ambientis  . Itaque  trachaea  , et  bronchia  , utut  li- 
beri aeris  commercio  perpetim  exerceantur  , uber- 
tate tamen  muci  , et  exhalationis  , humefactae  pu- 
stulant rarius  ; et  tum  forte,  cumwel  densae  ejus 
membranae  sunt  ut  in  adultis  , minimeque  muco- 
sae , vel  nimio  ad  cutem  sanguinis  raptu  ( v ) 
perspiratio  pulmonalis  minima  evasit.  Itaque  intel- 
ligitur  cur  spongiosam,  etiamsi  aere  continuo  ve- 
xatam , pulmonum  sedem  profundiorem  , ubi  lia- 
litatio  semper  redundat , etiam  in  iis  quorum  bron- 
chia pustulaverunt,  non  afficiat  ( xvi  ) pustulatio  . 

LX.  Nunc  si  quis  a me  quaerat  , uti  facile, 
et  proclive  est  , qua  ratione  ista  persiccatio  super- 
ficiei cutis  extremae  , figendo  , et  segregando  a san- 
guinis massa  variolarum  veneno  conducat  , huic 
ego  fatebor  observare  me  tantam  Naturae  legem  , 
constantemque  videre,  sed  rationem  ejus  nihil  quic- 
quam  intelligere  , scio  tamen  non  pauca  posse  in 
eo  disputari , quae  ingenium  , et  acumen  laudabi- 
liter possent  sapere  , sed  mei  moris  non  est , quae 
ipse  penitus  non  intelligam  velle  alios  edocere  . Sit 
ea  laus  per  me  tota  felicioribus  ingeniis  lubentissi- 
me  relicta  , dum  mihi  satis  putem  nudam  Natu- 
rae legem  investigasse  . Quam  uti  ab  observationi- 
bus deduxi  , quas  confirmarint  explanarintque  <£r- 
ta  experimenta  , atque  , observata  interiorum  loco- 
rum immunitate  a pustulis  variolosis  in  magno  nu- 

mero  dissectorum  cadaverum  variolis  extinctorum  7 
ostenderim  caussam  agnoscere  perennem  in  qua  sunt 
humidationem  , a qua  venenum  variolosum  penitum 
abhorreat  ; ita  videri  posset  , de  veris  variolarum 
sedibus  suscepta  quaestio  sanis  fundamentis  defi- 
nita , ut  sint  scilicet  sedes  illae  partes  unice  exte- 
riores , quia  ab  acre  persiccabiles  . Sed  in  hac  to- 
ta re  si  apud  doctos  viros  , maxime  si  cadaverum 
variolosorum  peritae  , et  diligenti  observationi  se 
applicuerint  , fides  certe  non  deerit  , equidem  apud 
illos  , qui  nunquam  in  cadaver  variolosum  inspexe- 
rint , et  ex  aliorum  observationibus  se  rem  tantam 
decernere  posse  credunt  , ut  quae  hactenus  tradidi 
rata  habeantur  , non  parvam  fore  difficultatem  prae- 
video . Tanta  est  enim  scriptorum  turba  variolas 
observatas  asserentium  in  locis  interioribus  , et  ab 
aeris  commercio  remotis  , ut  si  illorum  observatio- 
nes sive’ numero  , sive  auctoritate  , meis  , aliorum- 
que praestatissimorum  Virorum  , qui  meis  similes 
nonnullas  protulerunt , observationibus  comparentur, 
liae  prorsum  dispereant  . Ipse  vero  dum  ingenue 
quae  viderim  ea  qua  potui  diligentia  enarravi  , non 
quidem  habui  in  animo  Viris  illis  summis  alia  do- 
centibus , quos  maxime  venerer  , et  in  honore  ha- 
beam , quidquam  detrahere  . Libere  tantum  quae 
viderim  protuli , libere  quae  senserim  , nemini  pror- 
sum nisi  veritati  candide  satisfacturus  . Qui  enim 
in  re  div  orsis  observationibus  controversa  Naturae 
voces  ab  hominum  sive  opinionibus  ? sive  illusioni- 

bus  cupit  secernere  , adeat  ipsam  vei  Naturam,  sed 
peritus  accedat  distinguere  vera  a falsis  , liber  a 
studio  partium  , et  quid  Natura  doceat  ingenuus 
observet  . Nam  Auctores  illi  , qui  pustulationem 
interiorum  sedium  tanta  nobis  asseverantia  retule- 
runt , utinam  aut  satis  intellexissent  negotii  gravi- 
tatem , ne  perfunctorie  nimis  verisimilitudine  potius 
seducti  , quam  experimentis  edocti  judicassenl , aut 
forte  minus  occupati  fuissent  admirationis  volupta- 
te , quam  facile  crederent  doctrinae  novitatem  in 
animis  hominum  excitaturam:  aut  demum  eam  no- 
bis diligentiam  in  observationibus  illis  suis  saltem 
probassent  , quae  illorum  adjuncta  auctoritati  justae 
posset  fidei  pondus  aliquod  adjungere  . Sed  vereor 
maxime  ut  si  ordine  illorum  observationes  perpendan- 
tur , examini  , et  judicio  , veri  faciem  ostendant, 
LXI.  Nam  si  primus  omnium  Avicenna  ha- 
riolas inquit  non  accidere  in  cute  solum  , et  in 
eo  quod  sequitur  illud  quod  apparet  : imo  ac- 
cidere in  omnibus  membris  similium  partium  ap- 
parentibus , et  occultis  ; ita  quod  velaminibus  , 
et  nervis  (/)  , ambiguis  nimium  verbis  , propo- 
suit potius  opinionem  novam  quam  probavit  . Pro- 
bare autem  primum  , et  quatuor  propemodum  se- 
culorum  silentio  neglectam  eruere  , et  ampliare  su- 
scepit Joannes  Fernelius  ( ni ) , atque  a modico 

(1)  Fen.  i.  Tract.  iv.L.  (m)  De  abditis  rerum 
iv.  cap.  vi.  Tom.  ii.  Caussis  Libro  i 1 , G 
pag.72.  td,  iunt.1595.  pile  xn. 


opinionis  titulo  ad  clarissimi  dogmatis  dignitatem 
evehere  . Etenim  non  contentus  affirmare  variolas 
non  solius  cutis  esse  vitium  , verum  etiam  om- 
nium interiorum  , musculorum  , viscerum  , so- 
lidarum que  partium  , quo  vetus  erat  opinio  vel 
superfluis  verbis  abunde'  declarata  , addidit  interio- 
res illas  partes  omnes  etiam  priusquam  cutis  a 
variolis  labefactari  , atque  demum  in  easdem  ut 
principia  sumsere  , ita  pariter  variolas  demum  fi- 
niri . Quarum  sententiarum  etsi  postremae  duae 
erant  omnino  novae  , prior  jam  vetusta  , cum  nul- 
lam tamen  bonis  probatam  rationibus  intelligeret  , 
haec  satis  fore  putavit  ad  easdem  demonstrandas 
argumenta  . Nam  ut  generatim  interiorum  locorum, 
aeque  ac  cutis  , pustulationem  variolosam  fieri  o- 
stenderet , quosdam  , inquit  , ab  interitu  disse- 
ctos , quibus  jecur  , lien  . pulmones  , omniaque 
interiora  , haud  secus  atque  cutis  , sordidissi- 
mis papulis  manantibus  scaterent  . In  quo  non 
satis  videtur  pervidisse  quantae  imbecillitatis  futu- 
rum proponeret  argumentum  , si  neque  distinctas 
daret  observationum  historias  , adeo  ut  satis  dili- 
genter institutas  esse  constaret  , neque  earum  aut 
ipsum  se  , si  forte  instituerit  , aut  peritos  viros  fi- 
de dignos  profiteretur  auctores  . Quis  enim  , his 
deficientibus  adminiculis  , illam  omnium  , sine  ulla, 
aut  exceptione  , aut  varietate  , partium  interio- 
rum , atque  haud  secus  atque  cutis  , et  sordi- 
dissimarum 1 et  manantium  pustularum  affirma'* 

tionem,  non  facile  alias  crederet  liberalissime  qui- 
dem asseri  , nullo  modo  probari  ? Nam  etsi  faci- 
lis , ut  iis  temporibus  , felicitas  eam  ipsam  senten- 
tiam est  secuta  , ut  duorum  fere  , quae  proxime 
successerunt  , secuiorum  decursu  > omnium  prope- 
modum  medicorum  suffragio  fuerit  nobilitata  , in- 
firmitati tamen  ejus  originis  nihil  ideo  roboris  ac- 
cessit . Siquidem  proxime  Fernelium  cum  eadem 
in  re  acclamare  voluerit  Paraeus  (ri)  nescio  num 
satis  melius  rem  ipsam  illam  , ut  oportebat  , pro- 
barit  . Etenim  in  libro  5 quem  de  infantant  e ci- 
ri olis  inscripsit  , ut  ostenderet  pustulas  variola* 
rum  per  haec  , aut  illa  viscera  , pari  rabie  de- 
bacchari , qua  per  corporis  superficiem  furere 
cernuntur  , professus  est  se  puellas  duas  cum 
Huberto  dissecuisse  eoe  morbillis  demortuas ^ al- 
teram quatitor  , alteram  septendecim  annos  na- 
tam , interiora  viscera  habentes  crustosis  pustu- 
lis obsita  , his  similibus  , quae  in  cute  emer- 
gunt . In  quo  etsi  quidem  iutelligam  morbillos  pro 
variolis  dixisse  , quae  perfrequens  apud  Medicos  oc- 
currit g'cTce)/v!J.icr  ? ne  si  morborum  nomina  non  con- 
fudit , aliud  probare  suscepisse  videatur  , aliud  pro- 
basse , illud  tamen  non  intelligo  qui  potuerit  intrin- 
secus non  quidem  manantes  ^ et  sordidissimae  % 
uti  generaturi  , et  verosimilius  Fernelius,  sed  cru- 
stosae in  ambabus  his  puellis  variolis  confectis  pu- 


(n)  Ol  )erum  Lib.  xix.  cap,  i.  1 1» 

stulae  videri  5 quae  nonnisi  aere  persiccatae  , et  sa- 
nitati proximae  crustas  induant . Sed  satis  , opinor, 
apparet  etiam  ex  ipsa  succincta  , et  nullis  adjuta 
circumstantiis  , narratione  rei  , quae  voluisset  po- 
tius , quam  quae  perspicue  vidisset , praecipitanter 
retulisse  Paraeum  . 

LXII.  Eademque  persuasio  , quae  tanquampcr 
traducem  medicos  in  scholis  haud  diffidenter  occu- 
pabat , minus  illos  , puto  , diligentes  fecit  , et  at- 
tentos , ut  in  rei  veritatem  accuratius  inquirerent  , 
Nam  etsi  non  miror  Horstium  (o),  Forestum  (p), 
aliosque  medicos  , qui  adeo  videri  voluerunt  de 
Fernelii  schola  profecti  , ut  , cum  idem  vellent 
dicere  , ne  mutatis  quidem  Fernelii  verbis  , sed 
ad  unguem  transcriptis , dixerint ; miror  tamen  Ker- 
KRINGIUM  , DrELINCURTIUM  BARTHOLINUM  , MeA- 

dium  , Gunziujyi  , atque  ipsum  adeo  Boerhaavium, 
anatomicos  nobilissimos  , abripi  se  passos  eadem 
scholarum  praeoccupatione  . Etenim  Kerkringius 
cum  puerum  dissecuisset  , in  quo  variolae  vixdum 
apparentes  retrocesserant  , pulmones  affirmavit  in 
eo  invenisse  ita  undique  variolis  intus  , et  foris 
plenos  , ut  nihil  prorsus  in  iis  sani  conspicere- 
tur . Erant  autem  variolae  istae  in  vigore  suo 

(o)  Apud  Bonet.  inSepul.  vi.  observat,  xiv.  schoE 

An.  L.  iv.  Sect.  i.T.  pag.  2^6.  Toni.  i.  cd, 
m.  p.  234.  Rolhomag,  i653, 

(p)  Obseyv.  Med.  Lib. 

maturae  , et  pure  turgentes  , quae  etiam  Jla - 
cujusdam  aquae  tantillum  in  cavitatem  pe - 
doris  effuderant  • Lien  , tzo^z-  mitius  quam  pul- 
mo infectus , apparuit  tumidus  , et  durus  . 
mum  intestina  hinc  inde  tantummodo  apparebant 
variolarum  quasi  gemmis  distincta  , ££6?  liepai 
intactum  , et  sanum  perstiterat  (cj)  . Quae  res  si 
vere  , ut  sibi  vidisse  Kerkringius  videbatur  extitis- 
sent , potuissent  certe  argumento  esse  portentosae  illi 
parti  doctrinae  Fernelii  , quae  variolarum  primam 
originem  locis  interioribus  assignat  , ultimam  cuti 
( lxi  ) ; nam  aliter  intelligi  non  posset  qui  variolae, 
quae  in  cute  vixdum  apparentes  retrocesserant , lio- 
minemque  occiderant  , ictu  oculi  intrinsecus  occu- 
pare pulmonem  , et  lienem  potuerint  , et  ad  vigo- 
rem maturitatis  , purisque  turgescentium  illico 
pervenire  : quarum  aliquot  saltem  oportet  apertas 
etiam  , et  ruptas  fuisse  , quo  aquam  illam  flavam 
effunderent  in  pectore  repertam  ; etsi  nescio  qui 
plenae  puris  pustulae  potuerint  apertione  aquam  po- 
tius , quam  pus  reddere  . Sed  tamen  in  hac  Ker- 
kringii  observatione  , etsi  multa  sint  , quae  repre- 
hendas , uti  non  memoratam  creditarum  pustula- 
rum diligenter  institutam  apertionem  , quo  consta- 
ret pustulas  verius  fuisse  puris  plenas  f quam  , ut 
in  pulmonibus  , turgidas  aerea  spuma  sedes  , qua- 
les etiam  , nobis  praesentibus  , nonnullis  parum  cau- 


(q)  Spicilegii  Anat.  Obs»  lxii. 

tis  imposuisse  memoravimus  ( xn  ) ; aut  , ut  Iiene? 
rugosas  plagas  , maculasve  subalbidas  , cjualibus  pas~ 
sim  solet  ejus  visceris  superficies  , citra  variolas 
interstingui  , aut  demum  , ut  in  intestinis  , disgre- 
gatas  faecum  particulas  trans  membranas  falso  ap- 
parentes specie  pustularum  ( xxn  ) ; habeas  tamen, 
ex  quo  , in  tanta  negligentia , ingenuum  hominem 
discernas  , pustulas  minime  agnoscentem , ubi  falsa 
specie  miniis  imponere  poterant  , uti  praesertim  in 
jecoie  , etsi  illud  alias  primo  loco  Fernelius  pu- 
stulatum memoravit  . In  qua  re  tamen  Drelincur- 
tius  antesignanum  suum  non  est  sequutus  , a quo 
nominando  , et  forte  etiam  legendo  , recens  erat 
cum  scubeiet  , se  in  variolosa  inspexisse  cadavera, 
ct  jecw , lienem  , omniaque  intenorci  , non  pu- 
stulis , ut  priores  , sed  ulcusculis  incerasse  sanio- 
sis, nec  quidem  in  exteriori  superficie  , sed  (qui- 
bus verbis  dixerat  Kerkringius  de  pustulis  pulmo- 
num , tue  de  ulcusculis  omnibus  interiorum  sedium 
affirmavit , malignissimae  oportet  in  omnibus  natu- 
lae  ) mius  , et  Jovis  exesa  ’ sic  e ( ita  namque 
solebat  Drelincurtius  turgidum  quoddam  » et  gi- 
ganteum  genus  dicendi  naturali  , et  plano  subne- 
ctere, quando  id  animum  ejus  oisrpaScZ  non  satis 
exaequ asset  ( densis  , caenosisque  scrobiculis  ce- 
luti  lacunata  (r)  . Cujus  ego  auctoritatem  , ut 
alia  modeste  per  transeam  , jure  puto  Fernelianae 


(r)  De  \ariolis,  et.  Morbillis  N, 

instar  laborare  , quae  neque  ulla  historiarum  di- 
stinctione  , nec  certis  diligentiae  characteribus  pro- 
babilem se  reddiderit  . 

LXIII.  Nonnihil  tamen  ad  Kerkringianac  ob- 
servationis dignitatem  Thomae  Bartholini  obser- 
vationes accessere  . Nam  in  puero  , quem  variolae 
interemerant  , Bartholinus  invenit  pectus  multa 
refertum  aqua  viridi  , quam  , etsi  parentes  pueri 
sibi  persuasissent  , eo  confluxisse  , postquam  ulcus 
colli  , quo  puer  laboraverat  , improvide  depulsum 
fuerat  , Bartholinus  tamen  credidit  , eoe  pustu- 
lis verius  exstillasse  ?■  quibus  in  variolosis  etiam 
pulmones  solerent  infestari  (s)  . Quo  loquendi 
modo  , non  tam  fidem  nobis  dedit  osbervatarum 
certe  in  ejus  cadaveris  pulmonibus  pustularum  y 
quas  oportuerit  magno  numero  fuisse  apertas  , et 
imifiaturas  ; quo  multam  illam  aquam  in  pectus 
effunderent  , quam  potius  meram  conjecturam  ex 
scholastica  potius  hypothesi  profectam  ; et  qua  u ti- 
nam illa  sibi  , ut  par  erat  ? cavisset , ne  cum  he- 
par mole  tantum  excedens  , ut  ipsi  passim  vidi- 
mus , lienem  prope  sanum  , utrumque  nulla  pu- 
stularum specie  insignitum  recte  asseruisset  , solum 
pancreas  , cujus  acini  facillime  incautis  pustula- 
rum forma  imponunt  , pustulis  , et  fallaci  isto 
sensu  quidem  recte  , plenum  affirmasset  . Qua  iri 
re  5 puto  , cautior  esse  debuit  Olai  Borrichii  di- 


(s)  Histor.  Anat,  Cent.  iv.  Ohs,  xliii  . 


ligentia  , qui  certe  in  ea  principis  Regiae  Variolis 
interemptae  dissectione,  quam  eidem  descripsit  Bar- 
tholino , viscera  omnia,  memoravit,  omentum, 
lienem  , ventriculum  , hepar  , cor  , flacciditate  , 
aut  inflammationis  , vel  gangraenae  specie  laboran- 
tia , non  autem  pustulosa  ; pulmones  solos,  in  qui- 
bus facilem  erroris  caussam  proposuimus  (xxn)  , 
ex  ulraque  parte  putridos  , et  sanguine  nigri- 
cante plenos  , et  tota  superficie  maculis  , et 
pustulis  insignibus  conspersos  ( t ) . Quae  diligen- 
tiae , candorisque  laus  ad  Dolaeum  nonnihil  etiam 
pertinet  , qui  in  cadaveribus  variolis  defunctorum, 
pulmones , diaphragma  , ventriculum  etc.  sae- 
pe nigra , et  corrupta  se  vidisse  affirmavit,  qui- 
bus locis  si  variolas  tribuere  deberet  , eas  non 
quidem  elevatas  in  eorum  extima  superficie  , sed 
circa  interiorem  membranam , nigerrimarum  in- 
star macularum  , quasi  adnatas  dicere  posset  ( u ) . 
In  quo  , etsi  scholae  videas  praejudicium  nonnihil 
cum  rei  natura  reluctans  , nihil  tamen  de  vera  , 

quam  quaerimus  , et  distincta  pustularum  variola- 
rum  observatione  continetur.  Ut  ne  quidem  conti- 
neri puto  in  Meadii  , aut  Boeriiaavii  , aliorum- 
que , qui  proprias  historias  retulerunt  , observatio- 
nibus. Nam  Meadius  generatim  se  vidisse , inquit. 


(t)  Epist.  Med.  Cent.m.  (u)  Encyclopediae  Med. 
Epistola  xxix.  Lib.  iv.  cap.  vi. 

in  quibus  non  solum  pulmo , jecur,  et  intestina , 
pustulis  variolosis  tota  conspergerentur  , verum 
etiam  cerebrum  (x)  : in  quo  viscere  nescio  an 
alius  antea  speciatim  pustulas  variolosas  observatas 
fuisse  meminerit  ; nisi  velis  Listerum  , qui  tamen 
non  pustulosum  se  unquam  cerebrum  observasse  pro- 
didit , sed  , quemadmodum  caeterae  interiores  par- 
tes , fieri  posse  cerebrum  pustulosum  credidit  ( y)  : 
eadem  , opinor  , usum  opinione  , qua  jampridem 
Joannes  Stephaniis  non  ignobilis  auctor,  cum  scri- 
psisset non  tantum  in  cute  repullulare  variolas 
sed  internas  quoque  similares  partes  inoccupare , 
abundans  in  fide , nervos  ab  eadem  labe  non  exe- 
mit (z).  Quamquam  nemo  fuerit,  qui  nimiam  no- 
vitatem cerebri  pustulati  exprobratum  eat  , vel  si 
etiam  , ut  credo  , non  pervidisset  , Meadio,  quan- 
do sciat  ante  decem,  quam  haec  ille  scriberet,  pene 
annos  , idem  affirmantem  auctorem  habuisse  Boe- 
rhaavium.  Nam  etsi  non  aperte  cerebrum  , menin- 
ges  tamen  ( de  quibus  , cum  de  cerebro  dicitur  , 
pustulatio  est  proprie  intelligenda  ) tum  equidem 
affici  variolis  BoeriiaAvius  affirmavit , cum  ad  ex- 
ternum caput  illae  haerent . Quae  verba  , si  re- 
cte interpreteris  , an  aliud  docent,  quam  nunquam 
cerebrum  variolarum  esse  immune  ? Caeterum  Boe- 
rhaavius  fidentissime  pronuntiavit  , perperam  vul- 

(x)  De  Variolis  capite  m.  ‘ alteram,  pag.  34. 

(})  Be  Variolis:  postExer-  (z)  Paraphrasis  in  Pen.  1, 
citationem  Anatomicam  Lib.iy.  Avicennae,  e, vi, 

t 

go  aegros  putare  vari  olas  tantum  in  cute  , in 
qua  palam  spectantur  , haerere  , quae  intra  na- 
res , os  , oesophagum  , et  reliqua  loca  , hae- 
rent aeque  hene  , quam  externe ; sed  ibi  citius 
maturescere . Hinc  faciendum  ut  ab  his  locis  a- 
eertantur  ; ftczw  .yz  externum  caput  haere- 
ant ? tora  etiam  erunt  ad  meninge  s : hinc  opti- 
mum est , ut  sint  ad  pedes . Ad  haec,  in  iis  omni- 
bus supradictis  locis  ipsum  variolas  vidisse  addi- 
dit Boerhaavius  ; sed  ex  recenti  observatione 
Anatomica  constare  etiam  in  mesenterio  fuisse 
repertas  (A).  Quam  tamen  postremam  observatio- 
nem an  ipse  instituerit  , an  aliunde  acceperit  , in 
ambiguo  relictum  est.  Caeterum  fere  haec  eadem 
paullo  post  generatim  affirmavit  etiam  Fridericus 
Hoffmannus  (b). 

LXIV.  Quae  Virorum  clarissimorum  doctri- 
na praestantium  , et  artis  anatomicae  usu  , Mea- 
nn  , BoERHAAvnque  observationes  , solae  in  om- 
nibus fateor  mihi  potuissent  vel  constantiam  op- 
positarum rerum  , quas  ipsismet  meis  oculis  , et 
qua  maxima  potui  diligentia  , repetito  conspexi  , 
reddere  suspectam  , nisi  essent  quam  asseveranter, 
tam  generice  nimis  propositae  , et  certis  destitutae 
veritatis  characteribus.  Nam  quo  argumento  vera 


(b)  De  Morbis  infantum 
c.vii.Op.TomJII.pag. 
483. 


(a)Praxeos  Medicae  Lond. 
editae  1788.  Part.  v. 
pag.320. 

illos  dixisse  credas  , nisi  quod  dixerint  ? Nos  au- 
tem in  ea  re  ut  auctoritati  summorum  Virorum 
nihil  velimus  detractum  , materiam  tamen  , cujus 
nobis  esse  velint  auctores  , demonstratam  volumus 
experimentis  , quibus  fidem  auctoritas  dare  possit, 
pondus  autem  , et  vim  , res  , quas  tradant,  unice 
faciant.  Quo  autem  experimento  nobis  isti  proba» 
runt  , ( volumus  enim  eos  credere  , uti  se  pro- 
fessi sunt  , observatores  rei , et  communis  prope- 
modum  labis  immunes  , in  alienam  fidem  profi- 
tendi ) , non  , pro  pustulis  in  cerebro  variolosis  , 
sumsisse  illos  bullularum  aerearum  humori  im- 
mixtarum acervos  , pustulis  saepe  simillimos  , sub 
arachnoidea  frequentissimos  (c)  ? non  , pro  variolis 
narium  , pustulas  orificiorum  manifestas  , a quibus 
perperam  arguerent  caetera  insessa  ? non  , pro  pul- 
monum variolis  , inaequalitates  obvias  superficies 
pulmonum  , maxime  in  variolosis  , spuma  plenas 
pus  mentiente  ? non  demum  in  mesenterio  eminus 
forte  , et  leviter  inspecto  , glandularum  minimarum 
sub  extima  membrana  extuberantias  , iis  similes  , 
quae  parum  abfuit  , quin  etiam  ipsi  mihi  alias 
(xxii)  imponerent?  Nam  in  intestinis  ob  aliam 
caussam  , quam  etiam  memoravi  ( xxii  ) , facilis 
errandi  occasio  est.  Ego  itaque  ita  censeo  , qui 
pustulatarum  interiorum  partium  , et  ventribus 
praesertim  inclusarum,  nobis  auctoritatem  fecerunt , 


(c)  Consule  Comnient.  de  Ischiade  Nervosa  n.  xi. 

aut  verisimilitudinem  esse  secutos,  aut  rei  apparenti 
quadam  specie,  non  satis  diligenter  investigata,  fuisse 
deceptos  , aut  demum  in  aliorum  , quibus  accrede- 
rent , fidem  alios  atque  alios  fiducia  quadam  , et 
benignitate  consilii  juravisse  . Nam  qui  characteres 
verae  pustulae  variolosae  in  sedibus  interioribus  in- 
ventae nobis  certos  exhibuerit,  adhuc  invenio  plane 
neminem  . Ex  quo  est  cur  laudem  Anatomicos  prae- 
stantissimos , quorum  ego  oculis  hoc  in  genere  in- 
vestigationum plus  censeo  , quam  caeteris  omnibus 
tribuendum,  Bonetum  (d)  Peyerum  filium  (e),  Hal- 
lerum  (y  ),  J.  G.  Fabricium  (g),  candide  affirman- 
tes, in  quos  inquisiverint  variolosos  , interiora  sem- 
per  a pustulis  libera , et  munda  deprehendisse.  Quo- 
rum ego  Virorum  memini , non  solum  ut  appareret, 
non  adeo  nos  discrepantia  retulisse  a clarissimis  tot 
aliis  Viris,  quot  contrarium  , ac  ipsi  vidimus,  af- 
firmantes superius  recensuimus  , ut  non  simul  do- 
ctissimorum , et  cum  quibus  forte  neque  usu  sim 
ipse  , neque  doctrina  comparandus  , Anatomicorum 
consentaneis  observationibus  fuerint  confirmata,  ve- 
rum etiam  ut  Gunzii  (A),  atque  Lieutaudii  (/)  me- 

(d) Iu  Sepulchret.  Anatom.  physiol.  Tom.  vi.  p.99. 

Tom.  III.  obs.  lx,  n.  1.  not.  (o) 

P'233’  (h)  In  Hippocrat.  Lib.  de 

(e)  Ohserv.  anatom.  xi.  Humorib.p. i58.  not. 21. 
(1)  Opusc.  pathol.  Obs.  (i)  Precis  de  !a  Medie. 

XLIV*  Pratique  Livr.11,  p.  m. 

(g)  Apud  Haller.  Elem.  609. 

rito  mirari  me  judicii  facilitatem  ostenderem  5 qui 
in  tanta  humani  corporis  investigandi  peritia  ? ge- 
lieratim  , ut  caeteri  , de  interiorum  sedium  pustu- 
latione affirmare  non  dubitaverint  . 

LXV.  Sed  doctrinae  a Fernelio  propositae 
quae  erat  prima  pars  , eaque  originis  vetustioris  , 
in  cadaveribus  variolosorura  observatas  intrinsecus 
fuisse  variolas  , satis  , opinor  , constat  ? omnino  in- 
firmis innixam  esse  fundamentis  . Alteram  autem 
novam  totam  , quod  non  modo  variolae  intrinse- 
cus innascantur  , sed  ibi  germinent  primum  , dein- 
de in  cute  appareant  , hoc  se  putavit  modo  pro- 
batum ire  Fernelius  . Saepe  , inquit  , deprehen- 
sum , praegnantes  maturos  partus  edidisse  hac 
lue  perfusos  ? quarum  aliae  nihil  omnino  fo- 
ris , aliae  nonnisi  multis  post  diebus  incommo- 
da senserunt  . Quin  etiam  raucitatem  , spiri- 
tus que  difficultatem  initio  prementem  , et  pri- 
mam eruptionem  in  faucibus  , et  .ore  , in  ano , 
et  partibus  obscenis  , planum  facere  ex  intimis 
partibus  haec  mala  originem  habere  (f)  . Atque 
utinam  contentus  partorum  foetuum  variolis  infe- 
ctorum observationes  indicasse  , caetera  omisisset  , 
quae  inconsulto  proposita  , ut  nullius  sunt  digna 
fidei  , ita  nonnihil  statim  dubietatis  appingere  ob- 
sesvationibus  illis  etiam  possent  . Nam  falsum  om- 
nino  est  , primam  variolarum  eruptionem  in  fau~ 


(k)  Loco  superius  citato  pag-  12 5» 

ore  ? partibus  obscenis  apparere  ; 
cum  potius  , ut  nemo  medicus  ignorat  , qui  va- 
rioJosos  plurimos  pertractavit  , facies  , et  collum  , 
et  manus  , partes  homini  nudiores,  primae  pustu- 
lent , fauces  vero  * et  os  , et  obscena  , aut  postre- 
ma fere  omnium  , aut  passim  ne  quidem  pustulent, 
Neque  suspicioni  locus  est  , faucium  nomini  eam 
significationem  applicuisse  Fernelium  , ad  quam 
Latini  nonnunquam  extenderunt  , ut  guttur  , et 
anteriores  patulas  colli  partes  significaret  ; quem- 
admodum apud  Senecam  philosophum  legitur  , Va- 
tinium homine  natum  et  ad  risum  , et  ad  odium , 
in  pedes  suos  plurima  dixisse  , et  in  fauces  con- 
cisas (/)?  partes,  quas  oportet  vitiatas  omnium  con- 
spectui , et  dicacitati  habuisse  subjectas  , quo  illas 
ipscmet  incessendo  , inimicorum  , quos  plures  ha- 
bebat quam  morbos  , et  in  primis  Ciceronis  , 
urbanitatem  effugeret ; nam  ex  ipsis  Fernelu  ver- 
bis apparet  , eum  4vulgarem  significationem  ei  no- 
mini dedisse  , qua  caput  oesophagi  , quam  pliarj  n- 
gem  dicimus  , significatur  . Quid  autem  de  rauci- 
tate dicam  , spiritus  que  difficultate  , quam  initio 
variclarum  premere  contendit  ? rebus  , quas  aut 
nunquam  iis  initiis  videas  , aut  vix  in  uno  ex  mil- 
le variolosis  : in  signum  quod  non  habeant  ab  ipsa 
natura  variolarum  effectum  stabile  , et  immediatum. 
iNam  observationem  faetuum  , qui  variolarum  ple- 

(I)  De  Constant,  sapient,  cap.  xvii* 

ni  ex  utero  venerint  , quorum  matres  non  erant  , 
aut  diu  post  fuerint  variolatae  , puto  legitimam  , 
atque  omnibus  munitam  , qui  mereri  fidem  possint, 
certitudinis  characteribus  , nullam  , si  vel  hodie  in 
tanta  sequacium  turba  , qui  andabatarum  more  con^- 
senserint  , diligenter  quaereret  , ipsummet  Ferne” 
lium  fuisse  inventurum  . Etenim  etsi  plures  legerim 
variolatorum  foetuum  editorum  a matribus  una  va- 
riolatis  historias  , quas  inferius  examinabo  , certfe 
foetuum  a sanis  matribus  cum  vari  olis  editorum  ? 
vix  unam  , aut  alteram  scriptam  invenio  . Quarum 
prior  est  Ehrenfridi  Hagendornii  , qui  cum  be- 
ne diu  , ante  et  ultra  viginti  quatuor  annos  , 
matronam  quandam  Gorlicensem  memoraret,  ne- 
sciam quid  sibi  vellet  hoc  phaenomenon  , quod 
utero  gerens  , felici  alias  nisu , pareret  filiolam 
variolis  undique  refertam  (/?z)  , satis  ostendit , rem 
se  a muliere  acceptam  referre  minime  propriis  ocu- 
lis observatam  . Quam  rem  cogor  passim  apud  vi- 
ros etiam  cordatos  deplorare  , fidei  facile  innitentes 
infidissimi  , et  maxime  fallacis  generis  mulierum  , 
in  mirabili  praecipitis  et  sibi  , et  aliis  persuaden- 
do, sine  accuratione  ulla , et  judicio  . Quarum  re- 
lationes si  passim  incautus  auscultassem  , quas  mi- 
lii illae  ridiculas  non  ingessissent  historias  ? Memi- 
ni , cum  uteri  molae  memorarentur  , persuadere 
mihi  nonnullam  voluisse , propriis  oculis  visam  sibi 


(m)  Histor,  Medie,  phys.  Cent.  II.  Hist.  58  p a33. 


( 296  ) 

molam  alatam  ex  utero  prodi  isse  , avolandoque  sta- 
tim  aufugisse  domo  : alteram  lepusculos  duos  enixam 
esse  se  , qui  domi  reperent,  quique  , nisi  ipsa  pro- 
tinus occupavisset  , certe  domo  fuissent  evasuri  . 
Quo  de  genere  illae  macularum  foetuum  fabulae 
sunt  , avide  , sed  frustra  , cupitis  rebus  responden- 
tium , quam  nullam  praedixisse  ante  partum  , om- 
nes postquam  peperissent  , maculatumque  foetum 
vidissent  , ad  cupiditates  illas  passim  fictas  vidi  re- 
tulisse . Sed  matrona  una  , et  altera  , meo  consi- 
lio , cum  flagrarent  desiderio  nonnullarum  rerum 
sibi  consulto  coxendices  confricarunt  , et  foetus  mun- 
dissimos nihilominus  edidere  . 

LXVI.  Sed  non  tam  Hagendornii  credulita- 
tem miror  , quam  Ruyschii  facilitatem,  affirmantis 
jam  jam  nati  se  foetus  aeihiopissae  caput  habe- 
re , quod  , ut  et  integer  foetus  , scatebant  va- 
no lis  , quantumvis  puerpera  tempore  gravidita- 
tis nullis  variolis  fuerit  infestata  (n)  . Facilita- 
tem autem  appello  , qua  Ruyschius  persuaderi  pas- 
sus est  de  variolarum  eo  in  capite  existentia  , quod, 
iis  non  obstantibus  , esset  nihilominus  nigerrimum . 
Nam  ut  pertranseam  aethiopum  corpora  jamjam 
natorlun  nigerrima  nunquam  esse  , illud  tamen 
est  certum  , variolas  in  aethiopibus  apparentes  mul- 
tum detrahere  nigritudini  cutis  pustulas  Facientis  ? 
quae  pustulae  subcinereo  colore  se  per  culem  exiol- 


(n)  dhesaur.  Anat.  vu,  Ass.  n.  N.  nin; 

luat  . Ut  adeo  si  in  foetu  , de  quo  Ruysciiius  re- 
tulit , tuberculis  disseminato  , vere  illa  fuissent  \a- 
riolosa  , oportet  ejus  caput  si  non  proximae  nativi- 
tatis conditione  , proprio  saltem  colore  variolarum? 
futurum  fuisse  subcinereis  maculis  interstinctum  : 
et  propterea  extra  illum  summum  gradum  nigritu- 
dinis . Quem  colorem  pustularum  variolosarum  in 
aethiopibus  quidem  ipse  non  vidi  , sed  hic  Neapo- 
li visum  accepi  ab  homine  fide  digno  , et  conffi- 
matum  habui  a Viro  intelligenti  , et  bonae  fidei  , 
qui  multos  aethiopes  vidit  vanolosos  in  locis  Oi  len- 
talibus , quae  multos  annos  incoluit  . Sed  potueie 
Ruysghio  sebacearum  glandularum  accivi  , quos 
saepe  in  cute  aethiopum  exstantissimos  vidi  sine  co- 
loris detrimento  , pustularum  specie  imponere.  Mea- 
dius  vero  affinem  (o)  historiolam  ita  retulit  mulie- 
ris diu  antea  variolas  passae  , et  justo  tamen  par- 
tus tempore  mortuum  foetum  edentis  pustulis  foe- 
datum , quas  credidit  assiduitate  consortii  cum  \a~ 
rioloso  marito  ultimis  graviditatis  temporibus  5 ma- 
tre insonte  , foetum  contraxisse  7 ut  prope  videi  i 
posset  de  rei  veritate  dubium  nullum  exstare  , si 
et  ipse  aut  non  tam  meminisse  , quam  perspexis- 
se rem  affirmasset  , aut  characteres  veros  variolo- 
sos  pustulis  illis  adfuisse  ostendisset  ? sme  dubio  a- 

liquo,  aut  ejus  corruptionis , quam  inferius  (lxviu) 
memorabo  , aut  illusionis  . 

LXVII.  Verosimilius  erat  , quod  multis  est 
passim  observationibus  inculcatum  , variolosas  ma- 
tres foetus  edidisse  variolosos  . Sed  si  eos  excipi- 
as , qui  tales  casus  a mulieribus  acceperint  , et  bo- 
na fide  retulerint  , aut  scholarum  doctrina  praeoc- 
cupati vidisse  variolas  crediderint  ubi  aut  repertu- 
ros  se  praeceperant  animo  , aut  aliae  omnino  re& 
vel  levissima  specie  variolas  expectantes  deceperint, 
nemo  , opinor , supererit  cordatus  testis  , et  ocula- 
tus , cujus  peritiae  possis,  et  fidei  stare.  Etenim  ab 
honesta  se , et  pia  ruatrona  accepisse  retulit  Hilda- 
nus  (p)  quod  primipara  variolosa  vivum  puerum 
pcpererit  variolis  ita  infectum,  et  contaminatum , 
ut  ipsa  facies  quoque  undique  pustulis  scateret  . 
Quae  faciei  variolarum  tanquam  admiratio  meretur 
aliquam  animadversionem  , quo  de  peritia  constet 
mulieris  rem  narrantis.  Ledelius  vero  etsi  nec  ac- 
cepisse se  , nec  tamen  vidisse  quam  indicavit  rem 
similem  , sit  aperte  professus,  adeo  tamen  genera- 
tim  , leviterque  rem  attigit  , ut  satis  appareat  ex  re- 
latione scripsisse  , juvenculam  variolis  correptam  , 
dum  nimis,  graviter  decumbit  , foetum  aliquot 
mensium  exturbasse  plenum  in  toto  corpusculo 


(p)  Observat.  Cliirurg.  Cent.  iv.  Observat.  55.  p. 

variolis  (cj),  Quis  enim  credat  medicum  ea  vidis-* 
se  , nec  tempus  graviditatis,  quantum  saltem  asse-» 
qui  conjectura  posset  , nec  morbi  tempus,  nec  foe- 
tus exitum  , nec  matris  retulisse  ? Quibus  circum- 
stantiis non  pepercit  Treublerus  (r)  cum  mulier- 
culam dixit  se  vidisse  annorum  duodequadraginta 
sub  ipsa  partus  hora  erumpentibus  variolis  in 
corpore  undique , infantem  etiam  edidisse  vario - 
lis  per  tenerrimum  corpus  aeque  tam  multis  con- 
taminatus , qui  brevi  e vita  decesserit.  Qui  casus 
milii  confirmare  quadantenus  illam  videtur  , quam 
semper  probabilem  duxi  opinionem  , fieri  quidem 
posse  , ut  si , antequam  eruptio  variolarum  com- 
pleatur in  matre  , foetus  exeat  , sanguine  plenus 
nondum  veneni  particulis  exonerato  , statim  vario- 
larum eruptionem  patiatur,  quam  videri  possit,  bre- 
vi tempore  inter  partum  , eruptionemque  interce- 
dente , ipso  ab  utero  retulisse.  Cum  potius  si  tum 
temporis  utero  non  exisset  , reddito  paullatim  ma- 
tri infecto  sanguine  , qui  se  in  cute  matris  veneno 
exuisset , variolosae  labis  in  utero  permansisset  foe- 
tus immunis.  Et  , puto,  ea  foetuum  conditio  an- 
te completam  in  matre  eruptionem  exeuntium  san- 
guine varioloso  plenorum  , quae  in  hac  Treubleui 
fuit  , et  Pechlini  duabus  , quas  jamjam  memora- 


(q)  Miscell.  Nat.  Cur.  (r)  Bartholini  Epist.  Med, 
Dec.  II.  Ann.  6.  QJ>  Cent.  II.  Ep.  lxxxv, 
serv.  61.  p.  1 47.  pag,  682. 

Ix)  , ei  similibus  historiis  occurrit  , credendi  caus- 
sam incautis  dare  potuit  retulisse  foetus  ex  utero 
variolas  , quae  modo  attacto  aere  prodierant  , non 
adhuc  consumta  in  matris  cute  venenosa  materia. 
Quamquam  non  levis  illa  dubitatio  est  , specie  va- 
riolarum  imponere  posse  in  foetibus  maculas  subru- 
bras , quibus  foetuum  cutis  maculata  prodire  pas- 
sim  solet , maxime  dum  aut  febre  capti  sunt,  aut 
sanguine  redundant  : quae  duo  abesse  oportet  in 
ioetibus  ante  completam  variolarum  eruptionem  ab 
utero  exeuntibus.  Nam  omnino  foetuum  , qui  in 
utero  variolas  passi  sint  , quamvis  multae  credan- 
tur esse  , nullas  tamen  fide  dignas  exstare  historias 
fidentissime  pronuntio.  An  credas  Augenio  (Q  fre- 
quenter se  observasse  profitenti  foetum  cum  vario- 
lis  natum  ? nimirum  qui  tam  frequenter  vidisse 
affirmavit  rem  non  facilem  visu,  nonne  eum  bene 
id  vidisse  jure  ambigas  ? Aut  velis  parem  , sine 
ulla  historia  Wielii  (f)  jactantiam  probationis  loco 
assumere  ? Nam  Pechlini  observationes  hujus  clas- 
sis non  sunt.  Etenim  se  observasse  , inquit,  gra- 
vidam , quae  occasione  pueri  majoris  cum  va- 
riolis  colluctantis  in  ipsum  illum  morbum  inci- 
dit, quo  erumpente  , cum  magna  uteri  hoemor- 
rhagia  enixa  est  gemellos  > utrosque  stigmatis 
refertissimos  i sed  jamjam  intempestivo  fermenti 


(s)  De  Febribus  Libro  ix.  (t)  Observ.  rar.  Cent,  II. 
capite  II.  Obs.XLii.  schol.  p.  4lb» 

tumultu  jugulandos , evadente  felicius  matre . Ad 
haec  , duabus  matribus  parturientibus  exeunt  in 
cutem  variolae  ; exclusi  infantes  uter  que  et  ipsi 
contagii  notas  adtulere  (ii).  Quae  observationes 
optimam  habent  cum  illa  , quam  modo  proposui- 
mus , Treubleri  explicationem.  Quid  autem  de 
Moellembroccio  (x)  dicam , qui  vestigia  variola - 
rum  se  vidisse  credidit  in  foetu  ex  matre  nato  , 
quae  nescio  quam  antea  variolis  laboraverat ? aut 
de  Sommero  (/)  vestigia  eadem  agnoscente  in  foe- 
tu justo  tempore  edito  , cujus  mater  septimo  gra- 
viditatis mense  variolas  passa  fuerat  ? Nonne  isti  eo 
se  praejudicata  opinione  abripi  passi  sunt  , ut  non 
id  quidem  crederent  , quod  verosimilius  alii , pati 
foetus  in  utero  posse  variolas,  atque  iis  prehensos > 
aut  in  utero  mori  , aut  cogi  statim  exire  ; sed  va- 
riolas in  utero  ad  perfectam  maturitatem  posse  foe- 
tus pati,  eo  usque  ut  persiccatae,  decedentibus  cru- 
stis, vestigia  relinquerent  ? Nonne  ex  his  jure  quae- 
reres , quid  de  illo  pure  , aut  de  crustis  illis  pu- 
stularum factum  fuerit  , quas  natas  fuisse  oportet 
in  medio  aquarum  amnii,  eisque  innoxie  immixtas , 
quo  et  vestigia  relinquerent,  et  foetui  commodam 

(u)  Observationum  Me-  Observ.  liii. 
dic.  Lib.XI.  observ.  xv.  (y)  Miscellan.  Nat.  Cu- 
pag.234.  rios.  Dec.  IX,  Ann,  ix* 

concederent  ad  perfectum  partus  tempus  in  utero 
inoram  ? 

LXVIII.  Nec  me  quidquam  certe  movet  Mo- 
riceaui  altera  , ingenua  quidem  illa  , uti  credere 
aequum  est,  sed  non  satis  certe  bene  judicata  ob- 
servatio ; nam  qui  exemplum  viderat  maturi  vivi 
foetus  , justo  partus  tempore  , nullo  insigni  vario- 
larum  vestigio  a matre  exclusi,  quae  fuerat  quinto 
gestationis  mense  variolosa  (z)  , foetus  alterius  ca- 
sum cautius  debebat  interpretari  quem  credidit  se 
vidisse  variolosum  , quia  plus  quam  viginti  nigris 
pustulis  erat  insignitus  , quarum  tegmen  levi 
digiti  attactu  facile  secedebat , quando ? septimo 
nondum  exacto  mense , postquam  duos  jam  tres - 
ve  dies  mortuus  fuerat  in  utero  , prodibat  a ma- 
tre ob  violentam  lumborum  distorsionem  abor- 
tiente , quae  ante  duos  menses  variolas  feliciter 
evaserat  (a).  Nam  manifeste  apparet  praecipi ti  ju- 
dicio habitas  fuisse  variolosas  hydatides  illas,  quae 
icore  sanguineo  plenae  , in  foetibus  diu  in  utero 
mortuis  , passim  a gangraena , et  putrescentia,  per 
cutis  superficiem  enascuntur.  An  credibile  enim  est, 
matrem  , a duobus  mensibus  perfecte  sanam,  san- 
guinem suum  foetui  procul  dubio  subministrasse 
variolarum  veneno  bene  repurgatum  ( lxxii  ) , et 
ab  eo  tamen  foetum  , aut  post  duos  menses  retu- 


(z)  Sur  la  gross.  , et  (a)  Ibidem  obs.  6oo, 

lisse  , aut  per  duos  menses  cum  matris  morbo  na- 
tas crudas  adhuc  retinuisse  variolas.  Quod  cum  di- 
co , non  ideo  tamen  docere  contendo  , quod  do- 
cuit Meadius  , si  matre  variolis  affecta  non  fiat 
abortio  , prolem  omnem  vitam  malo  hoc  imrnu - 
nem  transigere  ; sed  hoc  potius  arbitror,  matrem 
variolis  prehensam  , si  venenum  omne  per  suam 
cutem  bene  expellit  , ( quod  semper  fit  cum  om- 
nia morbi  stadia  feliciter  emetitur  ) tradito  foe- 
tui  sanguine  innoxio  ? non  abortire  : abortire  autem 
quoties  , aut  impedita  eruptio  variolarum  est  ( liv* 
lxx  ),  aut  ante  eruptionem  praecedentes  convulsiones 
uterum  , et  foetum  vehementius  excusserunt  s Cui 
i ei  occurrendi  modos  postea  ( lxxiv  ^ trademus  . 
Caeterum  verum  est  , retento  foetu  in  utero  a ma- 
tre variolosa  , et  justo  tempore  postea  edito  , vario- 
larum exire  immunem,  sed  non  ideo  est  verum  futu- 
rum eum  tota  vita  liberum  a variolis  * aliter  foetus 
omnes  a matribus  nati  , quae  jamdiu  variolas  pas- 
sae fuerint , eadem  ratione  liberi  futuri  essent  ab 
eo  morbo  . Nec  enim  sanguis  recens  repurgatus  a 
veneno  varioloso  , a quo  postea  tota  vita  Uber  re- 
stat ( lxxii  ) , differt  a sanguine  diu  ante  partum 
in  mati  e ab  eadem  labe  emendato  . Itaque  neutro 
in  casu  ea  nascenti  homini  felicitas  certe  manet . 
Nam  duobus  exemplis  mihi  constat  , adultos  jam  , 
et  duodennem  alterum  5 alterum  duodevicesimum 
annum  natum  , variolas  passos  fuisse  , quorum  , cum 
uteio  gererentur  , matres  variolas  passae  fuerant  . 

Sed  illa  Moriceaui  praecipitata  sententia  aut  caus- 
sam dare  potuit  , aut  similis  fuit  illi  , quam  in  re 
simillima  pronuntiavit  Fumeeus  (£).,  qui  a vario- 
losa  matre  natos  gemellos  vidit  , quorum  qui  vivus 
prodiit  5 is  vero  erat  perfecte  mundus  , qui  vero 
mortuus  jam  ab  octo  , aut  decem  diebus  putre - 
factus  ab  utero  extractus  est  , is  fuit  pustulis  ple- 
nus , quas  credidit  variolosas  . Pustulas  autem  illas 
fuisse  vesiculas  icore  plenas  , quas  manifesta  putre- 
scentia tamdiu  inclusi  mortui  foetus  in  utero  exci- 
taverit , satis  ostendit  et  epidermis  , quae  ab  ar- 
tubus inferis  sponte  secedebat  , et  naturalium 
locorum  spontanea  excoriatio  . Nam  quod  in  ejus 
foetus  facie  cavitates  apparerent  , quas  auctor  cre- 
diderit primarum  esse  , quae  jam  secesserint  , ve- 
stigia variolarum  , probat  prompti tudinem  potius  7 
praecipitationemque  judicii  ( lxvii  ) , quam  pondus» 
Quo  charactere  insignem  aliam  unam  , aut  alteram 
observationem  sciens  praetereo  . 

LNIX.  Sed  in  foetibus  asserendis  in  utero  va- 
riolatis  non  usque  eo  in  possessionem  totius  huma- 
ni generis  error  venit , ut  non  aliquis  unquam  fue- 
rit locus  veritati  . Etenim  Borrichius  Comitem 
vai  iolosam  octavum  mensem  praegnantem  foe- 
tum emisisse  vidit  bene  obesum  ? optime  forma- 
tum , nullum  in  corpore  variolarum  circumfe - 

feti s vestigium  (c).  Vidi  et  ipsemet  praesens  nu- 
per , quod  in  oculis  Civitatis  elapso  mense  Martio 
hujus  anni  i fuit  in  primi  ordinis  Matrona  , 
illustre  exemplum  natae  puellae  a matre  variolas 
plurimas  maturrimas  adhucdum  habente  , ut  quae 
eam  duodevicesimo  morbi  die  justo  partu  enixa  fue- 
rat , mundissimae  omnino  , et  sine  ulla  variolarum 
labe  conspicua.  In  quam  qua  diligentia  perquisi ve- 
ri m , qui  ad  meam  exspectationem  attenderit  facile 
poterit  intelligere.  Adeo  verum  est  , non  solum  si 
foetus  ante  exierit  , quam  pustulae  variolarum 
in  matre  factae  sint  purulentae  , nullis  notis 
foedari , quod  contendit  Meadius  (qf  , sed  etiam 
omnino  immunem  labis  prodire  cum  vel  sub  pu- 
rulentissimis exierit  matris  pustulis.  Quam  senten- 
tiam nonnulli  inter  veteres  , qui  post  Arabum  de 
varioiis  doctrinam  Medici  floruerunt,  ratam  tenue- 
re. Nam  Petrus  Pintor  Hispanus  Medicus  Valen- 
tiae natus  , qui  Romae  seculo  floruit  decimo-qtiin- 
to  , praeclare  affirmavit  , dum  foetus  est  in  ute- 
ro, non  ei  accidere  variolas , nec  morbillos.  Qui 
locus  habetur  in  Capite  altero  ejus  operis  , quod 
de  lue  venerea  , aut  primus  omnium  scripsit  , aut 
certe  inter  primos.  Nam  in  praefatione  nil  de  eo 
morbo  , neque  de  caussa  ejus  dixisse  medicinae 
doctores , neque  curam  in  scriptis  instituisse  de- 
claravit. Quem  morbum  tertiam  esse  voluit  vario - 

(c)  In  BoivETiMed.  Sept.  (d)  Loco  superius  citato, 

larum  speciem , dixitque  alulmmata ; motus,  opi» 
nor  i pustulosa  progenie  , qua  praesertim  se  vene- 
i ea  lues  primum  manifestavit  , Ait  enim  ab  anno 
1 494  usque  ad  praesentem  annum  1 4g  9 i qui - 
dam  morbus  ignotus  diversis  dolorum  speci ebus 
m diversis  membrorum  corporis  partibus  pustu- 
larum diversorum  modorum  in  magnitudine  , et 
parvitate , in  cute  corporum  hominum  nascentium , 
terribiliter  gentium  multitudinem  cruciavit  , qui 
a vulgo  Romano  gallicus  morbus  vocatur  ; in 
civitate  enim  V alentina  ( quo  sexagenarium  va- 
riolatum  se  vidisse  Capite  i.  declarat  ) aliud  no- 
men imposuerunt.  Cujus  operis  , quod  ut  ex  cal- 
ce apparet  ( nullam  enim  praefixam  habet  inscri- 
ptionem ) editum  est  Romae  quarta  , ut  ajunt  , 
forma  , sine  ulla  paginarum  , quae  sunt  44-  vel 
enumeratione  , vel  nexu  , per  venerabilem  Virum 
Dominum  Eucharium  Silber  5 die  nona  mensis 
Augusti  anno  salutis  Christianae  MD  * miror  ne- 
que apud  contemporaneos,  neque  apud  Biblicgraphos 
mentionem  factam  esse  ullam  . Neque  enim  Lui- 
sini  collectione  complexum  est  , neque  Astrucii 
eximio  illo  catalogo  : et  Lindanus  ejus  alterum  , 
quod  de  peste  edidit  opus  , memorat  , hoc  silet 
penitissime  . Cujus  tantae  raritatis  caussam  , et  pro- 
pemodum  oblivionis  , si  in  tanta  rerum  obscurita- 
te divinare  aliquid  licet  , non  quidem  levitatem  o- 
peris  fuisse  puto  , in  quo  utut  Arabum  , Graeco- 
rumque  doctrinae  farcimen  maximum  , ut  eo  tem- 

pore , sit  , praesidia  tamen  valde  bona  , et  prope- 
modum  omnia  , quae  ad  hoc  usque  tempus  in  luem 
«tam  viguerunt , adeo  perite  recensentur  , ut  satis, 
meo  judicio  ? possint  esse  documento  ? inventa  ii- 
lico  propria  nascenti  ilii  morbo  fuisse  remedia . Po- 
tius opinor  , editum  illud  opus  suppressum  fuisse 
diico  , neque  in  vulgus  dimanasse  , quod  auctor 
persuasus  , temporum  praejudio  , quod  morbus  ille 
astrorum  maligno  cuidam  aspectui  suam  deberet 
ougmem  ^ ita  ut  in  Capite  ^ occulte  coepisse  cre- 
deret anno  1 483  , quia  eo  anno  de  mense  Octo- 
bris fuerunt  quatuor  planetae  , videlicet  Jupiter  , 
mars,  sol  , et  mercurius  in  libra  in  domo  aegritu- 
dinis , et  armo  iooo  crederet  debere  finiri  , quan- 
do Saturnus  veniret  ad  signum  geminorum  , sicque 
ipsum  morbum  duraturum  per  annos  27.  ) nihil 
dubitaverit  , in  curatione  tradenda  , mercurialis  un- 
guenti effectus  in  nonnullis  Ecclesiae  Viris  , aut  e- 
Cam  tunc  Pontifici  Maximo  Alexandro  Sexto  Mu- 
mapi  suo  cognatis  ; cujus  fuisse  Medicum  affirmat 
Lxndenus  {e)  , et  cui  opus  ipsum  dedicavit  , libe- 
re memorare . Nam  in  Capite  decimo  octavo  , in 
quo  de  unguentis  ad  dolores  tollendos  agit  , inquit 
mercuriali  unguento  se  inungere  voluisse  Reveren- 
dissimum Dominum  Cardinalem  de  Seguorbia  , 
qui  hunc  morbum  patiebatur  cum  terribilibus ", 
et  fortissimis  doloribus  , qui  die  , ac  nocte  prae - 


(t)  I)c  Scriptis  Medicis  pag.  904. 

eipue  , in  lecto  quiescere  , nec  dormire  poterat 5 
stante  tanta  fortitudine  dolorum  , ut  ad  sjnco- 
pem  portarent  : ex  quo  secutam  insonmietateni 
memorat  et  suffocationem  magnam  in  partibus 
gutturis , et  oris  . Et  paullo  post  virulentiam  ma- 
teriae morbificae  nonimnquam  ve  luti  cancrosain 
exaggerans  , eam  inquit  visam  fuisse  in  Petro  de 
Borgia,  in  quo  virulentia  materiae  pustularum 
capitis  corrosionem  in  pellicraneo , et  craneo  ma- 
nifeste fecit  . Demum  unguento  , quod  haberet 
axungiae  porci  recentis  uncias  tres , terebinthi- 
nae de  pino  , lithargyri  auri  , cerussae  ana  un- 
ciam unam  , olei  laurini  uncias  sex , ezce- 

tositatis  citri  quantum  sufficit  , ut  ficit  unguen- 
tum liquidum  , curasse  , inquit  , dominum  Gen- 
tes Canonicum  IUerdensem  a doloribus  fortibus 
in  tibiis  , brachiis  , af  membris  , cum  pu- 

stulis extensis  per  totum  corpus  . Sed  simplici- 
tati Viri  , qui  inter  praecipuas  caussas  morbum  pro- 
pagantes non  ignoravit  esse  coitum  cum  muliere 
habente  hunc  morbum  , colophonem  addit  operis 
ad  Alexandrum  VI.  peroratio  , in  qua  post  de- 
precatam beatissimo  Pontifici  corporis  , et  animae 
salutem  , sperat  fore  , ut  ejus  libelli  opere  , et  con- 
silio , iste  morbus  occultus  in  sua  Sanctitate 
excelsa  nullum  nocumentum  agere  , et  imprime- 
re possit  . Cuius  operis  rarissimum  exemplar  apud 
me  est  , quod  puto  ad  Cardinalis  alicujus  biblio- 
thecam pertinuit  , uti  ex  appicto  iconismo  apparet 

initio  operis  praeposito  . Sed  redeamus  ad  foetuum 
variolas  . Quorum  status  , dum  utero  includun- 
tur , quum  partium  caeterarum  ventribus  inclu- 
sarum , visceru  tnque  statui  sit  omnino  assimilis  , 
manifesta  conclusio  est  , quod  quibus  caussis  cave- 
tur , ne  partes  illae  variolent  ( lix  ) , foetus  eadem 
conditione  locati  , aut  forte  potiori  , ne  variolare 
possint  i caveantur  . Nam  certe  balneum  illud  a- 
quarum  amnii,  in  quo  foetus  vivunt  , satis  validum, 
et  inexpugnabile  est  obstaculum  , ne  cutis  eorum 
perpetuo  fota  possit  variolare  . Ex  quo  puto  fit  , 
ut  si  forte  venenum  variolosum  materno  sanguine 
contentum  , quo  foetus  alitur  , non  \>ene  totum  in 
cutem  matris  deponatur  , sed  intrinsecus,  supersit  , 
facile  foetus  veneni  turbis  petitus  ( xlix  ) , quod 
ad  cutem  suam  rejicere  non  possit  , aut  convulsio- 
nibus percitus  ( lxviii  ) statim  utero  exeat  , aut  gai.- 
graena  effusioneque  sanguinis  aliqua  comprehensus 
ipso  in  utero  pereat  . Quae  vero  sit  ratio  , cur  po- 
stea , matre  sive  graviditatis  tempore  , sive  etiam 
antea  , variolarum  veneno  rite  liberata  , insonte  foe- 
tu  , foetum  edat  , qui  post  aliquot  annos  suas  e- 
iiam  variolas  patiatur  , fateor  me  nescire  . Illud  tan- 
tum ex  hoc  intelligo  posse  facile  constare  cum  at- 
mospliacrae  contagio  tanti  veneni  semina  in  homi- 
ne oriri.  Sed  hujus  morbi  caussae  obscuritatem  ha- 
bent maximam  , nec  ulli  omnino  extricabilem  . 

L XX  . Nostrarum  igitur  observationum  aucto- 
ritas , quas  Ucsdecim  adhuc  numero  , uniformiter 

exhibentes  vacuitatem  locorum  , qui  ab  aeris  atta- 
ctu sunt  remoti  , a variolis  , contra  agmen  illud 
obsei  vatiorium  contrarium  asserentium  , integra  ma- 
net, quando  probabilius  nubi  videtur  meas  illas  di- 
ligentissime , quam  potui  , institutas  , nec  sibi  di- 
screpantes , verum  ostendisse,  quam  has  alias  omnes 
discordes,  nulioque  diligentiae,  et  accurationis  cha- 
ractere probabiles.  Apparet  enim  neminem  eorum, 
qui  eas  attuleiunt,  sine  praejudicio,  aut  studu  omnis 
partium  , et  scholae  vacuum  , ad  inspectanda  ca- 
davera accessisse.  Aliter  tanta  negligentiae  aicumen- 
ta  et  m instituendis  , et  in  describendis  iilis  suis 
observationibus  nobis  non  reliquissent*  Iu  quo  si 
laudi  suae  detraxissent  tantum  , parcerem  illis,  sed 
veritati  pessime  offecerunt  , quam  nemo  inexpertus 
credidisset,  se  in  tanto  auctorum  numero  non  esse 
inventurum.  Etsi  nescio  , quo  perverso  fato  maxi- 
mis fere  omnibus  veritatibus  error  et  citius,  et  per- 
tinacius insidietur  i qui  cum  semel  animum  occu- 
pavit , fretus  ingenita  humano  ingenio  negligentia 
facile  sibi  ipsi  tempore  , et  consensu  hominum  , 
auctontatem  comjiarat,  maxime  si  verisimilitudinis 


species  aliqua  accesserit , pestis  pessima  in  ferendo 
dc  Natui ae  rebus  judicio  , quae  , ab  omni  purae 
rationis  imperio  sunt  remotae  , nisi  antea  cognitae 
experimentis  multis  fuerint,  et  exploratae.  Quis  au- 
tem non  defleat  hanc  miserabilem  humani  condi- 
tionem ingenii  , qui  patiatur,  eum  praejudicata  se- 
mel opinio  occupavit  , ipsi  etiam  sibi  renuntiare  , 

ut  alterius  fidei  accredat?  Extat  Beusseru,  et  Fa- 
bri , quae  mihi  saepe  indignationem  movit  obser- 
vatio (/),  qua  inunda  omnia  intrinsecus  pustularum 
in  variolosi  cadavere  deprehenderunt  . Nam  ab  ea 
historia  etsi  recentes  essent  , et  oculati  testes,  nihil 
quicquam  dubitarunt  affirmare  , tam  in  partibus 
internis  , quam  in  cute  , pustulas  variolosas  ef- 
florescere : scilicet  quia  legerant  , nescio  quern  7 
Huldricum  Pelarggm  non  solum  varios  casus  , 
sed  et  Auctores , qui  se  ejusmodi  interiorum  se- 
dium pustulationem  vidisse  testarentur , recensen- 
tem . Quae  res  tantum  potuit  , nt  ne  in  vesicam 
quidem  ejus  aegri  , quem  dissecuerunt,  curaverint 
inquirere,  quam,  ob  squamulas,  in  urina  nono  mor- 
bi die  observatas  , variolis  esse  intrinsecus  prehen- 
sam fuerant  suspicati.  Nonne  in  his  opinio  prae- 
judicata potuit  supra  propriorum  fidem  oculorum? 
Adeo  vires  rationis  humanae  praejudicatis  opinioni- 
bus enervantur.  Mihi  igitur  videtur  constans  immu- 
nitas interiorum  sedium  a variolosis  concordibus  ob- 
servationibus demonstrata,  quibus  quaecumque  oc- 
currant contrarium  asserentes  nihil  obsint  . Quod 
ideo  dico,  ut  apertum  faciam  non  sentire  me  cum 
iis,  qui  in  hoc  negotio  Naturae  inconstantiam  quam- 
dam objectarunt  , ob  quam  modo  eum  exteriori- 
bus interiora  occurrerent  variolata  , modo  non:  qui 

(f)  In  IIalleri  collectione  disput.  Med.  Tom,  v.  p. 

si  potuissent  , quod  non  contigit  Morgagno  (g)  5 
aut  voluissent  repetito  variolosa  cadavera  , et  dili- 
genter inspectare,  in  liis  etiam  eflectis  magnam  forte 
Natui  *ae  deprehendissent  uniformitatem,  et  constan- 
tiam. An  enim  soli  mihi  infidam  adeo  Naturam  fuis- 
se credam  , ut  cum  in  illam  , quanta  in  hominem 
certe  cadere  poterat  diligentia  , data  opera  nume- 
rosius inqui siverim  , constantia  quadam  , et  unifor- 
mitate voluerit  illudere  , quae  sub  aliorum  oculis, 
qui  rarius  eam  obiterque  consuluerunt  , propos  ti 
inconstantiam  verius  ostenderit?  Quod  si  in  eo  vere 


me  decepit  , apud  quem  excusabiliter  non  errave- 
rim ? nemo  tamen  , moneo  , in  eo  me  redarguat, 
nisi  aeque  multis  antea  observationibus  , et  magna 


diligentia  , et  perite  institutis, 
sum  tutis  testimoniis  instituerit. 


erroris  mei  proces- 


LXXI.  Quod  si  variolarum  naturae  non  est , 
internas  et  a libero  aeris  attactu  remotas  partes  in- 
vadere , quae  nullam  a variolis  labem  exspectent  , 
quarum  vis  omnis  aut  spectat  extrinsecus  , aut  oc- 
cidit potius  hominem  , quam  consideat  alio  ; videa- 
mus quis  locus  in  ipsa  cute  sit  , quem  proprie  ve- 
nenum deligat  ad  insidendum  , et  quomodo  insi- 
dendo mutet  , et  afficiat  (i)  . Nam  praeciam  apud 
Gunzium  (A)  est  Astrucii  sententia  opinantis  , lo- 


(g)  De  Sedibus  , et  Caussis  (h)  In  Hippocratis  Lib. 
Morborum  Lib.  tv.  Ep.  de  Humor,  pag.  i56. 

not.  iq. 


XL1X. 


( 3x3  ) 

eum  , quem  venenum  vu nolarum  in  cule  capiat  , 
mucosum  esse  intermedium  cuti  , et  cuticulae  cor- 
pus Malpighianum.,  In  quo  si  me  diligenter  disse- 
ctae varioiarum  pustulae  incipientes  perfectaeque  non 
fefellerunt  , certe  non  errat  . Nam  quos  pustulam 
incipientem  dissecui  , vidi  cuticulam  elevatam  ad 
pustulae  lormam  , cutis  corpore  intacto  , et  tumo- 
ris immuni  . Cuticulam  autem  elevabat  intermedium 
mucosum  corpus  gelalinae  instar  expansum  ? nulla 
partium  separatione , aut  cavitate  intercedente  . Quae 
separat. o partium  , ct  cavitas  , sero  , perlecta  jam 
pustula  , ct  tempore  suo  , nec  sine  certa  ratione  , 
supenenit  . Sed  ea  res  , uti  et  variolosae  pustulae 
varietates  , ac  progressus  , et  metamorphoses  , ab 
ortu  ad  pei siccationem  , quo  tota  mabi  lusloria 
continetur  , pauiio  altius  repetenda  est  . 

iAXil.  Constat  enim  inter  omnes  venenum 


variolosum  imperspectae  naturae  , incerto  aetatis  tem- 
pore ? proprio  quodam  humani  genens  fato  , et  fe- 
re inevitabili  , hominem  adoriri  . Ejus  autem  se- 
mina ingenitane  sint  homini  5 quae  certis  caussis  5 
tamquam  longa  desidia  excitata  , vim  suam  eliciant  y 
et  latebris  egrediantur  , aut  adventitia  , et  quae 
contagio  quodam  recipi  soleant  , dubia  res  videtur 
inter  varias  , et  rationes  , et  difficultates  . Nam  tan- 
ta ejus  fati  hominibus  omnium  gentium  commu- 
nio ; ortus  saepe  morbi  sine  ullo  contagio  manife- 
sto , ex  una  parte  favent  ingenitae  labis  suspicioni. 
Dissuadent  e contrario  nonnullorum  certa  immuni- 

fas  , nec  coaeva  humano  generi  labes,  quam  duo- 
decim ab  liiric  seculis  natam  ferunt  , facilis  in  eam 
casus  varioiaiorum  consortio  , et  alia  nonnulla  (xlix). 
Sed  nullius  partis  sine  responso  rationes  sunt  ; et 
expedit  fateri  nihil  etiam  in  eo  certi  nos  scire  . 
Nam  mihi  quoque  nonnunquam  venit  suspicio,  ita 
posse  lalere  in  corpore  humano  venenum  variolosum, 
ut  quandoque  movere  se  incipiat,  et  certis  acceden- 
tibus caussis  conquiescat , quod  postea  alio  tempore 
motum  suos  effectus  plene  exserat*  Puellam  Hiemi- 
ni convulsionibus  , pulsuque  varioloso  ( lxxv  ),  bi- 
duo vexatam,  spontanea  haemorrhagia  narium  quie- 
visse, quae  biennio  post  variolavit.  Matronam  do- 
loribus viscerum,  et  convulsionibus  prehensam  vidi, 
pulsuque  varioloso,  quae  post  biduum,  pauco  san- 
guine misso  , quieverunt : decem  post  dies  reversa 
sunt,  et  in  plenas  optimasque  variolas  evasere.  Sed 
haec  dubitare  tutius  possumus,  quam  asserere.  Hoc 
videmur  posse  asserere  , in  quo  semel  se  extulerit 
hoc  venenum  , et  per  cutis  pustulas  certe  effluxe- 
rit , nunquam  vere  postea  vim  habere.  Nam  qui 
pluries  variolis  corripi  hominem  posse  credunt , aut 
iis  correptos  retulere,  ii  aut  falsi  opinione  sunt,  aut 
ipsi  illusi  nobis  etiam  illuserunt.  Puellam  vidi  qui- 
dem nuper  decennem  variolas  habentem  omnium  , 
quas  viderim  in  elapsa  aestiva  constitutione,  discre- 
tissimas  , quam  ante  quatuor  annos  variolosas  pu- 
stulas nonnullas  passam  fuisse  domestici  affirmabant. 
Sed  spurium  quoddam  variolam m genus  est  raro 

adoriens  , quod  variolas  incautis  levi  specie  menti- 
tur , sed  vioi  morbi  illius  nullam  refert.  Hoc  cimi 
vidi  bis  fere  notis  fuit  conjunctum  . Vagi  aderant 
abdominis  dolores  , punctionum  instar  subinde  in- 
sistentes , maxime  propter  aqualiculum  ; aeger  ad 
somnum  primo  tempore  proclivis,  calidior  consueto 
calore  flammeo  , pulsu  paullo  crebriori  , sed  mol- 
Jiuscuio  , (jui  solet  cutis  extremae  inflammationes 
praesignificare  ; sed  in  somno  repentine  expergisci 
cum  transitorio  ejulatu  erat  familiare.  A primo  die 
calidiora  cutis  loca  efflorescere  Ime  illuc  coepere  pu- 
stulis minimis  , sed  brevi  adolescentibus  , ad  pel- 
lectam cannabini  seminis  plus  minus  magnitudinem, 
raris  , iniquae  figurae  , vesicularum  instar  pel  luci- 
dissimis. Appetitus  sibi  vigebat,  sudor  aliquis,  uri- 
na solito  paullo  ad  flavum  coloratior.  Tertio  die  sa- 
nus aeger  , vesiculis  sponte  ruptis,  sua  munia  obi- 
bat . Quarum  pelluciditas  puto  effecit  , ut  vulges 
Siculum  cristauras , quasi  crystallinas  appellaret: 
veteri  satis  vocabulo,  et  primum  forte  a Vidio  (?) 
prodito  , qui  genus  hoc  pustularum  meminit  cry- 
stdlliformium , quas  Itali  vocent  ravaglione , et  re- 
cte ad  morbum  variolosum  pertinere  negavit.  Nam 
locorum  natura  quae  insedit  , stadium  quod  emeti- 
tur , suppuratio  nulla  , symptomata  reliqua  satis 
ostendunt  quam  immerito  fugax  affectus  variolis  ac- 
censeatur  , qui  neque  cavet  , neque  cavetur  a vc- 


(i)  Medie,  par.  2.  sect.  2.  lib.  i3.  cap  6. 

iis.  Ut  ne  quidem  variolosi  morbi  nomine  dignas 
puto  pustulas  paucas  , quas  vidi  grandaevam  ma- 
trem , quae  jam  pridem  variolas  passa  fuerat,  sine 
symptomatis  aliis  , sine  febre,  dextra  parte  retulis- 
se, quam  frequenter  obverterat  filio  varioloso.  Nam 
natas  a variolarum  contagio  agnosco  , sed  verum 
morbum  fecisse  variolosum  ( lxxui  ) nego.  Adeo 
ridicula  censenda  sunt  portenta  illa  potius  , quam 
historiae  , aut  recurrentium  quinquies  uno  in  ho- 
mine variolarum  , quod  auditum  retulit  Paulli- 
nus (A)  , aut  etiam  septies  , quam  dedit  historiam 
non  magnae  vir  fidei  P.  Borrellus  ( 7 ). 

LXXIII.  Verus  namque  morbus  variolosus  , 
quem  qui  semel  passus  sit , is  in  certa  possit  futu- 
rae immunitatis  fiducia  esse  , stabiles  quosdam  ha- 
bet characteres  constitutos : qui  possunt  primo  qui- 
dem dubie  indicare  variolas,  sub  alterius  morbi  spe- 
cie , aut  mixtura  latentes  ( xliv  ) , sed  venientes  il- 
las nunquam  deserunt.  Nam  primo  veras  variolas 
incipere  cum  febre  certum  fere  est.  Febris  autem 
variolosa  peculiaria  sua  individua  habet  signa  : alia 
pulsui  arteriarum  insita  , et  propria  ( lxxv  ) , ac- 
cessoria alia,  quae  raro  desint.  Accessoria  sunt,  quae 
vel  non  Medicis  morbi  suspicionem  primani  solent 


(k)  Observation.  Medico-  (1)  Historiar.  et  Ohscr- 
phys.  x.  Norimberg.  vation.  Cent.  III,  obs. 
1688.  x.  Franc.  i6jo. 

facere,  lassitudo  quaedam  spontanea , ciborum  saepe 
potius  infracta  cupiditas  quam  tolerantia  , ut  quae 
sumpta  vomitu  facile  rejiciantur  ; capitis  gravitas 
cum  aliqua  ad  somnum  proclivitate  ; et  in  somno 
facilis  expergiscendi  casus  , cum  ejulatu  saepe,  aut; 
ploratu  , qui  pueris  est  maxime  familiaris,  et  timo- 
ris indicio.  Quae  res  subinde  intendi  nervos  aperte 
arguunt  ( xxvii  ) , nonnunquam  dolorifice.  Sed  do- 
loi  'es  primi  apparent  , et  perseverantius  torquent  al- 
vum , et  lumbos  : qui  primo  tormina,  colicumque 
affectum  mentiuntur  , et  dubia  sede,  modo  stoma- 
chum tenent  , modo  tenuia  pervagantur  , quae  in 
hypogastrium,  et  pelvim  procumbunt  intestina.  Quae 
loca  veneni  viribus  eo  modo  torqueri,  quas  omnium 
prima  experiantur,  non  difficile  agnoscas . Nam  post 
alvi  tormenta  , artuum  , et  reliqui  corporis , dolo- 
rifici  spasmi  veniunt  : quorum  nonnullos  vi  con- 
sensus oriri  , quoniam  alvi  sedibus  afflictis  vere  ar- 
tus consentiunt  ( xxxiv  ) , possis  admittere  ; sed 
maximam  partem  fieri , translato  de  alvi  locis  , dif- 
fuseque  in  corpus  universum  ipso  varioloso  vene- 
no , plurima  docent  ; illud  cum  primis  , quod  ut 
artus  magis  indolent  , alvus  fere  solet  paullatim 
conquiescere  , argumento  jam  transmissi  per  albas 
mesentericas  venas  in  sanguinis  vias  , et  ab  alvi 
locis  eliminati  veneni  . Quae  ratio  est  , ut  ego  o- 
pinor  , quamobrem  lumbi  iis  initiis  vehementer  in- 
doleant  ; ubi  mesenterici  nervorum  plexus  origines 
sunt , alvi  dolorum  instrumenta  praecipua  , quos 

llidie  ad  dorsum  pectusque  distendunt  , qua  nia- 
gui  , unde  nascuntur  , intercostalis  > et  vagus  ner- 
vi descendunt  . Sed  et  ad  lumbos  sitae  illae  sunt 
conglobatae  glandulae  mesenterii  ultimae  , quae 
veneni  ventralis  ad  sanguinem  euntis  vim  integram 
eo  confluentem  vivacissime  sentiant  . Ex  qua  re 
salis  constanti  in  spontaneo  , et  naturali  variolam m 
adventu  , si  argumentum  sumunt  ad  credendum 
vaiaoiosi  veneni  sponte  venientis  impressionem  pri- 
mam  in  saliva  fieri  , quae  postea  deglutita  illud 
referat  ad  ventriculum  , ex  quo  per  alvi  vias  de- 
feratur in  sanguinem  , argumentum  habent  meo 
judicio  maximum  . Nam  , si  per  cutem  recipere- 
tui  , nulla  apparet  ratio  , cur  artuum  tormenta 'et 
ante  illa  alvi  , et  vero  potiora  esse  non  deberent  : 
quemadmodum  sunt  , etsi  longe  minora  , et  saepe 
nequi  equam  alvo  sentiente  , in  iis  , qui  venenum, 
inoculationis  caussa,  per  cutis  vulnusculum  rece- 
perunt . Saltem,  si  non  omnes  casus  eam  alvi  , et 
artuum  dolendi  succesionem  exhibent  , ii  tamen  , 
qui  exhibent  , ei  introductionis  vitae  favere  viden- 
uir  . Et  satis  compertum  est  pus  variolosum  lacte, 
aliave  liquida , dulcique  substantia  exceptum  , et 
degi  ut,  tum  progignere  spontaneis  similes  variolas  . 
Quae  methodus  caeteroquin  omnium  , quae  adhuc 
ad  variolas  -arte  inducendas  inventae  sunt , meo  ju- 
dicio est  deterrima  . Etenim  hoc  credo  primum 
insertas  variolas  , et  praecipuum  habere  bonum  , 
quod  pro  iis  venenum  per  cutem  insinuatur  , et 

recta  via  sanguinem  adit  , vitata  mistura  ? sive 
bilis  , sive  aliorum  humorum  , excrementorumque 
in  alvi  viis  redundantium . Qui  humores  sive  quia 
indolis  forte  pravae  occurrant  , et  venenum  acrius 
reddere  commixtione  sua  possint,  sive  quia  veneni 
illius  mixtura  facile  reddantur  acerrimi,  malam  cum 
eo  ineunt  societatem.  Nam  veneno  magnam  per  se 
alias  perturbationem  sanguini  illaturo,  auxiliares  ve- 
lati vires  addunt , duplicantque  ita  machinae  mala, 
et  varioloso  illud  adjiciunt,  quod  simul  acres  ipsi  . 
et  corrupti  humores  excitant,  et  movent.  Idque  eo 
potest  esse  deterius,  quo  magis  proclives  ad  corru- 
ptionem , et  acredinem  humores  infecti  corporis  oo 
currunt.  Et  sane  illa  ciborum  intolerantia  , nausea 
etiam  , acceptorumque  , post  augmentum  dolorum 
alvi,  spasmorumque,  vomitio,  satis  indicio  est  quam 
sit  pravis  humoribus  , in  spontaneis  variolis  , ven- 
triculus affectus,  et  irritatus.  Qui  humores  cum  vo- 
mitu ciborum  manifesti  saepe  fiunt , cum  quibus  et 
bilis  rejectio  frequenter  fit  viridis  brassicae  succo  as- 
similis, et  humorum  simul  visciditate  praestantium : 
quos  , iri  variolosis,  tractibus  interstinctos  saepe  vidi 
peculiari  tetro , faeculentoque  colore  , et  subfulv® 
infectis.  Eaque  rejectio  cum  notabili  dolorum  leva- 
mine semper  fit,  quod  argumentum  est  manifestum 
pravitatis  humorum  a veneno  inductae,  non  parvam 
torminum  partem  efficientium.  Nam  solum  venenum 
%rar!olosum  si  offendat  in  sanos  , bonaeque  indolis 
humores,  neque  facile  ad  putredinem  proclives,  ven- 

triculo  , et  intestinis  vix  officere  incomperto  es I * 
Neque  enim  alia  latione  mihi  videntur  saepe  s]  on- 
laneae  variolae  lactentibus  pueris  esse  salutares  , et 
leves.  Quorum  nonnullos  eum  morbum  tulisse  tam 
leviter  vidi  , ut  prius  bene  prodierint,  ac  prope  ma- 
turuerint, quam  cognitae  fuerint  conspicuis  indiciis 
variolae.  Adeo  per  se  , cum  solae  sunt  in  bono  , 
et  sano  corpore,  tutum  variolae,  et  innoxium  mor- 
bum faciunt,  atque  humanae  naturae  viribus  supe- 
rabilem ; male  receptae  nocent.  Ex  quo  duo  prae- 
clare fiunt  manifesta : primum  quam  praestet  tran- 
situm varioiosi  veneni  per  alvi  vias  adeo  noxium  , 
qui  in  naturali  variolarum  adventu  frequens  esse  vi- 
detur , devitare  , idque  potius  in  sanguinem  admit- 
tere simplex  , et  solum  , breviori  via  , qualis  per 
cutem  insitiore  fit : alterum  quam  sit  nccessc,  in- 
vadente veneno  , tranquillare  machinae  statum,  sti- 
mulosque omnes  , et  perturbationum  caussas  auferre, 
quae  non  integras  Naturae  vires  veneni  illius  cona- 
tibus relinquant.  Vomere  ideo  quamcitissime  possit, 
ingruente  morbo  varioloso,  omnibus  salutare  prae- 
sidium est : quod  si  sola  non  praestiterit  tepens  aqua 
affatim  epota  , aliquot  acinorum  ipecacuanhae  ma- 
ceratione efficaci or  est  reddenda  ; nec  enim  nostra- 
tes fortiora  emetica  , antimonialia  praesertim,  com- 
mode ferunt.  Nec  minoris  habenda  alvi  laxitas  apto 
purgante  , et  sollicite  procurata.  Quae  praesidia  ne 
cito  administrentur  excusatio  nulla  est  in  saepe  du- 
biis variolarum  indiciis  ( xliv  ) ; nam  variolas  non 

passo  , etsi  dubiis  agentibus  signis  , suspicio  mor- 
bi est  quam  facile  adhibenda  : quae  si  fallat  , ea 
tamen  praesidia  nulli  quavis  caussa  similiter  vexa- 
to nocuere  . Quam  in  perplexitatem  , qui  inserunt 
vari  olas  , non  offendunt  , qui  praesentiae  veneni  , 
quod  ipsi  introduxerunt  securi  , necessitati  mun- 
dandi alvi  vias  certi  temperique  subveniunt  ; cum, 
qui  curant  spontaneas  , et  naturales  , inter  dubia 
signa  , et  varia  fluctuantes  , praecipitem  juvandi  , 
occasionem  saepe  perdant  . 

LXXIV.  Neque  enim  audiendi  sunt  , quibas 
corporis  purgationes  praedicant  , variolis  adventan- 
tibus , perniciosas  , vano  metu  vocandi  morbum  , 
per  ambitum  corporis  vadentem  , ad  centrum  , et 
antei  iora  • JNam  hi  omnes  in  pessima  variolarum 
naturae  ignoratione  versantur  : quae  tantum  abest 
ut  vomitu  praecoci , ct  alvi  purgatione  , ne  in  cu™  " 
tem  irruant,  retineantur  , ut  potius  his  praesidiis, 
tanquam  retinaculis  , solutae  liberius  cutem  appe- 
tant , et  integro  Naturae  indivisoque  ministerio  per- 
fr Liantur.  Ipse  igitur  auctor  sum  , ut  purgatio , na- 
turalibus variolis  imminentibus  , sit  cita  . Optimam 
autem  comperi  usu  apud  nostrates  , quorum  alvi 
irritabiles  nimium  sunt  , facileque  moventur  , quam 
ipse  nunc  adhibeo  , factam  sale  Epsomensi  , vul- 
go Anglico  , ad  unciam  plus  minus  multa  aqua 
diluto  . Quae  , si  discretis  haustibus  uno  die  ab- 
sumatur , dum  expedit  alvi  vias  , tormina  ipsa  , 
doloresque  tranquillat  . Quod  cum  observavi  , milii 

v 

Venit  in  mentem  , aut  quia  eo  modo  vacuatis  no- 
xiis faecibus  , laxatisque  alvi  viis  , venenum  expe- 
ditius in  sanguinem  migravit , desiisse  alvi  tormi- 
na , aut  , quia  quiddam  sedativum  eo  in  sale  , et 
anodynum  lateat  , dolores  illos  quievisse  . Certe 
in  Matrona  nono  mense  gravida  variolis  intentata , 
quae  unciam  ejus  salis  diei  spatio  absumserat  , qui 
convulsionum  praecedentium  erat  tertius  , et  non- 
nulla pustularum  indicia  jam  in  facie  prodiderat  7 
cum  duodeviginti  vicibus  ad  dejiciendum  intra  nycte- 
merum  e lecto  surrexisset  , inter  dejiciendum  pu- 
stularum variolosarum  per  abdominis  cutem  , et 
inferos  artus  vim  se  multo  maximam  vidi  extricas- 
se . Adeo  maximo  in  errore  sunt  , qui  exitui  va- 
violarum  purgationem  obesse  credunt  . Quam  cum 
negligunt  panico  metu  , et  detestabili  , saepe  ho- 
minem prudentissime  jugulant . Nescii  quantum  sti- 
mulorum alvi  a faecibus  vacuitas  , et  circulationis 
sanguinis  tranquillitas  ? et  cutis  inde  consequens  re- 
frigerium ? et  siccitas  , bono  morbi  , et  felici  fa- 
veant eventui  . Quo  praejudicio  pertinet  ad  Medi- 
cos auctoritate  praestantes  vul-gum  male  praeoccu- 
patum sollicite  liberare  , ne  tantum  ulterius  infe- 
lici scientiae  praesumtione  9 aut  Medicorum  saluta- 
ri consilio  cum  suo  damno  plerique  obstent , et 
resistant , aut  in  Medicos  stultissime  invehantur  . 
Adhuc  autem  Archiatrum  memini  , qui  modo  non 
est  in  vivis  , mihi  narrasse  se  aliquando  pene  in 
vitae  discrimen  incidisse  , quod  Maximo  Principi  ? 

qui  recens  Italiam  venerat  , variolis  dubie  immi- 
nentibus , purgans  remedium  praeparaverit  . Sed 
ea  dolorum  alvi  ab  illo  purgationis  effectu  cessa- 
tio videtur  certe  caussam  in  primis  agnoscere  ma- 
teriae vexantis  dejectionem  ab  alvo  ; nam  sedari  , 
ea  praesente  , nullo  alias  remedio  solent  . Post  o- 
piatorum  namque  usum  vidi  potius  acerbatos  : so- 
lum applicatione  ad  lumbos  aut  patinae  argenteae 
frigidae  , aut  levis  lati  ferri  , refrigerio  quodam 
proximis  afflictis  nervis  ( lxxiii  ) , et  stupore  indu- 
cto , temporarie  mitescunt  : missione  sanguinis  nil 
levantur  . Adeo  , purgatio  si  desit  , et  morbi  caus- 
sae , et  symptomatum  mitigationi  sunt  omnia  inu- 
tilia . Nec  praesertim  in  gravidis,  si  variolis  prehen- 
dantur , utilius  , promptiusque  ineundum  consilium 
est  , tum  ut  variolae  in  cutem  promptius  irruant, 
tum  etiam  ut  abdominis  tormenta  citius  desinant. 
Ab  his  enim  in  primis  abortiendi  timor  impendet, 
vel  ob  uteri  viciniam  , vel  ob  facilem  , quam  ab 
eo  movent  , haemorrhagiam  : quae  tum  maxime 
ab  utero  movetur  , cum  intestina  torquentur  pra- 
vorum humorum  redundantia  , bilis  praesertim  vi- 
ridis , et  porraceae  . Nam  convulsa  intestina  , et 
adstricta  magnam  vim  sanguinis  ad  uterinas  arte- 
rias natura  molles  , laxasque  repellunt  , cujus  allu- 
vione facile  placentae  mollia  vincula  ab  utero  se- 
junguntur , totumque  cum  ea  foetus  conceptaculum . 
Ideoque  , vomitu  ipecacuanhae  parvis  dosibus  pro- 
curato , post  ejectam  viridem  bilem  multam  , sc- 


( 3.4  ) 

datas  passim  vidi  graves  uteri  haeraorrhagias  ; alvi 
etiam  blandis  , sed  promptis  , purgamentis  , cum 
vomitus  , aut  certis  caussis  tentari  non  potuit,  aut 
non  fecit  satis  . Et  nunc  , dum  ista  scribo  , abortu 
trimestri  spontaneo  prehensam  , post  graves  prae- 
gressos alvi  dolores  , a vehementi  uteri  haemor- 
rhagia liberavi  , nive  contrita  refrigerato  saepius 
hypogastrio  , et  salis  anglici  uncia  statius  propina- 
ta ; cretaceis  ita  faecibus  copiosissime  eductis  . Quae 
res  magni  momenti  dicetur  alias  copiosius  . Vita- 
to autem  uterinae  periculo  haemorrhagiae  , et  pra- 
vorum humorum  purgatione  tranquillato  machinae 
statu  , omnis  abortiendi  timor  desinit  . Caeteriun 
dolores  abortivi  a torminibus  alvinis  uno  characte- 
re distinguuntur  , quod  tormina  vaga  , et  dubiae 
sedis  sint  , abortivi  dolores  a renibus  ad  hypoga- 
strium statarii  , et  regulares  . 

LXXV.  Horum  autem  symptomatum  , quae 
saepe  violenta  convulsionum  genera  imitantur  , ma- 
jor vespertinis  horis  solet  esse  ferocia  , quando  al- 
terius generis  convulsiones  naturali  caloris  incremen- 
to , quasi  febre  quadam  temporaria,  leniuntur.  Ut 
sub  ipsis  morbi  initiis  manifeste  appareat,  venenum 
variolosum  calore  ferocire  ; quem  mihi  videtur  Na- 
tura ipsa  convulsionibus  illis  , saltem  extrinsecus  , 
tamquam  conari  compescere  ; nam  , iis  durantibus, 
refrigerium  cutis  universae,  imminuto  sanguinis  mo- 
tu, fit.  Quam  puto  caussam  cur  felicior  eruptio  fere 
in  omnibus  videatur,  in  quibus  illam  praecessit  con- 

Vulsionum  maxima  vis  ; quas  nunquam  vitii  morti- 
feras, nisi  quando  fructus  eruptionis  impeditus  fue- 
rit ( xlix,  liv  ) , et  retardatus.  Quamquam  com- 
moditati convulsionum  illud  etiam  accedit,  quod  ma- 
chinam arguant  putridis  malignis  humoribus  nonni- 
inium  obsitam.  Nam  in  quibus  variolosis  putredo 
vera  abundat  in  alvi  viis  ? et  sanguine  , aut  fuga- 
ces et  leves,  aut  nullae  omnino  convulsiones  prae- 
cutient , putridi  afflatu  debilitatis  veluti  nervis,  mi- 
nusque  sensibilibus  : ex  quo  et  ut  signum  proba- 
biles, et  ut  caussae  sunt.  Etsi  ad  putridi  absentiam 
optimum  nubi  indicium  est  5 si  cibum  cupiat  ae- 
ger in  convulsionum  intervallis  , et  lectum  sponte 
averselur  ; haec  enim  viribus  infractis  Naturam  ar- 
guunt ferre  variolas.  Praeterea  pulsus  constantia 
quaedam  , et  parva  a naturali  statu  diversitas  est 
quam  maxime  commendabilis  ; qui  , quid  venenum 
in  corpore  invenerit  , quidque  efficiat  , optime  do- 
cet . Nam  pulsus  , obtinente  varioloso  veneno  , sta- 
tim  solet  in  omnibus  frequentior  fieri  . Ea  vero 
frequentia  febris  verane  , bonaque  sit  , an  pertur- 
batio circulationis  , et  inquies  , qua  veneni  prae- 
sentiam , tanquam  tumultuantis  hostis  , arguat  , et 
quam  ferat  potius  , quam  efficiat  Natura  , difficile 
dictum  est  . Sed  fere  ei  cuicumque  motui  , etsi 
quem  finem  spontaneae  febri  tribuimus  eliminandi 
morbidi  desit  , quod  potius  in  variolosis  febris  im- 
pedit ( lv  ) , et  auget  , signum  tamen  verum  fe- 
liris non  deest  ? quam  in  spontanea  pulsus  5 stabr 

lique  frequentia  collocamus  : ut  saltem  possit  ad 
passivas  febres  accenseri  , quas  Natura  veluti  im- 
petita sentit  , et  fert  invite  y non  ad  activas  , quas 
ipsa  consulto  movet , et  quibus  levatur  . Optabile 
ideo  foiet  vacare  hac  febre  vanolis  invasos  : feli- 
citas  , nisi  me  nonnulla  deceperunt  exempla  , pau- 
«js  vere  i eservata  . Nam  vidi  nonnunquam  lacten- 
tes pueros  , alterumque  biennem  , sine  observatis 
convulsionibus  , sine  febre  manifesta  , felici  eventu 
antea  vanolasse  , quam  venturi  morbi  suspicionem 
efficerent:  nisi  forte  in  bis  latuit  potius  res,  quam 
defuit  . Quidquid  attamen  fuerit  , si  vitare  vario- 
losi  eruptionis  tempore  febrem  non  possunt,  desi- 
derabile est  ut  ferant  quamminimam  . Cui  qualita- 
ti favere  possunt  optime  purgatio  alvi  ( lxxiv  ) , 
et  lecti  fuga  ( lvi  ) . Nam  illa  caussam  , qua  per- 
verti posset  , et  augeri  , haec  effectus  ejus  , qui 
maxime  obsunt  , debilitat  . Nulla  enim  febris  pro- 
clivior nascitur  ad  putrescendam  , et  corruptionem 
variolosa  ; quae  ejus  indolis  characteres  insitos  ha- 
bet ab  ipso  primo  ortu , et  in  pulsu  ostendit  . Qui 
pulsus  , cum  a variolosi  veneni  vi  movetur  , haec 
duo  habet  feie  individua  ? frequentiam  aequabilem 
nulla  i emissione  conspicuam  a principio  morbi 
cum  mollitudine  arteriae  , et  debilitatis  indiciis  ' 
Eaque  mollitudo  vel  in  medio  convulsionum  im- 
petu est  manifesta  ; quae  cum  citra  variolas  , con- 
vulsione obtinente  , nunquam  alias  observetur  , sit 
oportet  peculiaris  effectus  variolosi  veneni  . Et  vero 

saepe  mihi  ad  plurima  respectanti  admodum  vero- 
simile  visum  est , particulas  veneni  variolosi  atmo- 
sphaeram  quamdam  spargere  cohaesioni  fluidorum  , 
solidorumque  inimicam  ; nam  praeter  virium  debi- 
litatem , quae  veneni  illius  in  sanguine  praesentiam 
sequitur  , et  hanc  insignem  pulsus  mollitudinem  , 
illa  mirifica  membrorum  flexilitas  , quam  in  omni- 
bus cadaveribus  variolis  defunctorum  constantem 
observavi  , satis  est  indicio  quantum  solidis  id  ve- 
nenum debilitatis  inducat  . Quae  debilitas  ea  vide- 
tur organa  magis  laedere  , quae  naturae  sunt  in- 
firmioris , quasi  in  paratius  irruens  domicilium  . 
Cujusmodi  sunt  jecur  , et  lien  , et  viscera  alia  ab- 
dominis nonnulla  , quae  veneni  opera  ita  male  di- 
sponuntur , ut  si  acres  humores  , et  inflammato- 
rii , cum  varioloso  sanguine  redundent  , eo  se  fa- 
cile conjiciant  , et  procumbant  ( xxvx  ) . Quae 
caussa  est  tam  facilis  in  variolosis  inflammationis 
jecoris  , partiumque  ei  similium  , non  uno  nomine 
timendae.  Nam  et  quia  morbos  multiplicat  vario- 
loso ( xx  ) , et  quia  sine  depravatione  scaturientis 
ex  affecto  jecore  bilis  esse  nequit  , officere  debet 
quam  maxime  . Sed  etiam  humores  sua  dissolutio- 
nis parte  non  carent  . Nam  variolantium  carnes  ab 
initiis  mollem  offerunt  tactui,  non  siccum,  et  flam- 
meum calorem  : nisi  forte  inflammatoriae  acres  al- 
terius ordinis  particulae  cum  veneno  conjunctae  cir- 
culent , quae  occulant  , ct  perturbent  , naturalem 
illum  veneni  effectum  . Quod  , cum  solum  est  ? 


( 3^8  ) 

calorem  acrem  non  excitat  , sed  ei  similem  , quem 
vidi  tactas  communicare  carnes  , pulsumque  arte- 
riarum , eorum  , quorum  ulcera  in  corruptionem 
vergunt  : qui  mollem  , subvacuum  , et  a levi  ar- 
teriae pressura  nonnihil  crepitantem  pulsum  dant  . 
Quas  res  observatione  deprehendere  est  facilius  , 
quam  verbis  describere  . Habent  tamen  in  vario- 
losis  effectum  stabilem,  qui  si  characteribus  aliis  ac- 
cedat , quos  retulimus  , etsi  non  absolutam  certi- 
tudinem adventuri  morbi  infidissimi  , maenis  ta- 

' O 

men  rationibus  probabilem  possunt  ejus  facere  su- 
spicionem . 

LXXVI.  Cumque  mihi  variolosum  ex  eo  ee- 
nere  venenum  videatur  , quod  admissum  semel  in 
sanguine  , naturalibus  nullis  viis  , spiraculisque  cor- 
poris egredi  possit  , et  eliminari  , sed  abscessu  opus 
habeat  ad  loca  remota  extra  sanguinis  vias  , intra 
corporis  tamen  limina  , quem  sive  sponte  sua  sibi 
procuret  , sive  Xaturae  opera  sortiatur  i manife- 
stum fit  in  tanto  nocumento  , quod  affert  , nisi  sta- 
tim  abscedat  in  cutem  , quam  iste  ejus  ad  cutem 
abscessus  sit  sollicite  procurandus  . Nam  omnino 
ridiculae  jactationi  propius  est  posse  sine  cutanea- 
rum pustularum  effectu  aut  per  urinae  vias  , aut 
per  sudorem  , alvique  purgamenta , variolosam  luem 
eliceic  . Quod  qui  jactant  , variolarum  naturam 
non  satis  videntur  intellexisse  . Quarum  venenum 
si  per  spiracula  illa  , et  emunctoria  corporis  posset 
exire  , quid  benignius  haberet  adjuncta  febre  ? qua 

tamen  tantum  abest  ut  ejiciatur  a coipoie  , ut  po~ 
tius,  ne  se  de  sanguine  proripiet,  adjuvetur  (lxxv). 
Caeterum  urinae  viae  satis  sunt  ante  eruptionem  va- 
riolarum  apertae  , ut  si  vellet  , aut  posset , nullum 
obstaculum  ejiciendo  offerant  veneno  , nec  eo  ta-, 
men  parato  beneficio  venenum  utitur.  Nam  febris 
illa  variolarum  eruptionem  praecedens  urinarum  ex- 
crementum habet  adjunctum  , et  justa  copia  , et 
crassa  aequabiliter  fusa  innatantium  corpusculorum, 
mucidorumque  tractuum  nube  refertum.  Idque  po- 
tius characterem  variolosae  febris  efficit  , quae  coi -> 
poris  emunctoria  aperta  habet , et  laxa  , veneni 
quod  continet  laxante  , solventeque  (lxxv)  virtute 
adjuta  , quam  alicujus  levaminis  ab  infectione  si-i 
gnum  dat.  Nam  cum  talibus  urinis  perseverat  mor- 
bus cursum  suum  absolvere.  Nec  si  copia  illae  cre- 
scerent , majus  esset  sperandum  adjumentum,  b.te- 
nim  ahundantior  potus  dilutiorem  copiosioreir.que 
potest  urinam  efficere  , sanguinem  etiam  caloris  tae- 
dio levare  ; sed  abstergere  ab  eo  , detrahereque  ve- 
nenum non  potest  , interiores  liumidas  sedes  omnes 
avfersans  , et  fugiens  . Quae  ratio  est  cur  nec  diu- 
reticorum vis , stimulo  acri  calefacieutiquc  poten 
ti uni  , possit  quidquam  praestare  ; nec  alvi  viae 
pari  veneni  exitui  aptae  esse  possint  . Sudor  po- 
tius , qui  venenum  a sede  cutis  , quam  tantopeie 
appetit  , non  abstraheret  , commendabilior  videre- 
tur , spemque  daret  non  inutilem  sui . Sed  lnc  quod 
cumque  possit  beneficium  afferre  , quamquam  iu- 

certum  an  possit , plus  id  praestitum  prodest  agno- 
scere , et  gaudere  , quam  regulam  Medico  dat  ad 
movendum  eum  ? et  prolatandum  . Nam  sine  ma- 
gno motus  sanguinis  augmento  sudor  non  movetur: 
qui  motus  quantum  veneni  exitui  obsit  , abunde 
dictum  est  . Quid  si  venenum  variolosum  adhae- 
sionem habet  cum  partibus  sanguinis  tantam  , ut 
nulla  possit  aqua  dissolvi  ? et  solum  separari  a san- 
guine possit  , cum  placide  transmeans  cutis  vascu- 
la Malpighiano  glutini  proxima  , ejus  glutinis  visci- 
ditate  irretitur  , et  haeret  . Caeterum  , quidquid 
praestare  sudor  possit  , mihi  optabilius  videtur , ut 
eruptionem  sequatur  , quam  praecedat  . Nam  se- 
cutum innoxium  vidi  ? aut  potius  proficuum  , an- 
tecedentem non  item  . Adhuc  nobilem  memini  puel- 
lam triennem  , quae  sub  finem  Junii  anni  1768 
primo  die  cum  febre  , et  convulsionibus  , maculis 
rubris  late  fusis  , iis  similibus  , quas  alias  ( m ) 
memoravi  , per  cutem  est  occupata  . Ei  , die  alte- 
ro , decidente  prima  febre  , viginti  circiter  per  cor- 
pus pustulae  variolosae  in  maculis  illis  eminuerunt; 
sequentibus  paullo  post  ingentibus  sudoribus  . Ter- 
tio die  , febre  matutinis  horis  declinante  ( typum 
enim  quemdam  servare  videbatur  tertianae  assimi- 
lem remittenti  ) , profusi  itidem  sudores  perseve- 
rarunt , variolis  grandescentibus  , nec  numero  quio 
quam  auctis  : atque  rubrae  cutis  illae  maculae  paul- 
latim  dilutae  prope  evanuerunt  . Nisi  quod  quarto 
die  residua  nonnulla  harum  macularum  timorem 

maximum  adstantibus  injecerant  , livido  quodam 
aspectu  se  ostendentia  - Sed  , sudoribus  matutinis 
Loris  perseverantibus  , etsi  paullulum  imminutis  , 
quinto  die  timor  omnis  evanuit . Nam  pustulae  sta- 
dia  sua  mira  felicitate  percurrentes  , quasi  res  iliis 
cum  febre  nulla  esset  , et  distinctum  ab  ea  mor- 
bum efficerent  , quarto  decimo  aegram  maturatio- 
nis line  sanam  reliquere  . In  qua  toto  morbi  tem- 
pore appetitus  ciborum  adeo  viguit  , ut  quotidie 
assumserit  justa  mensura  , et  alvum  a septimo  , 
cum  sudores  maxime  remiserant  , habuerit  aper- 
tam . Ei  tamen  prae  potu  seri  lactis  aqua  dilutis- 
simi frequentato  , peru viani  corticis  closes  aliquae 
post  sudoris  finem  quotidie  sunt  exhibitae  . 

LXXVil.  Spes  igitur  corporum  varioloso  ve- 
neno infectorum  nulla  cum  sit  feliciter  evadendi , 
nisi  in  extimam  cutem  veneni  particulae  secedant 
omnes  , et  nidulentur  , quaecumque  auxilia  liunc 
secessum  sollicitant  admittenda  sunt  . Quibus  saepe 
Natura  non  indiget  cum  labis  omnis  expers  vene- 
num recepit  . Nam  ad  illud  recipiendum  aeque  sa- 
nissimi sunt  , ac  perinfirmi  subjecti  : eo  tantum  di- 
scrimine, quod  non  ideo  aeque  afficiantur  . Etenim 
sani  veneni  solius  effectus  bene  ferunt  , nullumque 
ei  obstaculum  dant  ne  sponte  sua  , quo  ianquam 
attrahitur  , et  vergit  , ianseat  ad  cutem  . Pletho- 
ra  tantum  ]>ossenl  veneno  reniti  , quam  salutari 
consilio  Medicus  sufficienter  imminuet  phlebotomia. 
Cujus  administratio  definitos  habet  casus  . Nam 

plethorae  effectus  , calor  multus  , febris  concitatior, 
capitis  dolor  , et  oppressio  , eruptio  difficilis  , vi- 
gibae  debent  urgere  . Quae  si  desint  , sola  pulsus 
plenitudo  , non  raro  fallax  plethorae  indicium  , et 
maxime  in  variolosis  , ob  laxitatis  characterem 
( lxxv  ) , infidum  , phlebotomiam  non  indicat  . 
Sed  calori  nimio  , et  febri  acriori  , occurrendum 
potius  est  subacidis,  et  refrigerantibus  quorum  alia, 
atque  alia  , pro  varietate  casuum , adhibenda  sunt. 
Nam  frequens  seri  lactis  asinini  dilutissimi  potus , 
et  commode  frigidus  , adjuncto  subinde  nonnihil 
oxymelitis  , et  ante  , et  post  eruptionem  tenendus 
est  ; maxime  cum  putridae  febris  , aut  viscerum 
inflammationis  aliquis  metus  est.  Quamquam  oxy- 
melitis usus  suscipiendus  non  est , nisi  antea  con- 
vulsiones , et  tormina  conquieverint:  nam  acetum, 
quovis  modo  temperatum  , convulsis,  aut  ad  con- 
vulsionem pronis  , vidi  semper  inimicum.  His  mi- 
neralium acidorum  , quae  nonnihil  habent  anody- 
ni  , potior  est  usus.  Guttula  sive  spiritus  vitrioli 
dulcis  , sive  spiritus  sulphuris  per  campanam  elici- 
ti , subindae  aquae  cyatho  instillata  , et  febrilem 
calorem  egregie  temperat  , et  putredinem  coercet. 
Quae  in  febre  ad  corruptionem  adeo  prona  , uti 
variolosa  est  , et  calore  saepe  nimio  eruptioni  no- 
xia ( lv  ) , commode  adhibentur.  Commoda  sunt, 
etiam  , eruptione  perfecta,  cum  putrida  febris  va- 
riolis  supervenit  : cujus  characteres  fallere  non  so- 
lent ; nam  et  virium  major  in  dies  prostratio  fit  ? 

et  pustularum  incrementum  est  tardius , et  alvus  5 
quae  in  optimis  variolis  saepe  sponte  sua  oc la- 
va die  dejicere  incipit  crassa  , et  figurata  excre- 
menta , aut  aquosa  dat,  nunquam  bona  , aut  pe- 
nitus feriatur  . Nihil  tum  autem  his  mineralibus  a- 
eidis  vidi  potentius  sive  languentes  Naturae  vires 
excitare,  sive  putredinem  restinguere  . Elapso  men- 
se Augusto  hujus  anni  1 769  , caloribus  praeter 
modum  aestuantibus  , multos  habui  in  Nosoco- 
mio putridis  febribus  correptos  , qui  , elapso 
quarto  decimo  , crisi  quidem  per  alvum  satis  bo- 
na plerumque  levabantur  , sed  lente  uniformiter 
febrire  perseverabant  per  multos  dies  , pulsu  mol- 
li , laxo  , calore  tepentissimo  , pallore  ad  subfla- 
vum  vergente  , ventre  molli  , depresso  , murmu- 
rante , lingua  arida  , labiis  cuti  concoloribus.  Hos 
non  purgationes  iteratae  , non  magnae  peruviani 
corticis  doses  , non  frigidissimi  potus  exactior  usus, 
non  balinea  levabant.  Perdideram  aliquot  indoma-, 
bili  confectos  sepultae  intimius  cum  sanguine  pu- 
tridae illius  aurae  ingenio  , machinas  tabe  ocissima 
destruentis  . Sacra  demum  fuit  anchora  spiritus 
sulphuris  usus  , cujus  guttula  singulis  horis  cyatho 
instillabatur  decoctionis  frigidae  chamaemeli ; et  tres 
quatuorve  aliae  bis  in  die  aliquot  jusculi  pullacei 
dilutissimi  unciis.  Ita  quot  alii  in  eundem  casum 
inciderunt  , brevi  postea  sunt  tamquam  divina  ope 
servati  . Sed  in  variolosis  vigiliarum  etiam  cura  ha- 
benda maxima  est  ; nam  somni  tempora  eruptio-» 

ni  sunt  amica  , quae  tranquillitatem  , et  refrige- 
rium machinae  poscit  : et  non  eruptioni  somnus 
tantum  , sed  quoque  maturationi  gemmarum  vario- 
losarum  egregie  favet.  Caeterum  cum  plethora  non 
nimium  urget  , gravioraque  alia  symptomata  nul- 
la sunt  , sanguinis  missioni  parcendum  semper  est. 
Optimum  namque  est  , Naturae  robur  non  immi- 
nuere , quod  saepe  in  Medici  potestate  non  est  , 
in  morbi  decursu  alimonia  reficere.  Mille  enim  ca- 
sibus variolosi  sunt  expositi,  qui  saepe  vires  Natu- 
rae validas  poscunt , et  tamen  necessarium  alimo- 
niae beneficium  impediunt  . Sed  faucium  inflamma- 
tio , ex  qua  deglutitionis  fit  impedimentum  , quan- 
documque  appareat  , sanguinem  illico  mittere  ne- 
cessarium est  ( xi  ) . Frigidus  etiam  aquae  potus 
nullo  non  morbi  stadio  frequentandus  animose ; so- 
lus enim  oris  , et  faucium  pustulationem  potest  ar- 
cere ; quae  altera  caussa  est,  a qua  saepe  magnum 
deglutitionis  venit  incommodum  , quo  plurimis  ne- 
cessariis praesidiis  locus  tollitur  . Nec  aliunde  con- 
tra pustulationem  faucium  tutius  expectandum  prae- 
sidium est.  Nam  qui  salsamento  , uti  solent  ale- 
cis exhibitione  mulierculae  nostrates,  id  procurant  , 
meo  judicio  deridiculi  sunt  habendi.  Et  passim  aut 
stomachi  tormenta  , alece  illo  dcglutito  , accessisse 
vidi,  aut,  eodem  invito,  fauces  pessime  pustulatas  . 

LXXVIII.  Sed  maximum  certe  omnium  va- 
riolosis  in  vesicatoriis  est  praesidium  , quae  per  ul- 
cerata cutis  loca  pravorum  humorum  vacuationem 

procurant.  Hacc  ego  caeteroquin  omnibus  variolo* 
sis  , sub  primis  morbi  indiciis  , brachiis,  et  cru- 
ribus  apposita  volo.  Nam  persuasum  mihi  est,  de-* 
tectam  eorum  opera  cutem  magnae  parti  veneni  va- 
riolosi  liberum  posse  exitum  concedere  , quae  de 
summa  detracta  totius  quantitatis  veneni  corpus  in- 
ficientis , residuum  efficiat  parcius,  et  pustulationem 
procuret  discretiorem.  Mihi  saltem,  quum  sollicite 
hoc  praesidio  sum  usus  , aequabilem  confluentiam 
variolarum  rarissime  contigit  observare.  Caeterum 
vesicantiuin  beneficium  non  solius  eruptionis  caussa 
magnum  est  in  variolosis,  sed  ad  caetera  omnia  per- 
tinet morbi  stadia.  Etenim  vivaciorem  habitum  pu- 
stularum efficiunt  , et  ex  eo  promptiorem , melio- 
remque  suppurationem.  Idque  certe  praestant  levata 
Natura  pravorum  humorum  onere , qui  stimulis  va- 
riis ab  opere  varioloso  eam  distrahere  potuissent  * 
Cum  autem  vegeta  est  Natura , et  nusquam  alia 
inflammatione  distracta  unis  variolis  incumbit , res 
semper  magis  sunt  in  tuto.  Nam  quantavis  sit  va- 
riolosi  morbi  magnitudo  , si  solus  est  , si  cutem 
unice  , pleneque  corripuit,  ei  bene  ferendo  homi- 
nis natura  par  est.  Vesicantia  autem,  quantum  fieri 
potest  , noxios  humores,  pravosque  vacuando,  va- 
riolis integram  Naturam  relinquunt.  Vacuari  autem 
a vesicantibus  noxia  argumentum  est  maximum  , 
quod  nullo  quidem  in  morbo  , ac  in  variolis  , et  * 
copiosius  manant  , et  serius  eorum  ulcera  solide- 
scunt . Et  vidi  ad  quadraginta  dies  post  exactam  per- 

siccationem  eorum  ulcera  perdurasse,  nec  sine  ma- 
•gna  difficultate  fuisse  solidata.  Nemo  autem  igno- 
rat, cum  boni  humores  hominis  sunt,  citissime  ve- 
sicanlium  ulcera  sponte  claudi.  Quidquid  autem  sit, 
quod  in  variolosis  pravi  ejiciunt,  sit  venenum  ipsum 
variolosum,  sint  pravi  alterius  generis  humores,  ea 
certe  vacuatio  maximo  tum  temporis  non  vacat  be- 
neficio. Etenim  saepe  vidi  persiccationis  febrem 
( lxxix  ) , ea  vacuatione  cito  procurata,  fere  nul- 
lam ; neque  unquam  aut  conglobatarum  tumores 
glandularum  > aut  diarrhaeam  , aut  urinarum  diu- 
.iurnam  purulentiam  esse  secutam,  quae  passim  oc- 
currunt in  fine  variolarum.  Neque  credendum  est. 
carere  cos  vesicantium  praesidio  posse  , qui  spon- 
taneis manantibus  sive  capitis  , sive  reliqui  corpo- 
ris ulceribus  jarndiu  subjecti  in  variolas  inciderunt. 
Nam  praejudicium  est  credere  optabilia  ea  morbosa 
corporis  purgamenta  , quasi  aptiorem  machinam  , 
paratiorem  que  efficiant  ad  bene  transigendum  affe- 
ctum variolosum'.  Etenim  tum  pejus  habent  cor- 
pora a variolis  , cum  sunt  pravis  humoribus  inqui- 
nata. Impura  autem  certius  censenda  sunt  corpora, 
quae  sponte  ulcerantur,  et  putredine  manant  . Ideo- 
que  major  in  his  potius  est  vesicantium  necessitas  , 
quae  Naturam  , variolis  integram  relinquendam  , 
levent  onere  illo  adjunctorum  pravae  indolis  hu- 
morum . Passim  namque  expertus  possum  fateri  , 
nullos  a variolis  pejus  habuisse  , quam  salsedini 
scorbuticae  ? similibusque  vitiis  sanguinis  obnoxios. 

Nam  vel  quia  commixtio  plurimorum  venenorum 
in  acrius  quiddam  , et  indomabile  quasi  monstrum 
transit  ; vel  quia  pessumdata  jam  et  afflicta  Natu» 
ra?  varioloso  veneno  supervenienti  impar  occurrit; 
vel  quia  demum  plurima  venena  simul  agentia,  aut 
alterum  alterius  adventu  magis  ferociens  , vim  ma- 
lorum adaugeant , quibus  Natura  sufficere  non  pos- 
sit , certe  res  eo  in  casu  sunt  semper  in  ancipiti. 
Semper  tamen  vesicantium  ministerio  hostium  ve- 
luti  numerus  minuitur  , Naturaque  levatur  . Saepe 
etiam  vidi  , neque  capitis  , neque  artuum  , neque 
faucium  tumorem  nimium  accessisse  , quibus  ve- 
sicantja  cito  sint  adhibita  » Constat  enim  subcuta- 
neas sedes  , ubi  tumoris  illius  caussae  sedent  (xiv, 
xv  ) , ulceribus  vesicantium  vacuari  (m)  . Sed  in 
iis  , uii  magnum  praesidium  est , si  apponantur  an- 
tequam perficiatur  eruptio  , ita  leve  , et  parvum  , 
si  postquam  exacta  est  , applicentur  : quamquam 
utcumque  apposita  beneficio  nunquam  vacant.  Quae 
res  ut  variolosis  , ita  est  etiam  morbillosis  indiscri- 
minatim  proficua  . Vesicantium  enim  auxilio  nihil 
vidi  praesentius  ad  minuendam  morbillorum  fero- 
ciam , et  tuendas  partes  interiores  , pectus  in  pri- 
mis , a morbillosae  materiae  impressione . Sed  cito 
tamen  adhibendum  hoc  praesidium  est  , et  non 
tam  quidem  expectandum  , si  jam  pectus  laesum 

(m)  Consule  Commentarium  de  Ischiade  nervosa  n. 

appareat , quam  potius  occurrendum  eo  praesidio 
est  antea  , quam  indicia  adsint  proximae  laesio- 
nis : facilius  enim  vesicantia  praeservant  pectus  , 
quam  liberant  ♦ 

LXXIX.  Hactenus  , quae  susceptum  huma- 
no corpore  variolarum  venenum  ad  cutem  cito  , 
tutoque  vocent  , et  noxia  alterius  morbi  societa- 
te liberent  , sumus  prosequuti  . Nam  si  pruden- 
tia consilia  vis  aliorum  morborum  ineluctabilis  vi- 
cerit , et  aggrediantur  nihilominus  uno  eodemque 
tempore  hominem  variolosum  , quantum  sit  pe- 
riculum , abunde  dictum  est  . A quo  , si  spes 
salutis  est  aliqua  , ea  certe  in  hac  regula  est , ut 
quemcumque  gravem  morbum  accessisse  variolo- 
so  Medicus  viderit  , eum  fere  habeat  ut  praeci- 
puum , et  homini  ab  eodem  liberando  totus  in- 
cumbat. Nam  variolis  , quae,  dum  solae  sunt  ? 
sponte  sua  se  curant  , et  Medico  non  indigent  , 
satis  occurritur  , cum  vires  , quo  perturbantur  , 
demtae  hosti  fuerint  . Et  quantum  proficitur  in 
destructione  morbi  variolas  comitantis  , tantum 
variolae  ipsae  sibi  relictae  melius  procedent  . Quam 
regulam  ad  possibiles  omnes  peculiares  casus  ex- 
tendere facile  est ; referre  singulos  , et  explica- 
re operis  esset  infiniti  : qui  enim  non  graves  mor- 
bi adjungi  possunt  variolosis  ? Itaque  putrida  fe- 
bris si  variolis  accesserit  , ea  curanda  , quasi  so- 
la esset  , suis  praesidiis  est  ; si  peculiaris  aliqua 
insignis  inflammatio  ; ei  similiter  occurrendum:  ea- 

demque  caeterorum  ratio  est.  Verbo  demum  di- 
cam , singulorum  , qui  advenerint  ? morborum 
curatio  ita  fere  instituenda  est  in  variolosis  , uti 
institueietur  , si  variolae  non  adessent*  In  quo  pru- 
dentia multum,  et  exercitatio  valet.  Cae ter um  po- 
tissimi casus  abunde  sunt  apud  optimos  scriptores 
lecensiti  , nec  nostri  instituti  est  vanolosi  morbi 
absolutam  prosequi  pertractationem. Nam  si,  quae  ad 
eruptionis  stadium  pertinent  , fuse  attigimus  , id 
potius  praestitimus  , aut  quia  non  erant  illa  satis 
vulgaria  , aut  quia  praecipua  in  variolarum  doctri- 
na videbantur , aut  demum  quia  tanquam  nexu 
quodam  ad  naturam  pustularum  , quod  nostra  in- 
tererat , explicandam  pertinebant  . Hoc  ipse  tamen 
multiplici  experimento  edoctus  admonebo  , quum 
gravi  alicui  morbo  , qui  varioloso  accesserit  suc- 
curritur , satis  variolis  esse  , si  pustularum  nutri- 
tio , et  incrementum  adjuvetur  . Quae  cum  eo 
casu  resides  plerumque  , et  repandae  esse  sole- 
ant ( ji ) , nullo  magis  auxilio  elevantur  , quam  vi- 
ventium dissectorum  animantium  , quae  sanguine 
manent  , iterato  fotu  • Dici  non  potest  quanta  ejus 
activitas  fotus  sit  supra  fotuum  omne  genus  , quae 
aquosa  fuerint  ; quae  ipse  aut  sine  fructu  sum  ex- 
pertus , aut  potius  cum  damno  . Nam  aquosorum 
fotuum  ad  molliendam  epidermidem  , macerandam- 
que  j atque  destructioni  > quam  ei  venenum  ultro 

intentat  , exponendam  , magna  vis  est  : calidi  con- 
tra fotus  sanguinis  blande  extrinsecus  calorem  vo- 
cat, vim  vitae  in  pustulis  auget  , tuetur  epidermi- 
dem nonnihil  a putredine,  venenum  ipsum  quodam- 
modo lenit  . Siquidem  verum  est  ulcera  corrosiva 
materie  manantia,  profluvio  sanguinis  superveniente, 
leniri  , et  mitigari  : quod  mihi  jam  innumeris  con- 
stat exemplis.  Nec  alio  spectat,  ut  puto,  apud  Vete- 
res, elephantiacis  sanguinis  balinei  utilitas  experta(o). 
Nobis  cuniculi  secundum  ventres  dexterius  dissecti, 
apertique  , in  usu  sunt  , quorum  et  vita  durabi- 
lior , et  multus  est  sanguis  : eorum  tamen  defe- 
ctum satis  implent  pipiones.  Sed  ad  variolarum  se- 
des redeamus.  Nam  si  Natura  nullo  potius  objecto 
obstaculo  , quam  praestito  auxilio,  aut  ars  , ob- 
staculis omnibus  tempestive  deletis  , naturalem,  et 
spontaneum  variolosi  veneni  cursum  ad  cutem  per- 
miserint , mucedo  uti  diximus  (lxxi)  obducta  cu- 
ti, cuticulaeque  contermina, . quod  mucosum  M.al- 
fighii  corpus  appellamus  ? intra  tres  quatuorve  dies 
totius  variolosi  veneni  asylum  fit  . Et  plerumque, 
si  variolosus  morbus  anomaliis  non  sit  , idest  al- 
terius morbi  consortio  de  cursu  suo  deturbatus  , 
septimo  die  a febris  initio  eruptionis  stadium  com- 
pletur . Cum  autem  venenum  in  mucoso  corpore 
consedit  , manifestis  indiciis  deprehenditur  . Nam 


(o)  Pxjjuus  Natur.  Hist.  Lib,  xxvi.  c.  i . 

etsi  febris  nilul  cessat  , quae  , eliminato  ad  cutem 
veneno  , constanti  tenore,  aut  etiam  acrius,  perse- 
verat . sive  ob  talem  affrictam  sanguini  a prae- 
gresso veneni  commercio  labem  , quae  diku  sta- 
ti m , et  sine  circulationis  incommodo  stare  non  pos- 
sit : sive  ob  aliquam  veneficam  vel  uti  auram  , quam 
cie  cute  ipsa  venenum  spargere  perseverat  , se  in 
sanguinem  propagantem  ; symptomata  ejus  tamen 
pleraque  desinunt,  et  nonnihil  ejus  febris  characte- 
ri propior  fit,  quam  inflammationi  locorum  stimu- 
lis fixis  vexatorum  , quasi  ad  suppurationem  pro- 
vocandam , Natura  , praebet  * Est  autem  uitei  fe- 
brem eruptionis  , quae  tumultuaria  est  tota  , et 
importuna  , et  hanc  suppurationis  necessariam  om- 
nino , et  utilem  , distinguendum  . Illa  enim  eru- 
ptionis toto  stadio  obtinet  , exeipitque  hanc  alte- 
ram , aut  in  eam  transmutatur  ? haec  ad  plenam 
«extenditur,  perfectamque  suppurationem*  Qua  pei- 
fecta  , pauilulum  residet , et  si  m persiccationis  sta- 
dio , quod  duodecimo  die  saepe  iit  , recrudescit  ? 
tertiam  vanolarum  febrem  efficit  , quam  perperam 
appellant  secundariam  , duabus  primis  non  satis 
distinctis  «.  Etenim  vanolosos  , meo  judicio  , lies 
febres  manent  , eruptionis  altera  , quae  ad  septi- 
mum diem  extenditur  : altera  suppurationis  , quae 
priori  confusa  primum  usque  a quarto  die  , mox 
sola  ad  undecimam  diem  obtinet  : et  demum  ter- 
tia febris  , quae  persiccationis  est , facta  cuin  pu- 
stularum pus  non  bene  expurgatum  (lxx)  in  vias» 

sanguinis  resorptum  est  . Quarum  febrium  suus  esse 
modus  debet  . Nam  eruptionis  febris  quo  mitior  , 
hoc  tutior  ( lxxv  ) . Mitescit  autem  missione  san- 
guinis ( lxxvii  ) , alvi  purgatione  ( lxxiv  ),  libero 
regimine  ( lvi  ) , acidorum  usu  ( lxxvii  ).  Aliter 
enim  , si  nimia  sit , non  modo  prorogatum  tem- 
pus eruptionis  expectandum  est , sed  ex  eo  multi- 
plicatio pustularum  , et  confluentia  . Quod  an  fiat, 
quia  venenum  diutius  in  sanguine  retentum  augeat 
seipsum  , et  multiplicet  , an  potius  quia  se  divi- 
dat magis  , et  in  minores  , multiplicesque  molecu- 
las  separet  , in  obscuro  est . Hoc  tamen  certum 
est  , pustulas  eo  numerosiores  provenire , quo  major 
febris  eruptionis  est  , et  eo  minores  , et  imbecil- 
liores observari  , quo  numerosiores  prodiere . Nam 
suppuratoria  febris  a febre  eruptionis  fere  pendet , 
sub  qua  minime  quidquam  , nisi  si  quid  aliud  ur- 
geat , movendum  est  . Et  potius  juvandae  Natu- 
rae , quam  distrahendae  5 suppurationis  tempore 
incumbendum  est  . Juvatur  autem  blandorum  di- 
luentium usu  , uti  seri  lactis  asinini  aqua  dilu- 
ti , victu  , si  vires  ferant  , tenui  , miti  vestium 
calore  , alvo  non  subducta  , nisi  forte  , si  postre- 
mis diebus  , circa  decimum  , aut  undecimum  , se 
sponte  non  laxaverit  , clysteris  injectio  adhibenda 
sit  . Etenim  tertia  febris  , si  bene  administratae 
primae  fuerint  , aut  nulla  est  , aut  iterata  purga- 
tione curatur  . Maximum  autem  ejus  vitandae  prae- 
sidium est  , si  vesicautia  cito  adhibeantur  , et 


( 343  ) 

maturae  pustulae  cito  iu  vertice  recisae  aperian- 
tur . Quae  apertio  Veteribus  usitata  , nuper  habi- 
ta negligentius  , ut  ego  puto  ; effecit  ignotum  no- 
men secundariae  febris  variolarum.  apud  Rui- 
zem  , Avicennam  , caeterosque  Medicos  ad  deci- 
mum septimum  ferme  seculam  , quod  postea  intu- 
lit S YDENHAM. 

LXXX.  Loci  autem  supra  cutem  , ad  quos 
veneni  particulae  delatae  haeserunt,  omnes  cuticu- 
lam in  pustulam  elevant,  quae  dicuntur  variolae. 
Nam  consistere  non  potest  venenum  variolosum  a- 
cerrimae  indolis  , quin  sedem  occupatam  stimulo 
vexet,  et  inflammet.  Estque  ideo  necessarius  et  in- 
dividuus ejus  effectus  , ubi  haereat  ? pustulam  at- 
tollere : haerere  enim  nisi  ad  superficiem  partium 
non  potest  \ cum  calida  loca  et  humida  fugiat  , 
uti  interiora  sunt  omnia  . In  qua  superficie  cum  in- 
flammationes separatae  fiant  , et  distinctae  , a sin- 
gulis veneni  depositi  particulis  , quot  inflammatio- 
nes sunt  , tot  tubercula  emineant  oportet,  quas  va- 
riolarum pustulas  appellamus  . Itaque  quo  majoi  nu- 
merus venenosarum  particularum  confluxit,  nume- 
rus pustularum  quoque  est  major  , et  confeitior  , 
minor  , discretiorque  , ubi  minus  veneni  receptum 
est.  Confluentia  igitur  pustularum  totum  potest  coi- 
pus occupare  , si  quantitati  veneni  discrete  capien- 
dae , quae  nimia  forte  sit  , cutis  non  sufficit  j ea» 
que  confluentia  magnitudinis  morbi  neccssaiius  ef- 
fectus est  , quam  imminuere  vesicatoriis  possumus 

( lxxvii  ) , aliisque  praesidiis  (lxxii)  sollicite  adhi- 
bitis; sed  culpa  ejus  est  in  ipsa  Natura.  Illa  con- 
fluentia , ni  caveatur  , artis  est  peccatum,  quae  pe- 
culiares partes  occupat,  uti  faciem,  et  manus,  cor- 
pore reliquo  satis  loci  ostendente  a pustulis  vacui. 
Nam  tunc  apparet  inaequalem  fuisse  veneni  distri- 
butionem , et  copiosius  illud  confluxisse  ad  partes 
veneno  excipiendo  paratiores  , uti  expositas  aeri  , 
et  persiccatas  ; reliquo  corpore,  ne  venenum  in  cute 
admitteret  , impedito  contrariis  caussis  , quas  dixi- 
mus ( lv  ).  Ex  quo  , si  ut  facies,  et  manus,  ita 
reliqui  corporis  superficies  liberi  aeris  sensissent  em- 
ptionis tempore  beneficium,  distributum  per  omnes 
corporis  partes  aequabiliter  venenum  , unam  , aut 
alteram  sedem  non  ferocius  invasisset.  Medici  au- 
tem munus  est,  non  tam  discretam  procurare,  quod 
saepe  fieri  arte  non  potest  , quam  aequabilem  pu- 
stulationem : quod  certe  fit , si  totum  corpus  cum 
facie  uno  sub  regimine  habeatur.  Pustularum  autem 
variolosarum  habitus  characteres  quidam  individui 
constantes  sunt  , et  semper  iidem.  Nam  certe  ea- 
rum genera  sunt  duo  : umbilicatae  > et  vesicula - 
res  ( lxxxi  Umbilicatae  sunt,  quae  ab  ipsis  ini- 
tiis cum  sunt  aciculae  assimiles  (p)  , verticem  ha- 
bent retusum  , et  veluti  decurtatum  , atque  lenti- 
culae propiores  sunt  , quam  coni  figurae,  uti  ple- 

raeque  solent  non  variolosi  generis  pustulae.  Eam» 
que  formam  retinent  ad  usque  plenam  , quo  per- 
venire inflammationis  progressu  possint,  magnitudi- 
nem ( q ) ; quae  modo  lenticulam  adaequat  , modo 
paullo  major  est  ; etsi  quo  major  est,  et  una  ple- 
nior , turgentiorque  , melius  probatur,  optimo  tunc 
indicio  faventis  Naturae  , nec  alia  labe  infirmae 
( xltv  ) ; semper  enim  turgescentia  in  pustulis  5 
et  plenitudo  , vivaxque  color  potius  , quam  gran- 
ditas attendenda  est.  Nam  saepe  octavo  , et  nono 
die  parvae  videntur  , quae  postea  decimo,  undeci- 
moque  bene  grandescunt.  Lenticularis  auteiu  formae 
caussa  est  locatus  in  variolae  centro  umbilicus , qui 
nascenti  pustulae  obscurioris  puncti  instar  primo  in- 
sidet (r)  : pauliatim  deinde,  uti  pustula  grandescit, 
nonnihil  elatior  dilatatur  planiori  figura  (s).  Cujus 
fundus  concolor  primum  circulo  pustulae  , et  um- 
bra, quam  fert  incile,  tantum  distinctus,  paullatua 
discolor  vere  fit  , etsi  non  uno  in  omnibus  modo. 
Nam  si  bene  pustulae  procedunt  (t)  et  contractior 
umbilicus  est  , et  densiorem  , ac  subasperum  ha- 
bet attactum,  pravis  repandus  est,  et  livescens  ( 'u). 
Utcumque  vero  sedem  veneni  veram  umbilicus 
indicat  eo  fixi  , unde  , tanquam  a centso  9 
geris  instar  pustula  attollitur.  Nam  ab  eo  , V eluti 

(q)  Fig.  i.  b . 

(r)  Fig.  i.  a.  * 

(s)  Fig.  i.  b.  * 


(t)  Fig.  i.  a , b , dcL 

(u)  Fig.  vw.  cc. 

sede  communis  caussae,  omnes  quae  sequuntur  vario- 
la6 pustulae  mutationes  procedunt , inflammatio, 
suppuratio  , persiccatio  ( lxxxh  ) * Agger  enim 
circa  umbilicum  inflammatorius  est  bonum  Natu- 
rae opus  , venenum  quasi  vallo  includentis,  ne  ef- 
fectus suos  nimium  distendat  . Nam  satis  ii  sunt 
in  umbilico  manifesti  , ubi  caustica  , et  urens  ve- 
neni natura  clarissimis  signis  ostenditur  . Etenim 
epidermis  veluti  adusta  in  umbilico  est  , et  facili 
opere  secedit  a cute.  Quae  res  igneam  , et  can- 
tharidum veluti  aemulam  variolosi  veneni  indolem 
arguit  ; cujus  ustio  facile  distenderetur  ulterius , si 
vallum  inflammatorium  non  obstaret  , uti  disten- 
ditur , cum  alio  distracta  Natura  ( xliv  ) circa 
veneni  sedem  vallum  illud  non  satis  plenum  exci- 
tat (.r)  . Vallum  hoc  autem  efficit  non  cutis  cor- 
pus in  tumorem  elevatum  , quae  sustinet  potius  sy- 
stema pustularum  variolosarum  > quam  efficit  (y)\ 
sed  tumens  ipse  solus  , et  turgescens  Malpighii 
mucus  (z).  Cujus  turgescentia,  quia  spongiosae  est 
naturae  , concursu  humoris  lymphatici  fit  , veneni 
ipsius  stimulis  a cute  expressi ; nam  cutis  sola  est, 
quae  veneni  irritationem  acriter  sentit  , cujus  sen- 
silissimis papillis  variolosarum  pustularum  vis  in- 
cumbit : quae  irritatio,  si  , magna  vi  acredinis  ur- 
gente , nimia  sit  , non  modo  circa  pustulae  am~ 


(x)  Fig.  vii.  aa  , cc.  (z)  Fig.  ii.  B.  bby  cc  . 

(y)  Fig.  11.  sub  a7  c , b> 

bitnm  rubra  area  culem  complet  , sed  aut  inter- 
valla omnia  rubefacit  pustularum  , aut  cutis  ipsius 

atque  subjectae  pinguitudinis  , corpus  tumefacit  . 

• • * 

Hic  autem  tumor  uti  semper  effectus  maximi  sti- 
muli est  , ita  benignas  variolas  non  sequitur,  quas 
Natura  solet  sine  magna  molestia  sentire  : sequi- 
tur acriores , et  malignas , quas , pravis  adjunctis 
humoribus  , quibus  forte  machina  redundabat  va- 
riolarum  venenum  magis  ferociens  excitat  . Itaque 
tumor  ille  sedes  magis  pustulatas  invadit  , uti  ca- 
put , et  manus  , nec  tam  bonitate  aliqua  effectus 
commendabile  signum  est  , quam  probabili  indicio 
Naturae  unis  variolis  incumbentis  , nec  ulla  in- 
trinsecus inflammatione  distractae  . Nam  confluen- 
tibus variolis  si  pustulae  sunt  repandae  (#)  , et 
tumor  extimus  hic  nullas  accedat  , signum  est  in- 
teriora viscera  inflammatione  affici  pessima  , quo 
cum  humores  omnes  confluant  , cutem  non  appe- 
tunt . Caeterum  tumor  Malpighiani  muci  circa  pu- 
stulae umbilicum  , si  rubellus  non  sit  , aut  areola 
rubente  circumpositae  cutis  careat  , non  placet  . 
Color  enim  vivacitatem  inflammationis  venenum  val- 
lantis arguit  , quae  si  viget  , et  ut  signum  lauda- 
bilis , et  ut  caussa  est.  Signum  enim  est , non  prae- 
valere in  pustulis  indolem  corruptoriam  , et  gan- 
graenosam ; quae  cum  obtinet  , inducto  solidis  in- 
credibili languore  5 quo  vitae  eorum  vis  omnis  ener- 


(a)  Fig-  Vii.  viu. 

valur  , pustularum  non  minutarum  modo  , parum- 
que crescentium  , sed  imbecillium  et  pallidarum 
progenies  fit  : quae  non  in  veram  suppurationem, 
transeunt , sed  in  corruptionem  potius  , quam  spon- 
te subeunt  , aspectu  pallidae  , tactu  molles  , et  si- 
dentes , pastae  baud  absimiles  . Quae  ego  signa 
ominosa  semper  duxi : et  gangraena  viscerum  circa 
duodecimum  diem  tales  vidi  aegros  omnes  occu- 
buisse . Num  vero  , quae  variolae  hac  corruptoria 
indole  sunt  infames  , veneno  ipsi  varioloso  eam  sor- 
tem unice  debeant,  an  alterius  generis  veneni  admi- 
stioni, difficile  dictu  est  . Sed  tamen  in  hoc  corru- 
ptorium genus  variolarum  multis  exemplis  eos  ma- 
xime vidi  incidisse  , qui  capillo  erant  rufo  ; non 
improbabili  in  iis  conjectura  ad  id  valuisse  bilis 
eorum  flavae  redundantiam  , et  sanguinem  ex  eo 
ad  putredinem  singularem  proniorem.  Nam  flave- 
dinem  capillorum  a bile  flava,  quae  facilius  pu- 
trescit, fieri  dixit  Hippocrates  (aa),  Gaeterum  non 
unam  ob  caussam  persuasum  mihi  est,  veneni  va~ 
riolosi  generatim  indolem  esse  unam,  ciu  si  sanae 
hominis  naturae  vires  succurrant  , non  ea  effectus 
alios  possit  edere,  quam  quos  simplex  edat  inflam- 
matio. Quae  uti  citra  vanolas,  quavis  caussa  acri 
moveatur  , si  naturalem  cursum  absolvat,  in  sup- 
purationem unice  transit  , quae  acrimoniam  infiam- 


(aa)  De  structura  Hominis  IV.  8. 

tnaioriam  primum  puris  admixtione  mitiget,  postea 
abscessus  apertione  expellat  a corpore;  ita  a caussa 
variolosa,  nisi  si  quid  aliud  occurrens  hunc  cursum 
interturbet,  suppuratione  necessario  terminatur.  In* 
terturbato  autem  suppurationis  cursu  , transitus  ne- 
cessario manent  variotosis  pustulis,  qui  caeteris  in~ 
flammationibus  aut  in  gangraenam,  aut  in  scirrhum. 
Itaque  suopte  ingenio  mites  variolae  exitum  habent 
varium,  et  alias  atque  alias  induunt  formas  pro  di- 
versitate corporum  pravis  aliis  humoribus  referto- 
rum , quibus  perturbantur.  Nam  si  semina  in  iis 
forte  lateant  gangraenosa  , quidni  efferantur  vario- 
losi  veneni  additione  ? et  ita  porro  si  scirrhosae  vir- 
tutis semina  occurrant  , aut  acredinis  corrosivae» 
Etenim  sunt  etiam  variolae,  quae  in  callosam»  ver- 
xucosamve  formam  durantur  , nulla  propemodum 
suppuratione  , sed  una  iere  siccatione  deciduae  ; 
«aeque  in  illis  fiunt  , qui  veneno  redundant  figen- 
di lympham  , durandique  capaci  . In  quibus  cum 
variolosum  venenum  quasi  calloso  aggere  coercitum, 
<et  inclusum  sit  , ita  ut  postea  siccatione  pustulae 
totius  decidat  , non  admodum  periculi  est  ; et  no- 
vi puellam  magnis  distinctissimis  verrucosis  variolis 
obsessam  benignissime  transactis  . Nocent  , cum  cre- 
brae sunt  pustulae  verrucosae  , et  confluentes  , de- 
figuratae  , et  parvae  ; nam  hae  quoque  lege  tenen- 
tur universali,  indicandi  Naturam  alio  versam  (xxiy), 
cum  non  satis  ipsae  increvere  . Et.  puellam  vidi 
minimis  confluentibus  verrucosis  pustulis  adhue  cru- 

dis  peremptam  decimo  septimo  morbi  die  9 cui  je- 
cur ad  pelvim  pene  abdominis  tumens  descenderat, 
et  in  sinistri  cubiti  flexura  abscessus  magnus  excre- 
verat frustra  apertus  . Sunt  contra  , quibus  stygiae 
quodammodo  aquae  similes  humores  insunt  , quum 
variolis  prehenduntur  : in  quibus  ideo  mirum  non 
est  , si  a varioloso  veneno  in  pustulam  attracti  hu- 
mores illi  cilo  erodant  omne  , quod  impleverunt 
Malpigiiii  corpus  mucosum  , et  pro  denso  , ac  spon- 
gioso corpore  in  pus  bonum  paullatim  mutando  , 
humore  caustico  , et  erodente  pustulam  impleant  . 
Quod  genus  pustularum  merito  appellatur  ab  hu- 
moris inclusi  pelluciditate  crystallinum  ; acerrimum 
omnium  et  calore  carnium  urente  , et  atmosphae- 
ra  illa  acri , quam  memoravimus  ( v ) : omnium 
etiam  infidissimum  : nam  sublacteum  humorem  il- 
lae pustulae  continent , qui  nunquam  in  pus  bo- 
num commutatur  ; sed  ingenita  corrosiva  labe  fe- 
rociens , nihil  integrum  , ne  cutem  quidem  , ab 
erosione  dimittit.  Ex  quo  nullum  genas  variolarum 
magis  cicatricosum  hominem  post  se  relinquit.  Fa- 
cilis idem  latex  vel  pavore  forte  irrepente  , sub 
quo  cutis  vasa  inania  fiunt  , et  expallescunt,  atque 
facile  sibi  attrahunt  , et  absorbent  humores  proxi- 
mos ( xix  ) , vel  quavis  alia  caussa , quae  tran- 
situm sanguinis  ad  cutem  impediat  , et  venas  cu- 
taneas feriare  cogat  ab  arteriis  vacuandis , et  su- 
ctioni  liberas  relinquat  , in  sanguinem  remeare  . 
Maximeque  id  patitur  fluxilis  humor  , et  nullo  coer- 

citus  parietum  pustulae  obstaculo  , tie  venis  ab- 
sorbeatur : quod  in  alterius  ordinis  variolis  suppu- 
ratis  facile  non  fit  , obstante  aut  muco  Malpighia- 
no  non  penitus  consumto  , aut  propria  puris  visci- 
ditate.  Quod  si  sanguine  causticus  ille  latex  sit  re- 
sorptus  , nervis  est  maxime  inimicus  , convulsione- 
que mortifera  correptum  hominem  jugulat  . Ex  quo 
pessimum  hoc  genus  variolarum  , quod  ab  initiis 
satis  certis  signis  distinguitur  ( iii,  v,  vi ) , prom- 
ptis auxiliis  indiget  ( xix  ) , vesicantium  maxime 
usu  , et  apertione  pustularum  pellucentium  citis- 
sima  . 

LXXXI.  Quae  tamen  crystallinae  variolae  , 
toto  genere  obtinentes  , et  fere  omnes  umbilicatae^ 
cum  specie  altera  pustularum  variolosarum  non  sunt 
prorsus  , etsi  ingenio  collineent , confundendae  , 
quae  vesicis  similes  ab  origine  sua  carent  umbili- 
co ( b ) . Nam  passim  hae  vesiculae  , tanquam  spu- 
riae variolae  , reliquis  etiam  benignis  umbilicatis 
pustulis  intermixtae  solent  occurrere  , et  certe  acrio- 
ribus originem  debent  variolosi  veneni  particulis  , 
cuticulam  , ut  attigerunt  , citissime  vesicantibus  . 
Nam  nisi  soluta  fuissent  statim  vincula,  quibus  mu- 
coso corpori,  cutique  alligabatur  , cuticula  fere  sola 
citissime  in  pustulam  assurgere  nequivisset  . Sunt 
ideo  hae  vesiculae  verae  etiam  variolarum  pustu- 
lae , sed  acrioris  indolis  , et  semper  suspectae  . 


(b)  Fig.  i.  c. 

Etenim  purpuraceum  genus,  quod  nonnunquam  oc- 
currit, variolosarum  pustularum  ab  his  vesicis  degene- 
rantibus plerumque  fit,  quarum  , erodente  vi  paulla- 
tirn  aucta  , cutis  vascula  corrupta  facile  sanguinem 
uitra  earum  cavum  emittunt  . Ex  quo  primum 
pellucidae  , et  aquosae  vesiculae  erant  , quae  po- 
stea purpuraceae,  mox  violaceae,  et  nigrae  demum 
evaserunt  . Quem  ad  statum  ne'  perveniant  , so- 
leo nascentes  vesiculas  illas  cito  jubere,  forfice  ape- 
riri. Nam  slygia  illa  , quam  includunt  , aqua  e- 
ducta  , erosio  praecavetur  . Semper  tamen  malo 
sunt  indicio  : causticis  enim  humoribus  refertam 
variolosi  machinam  arguunt , quos  difficile  est  sine 
labe  attigisse  , antequam  transirent  ad  cutem,  par- 
tes internas  . Quo  nomine  crystallinarum  genus  va- 
riolarum  praesertim  est  infame  . Raro  enim  vidi 
jecur  intactum  , et  inoffensum  , cum  multum  hae 
vesiculae  obtinebant  . Ut  nunquam  intactum  est  , 
cum  variolae  crystallinae  obtinent ; nam  post  earum 
retrocessionem  mollissimum  , et  hydatidibus  labo- 
rans jecur  , et  lienem  deprehendimus  ( xvm  ) . 
Verum  vesiculae  purpuraceae  si  cito  appareant,  pe- 
jus  est  , maxime  si  petechiis  nigris  cutis  interposi- 
ta uno  eodemque  tempore  sparsim  maculetur . Nam 
cui  tertio  die  petechiae  talibus  cum  vesiculis  ap- 
paruerunt , puellae  bienni  variolis  correptae,  scor- 
buticis patribus  ortae  , septimus  dies  mortem  attu- 
lit . In  qua  jecur  enorme  , et  gangraenosum  fuit, 

et  pulmones  jecori  similes  . Petechiae  enim  sensim 

aut  circulari  forma  , aut  striatim  incredibiliter  ex- 
pansae , brevi  amplissimis  nigris  gangraenosis  ma- 
culis cutem  totam  defoedarunt  . Vix  , quae  vesi- 
cantia  sustinuerant  , loca  tibiarum  iis  iminunia  ap- 
paruere (xxvm).  Sed  si  suppuratione  aucta  , perfe- 
ctaque, vesiculae  sanguineae  fiant  post  undecimum, 
vel  duodecimum  morbi  diem  , si  petechiae  nullae  y 
intermixtae  , si  viscera  non  excrevere  (xxvi),  si  de- 
mum respiratio  bona  , quam  ego  praesertim  a duo- 
decimo die  soleo  in  variolosis  tanquam  praecipuum 
futuri  morbi  eventus  signum  attendere  , et  cutis  non- 
nimium  palleat  , non  sunt  pertimescendae.  Nam  vidi 
nonnunquam  illas  per  dorsum  natas  in  variolis  etiam 
benignissimis  sine  damno  , etsi  scmper  apertas  statim 
voluerim  , et  corticis  peruviani  tenui  pulvere  con- 
spersas. Quod  vitium  regimine  nimium  calido  habitis 
variolosis  est  familiare.  Itaque  constat , umbilicatas 
pustulas  variolarum,si  quando  degenerent,  in  quatuor 
praecipuas  species  mutari  , in  resides  , sive  gan- 
graenosas , in  corruptorias  , in  crystallinas , in 
verrucosas . V esicularium  vero  degenerum  speciem 
esse  unam  purpur  aceam.  Nam  siliquosarum  no- 
vum genus,  quod  FreiNdius  (e)  adjunxit  , non 
obtinet  per  se , sed  crystallinarum  , cura  retro- 
cessere ( lxxx  ) , habitus  est  ( xix  )„  Cum  igi- 
tur pustularum  variolosarum  duo  , quod  formam 
spectat  , prima  genera  sint  , et  umbilicatae  aliae 


(c)  De  Variolarum  quibusdam  gener,  ad  Meadivm. 

pltynaatis  similes  , aliae  no»  umbilicatae  similes  ve- 
sicis , recte  mihi  videtur  , et  ex  rei  natura  scrip- 
sisse Gregorium  Turonensem  (d)  , si  vere  hunc 
morbum  , quod  putat  Huetius  (e)  memorat  , qui 
sub  Childeberto  Rege  anno  520  Gallias  afflixit  , 
eum  cum  pustulis  , et  vesicis  multum  populum 
affecisse  morte  . Umbilicata  autem  pustularum 
forma  , quae  primae  omnium  solent  apparere,  mi- 
hi videtur  ad  morbi  variolosi  praesentiam  asseren- 
dam valde  commoda  : cujus  cum  prima  passim 
obscura  sint  signa  , non  leve  ad  ejus  affirmatio- 
nem adjumentum  dare  potest  haec  etiam  nascentis 
pustulae  cum  foveola  in  centro  figura  singularis  . 
Cujus  foveolae  , quam  vocamus  umbilicum  , ut 
caussam  assequeremur  , non  semel  aliud  atque  a-* 
liud  animo  perpendentes  dubii  fuimus  . Demum 
subivit  animum  cogitatio  tribuendi  forte  umbili- 
cum illum  ad  pili  alicujus  cutanei  sedem  , cui  pu- 
stula radicitus  inhaesisset , ut  adeo  promineret  un- 
dique pustulae  corpus  , nisi  quo  pilus  cuti  clavi 
instar  infigebatur  . Et  quidem  e medio  pierarum- 
que  pustularum  umbilico  pilus  vere  prodire  vide- 
batur ; sed  pustulis  multis , quantum  armatis  e- 
tiam  oculis  assequeremur  , deerat  : nescii  num 
quia  caustica  natura  variolosi  veneni  erosus  pilus 
decidisset  , an  vero  quod  non  omnes  , ut  umbili- 


(d)  Hist.  Fr.  Lib, 
cap.  xiy. 


vi. 


(e)  Huetiana  N.  m.. 

eum  efficerent  , pilo  pustulae  indigerent  . Sectio 
tamen  ostendit  , maximam  umbilicatarum  pustu- 
larum partem  ejus  figurae  caussam  potissimum  a~ 
gnoscere  locatam  in  umbilico  glandulam  sebaceam 
\f)  ? cu^  veneni  variolosi  particula  adhaeserit  . 
Quod  an  peculiari  quadam  , et  recondita  sebacea- 
rum glandularum  dispositione  fiat  5 an  quia  forte 
nullibi  vascula  tam  minima  , lentaeque  circulatio- 
ni sanguinis  obnoxia  , occurrant  , quae  retinendis 
particulis  variolosi  veneni , loca  tranquilla  , et  fri- 
gidiora requirentis  ( lv  ) , apta  sint  , difficile  dictu 
est . Sed  praeter  sedes  glandularum  sebacearum 
esse  pustulas  umbilico  gaudentes  dubium  nullum 
est  : nam  manuum  , et  oris  pustulae  umbilici  spe- 
ciem saepe  aliquam  ostendunt  . Oris  autem  , par- 
tiumque assimilium  pustulatio  cutis  pustulationi  est 
assimilis  , atque  in  corpore  mucoso  , quod  subje- 
ctum habent  epithelio  , similiter  residet.  Caeterum 
ex  hoc  naturali  umbilicato  variolosae  cutaneae  pu- 
stulae charactere  , ut  ego  opinor  , manifestum  fit? 
quam  jn  muliere  adulta  variolosa  valliculam  in 
medio  pustularum  observavit  Borrichius  (g)  in 
cujus  meditullio  punctum  erat  obscurius  , non 
totam  fuisse  foveam  a retrocessione  , et  vacuitate 
natam  humoris  variolosi  , sed  nonnihil  ad  natura- 
lem hunc  pertinuisse  variolosae  pustulae  characte- 


(f)  Fig.  ii.  B.  e.  Tom.  u . p.  556. 

(g)  In  Bonetx  Med.  Sept, 

rem  . Quemadmodum  censuit  postea  Sydenhamus, 
cum  semel  et  iterum  , forte  manifestius  in  oculos 
incurrentes  , foveolas  s&  vidisse  indicavit  in  pu- 
stularum variolosarum  summitate  ad  instar  ca- 
pitum acicularum  minorum  plerumque  subsi- 
d entes  (Ji)  . 

LXXXII.  Naturale  igitur  variolosae  pustulae 
non  est  , residem  , gangraenosam  , purpuraceam  , 
verrucosam  , crystaliinamve  esse  ; quae  cum  talis 
est  ab  indole  sua  degenerat , consortio  alterius  mor- 
bi , aut  generis  veneni  , quod  corpus  affectum  pos- 
sidebat . Nam  naturale  variolosae  pustulae  est,  am- 
bitum elevatum  circuli  forma  circa  umbilicum  in 
purulentum  abscessum  paullatim  convertere  . Qui 
abscessus  , cum  inflammationis  primum  natae  tran- 
situs spontaneus  sit  , merito  , dum  efficitur  , eum- 
dem  inflammationis  ordinem  servat  , incipiens  a 
pustulae  centro  , et  ad  ejus  circumferentiam  ver- 
gens . Nam  inflammationis  cursu  completo  , umbi- 
licus elevatiov  (i)  in  dies  , planiorque  fit , indicio 
humoris  bene  pustulam  replentis  , extrudentisque 
jam  sensim  locum  , cui  venenum  est  affixum  . Dein- 
de circa  umbilicum  albidus  anulus  apparere  inci- 
pit (/e)  , qui  locus  est  ubi  prima  fit  puris  genera- 
tio . Nam  scire  oportet  pustularum  variolosarum 
suppurationem  a vertice  incipere  1 et  ad  pustulae 


(h)  Obs.  M.  S9  i.  C.  v.  (k)  Fig.  m,  b, 

(i)  Fig,  2.  b\ 

basim  sensim  sensimque  descendere  (/)  . Ut  ex  eo 
etiam  agnoscas  quam  ultra  viciniam  cutis,  pene  ad 
apicem  pustulae  variolosum  venenum  releget  Natu- 
ra . Hic  autem  anulus  ad  pustulae  summum  ambi- 
tum in  dies  se  distendes  paullatim  ad  imam  basim 
ejus  suppurationem  defert  (m)  . quam  nunquam  at- 
tingit , dum  bonae  sunt  variolae  , cum  cutis  de- 
trimento  (n)  . Etenim  antea  quam  basim  attingat, 
nudamque  cutem  , pus  ambitum  pustulae  occupans, 
aut  repagula  rumpit  , aut  acriori  pruritu  apertionem 
sibi  procurat  . Inclusae  tantum  glandulae  sebaceae 
( lxxxi  ) pars  ? quae  a cutis  plano  cum  pustula 
surrexit  , suppuratione  destruitur  , fundus  culi  in- 
fixus integer  manet  (rui)  , a quo  pilorum  soboles 
reficitur  . Itaque  a benignis  variolis  nunquam  cica- 
tricosus , et  ztf&yody-  homo  fit  , malignae  cutem 
profundius  erodentes  , cum  glandularum  destructio- 
ne completa  , cicatricosum  hominem  glabrumque 
relinquunt  . Sed  completa  pustulae  suppuratione  , 
umbilici  sedes  , quae  antea  sidens  erat  , et  cava  , 
non  modo  ad  aequabilem  cum  reliqua  pustula  con- 
vexitatem venit  , ex  quo  lenticularis  prima  ejus 
forma  tota  in  sphaericam  rotundatur  (o)  , sed  su- 
blimior assurgit  , et  in  apicem  attollitur  . Qui  apex 
adustam  haberis  fragilem  umbilici  cuticulam  incum- 

(l)  Fig.  11.  B.  gg.  Fig.  (nn)  Fig.  vi.  in  cute  bk 

iv.  aa . sub  a. 

(m)  Fig.  iv.  aa.  (o)  Fig.  v. 

(n)  Fig.  vi.  a , hb. 

bentern  , primus  omnium  puri  subjecto  , mellea*, 
fluiditatis  , exsudationem  permittit  . Et  , quae  ex- 
sudat pars  aere  crustata  apicem  illum  in  crustaceam 
duramque  naturam  convertit  , quae  gemmae  instar 
(p)  verticem  pustulae  tenet  , operculumque  est  y 
quod  si  demas  , subjecto  puri  prompte  effugium  pa- 
tet . Et  pulchrum  visu  est  , quo  ordine  a centro 
pustulae  transivit  ad  ambitum  inflammatio  , et  in- 
flammationis pcdissequa  suppuratio  , eodem  etiam 
progredi  persiccationem  . Nam  a gemma  crustacea 
verticem  tenente  paullatim  diffunditur  persiccatio  , 
exsudante  per  cuticulam  fluidiori  parte  puris,  donec 
paullatim  complanetur  pustula  tota  , et  demum  sub- 
fusca  , persiccatione  perfecta  y cuti  applicetur  : bre- 
vi decidua  cum  integritas  muci  , superinductacque 
cuticulae , Naturae  beneficio  sub  crustacea  pustula 
fuerit  restituta  . Crusta  autem  decidente  nihil  de 
cute  consmntum  restat  . Nam  cicatricem  et  foveam 
in  cute  relinquere  malae  indolis  , et  perversis  hu- 
moribus degeneratae  variolae  solent  . Etenim  pus 
variolosum  cum  bonum  est  , suaviter  potius  eutem 
mordet  pruritu  perblando  ; quasi  hominem  moneat, 
quo  unguium  adminiculo  pustulas  perrumpat  , et 
puri  collecto  , ne  remeet  in  sanguinem  , citum  exi- 
tum det  . Siquidem  facile  apparet  , exactis  omni- 
bus variolosi  morbi  stadiis  , hoc  unum  superesse  , 
ne  puris  pustularum  , quod  venenum  confecit  a 

‘sanguine  relegatum  , regressus  in  sanguinem  nonno 
fiat  . Quo  non  morbus  quidem  recrudesceret  , sed 
damna  non  pauca,  nec  spernenda  possent  supti  ve- 
nire . Quod  si  quis  a me  quaerat  possitne  pus  \a- 
riolosum  a pustulis  m sanguinem  remeans  infectio-* 
ni  novae  hominem  subjicere  , huic  ego  posse  ne- 
gabo *?  etsi  pus  idem  alterius  hominis  nondum  va- 
riolati  sanguini  immixtum  certe  variolaret  . Cujus 
rei  tunc  ratio  > quae  nunc  , milii  certe  , obscma 
est  , apparebit  , cum  constiterit  ? cur  a matre  jam 
variolata  variolaturus  foetus  prodeat  > et  cur  variola- 
to  semel  homini  iterum  variol&udi  (acultas  non  sit. 

LXXXIIL  Hactenus  ostendimus  naturalem 
variolarum  sedem  ad  cutem  extimam  perlinere  , et 
pustularum  fabricam  extra  vias  sanguinis  dabo  uni, 
idest  extra,  animal  esse  . Ex  quo  is  demum  va- 
riolarum Medicus  erit  optimus  , qui  a vitalibus  01  ~ 
ganis  citissime  illas  , et  plenissime  ejiciet  . Ejicien- 
di autem  omnis  ars  constat  potius  impedimentorum 

• • 

ablatione  ; quae  fusius  recensuimus  , quam  mini- 
sterio auxiliorum.  Nam,  si  dempseris  impedimenta, 
morbus  se  ipsum  curat  , et  non  indiget  Medico  . 
Medici  opera  necessaria  est , ubi  aut  praejudicia  re- 
gnant noxia  de  regimine  variolarum  , aut  corpora 
liominum  variolis  prehensa  sana  non  sunt  . Con- 
quiescere enim  morbi  veteres  aut  non  possunt  , 
cum  variolae  invadunt  , aut  non  solent  . Ex  quo 
malum  est  infirmum  pravisque  humoribus  plenum 
corpus  yariolare  . Quid  autem  in  tanta  sive  vitae 

luxuria  , sive  passim  grassante  patrum  in  filios  non 
unius  generis  hereditaria  labe  , debet  minus  videri 
mirum  , si  morbus  , aliorum  morborum  consortii 
impatiens  , stragem  passim  edat  , sitque  saepe  lae- 
thalis  ? Quid  igitur  haesitamus  in  bene  antea  di- 
spositis , optimeque  paratis  corporibus  , insitione  fa- 
cere , et  procurare  variolas  ? Inevitabilis  morbus 
est  , male  incurrendi  occasio  facilis  . Inoculationem 
patres  detestamini  ? ergo  aut  generaturi  labis  omnis 
servate  vos  expertes  ne  qua  filios  maculetis  , aut 
pro  filiorum  bono  machinae  statu,  donec  variolas 
patiantur  , spondete.  Non  potestis  alterutrum,  aut 
forte  utrumque  ? si  non  ergo  inoculari  permittitis, 
vos  filios  vestros  in  ancipi  leni  conjicitis  morbi  e- 
ventum  , vos  ultro  jugulatis. 

*^Func  quando  mihi  , quae  duo  ad  inquiren- 
dum proposueram,  satis  videor  explicavisse,  liceat 
in  mei  operis  fine  , Praestantissime  Pringlee  , be- 
ne cupere  Civibus  meis  , ut  naturalium  variolarum 
ancipitem  sortem  , quam  nonnihil  exagitavi  , insi- 
tione receptarum  tutissimo  , solidoque  beneficio  an- 
tevertant. Qua  in  re  utinam  tandem  sive  resipi- 
scant , sive  universim  sentire  melius  velint  , et  ge- 
neroso animo  per  mediam  illustrium  exemplorum 
turbam  , omnem  boni  eventus  dubitationem  exi- 
mentium , ad  tutum  se  conferant  adversus  rem 
pene  inevitabilem  , solidumque  praesidium  inocu- 
lationis . Et  tanto  Principum  maximorum  exemplo 
omnes  permoveantur  , sive  pietas  illa  sit  erga  ge- 
nus humanum  naturalibus  variolis  pessumdatum  , 
sive  propriae  cuj usque  vitae  amor  , ad  rem  tantam 
suspiciendam  » Certe  enim  nos  Itali  hoc  etiam  im- 
mortali beneficio  tenemur  MARIAE  THERESIAE 
AUGUSTAE,  amori,  et  deliciis  generis  humani  , 
quod  egregio  sapientiae,  constantiaeque  documento, 
domesticis  exemplis  nuper  ostendere  nobis  non  dubi- 
taverit , quam  bene  , quam  tuto  , contra  pestem 
tantam  inoculatione  agi  possit  . Sed  nos  , ut  spe- 
ro , si  etiam  vota  irrita  cedant  , ob  hanc  bene  sen- 
tiendi libertatem  nemo  redarguet . 

ICONIS  CHARACTERUM 

EXPLICA  T I 0 (*) 


Continentur  hac  icone  parvae  Ji gurae  octo 
ad  ostendenda  pustularum  variolosarum  duo 
genera  , et  earum  habitum  exteriorem  , inte- 
rior emque  > ab  origine  sua  ad  per  siccationem. 

F I G.  I. 

Cutis  particulam  variolatam  exhibet,  in  qua 
a Yariolosa  pustula  umbilicata  minima  nascens  : 

cujus  est  foveola  , sive  umbilicus  * . 
b Pustula  major  , et  perfectior  ejusdem  generis  9 
cujus  umbilicus  etiam  est  in  * . 
c Pustula  vesicularis  perfecta, 
dd  Congregatae  aliae  generis  umbilicati  pustulae. 

F I G.  II. 

Eam  ipsam  figurae  prioris  exbibet  cutis  par» 
ticulam  dissectam  secundum  longitudinem  ad 
crassitudinem  totam,  sic  ut  dissectio  j>er  me- 
dium transeat  pustularum  a , b , c , ut  earum 
interiora  appareant. 

a Pustulae  nascentis  circa  glandulam  sebaceam 
sectio*  in  qua  elevatum  cum  pustula  supra  cu- 

(¥)  Schemata  in  sequenti  Tabula  expressa  longe 
illis  , quae  in  aliis  editionibus  occurrunt  , accuratiora 
esse  sategimus  , quo  magis  ad  genera  pustularum  va- 
riolosarum demonstranda  inserviant. 


( 363  ) 

tem  glandulae  corpus  apparet  , et  ab  eo , uti 
solet  , brevis  pilus  emergens, 
c Pustulae  vesicularis  sectio  in  qua  vacuum  sub 
epidermide  apparet  , ab  aqua  relictum,  quae 
sectione  effluxit. 

b Pustulae  umbilicatae  majoris  nondum  suppu- 
ratae sectio  similis  , cujus  partes  grandioribus 
tractibus  ad  clariorem  animadversionem  trans- 
latae sunt  in  medium  iconis  sub  majori  lit- 
tera B.  In  qua 

aa  Epidermis  consueto  crassior, 
bb  Solitum  sub  epidermide  MalpigLiani  muci  cor- 
pus tumidum  , et  pustulae  volumen  tumore 
suo  efficiens, 

cc  Finitimus  basi  pustulae  clivus  ubi  mucosum 
corpus  crassescere  incipit, 
dd  Cutis  indemnis  , nihilque  suj  , praeter  basim 
aliquantulum  rubore  praeter  naturam  infe- 
ctam , tumori  pustulae  impertiens, 
e Glandula  sebacea  axim  pustulae  tenens  solito 
crassior  , latiori  parte  sua  , et  infima  , cutis 
corpori  inserta  ; in  extremitate  superiori  , o- 
rificio  suo  in  epidermidem  a a continuata, 
f Pilus  ab  orificio  glandulae  sebaceae  emergens  : 
in  quo  orificio  erat  umbilicus, 
gg  Summus  pustulae  locus  circa  umbilicum,  a cu- 
tis corpore  remotissimus  , ubi  initium  babefc 
suppuratio  , et  unde  postea  descendit  ad  pu- 
stulae basim. 

b Lineolae  desinentes  in  coloratiorem  basi  pustu- 
lae vicinam  culis  partem  inflammatam,  a qua 

humor  est  impertitus  mucosum  corpus  tume- 
faciens, 

F I G.  III. 

Quae  littera  a figurae  primae  erat  nascens,  et 
i littera  ejusdem  b perfectior  pustula,  hac  ter- 
tia figura  est  in  medio  suppurationis,  in  quo 
statu  praeter  molem  proportione  auctam,  di- 
stinguuntur. 

aa  Ambitus  pustulae  rubescens, 
b Anulus  subalbidus  umbilicum  circuens,  ubi  pus 
primum  generatur. 

c Umbilicus  fere  ad  idem  planum  cum  pustulae 
ambitu  proximo  elevatus  , subeuntis  puris  vi 
ab  anulo  purulento  circumstante  , quia  pauU 
latim  superiorem  sebaceae  glandulae  partem 
destruit,  et  veluti  retinaculo  liberat  umbilicum. 

F I G.  IV. 

Ejus  , quae  figura  tertia  exhibetur  pustula,  se- 
ctionem perpendiculatam  exhibet, 
aa  Cavum  purulentum  a vertice  ad  basim  pustu- 
lae distentum  , quo  inclusa  glandula  sebacea 
paullatim  destruitur, 
bb  Corpus  cutis  pallidius,  et  integrum. 

F I G.  V. 

Pustulam  exhibet  variolosam  in  exactae  jam 
suppurationis  statu  globulari  pene  forma  , in 
cujus  vertice  ubi  sedes  umbilici  erat  appa- 
ret * eminens  gemma. 

F I G.  VI. 

Ejusdem  pustulae  sectio  perpendiculata,  in  qua 
apparet 

a Cavum  purulentum. 

bb  Corpus  cutis  suppositum  integrum  in  quo  sub 
a apparet  pars  ima  glandulae  sebaceae,  quae, 
reliquo  suppuratione  destructo  % integra  cuti 
insidet* 

F 1 G*  VII. 

Cutis  particulam  exbibet  confluentibus  residi-* 
bus  variolis  occupatam» 
aaa  Pustulae  confluentes. 

bb  Pustulae  nonnullae  etiam  imbecilles  , disjun- 
ctae. 

cc  Umbilicus  pustularum  fusus,  et  repandus. 

F I G.  VIII. 

Eamdem  ostendit  cutis  particulam  dissectam. 

aa  Cutis  corpus  pustulis  subjectum  sectione  nu- 
datum. 

bb  Cuticula  supra  cutem  reses,  nullo  liumore  pu- 
stulis contento,  elevata. 

cc  Cutis  sub  pustulis  repandis  violaceo  gangraeno- 
so colore  infecta. 

FINIS 

